text
stringlengths 121
187k
|
|---|
ৰাজ্যত হাতী-মানুহৰ সংঘাত বৃদ্ধিৰ সময়তে হাতী অহা-যোৱা কৰা বাট বন্ধ কৰি নুমলীগড় শোধনাগাৰ কৰ্তৃপক্ষই পকী দেৱাল নিৰ্মাণ কৰা আৰু বহু সংখ্যক মূল্যৱান গছ কাটি গ'ল্ফ ক'ৰ্ছ নিৰ্মাণ কৰা কাৰ্য্যৰ বিৰুদ্ধে দৃষ্টান্তমূলক কঠোৰ স্থিতি গ্ৰহণ কৰিছে ৰাষ্ট্ৰীয় সেউজ ন্যায়াধিকৰণে।
উল্লেখযোগ্য যে ৰাষ্ট্ৰীয় সেউজ ন্যায়াধিকৰণে প্ৰকৃতিপ্ৰেমী ৰোহিত চৌধুৰীয়ে দাখিল কৰা এখন আৱেদনৰ ভিত্তিত এন আৰ এলে দেওপাহাৰ বনাঞ্চলত হাতীপটিত নিৰ্মাণ কৰা পকী দেৱালখন ভাঙি পেলাবলৈ ২০১৬ চনৰ ২৪ আগষ্টত নিৰ্দেশ দিছিল। কিন্তু এন আৰ এলে এই ৰায় পুনৰ বিবেচনাৰ বাবে আৱেদন (ৰিভিউ এপ্লিকেশ্যন নং ২৯/২০১৬) কৰিছিল।
কিন্তু ৰাষ্ট্ৰীয় সেউজ ন্যায়াধিকৰণে যোৱা ৩ আগষ্টত অনুষ্ঠিত হোৱা শুনানিত ২০১৬ চনৰ নিৰ্দেশটোকে বাহাল ৰাখে। "আমি ২০১৬ চনৰ ২৪ আগষ্টৰ নিৰ্দেশটো পুনৰ বিবেচনা কৰি চোৱাৰ বাবে কোনো ভিত্তি বিচাৰি নাপালো।" এইদৰে কোৱা হয় ৰায়টোত। ফলত পূৰ্বৰ ৰায়টোৱেই বাহাল থাকে।
উল্লেখযোগ্য যে প্ৰকৃতিপ্ৰেমী ৰোহিত চৌধুৰীৰ গোচৰটোৰ ২০১৬ চনৰ ২৪ আগষ্টৰ ৰায়টোত ৰাষ্ট্ৰীয় সেউজ ন্যায়াধিকৰণে এই নিৰ্মাণবোৰ এমাহৰ সময়ৰ ভিতৰত ভাঙি পেলাবলৈ কোৱা হৈছিল।
আনহাতে উক্ত অঞ্চললৈ এন আৰ এলৰ প্ৰস্তাৱিত উপনগৰৰ সম্প্ৰসাৰণো বাৰণ কৰিছিল ৰায়টোত। তাৰোপৰি নিৰ্দেশটোত এন আৰ এলে গল্ফ্ ক'ৰ্ছ নিৰ্মাণৰ নামত অযথা গছ কটাৰ বাবত বন বিভাগক ২৫ লাখ টকা ক্ষতিপূৰণ আদায় দিবলৈও এন আৰ এলক কোৱা হৈছিল। লগতে এন আৰ এল কৰ্তৃপক্ষই যিমান সংখ্যক গছ কাটিলে, তাৰ দহগুণ গছ ৰোপণ কৰিবলৈও কোৱা হৈছিল নিৰ্দেশটোত।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
শাস্ত্ৰত বৰ্ণনা কৰা মতে দেৱীৰ এই ৯টা ৰূপৰ নাম হ'ল-১.শৈলপুত্ৰী, ২.ব্ৰহ্মচাৰিণী, ৩.চন্দ্ৰঘণ্টা, ৪.কুষ্মাণ্ডা, ৫.স্কন্দমাতা, ৬.কাত্যায়নী, ৭.কালৰাত্ৰি, ৮.মহাগৌৰী, ৯.সিদ্ধিদাত্ৰী । কোৱা হয় যে, নৱৰাত্ৰিত যিয়ে মাতৃৰ এই নটা ৰূপৰ বৰ্ণনা আৰু কাহিনী শ্ৰদ্ধাৰে শুনে বা পাঠ কৰে, তেতিয়া মাতৃ তেওঁৰ ওপৰত সন্তুষ্ট হয় আৰু তেওঁৰ বিশেষ কৃপা থাকে (Shardiya Navratri 2022) ।
মা কূষ্মাণ্ডা কোন(who is kusmanda)
মা দুৰ্গাৰ চতুৰ্থ স্বৰূপৰ নাম হ'ল কূষ্মাণ্ডা । নিজৰ মৃদু-মন্দ হাঁহিৰে অণ্ড অৰ্থাৎ ব্ৰহ্মাণ্ড উৎপন্ন কৰা হেতুকে তেখেতক দেৱী কূষ্মাণ্ডা নামেৰে অভিহিত কৰা হৈছে । সৃষ্টিৰ অস্তিত্বই যেতিয়া নাছিল, চাৰিওপিনে অন্ধকাৰ, কেৱল অন্ধকাৰ হে পৰিব্যাপ্ত হৈ আছিল, তেতিয়া এই দেৱীয়েই নিজৰ 'ঈষৎ' হাঁহিৰে ব্ৰহ্মাণ্ড ৰচনা কৰিছিল । গতিকে এখেত হে হ'ল সৃষ্টিৰ আদি স্বৰূপা, আদি শক্তি । মা কুষ্মাণ্ডাৰ আঠখন হাত থকা বাবে এওক অষ্টভুজা দেৱী নামেৰেও অভিহিত কৰা হয় । মা কূষ্মাণ্ডাৰ সাতোখন হাতত আছে ক্ৰমে কমণ্ডলু, ধেনু, কাঁড়, কমল পুষ্প, অমৃত পূৰ্ণ কলহ, চক্ৰ আৰু গদা । সকলো সিদ্ধি আৰু নিধি প্ৰদান কৰোঁতা জপ মালা থাকে এখেতৰ বাওঁহাতত । মা কুষ্মাণ্ডাৰ বাহন হ'ল সিংহ । সংস্কৃত ভাষাত কূষ্মাণ্ডাৰ অৰ্থ হ'ল কোমোৰা । বলি সমূহৰ ভিতৰত কোমোৰা-বলি এখেতৰ আটাইতকৈ প্ৰিয় । নৱৰাত্ৰিৰ চতুৰ্থ দিনত এই কূষ্মাণ্ডা দেৱীৰ স্বৰূপৰ উপাসনা কৰা হয় ।
কূষ্মাণ্ডা দেৱীৰ অলৌকিক স্বৰূপ(The miraculous form of Goddess Kushmanda)
ত্ৰিলোকত যেতিয়া অসুৰৰ আতংক বাঢ়ি গ'ল, তেতিয়া তেওঁলোকক শিক্ষা দিবলৈ মা কূষ্মাণ্ডাৰ জন্ম হ'ল । স্বামী অচ্যুতানন্দৰ ভাষাত, "যেনেকৈ মহাদেৱ সমুদ্ৰ মন্থনৰ সময়ত বিষপান কৰি নীলা হৈ পৰিছিল, তেনেদৰে জগজ্জ্জননী দুৰ্গা আধ্যাশক্তি দয়াত দ্ৰৱীভূত হৈ স্বেচ্ছাই নিজৰ শৰীৰত থকা সকলো তাপ শোষণ কৰি সন্তানক সকলো ধৰণৰ যন্ত্ৰণাৰ পৰা ৰক্ষা কৰে ।"
পূজাৰ নিয়ম(The rules of worship)
|
ওদালগুৰি চহৰৰ পৰা প্ৰায় ২০ কি.মি উত্তৰ-পশ্চিম দিশৰ ভাৰত-ভূটান সীমান্তত অৱস্থিত আমজুলিৰ মধ্য ইংৰাজী বিদ্যালয়ত স্বাধীনতা দিৱসৰ বিৰোধিতাৰে বুধবাৰে কোনো দুৰ্বৃত্তই ক'লা পতাকা উৰুৱাক কেন্দ্ৰ কৰি অঞ্চলটোত এক চেপা উত্তেজনাময় পৰিৱেশৰ সৃষ্টি হয়।
উল্লেখ্য যে কালি ৭২ সংখ্যক স্বাধীনতা দিৱস উপলক্ষে বিদ্যালয়ৰ শিক্ষক-কৰ্মচাৰী, ছাত্ৰ-ছাত্ৰীৰ লগতে স্থানীয় ৰাইজে পতাকা উত্তোলন কৰিবলৈ আহি বিদ্যালয়ত উৰি থকা দেখে ক'লা পতাকা। লগে লগে স্কুল কৰ্তৃপক্ষই ক'লা পতাকাখন আঁতৰাই পেলায়।
ইয়াৰ পাছত ঘটনাস্থলীত ওদালগুৰিৰ অতিৰিক্ত আৰক্ষী অধীক্ষক অভিজিৎ গৌতমৰ নেতৃত্বত হৰিশিঙা আৰক্ষীৰ এটা দল উপস্থিত হৈ পৰিস্থিতিৰ বুজ লোৱাৰ লগতে পতাকাখন জব্দ কৰে।
ঘটনা সন্দৰ্ভত অতিৰিক্ত আৰক্ষী অধীক্ষক গৰাকীৰ পৰা সবিশেষ জানিব বিচৰাত সংবাদ মাধ্যমৰ আগত তেওঁ কোনো ধৰণৰ মন্তব্য দিয়া পৰিলক্ষিত নহ'ল।
ভাৰত-ভূটান সীমান্তত অৱস্থিত উক্ত বিদ্যালয়খনত কোনে এনেধৰণৰ ঘটনা সংঘটিত কৰিব পাৰে সেয়া এতিয়াও পোহৰলৈ অহা নাই যদিও আৰক্ষীয়ে তদন্ত অব্যাহত ৰখা বুলি জানিবলৈ দিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
নগাঁও জিলাৰ ননৈ আৰক্ষী চকীৰ অন্তৰ্গত ঘুৰঘুৰি দলঙৰ ওচৰত আজি দিনৰ প্ৰায় ১.৩০ বজাত সংঘটিত এক পথ দুৰ্ঘটনাত এজন লোক নিহত হয়। নিহত লোকজন অপূৰ্ব শইকীয়া (৪৯) বুলি জানিব পৰা গৈছে।
জানিব পৰামতে, ননৈ মজলীয়া বিদ্যালয়ৰ সহকাৰী শিক্ষক শইকীয়াই স্কুল ছুটিৰ পাছত নিজৰ এ এছ ০২ কে ৩০০৯ পালচাৰ বাইকেৰে ঘৰলৈ গৈ থকা অৱস্থাত ননৈ ৩৬ নং ৰাষ্ট্ৰীয় ঘাইপথৰ ঘুৰঘুৰি দলঙৰ ওচৰত একে দিশৰ পৰা গৈ থকা এ এছ ০২ এচি- ৪৮৩২ নম্বৰৰ ট্ৰেম্পুখনে পিছফালৰ পৰা খুন্দা মৰাত শইকীয়া গুৰুতৰভাৱে আহত হয়।
আহত শইকীয়াক ততাতয়াকৈ নগাঁৱৰ ভোগেশ্বৰী ফুকননী অসামৰিক চিকিৎসায়ত ভৰ্তি কৰোৱা হয় যদিও চিকিৎসকে তেওঁক গুৱাহাটীলৈ প্ৰেৰণ কৰে। গুৱাহাটীলৈ নিয়াৰ পথতেই জাগীৰোডৰ ওচৰত শইকীয়াৰ মৃত্যু হয়। কঠিয়াতলী জুমুৰমুৰ নিৱাসী শইকীয়াৰ এনে আকস্মিক মৃত্যুত সমগ্ৰ অঞ্চলটোত শোকৰ ছাঁ পৰিছে। মৃত্যুৰ সময়ত তেওঁ পত্নী, পুত্র, কন্যাসহ বহু আত্মীয়-স্বজনক এৰি থৈ গৈছে।
আনহাতে, দুৰ্ঘটনাটোত ট্ৰেম্পু চালকজনৰ লগতে আন দুজন যাত্রীও আহত হয়। সম্প্ৰতি চালক মিছবাহাৰুল চিকিৎসাধীন হৈ আছে। স্থানীয় সূত্রই জনোৱা মতে, ট্ৰেম্পু চালক বাহাৰুল সুৰামত্ত অৱস্থাত থকাৰ বাবেই দূৰ্ঘটনাটো সংঘটিত হয়।
ইপিনে,শইকীয়াৰ মৃতদেহ নগাঁও অসামৰিক চিকিৎসালয়ত মৰণোত্তৰ পৰীক্ষা কৰি নিজ গৃহলৈ নিয়াৰ পথত ননৈ মজলীয়া বিদ্যালয়ত ছাত্ৰ-ছাত্ৰী আৰু শিক্ষক-শিক্ষয়িত্ৰীয়ে তেওঁক শ্ৰদ্ধাঞ্জলি জনায়।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
এক আচৰিত ঘটনাত, শিক্ষক যোগ্যতা পৰীক্ষা (TET) ২০২১ৰ প্ৰশ্নকাকত ছ'চিয়েল মিডিয়াত প্ৰকাশ কৰাৰ অভিযোগত বুধবাৰে অসম আৰক্ষীয়ে এজন TET পৰ্যবেক্ষকক গ্ৰেপ্তাৰ কৰিছে। মন কৰিব লগীয়া যে, পৰীক্ষাটো ৩১ অক্টোবৰত অনুষ্ঠিত হৈছিল ।
আৰক্ষীয়ে জনোৱা অনুসৰি, কাছাৰ জিলাৰ এমএইচচি উচ্চতৰ মাধ্যমিক বিদ্যালয়ৰ অধ্যক্ষ মুস্তাফিজুৰ ৰহমানে তেওঁৰ বিৰুদ্ধে এজাহাৰ দাখিল কৰাৰ পিছত অভিযুক্ত অপৰাধীজনক ইতিমধ্যে আটক কৰা হৈছে ।
খবৰ অনুসৰি, শিক্ষকজনক বাহাৰুল আলোম কৌছাৰ বৰভূয়া বুলি চিনাক্ত কৰা হৈছিল যি অসমৰ হাইলাকান্দি জিলাৰ বাসিন্দা। আমোদজনক ভাৱে, বৰভূইয়াই কাছাৰ জিলাৰ ৬০ টা পৰীক্ষা কেন্দ্ৰৰ ভিতৰত এমএইচচি উচ্চতৰ মাধ্যমিক বিদ্যালয়ত কাম কৰিছিল। তেওঁ কেন্দ্ৰত ইনভিজিলেটৰ আছিল ।
উল্লেখ কৰিব পাৰি যে, লিক হোৱা প্ৰশ্নকাকতবোৰত এজন প্ৰাৰ্থীৰ ৰোল নম্বৰ আছিল। কৰ্তৃপক্ষই অভিযুক্ত অপৰাধীসকলক ৰোল নম্বৰৰ জৰিয়তে কেন্দ্ৰলৈ ধৰিব পাৰে য'ৰ পৰা এইটো লিক হৈছিল ।
প্ৰাথমিক জেৰাৰ সময়ত আৰক্ষীয়ে জনোৱা অনুসৰি, বৰভূইয়াই পৰীক্ষাৰ পিছত প্ৰশ্নকাকতৰ ফটো তোলাৰ অভিযোগ স্বীকাৰ কৰে। কিন্তু আমোদজনক ভাৱে, তেওঁ দাবী কৰিছিল যে তেওঁ নহয় যিয়ে একেটা ছ'চিয়েল মিডিয়া প্লেটফৰ্মত আপলোড কৰিছিল ।
বৰভূইয়াই আৰক্ষীক কৈছিল যে, "মই বুজি পাইছো যে প্ৰশ্নকাকতৰ ফটো তোলাটো অবৈধ আছিল। কিন্তু মই এইটো কেৱল পঢ়িবলৈ কৰিছিলো । মই এজন শিক্ষক। মই সকলো সাম্ভাব্য অধ্যয়ন সামগ্ৰী বিশ্লেষণ কৰোঁ । মন কৰিব পাৰি যে নিয়ম অনুসৰি, প্ৰশ্নকাকতৰ ফটো তোলা বা ফটোকপি কৰাটোৱে TET নিৰ্দেশনা উলংঘা কৰে কিয়নো ফলাফল ঘোষণা নোহোৱালৈকে পুস্তিকাবোৰ সুৰক্ষিত ৰাখিব লাগে ।
"মই কেৱল হোৱাটছএপৰ জৰিয়তে প্ৰশ্নকাকতৰ ফটোবোৰ মোৰ ৰুমমেট আসজাদ হুছেইন লস্কৰৰ সৈতে শ্বেয়াৰ কৰিছিলো কাৰণ তেওঁ এজন শিক্ষকো। আমি কাকতখনৰ বিষয়েও আলোচনা কৰিছিলো। দুপৰীয়া প্ৰায় ২ঃ৩০ বজাত কৰ্তব্যৰ পৰা উভতি অহাৰ পিছত, মই ভাগৰুৱা হোৱাৰ বাবে টোপনি লৈছিলো আৰু বন্ধুবৰ্গৰ পৰা ফোন পোৱাৰ পিছতহে সাৰ পাইছিলো, যিয়ে মোক প্ৰশ্নকাকত লিক হোৱাৰ বিষয়ে অৱগত কৰিছিল আৰু মোৰ নাম কেনেদৰে জড়িত হৈ আছিল," বৰভূইয়াই লগতে কয় ।
আৰক্ষীয়ে জনোৱা অনুসৰি, আৰক্ষী বিভাগৰ অধীনত পেছাদাৰী বিশেষজ্ঞৰ এটা দলে বিষয়টো পৰ্যালোচনা কৰি আছে। তেওঁলোকে প্ৰশ্নকাকতটো আচলতে আপলোড কৰা লিংকটো বিচাৰিবলৈ কাম কৰি আছে ।
MyNewsNE is a bi-lingual digital news platform based in Guwahati, Assam. It brings you latest and updated news stories from the entire Assam, North East, India and World as a whole. Stay with us and keep yourself updated.
|
ডিজিটেল সংবাদ, বটদ্ৰৱাঃ নগাঁও জিলাৰ বটদ্ৰৱা সমষ্টিৰ খালৈ গাঁৱৰ বিশিষ্ট সমাজকৰ্মী, শিল্পী অতুল বৰুৱাৰ যোৱা ১১ ছেপ্টেম্বৰত মৃত্যু হয়। শ্ৰীমন্ত শংকৰদেৱ সংঘৰ নগাঁও জিলাৰ বুঢ়া শ্ৰীৰাম আতা আঞ্চলিক শাখাৰ উপসভাপতি, একশৰণ হৰিনাম ধৰ্মৰ একান্ত সেৱক অতুল বৰুৱাৰ প্ৰতি শ্ৰদ্ধাঞ্জলি নিবেদন কৰি আজি তেখেতৰ আদ্যশ্ৰাদ্ধৰ দিনা খালৈ গাঁৱৰ বাসগৃহত এক শ্ৰদ্ধাঞ্জলি অনুষ্ঠান অনুষ্ঠিত হয়।
বুঢ়া শ্ৰীৰাম আতা আঞ্চলিক শাখাৰ সম্পাদক মনোজ কুমাৰ ভূঞাই আঁত ধৰা অনুষ্ঠানটিত উপস্থিত থাকি জগত চন্দ্ৰ হীৰা, জীৱন ডেকাকে প্ৰমুখ্য কৰি কেইবাগৰাকী ভকত বৈষ্ণৱে প্ৰয়াত অতুল বৰুৱাৰ জীৱন কৃতী বৰ্ননা কৰি অশ্ৰু অঞ্জলি প্ৰদান কৰে। উল্লেখ্য যে, প্ৰয়াত বৰুৱাই লাচিত বৰফুকন মধ্য ইংৰাজী বিদ্যালয়ৰ পৰিচালনা সমিতিৰ সভাপতি, শ্ৰীমন্ত শংকৰদেৱ সাংস্কৃতিক বিদ্যালয়ৰ সম্পাদক, শংকৰ মন্দিৰ পৰিচালনা সমিতিৰ সভাপতি, বৰনামঘৰৰ সভাপতি, জগত গুৰু পুঠিভড়ালৰ সম্পাদক আদি খালৈ গাঁও-এফলীয়াবড়ি অঞ্চলৰ বিভিন্ন সামাজিক অনুষ্ঠান প্ৰতিষ্ঠানৰ লগত ওতঃপ্ৰোত ভাৱে জড়িত সেৱা আগবঢ়াইছিল।
|
উত্তৰঃ অসমৰ মাটিকালিঃ ভাৰতৰ উত্তৰ-পূব কোণত অৱস্থিত অসম এখন ভাৰতৰ অন্যতম উল্লেখযােগ্য ৰাজ্য। ই ২৪°০৯ উত্তৰ অক্ষাংশৰ পৰা ২৭°৫৮/ উত্তৰ অক্ষাংশলৈ আৰু ৮৯°৪২/ পূর্ব দ্রাঘিমাংশৰ পৰা ১৬°০১ পূর্ব দ্রাঘিমাংশলৈ বিস্তৃত হৈ আছে। ই গােটেই ভাৰতবৰ্ষৰ মাটিকালিৰ প্রায় ২.৪ শতাংশ অর্থাৎ প্রায় ৭৮,৪৩৮ বর্গ কিঃমিঃ আগুৰি আছে। অর্থাৎ অসমৰ মাটিকালি প্রায় ৭৮,৪৩৮ বর্গ কিঃমিঃ।
অসমৰ জনসংখ্যাঃ ২০০১ চনৰ তথ্য মতে অসমৰ জনসংখ্যা ভাৰতৰ মুঠ জনসংখ্যাৰ ২.৬ শতাংশ। অর্থাৎ অসমৰ জনসংখ্যা প্রায় ৩১২.০৫ লাখ। ইয়াৰে ১৫৯.৩৯ লাখ পুৰুষ আৰু ১৫২.৬৬ লাখ মহিলা। ২০১১ চনৰ তথ্য মতে অসমৰ শিক্ষিতৰ হাৰ ৭২.১৯ শতাংশ আৰু লিংগ অনুপাত প্রতি ১০০০ পুৰুষৰ বিপৰীতে মহিলাৰ সংখ্যা ৯৫৮ গৰাকী।
অসমৰ জনসংখ্যা ঘনত্বঃ অসমৰ জিলাসমূহৰ জনবসতিৰ ঘনত্বৰ তাৰতম্য মন কৰিবলগীয়া। ২০০১ চনৰ তথ্য অনুসৰি প্রতি বর্গ কিঃমিঃত ৫৮৩ জন জনসংখ্যাৰে নগাঁও জিলা অসমৰ ভিতৰত অধিক জনসংখ্যাৰ জিলা। তাৰ বিপৰীতে প্রতি বর্গ কিঃমিঃত ৩৮ জন লােকে বাস কৰা ডিমাহাছাও আটাইতকৈ কম জনসংখ্যাৰ জিলা। কিন্তু ২১১ চনৰ তথ্য অনুসৰি প্রতি বর্গ কিঃমিঃত ২০১০ জন জনসংখ্যাৰে কামৰূপ (মেট্রো) আটাইতকৈ জন জনবসতিপূর্ণ জিলা হিচাপে পৰিগণিত হৈছে। ইয়াৰ বিপৰীতে প্রতি বর্গ কিমিঃত ৪৪ জন লােকে বাস কৰা ডিমা হাছাও আটাইতকৈ কম জনসংখ্যাৰ জিলা হিচাপে স্বীকৃত হৈছে। আকৌ ২০১১ চনৰ তথ্য অনুসৰি ব্ৰহ্মপুত্র উপত্যকাৰ উজনিৰ জিলাকেইখনৰ ভিতৰত লখিমপুৰ আৰু শিৱসাগৰ জিলাৰ জনসংখ্যা ঘনত্ব অসমৰ গড় ঘনত্ব (প্রতি বর্গ কিঃমিঃত ৩৯৮ জন) তুলনাত বেছি। মধ্য ব্রহ্মপুত্র উপত্যকাৰ জিলাকেইখনৰ ভিতৰত মৰিগাঁও, নগাঁও, দৰং আৰু ওদালগুৰি জিলাৰ ঘনত্ব অসমৰ জনসংখ্যাৰ গড় ঘনত্বতকৈ বেছি। নামনি অসমৰ জিলাকেইখনৰ ভিতৰত চিৰাং আৰু কোকৰাঝাৰ জিলাক বাদ দি বাকী আটাইকেইখন জিলাতে (ধুবুৰী, বঙাইগাঁও, গােৱালপাৰা, বৰপেটা, নলবাৰী, বাক্সা, কামৰূপ আৰু কামৰূপ মেট্রো জিলা) জনসংখ্যা ঘনত্ব ৰাজ্যখনৰ গড় ঘনত্বতকৈ অধিক। বৰাক উপত্যকাৰ কৰিমগঞ্জ, হাইলাকান্দি আৰু কাছাৰ জিলা তিনিওখনতে জনসংখ্যা ঘনত্ব অসমৰ গড় ঘনত্বতকৈ বেছি। অসমৰ পার্বত্য জিলা দুখন কাৰ্বি আংলং আৰু ডিমা হাছাওত ২০০১ আৰু ২০১১ চনৰ তথ্য অনুসৰি অসমৰ আটাইকেইখন জিলাৰ ভিতৰত জনবসতি অতি সেৰেঙা।
২। অসমৰ শিক্ষিতৰ হাৰ কিদৰে বৃদ্ধি হৈছে চমুকৈ উল্লেখ কৰা।
উত্তৰঃ ২০০১ চনৰ তথ্য অনুসৰি অসমৰ শিক্ষিতৰ হাৰ আছিল ৬৩.২৫ শতাংশ। ২০১১ চনৰ ভিতৰলৈ এই হাৰ বৃদ্ধি হৈ ৭২.১৯ শতাংশ হয়।
৩। ২০১১ চনৰ তথ্য মতে অসমত কেইখন প্রথম শ্রেণীৰ আৰু কেইখন দ্বিতীয় শ্রেণীৰ চহৰ আছে?
উত্তৰঃ ২০১১ চনৰ তথ্য অনুসৰি অসমত ৭ খন প্রথম শ্রেণীৰ আৰু দ্বিতীয় শ্রেণীৰ নগৰ ৬ খন আছে।
১ লাখ জনসংখ্যাতকৈ অধিক জনসংখ্যাৰ নগৰক প্রথম শ্রেণীৰ আৰু ৫০ হাজাৰৰ পৰা ১ লাখৰ তলৰ জনসংখ্যা থকা নগৰক দ্বিতীয় শ্রেণীৰ নগৰ বােলা হয়।
৪। ১৯০১ চনৰপৰা ২০১১ চনলৈ অসমৰ জনসংখ্যা বৃদ্ধিৰ বিষয়ে আলােচনা কৰা ।
লক্ষ্য কৰিলেই এই কথা জানিব পাৰি। জনসংখ্যা বৃদ্ধিৰ এনে হ্ৰাসৰ কাৰণ হিচাপে ৰাজ্যখনত লাহে লাহে হ্রাস পােৱা জন্মৰ হাৰ আৰু লগতে জনসাধাৰণ আৰু চৰকাৰৰ সজাগতাৰ ফলত বাংলাদেশৰ পৰা হােৱা প্ৰব্ৰজন কিছু পৰিমাণে হ্রাস হােৱা বুলি ধৰিব পাৰি।
৫। ভৌগােলিক অঞ্চলভেদে উপযুক্ত মানচিত্ৰৰ সহায়ত অসমৰ জনসংখ্যাৰ বিতৰণ পর্যালােচনা কৰা।
২১ শতাংশ লােকে বসবাস কৰে আৰু ২০১১ চনৰ তথ্যমতে জনসংখ্যা ঘনত্ব হৈছে। প্রতি বর্গ কিলােমিটাৰত ৩৭১ জন। আনহাতে, মধ্য ব্রহ্মপুত্র উপত্যকা অঞ্চলত উপত্যকাটোৰ মুঠ জনসংখ্যা প্রায় ২৭ শতাংশ লােকে বাস কৰে আৰু ২০১১ চনতএই অঞ্চলত জনসংখ্যা ঘনত্ব হৈছে প্রতি বর্গ কি.মিটাৰত ৫০০ জন।
বর্গ কিলােমিটাৰত ৬৩১ জন। ব্রহ্মপুত্র উপত্যকাৰ উজনি, মধ্য আৰু নামনি অঞ্চলত জনসংখ্যা ঘনত্বৰ তাৰতম্য মন কৰিবলগীয়া। উজনি অঞ্চলতকৈ মধ্য অঞ্চলত আৰ,
অঞ্চলতাে জনবসতি ঘন। ২০১১ চনৰ তথ্যমতে ইয়াত জনসংখ্যা ঘনত্ব হৈছে প্ৰতি বর্গ কিলােমিটাৰত ৫৪৫ জন আৰু অসমৰ মুঠ জনসংখ্যা প্রায় ১১ শতাংশ লােকে এই বৰাক উপত্যকাত বাস কৰে। ইয়াৰ বিপৰীতে, ব্ৰহ্মপুত্ৰ আৰু বৰাক উপত্যকাৰ মাজত অৱস্থিত কাৰ্বি আংলং আৰু ডিমা হাছাও পার্বত্য জিলা দুখনক সামৰি লােৱা পার্বত্য অঞ্চলটোৰ প্ৰতিকূল ভূপ্রাকৃতিক অৱস্থাৰ কাৰণে তাত জনবসতি পাতল আৰু জনসংখ্যাও কম। এই পার্বত্য অঞ্চলটোত অসমৰ মুঠ জনসংখ্যা প্রায় ৩.৭৫ শতাংশ লােকে বাস কৰে। ইয়াত জনসংখ্যা ঘনত্ব অসমৰ আনকেইটা অঞ্চলৰ তুলনাত নিচেই কম। লােকপিয়ল ২০০১ চনৰ তথ্যমতে পার্বত্য অঞ্চলটোত জনসংখ্যা ঘনত্ব আছিল প্রতি বর্গ কিলােমিটাৰত মাত্র ৫৮ জন আৰু ২০১১ চনত সামান্যভাৱে ৬৮ জনলৈ বৃদ্ধি পাইছে।
জিলা ভিত্তিত অসমৰ জনসংখ্যাৰ বিতৰণ আৰু ঘনত্ব মন কৰিবলগীয়া। অসমৰ জিলাসমূহৰ জনসংখ্যাৰ তথ্য (২০০১ আৰু ২০১১ চনৰ) তালিকা-৫ত উল্লেখ কৰা হৈছে। চিৰাং, কামৰূপ (মেট্রো), বাক্স আৰু ওদালগুৰি জিলা চাৰিখন ২০০১ চনৰ পিছত গঠন হৈছিল বাবে সেই বছৰৰ জনসংখ্যা তালিকাখনত উল্লেখ কৰা নহ'ল। এই চাৰিখন জিলা গঠন হােৱাৰ কাৰণে মুঠ ছয়খন জিলা - কোকৰাঝাৰ, বঙাইগাঁও, বৰপেটা, নলবাৰী, কামৰূপ আৰু দৰং জিলাৰ মাটিকালি আৰু জনসংখ্যাৰ তথ্যৰ কিছু পৰিৱৰ্তন হৈছে।
অসমৰ জিলাসমূহৰ ভিতৰত ২০০১ চনৰ তথ্য অনুসৰি ২,৫২২,৩২৪ জন লােকে বাস কৰা কামৰূপ জিলাখন অধিক জনসংখ্যাৰ জিলা আৰু ১,৮৮,০৭৯ জন লােকে বাস কৰা পার্বত্য অঞ্চলৰ ডিমা হাছাও জিলাখন আটাইতকৈ কম জনসংখ্যাৰ জিলা বুলিপৰিগণিত হৈছে। কিন্তু ২০১১ চনৰ তথ্যমতে ২,৮২৬,০০৬ জনসংখ্যাৰে নগাঁও জিলাখন অসমৰ ভিতৰত অধিক জনসংখ্যাৰ জিলা হিচাপে আৰু ২১৩,৫২৯ জনসংখ্যাৰে ডিমাহাছাও জিলাখন আটাইতকৈ কম জনসংখ্যাৰ জিলা হিচাপে স্বীকৃত হৈছে। জনসংখ্যাৰ ঘনত্বৰ ক্ষেত্ৰত (২০০১ চন) প্রতি বর্গ কিলােমিটাৰত ৫৮৩ জন লােকে বসবাস কৰা নগাঁও জিলাখন অসমৰ আটাইতকৈ ঘনবসতি জিলা আৰু প্রতি বর্গ কিলােমিটাৰত মাত্র ৩৮ জন লােকে বাস কৰা ডিমা হাছাও জিলাখন আটাইতকৈ সেৰেঙা বসতিৰ জিলা বুলি পৰিগণিত হৈছে। পিছে ২০১১ চনৰ তথ্যমতে অসমৰ ভিতৰতে কামৰূপ (মেট্ৰো ) জিলাখন সবাতােকৈ ঘন বসতিপূর্ণ জিলা বুলি বিবেচিত হৈছে, য'ত জনসংখ্যাৰ হৈছে প্রতি বর্গ কিলােমিটাৰত ২০১০ জন। অৱশ্যে এই ক্ষেত্ৰত ঘনবসতিপূর্ণ গুৱাহাট মহানগৰীৰ জনসংখ্যাই বিশেষভাৱে প্ৰভাৱ পেলাইছে। ইয়াৰ বিপৰীতে, প্রতি কিলােমিটাৰত মাত্র ৪৪ জন লােকে বাস কৰা ডিমা হাছাও পার্বত্য জিলাখন আটাইতকৈ সেৰেঙা বসতিৰ জিলা হিচাপে চিহ্নিত হৈছে। ব্রহ্মপুত্র উপত্যকাৰ উজনি, মধ্য আৰু নামনি অঞ্চলত অৱস্থিত জিলাসমূহৰ জনবসতিৰ ক্ষেত্ৰত দেখা যায় যে, ২০১১ উজনি ব্রহ্মপুত্র উপত্যকাৰ জিলাকেইখনৰ ভিতৰত কেৱল লখিমপুৰ আৰু শিৱসাগৰ জিলাৰ জনসংখ্যা ঘনত্ব অসমৰ গড় ঘনত্ব (প্রতি বর্গ কিলােমিটাৰত ৩৯৮ জন) তুলনাত বেছি। আকৌ মধ্য ব্রহ্মপুত্র উপত্যকাৰ জিলাকেইখনৰ ভিতৰত মৰিগাঁও, নগাঁও, দৰং আৰু ওদালগুৰি জিলাৰ ঘনত্ব অসমৰ জনসংখ্যাৰ গড় ঘনত্বতকৈ বেছি। আনহাতে, নামনি অসমৰ জিলা কেইখনৰ ভিতৰত চিৰাং আৰু কোকৰাঝাৰ জিলাক বাদ দি বাকী আটাইকেইখন জিলাতে (ধুবুৰী, বঙাইগাঁও, গােৱালপাৰা, বৰপেটা, নলবাৰী, বাক্সা কামৰূপ আৰু কামৰূপ মেট্রো জিলা) জনসংখ্যা ঘনত্ব ৰাজ্যখনৰ গড় ঘনত্বতকৈ অধিক। আকৌ, ব্ৰাক উপত্যকাৰ তিনিওখন জিলাত (কৰিমগঞ্জ, হাইলাকান্দি আৰু কাছাৰ জিলা) জনসংখ্যা ঘনত্ব অসমৰ গড় ঘনত্বতকৈ বেছি। অসমৰ পার্বত্য জিলা দুখন (কাৰ্বি আংলং আৰু ডিমা হাছাও) ২০০১ আৰু ২০১১ চনৰ তথ্য অনুসৰি অসমৰ আটাইকেইখন জিলাৰ ভিতৰত সেৰেঙা জনবসতিৰ জিলা হিচাপে পৰিগণিত হৈছে ।
৬। অসমৰ জনসংখ্যা বিতৰণৰ ভিন্নতাৰ কাৰণবােৰ উদাহৰণসহ চমুকৈ আলােচনা কৰা।
উত্তৰঃ অসমৰ জনসংখ্যাৰ বিতৰণ লক্ষ্য কৰিলে দেখা যায় যে ৰাজ্যখনৰ সকলাে অঞ্চল বা ঠাইত জনবসতি আৰু জনসংখ্যাৰ বিতৰণ সমান নহয়। কোনাে অঞ্চলত জনসংখ্যা বেছি অর্থাৎ জনবসতি ঘন আৰু কোনাে অঞ্চলত জনসংখ্যা কম অর্থাৎ জনবসতি সেৰেঙা। স্বাভাৱিকতে কোনাে এটা অঞ্চলত জনবসতি আৰু জনসংখ্যা বেছি হ'লেই তাতজনসংখ্যা ঘনত্বও বাঢ়ি যায়। ঠিক সেইদৰে কোনাে অঞ্চলত জনবসতি আৰু জনসংখ্যা পাতল বা কম হলে তাত জনসংখ্যা ঘনত্বও কম হয়। ভাৰতৰ লােকপিয়লৰ তথ্যমতে কুৰি শতিকাৰ আৰম্ভণিতে ১৯০১ চনত অসমত জনসংখ্যা ঘনত্ব আছিল প্রতি বর্গ কিলােমিটাৰত মাত্র ৪২ জন।
৭। ২০১১ চনৰ তথ্য মতে অসমৰ জিলাসমূহৰ ভিতৰত আটাইতকৈ বেছি জনসংখ্যা আৰু জনসংখ্যাৰ ঘনত্ব থকা আৰু আটাইতকৈ কম জনসংখ্যা আৰু জনসংখ্যা ঘনত্ব থকা জিলাৰ নাম উল্লেখ কৰা ।
(মেট্রো)। ইয়াৰ জনসংখ্যা ঘনত্ব প্রতি বর্গ কিঃমিঃত ২০১০ জন। আটাইকৈ কম জনসংখ্যা ঘনত্ব থকা জিলাখন হ'ল ডিমা হাছাও। ইয়াৰ জনসংখ্যা ঘনত্ব প্রতি বর্গ কিঃমিঃত ৪৪ জন।
৮। অসমৰ জনসংখ্যা বৃদ্ধিৰ কাৰণবােৰ চমুকৈ আলােচনা কৰা।
উত্তৰঃ অসমৰ জনসংখ্যা দ্রুত গতিত বৃদ্ধি পাব লাগিছে। এই বৰ্দ্ধিত হাৰৰ জনসংখ্যা বৃদ্ধিৰ কাৰণ মূলতঃ দুটা। এটা হৈছে জনসংখ্যাৰ প্রাকৃতিক বৃদ্ধি আৰু আনটো হৈছে অধিক মাত্রাত হােৱা জনপ্ৰব্ৰজন। প্রাকৃতিক বৃদ্ধি দৰাচলতে জন্ম আৰু মৃত্যুৰ হাৰৰ ওপৰত নিৰ্ভৰশীল। তাৰােপৰি নিৰক্ষৰতাও জনসংখ্যা বৃদ্ধিৰ আন এটা কাৰণ।
প্রাকৃতিক বৃদ্ধিঃ প্রাকৃতিক বৃদ্ধি জন্ম-মৃত্যুৰ হাৰৰ ওপৰত নিৰ্ভৰশীল। আজিকালি উন্নত চিকিৎসা পদ্ধতিৰ ফলত শিশু, প্রসূতি আদিৰ মৃত্যুৰ সংখ্যা কমি আহিছে। তাৰােপৰি বেমাৰ-আজাৰৰ পৰাও বহুতাে মানুহ মৃতুৰ পৰা ৰক্ষা পাইছে। আগতকৈ মানুহৰ মৃত্যুৰ সংখ্যা কমি আহিছে। গতিকে দেখা যায় যে জন্মৰ উচ্চ হাৰৰ বাবে জনসংখ্যা বৃদ্ধি পাইছে। অৱশ্যে অসমৰ জনসংখ্যাৰ প্ৰাকৃতিক বৃদ্ধিৰ ফলত ৰাজ্যখনত যি হাৰত জনসংখ্যা বাঢ়িহে সেই প্রায় একেই হাৰত ভাৰতবৰ্ষৰ জনসংখ্যাও বৃদ্ধি পাইছে।
জনপ্ৰব্ৰজনঃ জনপ্ৰব্ৰজন অসমৰ জনসংখ্যা বৃদ্ধিৰ এটা প্রধান কাৰণ। ১৮২৬ চনৰ পৰা অসমলৈ কম-বেছি পৰিমাণে জনপ্রব্রজন হৈয়ে আছে । ১৯৪৭ চনত দেশ বিভাজনৰ সময়ত বহু সংখ্যক হিন্দু শৰণার্থী তেতিয়াৰ পূব পাকিস্তান (এতিয়াৰ বাংলাদেশ)ৰ পৰা অসমলৈ প্ৰব্ৰজন কৰে। আকৌ স্বাধীনতাৰ পৰৱর্তী কালছােৱাত (১৯৫১-২০০১) অসমৰ জনসংখ্যা জনপ্ৰব্ৰজনৰ কাৰণে ১৮৫ শতাংশ বৃদ্ধিৰ বিপৰীতে ২৩২ শতাংশ বৃদ্ধি হয়। এই অস্বাভাৱিক জনসংখ্যাৰ মূল কাৰণ হৈছে বাংলাদেশৰ পৰা অসমলৈ অবাধ গতিত হােৱা অনুপ্রৱেশ।
৯। অসমলৈ প্রাচীন কালৰপৰা বৰ্তমান সময়লৈকে হােৱা জনপ্ৰব্ৰজনৰ সোঁতবােৰ একাদিক্রমে উল্লেখ কৰা।
উত্তৰঃ ভাৰতৰ উত্তৰ পূৰ্বাঞ্চলৰ লগতে অসম ৰাজ্যখনৰ বিশেষ ভৌগােলিক অবস্থা বাবে ইয়াৰ উত্তৰ, পূর্ব, দক্ষিণ আৰু পশ্চিম দিশৰপৰা নানা জনগােষ্ঠী আৰু ভাষা-ভাষীৰ ।লােকৰ প্রাচীন কালৰপৰা বর্তমান সময়লৈকে এই ৰাজ্যলৈ আগমন ঘটি আছে অসমলৈ নানা ঠাইৰপৰা বিভিন্ন সময়ত ঘটা জনপ্ৰব্ৰজনক একো-একোটা জনস্রোত (Human Stream) হিচাবে চিনাক্ত কৰিব পাৰি। সমাজবিজ্ঞানীসকলে অনুমান কৰা মতে সম্ভৱতঃ অসমলৈ আগমন ঘটা প্রথমটো জনস্রোত আছিল অষ্টিক (Austric) জনগােষ্ঠীৰলােকসকল। এওঁলােক দক্ষিণ-পূর্ব এছিয়াৰ পৰা আহিছিল । অসমৰ চুবুৰীয়া ৰাজ মেঘালয়ত বিস্তৃতভাৱে বাস কৰা খাছিয়া আৰু জয়ন্তীয়াসকল এই অষ্টিক জনগােষ্ঠীৰ লােক।এই লােকসকলৰ কিছু সংখ্যক লােক মেঘালয়ৰ সীমামূৰীয়া অসমৰ কাৰ্বি আংলং আৰু ডিমা হাছাও জিলাত বসবাস কৰিছিল ।
জনগােষ্ঠীৰ লােক। মংগােলীয়সকলৰ পিছত ক'কেছীয় জনগােষ্ঠীৰ লােক গংগা সমভূমি অঞ্চলৰ পৰা অসমলৈ আহিছিল। অসমৰ সৰহ সংখ্যক অজনজাতীয় লােকেই এই গােষ্ঠীৰ অন্তৰ্গত। ত্রয়ােদশ শতিকাৰ আৰম্ভণিত সিন্ধু-আর্যমূলৰ ইছলাম ধৰ্মাৱলম্বী এদল লােক মহম্মদ বিন্ বতিয়াৰৰ নেততৃত্বত অসমলৈ আহিছিল। অসমৰ মুছলমান লােকসকল এওঁলােকৰে বংশধৰ। অসমলৈ আগমন ঘটা আন এটা গুৰুত্বপূৰ্ণ জনগােষ্ঠী হৈছে আহােমসকল। ১২২৮ খ্রীষ্টাব্দত চুকাফাৰ নেতৃত্বত উত্তৰ ম্যানমাৰৰ চান মালভূমিৰ পৰা পাটকাই পর্বত পাৰ হৈ আহােমসকল অসমত প্ৰৱেশ কৰিছিল। তাৰােপৰি ব্রিটিছসকলে অসম শাসন কৰাৰ পিছতে বেংগল, বিহাৰ, উত্তৰ প্রদেশ, ৰাজস্থান আদিৰ পৰা দক্ষ লােকক কামৰ বাবে আনিছিল। নেপালৰ পৰা কিছু নেপালী সম্প্রদায়ৰ লােককো পহৰাদাৰী হিচাপে আনিছিল। ব্রিটিছসকলে চাহ খেতি আৰম্ভ কৰাৰ লগে লগে চোটনাগপুৰ মালভূমিৰ পৰা জনজাতিসকলক চাহ বনুৱা হিচাপে অসমলৈ লৈ আহে। অসমলৈ প্ৰব্ৰজন ঘটা আন এটা উল্লেখযােগ্য জনস্রোত হৈছে তেতিয়াৰ পূর্ববংগ আৰু এতিয়াৰ বাংলাংদেশৰ পৰা অহা ভূমিহীন মুছলমান কৃষকসকল। এনেদৰেই প্রাচীন কালৰ পৰা বর্তমান সময়লৈকে নানা ঠাইৰ পৰা বিভিন্ন জনগােষ্ঠীয় লােকৰ অসমলৈ প্ৰব্ৰজন ঘটিছিল।
১০। অসমৰ আহােমসকলৰ জনগােষ্ঠীয় পৰিচয় দাঙি ধৰা।
উত্তৰঃ অসমৰ আহােমসকল আছিল মূলতঃ মংগােলীয় জনগােষ্ঠী লােক। তেওঁলােকে ১২২৮ খ্রীষ্টাব্দত চুকাফাৰ নেতৃত্বত পাটকাই পর্বত পাৰ হৈ উত্তৰ ম্যানমাৰৰ চান মালভূমিৰ পৰা আহিছিল। আহােমসকলে প্রায় ছশ বছৰ অসমত ৰাজত্ব কৰিছিল। প্রথমতে তেওঁলােক উজনি অসমত থিতাপি লৈ ব্ৰহ্মপুত্র উপত্যকা দখল কৰে। আহােমসকলে অসমত বসতি কৰা জিলাসমূহ হ'ল মৰিগাঁও, নগাঁও, ডিব্ৰুগড়, শিসাগৰ, তিনিচুকীয়া, ধেমাজি, যােৰহাট, গােলাঘাট, লখিমপুৰ ইত্যাদি।
১১। পৰিবহণ ব্যৱস্থাই অসমৰ অর্থনৈতিক উন্নতিত কিদৰে সহায় কৰিছে চমুকৈ আলােচনা কৰা।
উত্তৰঃ পৰিবহণ বর্তমান সময়ৰ অর্থনৈতিক উন্নয়নৰ অপৰিহাৰ্য্য উপাদান। ভাল পৰিবহণ ব্যৱস্থাৰ যােগেদি বিভিন্ন অঞ্চলৰ মাজত সংযােগ স্থাপন হােৱাৰ উপৰিও সম্পদ, জ্ঞান আৰু সভ্যতা-সংস্কৃতিৰ আদান-প্রদান হয়। সুপৰিবহণ ব্যৱস্থাৰ ফলত এখন দেশৰ সৰ্বাংগীন উন্নতিৰ লগতে নিয়ােগৰ সৃষ্টি হয়। স্থলপথ, জলপথ আৰু আকাশীপথৰ ভাল যাতায়াত ব্যৱস্থাই হৈছে দেশ এখনৰ জীৱন ৰেখা। কৃষি, শিল্প, বাণিজ্য, যােগাযােগ আদি অর্থনৈতিক খণ্ডসমূহৰ বিকাশ নির্ভৰ কৰে দক্ষ পৰিবহণ ব্যৱস্থাৰ ওপৰত। অর্থনৈতিক ক্ষেত্ৰৰ উপৰিদেশ এখনৰ সামাজিক, সাংস্কৃতিক আৰু ৰাজনৈতিক ক্ষেত্ৰৰ উন্নয়নত পৰিবহণ ব্যৱস্থাই গুৰুত্বপূর্ণ ভূমিকা পালন কৰে। উন্নত পৰিবহণ ব্যৱস্থাই দেশৰ বৈষম্য, ভিন্নতা আৰু বৈচিত্র্যৰ মাজতে ৰাষ্ট্ৰীয় সংহতি আৰু ঐক্য স্থাপন কৰে। অসম উত্তৰ-পূব ভাৰতৰ দুৱাৰমুখ হোৱাৰ বাবে সমগ্ৰ ভাৰতবৰ্ষৰ লগত উত্তৰ-পূব ভাৰতৰ ৰাজ্যসমূহে সংযােগ স্থাপন কৰি আছে। সেয়েহে অসমৰ পৰিবহণ ব্যৱস্থাৰ উন্নতিৰ লগত উত্তৰ-পূৰ্বাঞ্চলৰ অর্থনৈতিক উন্নতি ওতঃপ্রােতভাৱে জড়িত হৈ আছে। আকৌ অসম ভাৰতৰ পৰা ভৌগােলিকভাবে দূৰত হােৱাৰ বাবে পৰিবহণ ব্যৱস্থা অসমৰ অর্থনৈতিক উন্নয়নৰ অন্যতম অপৰিহাৰ্য আহিলাৰূপে পৰিগণিত হৈছে। অসমৰ পৰিবহণ ব্যৱস্থাবােৰ হৈছে - পথ পৰিবহণ, ৰে'ল পৰিবহণ, জল পৰিবহণ, আৰু বিমান পৰিবহণ। উন্নত পৰিবহনে সময় বাহিকৰি দেশখন প্রগতিৰ পথত আগবঢ়াই নিয়াত সহায় কৰে।
১২। অসমৰ জলপৰিবহণৰ বিষয়ে এটি চমু টোকা লিখা ।
কৰা জাহাজৰ সহায়ত কম খৰচতে মাল-বস্তু পৰিবহণ কৰি সমগ্ৰ উত্তৰ-পূব ভাৰত বিশেষকৈ অসম, নাগালেণ্ড, মেঘালয়, মিজোৰাম, মণিপুৰ, ত্ৰিপুৰা আৰু অৰুণাচল প্রদেশৰ উন্নতি হ'ব বুলি আশা কৰা হৈছে। অসমত জলপৰিবহণ ব্যৱস্থাৰ উন্নতিৰ হকে দুটা চৰকাৰী সংস্থাই প্রচেষ্টা চলাই আছে। এই সংস্থা দুটা হৈছে কেন্দ্রীয় আভ্যন্তৰীণ জলপৰিবহণ নিগম আৰু আভ্যন্তৰীণ জল পৰিবহণ সঞ্চালকালয়। এই সংস্থা দুটাৰ প্রধান দায়িত্ব হৈছে - জলপৰিবহণৰ ক্ষেত্ৰত জলসম্পদৰ উপযুক্ত ব্যৱহাৰ কৰা, সস্তীয়া জলপৰিবহণৰ সহায়ত যাত্রী আৰু বয়বস্তু অনা-নিয়া কৰা, ব্যৱসায়িক ভিত্তিত অঞ্চলটোৰ জলপথসমূহ সঠিকভাৱে ব্যৱহাৰ কৰা আদি।
১৩। অসমৰ পৰিবহণ ব্যৱস্থাৰ উন্নয়নৰ অন্তৰায় হিচাপে দেখা দিয়া পাঁচটা প্রধান কাৰণ উল্লেখ কৰা।
(ক) পাহাৰ, মালভূমি, সমভূমি, প্লাৱন ভূমি, জলাশয় আদিৰে বৈশিষ্ট্যপূর্ণ অসমৰ ভিন্ন ভূপ্রকৃতিৰ বাবে যাতায়াত ব্যৱস্থা সম্প্রসাৰণ কৰাৰ ক্ষেত্ৰত যথেষ্ট অসুবিধা হয়।
(খ) অসম ৰাজ্যখন ইয়াৰ পশ্চিমৰ ঠেক ভূখণ্ডৰ দ্বাৰা ভাৰতৰ সৈতে সংলগ্ন হৈছে। আৰু সেইবাবে পৰিবহণৰ ক্ষেত্ৰত কিছু অসুবিধাৰ সৃষ্টি হৈছে।
(গ) বাট-পথ নির্মাণ আৰু মেৰামতিৰ বাবে অসমৰ মাটিৰ গুণাগুণ ঠাই বিশেষে সিমান উপযুক্ত নহয়। তাৰােপৰি বাৰিষা কালত হােৱা প্ৰচুৰ বৰষুণৰ বাবে বাট-পথ সহজে নষ্ট হয়। আনহাতে, বাট-পথ নির্মাণৰ ক্ষেত্ৰত উপযুক্ত আধুনিক প্রযুক্তি আৰু কৌশল প্রয়ােগ নকৰাৰ ফলত কম দিনৰ ভিতৰতে বাট-পথৰ অৱস্থা শােচনীয় হৈ পৰে।
(ঘ) উদ্যোগিক বিকাশৰ ক্ষেত্ৰত অসম ভাৰতৰ আন কিছুমান ৰাজ্যৰ তুলনাত এতিয়াও পিছ পৰি আছে। ইয়াৰ এটা প্রধান কাৰণ হৈছে অসমৰ অনুন্নত পৰিবহণ ব্যৱস্থা। আনহাতে, উদ্যোগিক বিকাশ হলে স্বাভাৱিকতে পৰিবহণ ব্যৱস্থাটোৱেও সমান্তৰালভাৱে উন্নতি লাভ কৰিব।
১৪। সম্পদ বুলিলে কি বুজায় ? অসমৰ প্রধান প্রাকৃতিক সম্পদবােৰ কি কি ?
উত্তৰঃ যিবিলাক দ্রব্য বা বস্তুৰ জৰিয়তে আর আমাৰ অভাৱ আৰু অভিলাষসমূহ পূৰণ কৰিব পাৰাে সেইবিলাক দ্রব্যকে সম্পদ বুলি কোৱা হয়।
সম্পদ প্রধানতঃ দুই প্রকাৰৰ - (ক) প্রাকৃতিক সম্পদ আৰু (খ) মানৱ আৰু মানৱসৃষ্ট সম্পদ।
প্রাকৃতিক সম্পদসমূহ প্রাকৃতিক কাৰকৰ দ্বাৰা প্ৰকৃতিৰ বুকুত সৃষ্টি হয়। প্রাকৃতিক সম্পদৰ কিছুমান। নৱীকৰণীয় আৰু আন কিছুমান অনৱীকৰণীয়। যিবিলাক সম্পদ ভৌতিক, ৰাসায়নিক আৰু যান্ত্রিক প্রক্রিয়াৰে নৱীকৰণ অথবা নতুনকৈ উৎপন্ন বা পুনঃ পূৰণ কৰিব পাৰি সেইবিলাকক নৱীকৰণীয় সম্পদ (Renewable resources) বােলে। সৌৰশক্তি আৰু বতাহৰ লগতে অসমৰ পানী, উদ্ভিদ, বন্যপ্রাণী আদি এই শ্ৰেণীৰ সম্পদ। আনহাতে, কিছুমান সম্পদ গঠন হৈ বহু বছৰ ধৰি প্ৰকৃতিৰ বুকুত জমা হৈ আছে। কিন্তু এই সম্পদবােৰ ব্যৱহাৰ কৰি থাকিলে কালক্রমে সেইবােৰৰ পৰিমাণ হ্রাস হৈ এসময়ত সম্পদবােৰ নিঃশেষ হৈ যাব আৰু তেতিয়া সেইবােৰ পুনৰ পূৰণ কৰিব পৰা নাযাব। এনে সম্পদবােৰক অনৱীকৰণীয় সম্পদ (Non-renewable resources) বুলি কোৱা হয়। অসমত পােৱা খনিজ সম্পদ, যেনে - কয়লা, খনিজ তেল, প্রাকৃতিক গেছ আদি ।
১৫। অসমৰ প্রধান তৈলক্ষেত্ৰসমূহ উল্লেখ কৰা।
উত্তৰঃ অসমৰ প্রধান তৈলক্ষেত্রসমূহ হৈছে ডিগবৈ নাহৰকটীয়া মৰাণ-হুগ্রীজান, ৰুদ্ৰসাগৰ, লাকোৱা, গেলেকী, বৰহোলা, আৰু আমগুৰি।
১৬। আসমৰ জলসম্পদৰ বিষয়ে চমুকৈ লিখা ।
উত্তৰঃ উত্তৰ-পূব ভাৰতৰ লগতে অসম জলসম্পদত চহকী। অসমত পর্যাপ্ত পৃষ্ঠা সম্পদ (Surface water resource) আৰু ভূ-তল জলসম্পদ (Underground was resource) আছে। প্রচুৰ বৰষুণ, গােটেই বছৰ ধৰি বৈ থকা (Perennial) নদ-নলজলপ্রবাহ, খাল, পিতনি, জলাহ, আদ্রভূমি (Wetlands) আদিৰ জলৰাশিয়ে অসমৰ জল সম্পদ সমৃদ্ধ কৰিছে। ৰাজ্যখনৰ দুই প্রধান নদী - ব্ৰহ্মপুত্ৰ আৰু বৰাক আৰু ইহঁতৰ অসংখ্য উপনৈবােৰে দেশৰ প্রায় এক তৃতীয়াংশ জলসম্পদ বহন কৰিছে। ৰাজ্যখনত অলেখ সৰু বৰ পিতনি আৰু জলাহৰ উপৰি প্রায় তিনি হেজাৰৰাে অধিক আর্দ্রভূমি আছে। এইবােৰত প্ৰধানকৈ নানা প্রকাৰৰ মাছ আৰু ভিন্ন প্রজাতিৰ জলজ উদ্ভিদ পােৱা যায়। পৃষ্ঠ জলভাগ বিশেষকৈ বােৱতী নদ-নদীৰ জলৰাশি কৃষি কাৰ্যৰ লগতে ঘৰুৱা প্রয়ােজন। আৰু উদ্যোগ আৰু জল পৰিবহণ খণ্ডত ব্যৱহাৰ কৰা হৈছে। আনহাতে, সমগ্র ব্রহ্মপুত্র আৰু বৰাক উপত্যকাত ভূ-তল জলসম্পদ প্ৰচুৰ পৰিমাণে সঞ্চিত হৈ আছে। সমভূমি অঞ্চলত ভূপৃষ্ঠৰপৰা প্ৰায় ৫ মিটাৰ গভীৰতাৰ ভিতৰতে ভূ-তল জলস্তৰ পােৱা যায়। পৃষ্ঠ জলৰাশিৰ দৰে ভূ-তল জলৰাশি ৰাজ্যখনৰ কৃষিৰ উপৰি ঘৰুৱা আৰু ঔদ্যোগিক ক্ষেত্ৰত ব্যৱহাৰ কৰা হৈছে।
১৭। অসমৰ প্রাকৃতিক সম্পদসমূহৰ অৱক্ষয়ৰ কাৰণবােৰ কি কি ?
উত্তৰঃ অসমৰ প্রাকৃতিক সম্পদসমূহৰ অৱক্ষয়ৰ মূলতঃ কাৰণ হ'ল ইয়াৰ অপব্যৱহাৰ আৰু যধে-মধে এইবােৰ আহৰণ কৰাৰ বাবে অসমৰ প্রাকৃতিক সম্পদবােৰলৈ সংকট নামি আহিছে। উপযুক্ত সম্পদ পৰিকল্পনাৰ দ্বাৰা প্রাকৃতি আৰু মানৱ সম্পদসমূহ উচিতভাৱে ব্যৱহাৰ কৰিব পৰা নাই। অসমৰ প্রাকৃতিক সম্পদৰ অৱক্ষয়ৰ অন্য এটা প্রধান কাৰণ হ'ল দ্রুত জনসংখ্যা বৃদ্ধি আৰু বনাঞ্চলসমূহ ধ্বংস কৰাৰৰ ফলত বনজ সম্পদৰ যথেষ্ট অৱক্ষয় হৈছে।
১৮। বর্ধিত জনসংখ্যাই প্রাকৃতিক সম্পদৰ ওপৰত কেনেদৰে প্ৰভাৱ পেলাইছে?
উত্তৰঃ জনসংখ্যা বৃদ্ধিৰ ফলত প্রাকৃতিক সম্পদৰ ওপৰত যথেষ্ট বেয়া প্ৰভাৱ পৰিছে। বর্ধিত জনসংখ্যাৰ ফলত হাবি জংঘলসমূহ বহু পৰিমাণে নষ্ট হৈ পৰিছে যাৰ বাবে জীৱ-জন্তুবোৰৰ থাকিবলগীয়া ঠাই নোহোৱা হৈ পৰিছে। বনাঞ্চলসমূহ কাটি সেই ঠাইত মানুহে বসতি কৰিবলৈ লৈছে। তাৰ ফলত বনাঞ্চলৰ যথেষ্ট ক্ষয়-ক্ষতি হৈছে। ইয়াৰ লগতে মানুহে মূল্যৱান গছসমূহ যেনে - নাহৰ, বনচোম, শিৰীষ, চাম, শিমলু আদি গছসমূহ কাটি প্রাকৃতিক সম্পদৰ বহু ক্ষতি সাধন কৰে। বর্ধিত জনসংখ্যাৰ ফলত প্রাকৃতিক সম্পদসমূহৰ বিস্তৰ ক্ষয়-ক্ষতি হােৱা দেখা যায় ।
১৯। অসমৰ বৃহৎ জনসংখ্যা ৰাজ্যখনৰ বােজা (সমস্যা) নে সম্পদ? আলােচনা কৰা!
উত্তৰঃ অসমৰ বৃহৎ জনসংখ্যা ৰাজ্যখনৰ বাবে এক বােজাৰ দৰে। কাৰণ বৃহৎ জনসংখ্যাৰ ফলত বহুতাে প্রাকৃতিক সম্পদৰ অৱক্ষয় হৈছে। বৃহৎ জনসংখ্যাৰ ফলত মানুহৰ মাজত সম্পদৰ নাটনি হয়। লগতে সম্পদ প্রদূষিত আৰু নষ্ট হয়। ইয়াৰ উপৰিও গুৰুতৰ পাৰিৱেশিক আৰু আর্থ-সামাজিক সমস্যাৰ উদ্ভৱ হয়। বৃহৎ জনসংখ্যাৰ বাবে জনবসতিৰ প্ৰসাৰ ঘটিছে আৰু খাদ্য শস্যৰ উৎপাদন বৃদ্ধি কৰিবলগীয়া হৈছে। বৃহৎ জনসংখ্যাৰ ফলত সাৰুৱা পলসুৱা কৃদ্ধৃিমি বসতিৰ বাবে ব্যৱহাৰ কৰিব লগা হয়। ভূমিক্ষয়, ভূমিৰ উৰ্বৰতা হ্রাস, মৃত্তিকা প্ৰদূষণ আদি সমস্যাই দেখা দিয়ে বৃহৎ জনসংখ্যাৰ ফলতেই।
২০। অসমত মানৱ সম্পদ গঢ়িবলৈ কেনে পদক্ষেপ গ্রহণ কৰিব লাগে ?
উত্তৰঃ অসমত মানৱ সম্পদ গঢ়িবলৈ হ'লে প্রথমতে জনসংখ্যাৰ যি দ্রুত গতিত বাঢ়িব লাগিছে তাক ৰােধ কৰিব লাগিব। ইয়াৰ লগতে মানৱ সম্পদ গঢ়িবৰ বাবে প্রধান পদক্ষেপ হ'ল শিক্ষাগত জয় শিক্ষাৰ জৰিয়তেহে মানৱ সম্পদ গঢ়িব পৰা যাব। আনহাতে, সমাজৰ শ্ৰেণীৰ লােকসকল বিশেষকৈ দৰিদ্ৰ জনসাধাৰণ, পৃথকভাৱে অক্ষম লােকসকল আৰু মহিলাসকলৰ সৱলীকৰণৰ বাবে কার্যকৰী ব্যৱস্থা গ্ৰহণ কৰিলেহে প্ৰকৃতাৰ্থত মানৱ সম্পদ উন্নয়ন হ'ব ।
২১। অসমৰ অৰ্থনীতিত কৃষিখণ্ডৰ ভূমিকা সম্পর্কে চমুকৈ আলােচনা কৰা।
উত্তৰঃ অসমৰ অর্থনৈতিক উন্নতিত কৃষিখণ্ডই গুৰুত্বপূর্ণ ভূমিকা পালন কৰি আহিছে। অসমৰ মুঠ কর্ম-নিয়ােজিত লােকৰ (Working population) ভিতৰত ৫৩ শতাংশতকৈয়াে অধিক লােক কৃষি খণ্ডত প্রত্যক্ষ আৰু পৰােক্ষভাৱে নিয়ােজিত হৈ আছে। অসমৰ কৃষি জৰীপৰ তথ্য মতে ২০১০-১১ বৰ্ষত অসমত মুঠ ২৮.১১ লাখ হেক্টৰ মাটিত খেতি কৰা হৈছিল। অর্থাৎ অসমৰ মুঠ খেতি কৰিব পৰা মাটিৰ প্রায় ৮৮ শতাংশ মাটিত খেতি কৰা হৈছিল ।
ধান অসমৰ প্ৰধান শস্য। ৰাজ্যখনৰ আটাইকেইটা কৃষি-জলবায়ৱীয় অঞ্চলত অর্থাৎ সকলাে জিলাতে ধান খেতি কৰা হয়। তালিকা-১০ত দিয়া তথ্য মতে ২০১১-১২ চনত অসমত মুঠ ২৫.৪৫ লাখ হেক্টৰ মাটিত ধান খেতি কৰা হৈছিল আৰু প্রায় ৫০.৪৫ লাখ মেট্রিকটন ধান উৎপন্ন হৈছিল। অসমত তিনি প্ৰকাৰৰ ধানৰ খেতি কৰা হয়, যেনে - আহু ধান (Autumn rice), শালি ধান (Winter rice) আৰু বড়াে ধান (Summer rice)। ইয়াৰ ভিতৰত শালি ধানৰ খেতি বিস্তৃতভাৱে কৰা হয়। অসমৰ মুঠ ধান খেতি কৰা মাটিৰ প্রায় ৭০ শতাংশ মাটিত শালি ধানৰ খেতি কৰা হয়। ব্ৰহ্মপুত্ৰ আৰু বৰাক উপত্যকাৰ সাৰুৱা পলসুৱা মাটিত শালি খেতি ভাল হয়। এই খেতি ৰােপণ পদ্ধতিৰে জুলাই-আগষ্ট মাহত আৰম্ভ কৰি নৱেম্বৰ-ডিচেম্বৰ মাহত চপােৱা হয়। আহু খেতি সমভূমিৰ সাৰুৱা মাটিত কৰা হয় আৰু বিশেষকৈ নামনি অসমত এই খেতি বিস্তৃতভাৱে কৰা হয়। আহু খেতি ৰােপণ আৰু সিঁচন দুই প্রকাৰে কৰা হয়। ফেব্ৰুৱাৰী-মার্চ মাহত আৰম্ভ কৰি জুন-জুলাই মাহত চপােৱা হয়। বড়াে ধানাে কম-বেছি পৰিমাণে অসমৰ আটাইকেইখন জিলাত উৎপাদন কৰা হয়। এই ধানৰ খেতি সাধাৰণতে দ ঠাই বিলাকত শীতকালত আৰম্ভ কৰি বাৰিষা জুন-জুলাই মাহত বানপানী অহাৰ আগে আগে চপােৱা হয়।
২২। অসমৰ কৃষি জলবায়বীয় অঞ্চলকেইটা কি কি? এইকেইটাৰ বৈশিষ্ট্য চমুকৈ উল্লেখ কৰা।
উত্তৰঃ অসমক মুঠ ছয়টা কৃষি-জলবায়ৱীয় (Agro-climatic) অঞ্চলত ভাগ কৰা হৈছে, যেনে - (১) নামনি ব্রহ্মপুত্র উপত্যকা অঞ্চল, (২) উত্তৰপাৰৰ সমভূমি। অঞ্চল, (৩) মধ্য ব্রহ্মপুত্র উপত্যকা অঞ্চল, (৪) উজনি ব্রহ্মপুত্র উপত্যকা অঞ্চল, (৫)
বৰাক উপত্যকা অঞ্চল আৰু (৬) পার্বত্য অঞ্চল । নামনি ব্রহ্মপুত্র উপত্যকা অঞ্চলটোৰ অন্তৰ্গত কামৰূপকে ধৰি দহখন জিলাত মুঠ ৯.৩০ লাখ হেক্টৰ মাটিত খেতি কৰা হৈছে আৰু ইয়াৰে ৪.৬৯ লাখ হেক্টৰ (৫০.৪৩ শতাংশ) মাটিত এটাতকৈ অধিক শস্যৰ খেতি কৰা হৈছে। উত্তৰপাৰৰ সমভূমি অঞ্চলৰ অন্তৰ্গত দৰং জিলাকে ধৰি পাঁচখন জিলাত মুঠ ৫.৩৭ লাখ হেক্টৰ মাটিত খেতি কৰা হৈছে আৰু ইয়াৰে ৩.৩৬ লাখ হেক্টৰ (৬২.৫৭ শতাংশ) মাটিত এটাতকৈ অধিক শস্যৰ খেতি কৰা হৈছে। সেইদৰে মধ্য আৰু উজনি ব্রহ্মপুত্র উপত্যকা অঞ্চল দুটাত ক্রমে ৩.২৮ লাখ হেক্টৰ আৰু ৬.২০ লাখ হেক্টৰ মাটিত খেতি কৰা হৈছে। ইয়াৰ ভিতৰত মধ্য উপত্যকা অঞ্চলত ০.৮৬ লাখ হেক্টৰ (২৬.২১ শতাংশ) আৰু উজনি উপত্যকা অঞ্চলত ১.৯৪ লাখ হেক্টৰ (৩১.২৯ শতাংশ) মাটিত এটাতকৈ অধিক শস্যৰ খেতি কৰা হৈছে। কাছাৰ, কৰিমগঞ্জ আৰু হাইলাকান্দি জিলাক সামৰি লােৱা বৰাক উপত্যকা অঞ্চলটোত মুঠ ২.৪২ লাখ হেক্টৰ মাটিত খেতি কৰা হৈছে আৰু এটাতকৈ অধিক শস্যৰ খেতি কৰা হৈছে ১.০২ লাখ হেক্টৰ (৪২.১৫ শতাংশ) মাটিত। আনহাতে, কাৰ্বি আংলং আৰু ডিমা হাছাও জিলাক সামৰি লােৱা পার্বত্য অঞ্চলটোত মুঠ ১.৫৪ লাখ হেক্টৰ মাটিত খেতি কৰা হৈছে ।
২৩। অসমত কি কি ধানৰ খেতি কৰা হয় ? এইকেইটাৰ বিষয়ে চমুকৈ লিখা।
উত্তৰঃ অসমত তিনি প্রকাৰৰ ধানৰ খেতিকৰা হয়। সেইবােৰ হ'ল - আহু ধান, শালি ধান আৰু বড়াে ধান।
আহু ধানৰ খেতি ৰােপণ আৰু সিচন দুই প্রকাৰে কৰা হয়। এই খেতি আৰম্ভ হয় ফেব্ৰুৱাৰী-মার্চ মাহত আৰু চপােৱা হয় জুন-জুলাই মাহত। দুই খেতি সমভূমিৰ সাৰুৱা মাটিত কৰা হয়।
শালি ধানৰ খেতি অসমত বৃহৎ পৰিমাণে কৰা হয়। এই খেতি ব্রহ্মপুত্র আৰু বৰাক উপত্যকাৰ সাৰুৱা পলসুৱা মাটিত ভাল হয়। জুলাই-আগষ্ট মাহত আৰম্ভ হয় আৰু নৱেম্বৰ-ডিচেম্বৰ মাহত চপােৱা হয়। বড়াে ধানৰ খেতি সাধাৰণতে দ' ঠাই বিলাকত হয়। এই খেতি শীতকালত আৰম্ভ কৰে আৰু বাৰিষা বানপানী অহাৰ আগতে চপােৱা হয়।
২৪। ধান কিয় অসমৰ প্ৰধান শস্য হিচাপে পৰিগণিত হৈছে ?
উত্তৰঃ ধান হৈছে অসমৰ প্ৰধান শস্য। গােটেইকেইটা বায়ৱীয় অঞ্চলতে ধান খেতি হয়। অসমত ২০১১-১২ চনৰ তালিকা অনুসৰি ২৫.৪৫ লাখ হেক্টৰ মাটিত ধান খেতি কৰা হয়। অসমৰ সকলাে ঠাইতে ধান খেতি প্ৰচুৰ পৰিমাণে হােৱা হেতুকে অসমৰ প্ৰধান শস্য হিচাপে পৰিগণিত হয়। অন্য শস্যতকৈ ধান খেতি বছৰটোৰ ধানৰ প্ৰকাৰ অনুযায়ী কৰিব পৰা যায়। সেয়ে ধান খেতি হৈছে অসমৰ প্ৰধান শস্য।
২৫। অসমত কি কি মাহজাতীয় শস্যৰ খেতি কৰা হয় ?
উত্তৰঃ অসমত কৰা মাহজাতীয় শস্য সমূহৰ নাম তলত উল্লেখ কৰা হ'ল- মাটি মাহ, মগু মাহ, মচুৰ মাহ, মটৰ মাহ, ৰহৰ মাহ, বুট মাহ আদি।
২৬। অসমৰ ঝুম খেতিৰ বিষয়ে চমুকৈ লিখা।
উত্তৰঃ অসমৰ কাৰ্বি আংলং আৰু ডিমা হাছাও পার্বত্য জিলা ঝুম খেতিয়ে প্রাধান্য লাভ কৰিছে। পাহাৰৰ এঢলীয়া মাটিত ওখােৰামােখােৰা ঠাইত খেতিবাতি কৰাৰ সুবিধা নাই বুলিয়ে ক'ব পাৰি। তথাপি পাহাৰবাসী লােকে খেতিবাতি নকৰাকৈ নাথাকে। পাহাৰৰ এঢলীয়া মাটিতে খাপ কাটি কাটি ঠাই সলাই সলাই ঝুম পদ্ধতিৰে মানুহে কৃষি কৰি আছে। জনজাতিসকলৰ কৃষি পদ্ধতি আপুৰণি। পাহাৰৰ খেতিয়কসকলে কোৰেৰে মাটি চহাই জুম পদ্ধতিৰে খেতি কৰে। হাবি-জংঘল কাটি মুকলি কৰি, এঠাইত দুই-তিনি বছৰ খেতি কৰে। পিছত সেই ঠাই সলাই আন ঠাইত খেতি কৰে। মাটি উর্ব শক্তি কম কাৰণে এইদৰে ঠাই সলাই খেতি কৰে। তেওঁলােকে ধান, মাকৈ, মিঠা আলু, আলু, কচু, আদা, জলকীয়া, তিল, সৰিয়হ আদিৰ খেতি কৰে। কাৰ্বি আংলং জিলাত প্রায় ৫৪৫২ বর্গ কিঃমিঃ তাৰু ডিমা হাছাও জিলাত প্রায় ২৫৯৭ বর্গ কিঃমিঃ মাটিত ঝুম পদ্ধতিৰে খেতি কৰা হয়।
২৭। ২০১৪ চনৰ অসমৰ ঔদ্যোগিক আৰু বিনিয়ােগ নীতি প্রধান লক্ষ্যবােৰ কি কি ?
উত্তৰঃ অসমৰ ঔদ্যোগিক উন্নয়নৰ বাবে অসম চৰকাৰে ২০০৮ চনত ঘােষণা কৰা উদ্যোগ নীতি পর্যালােচনা কৰি ২০১৪ চনত অসম ঔদ্যোগিক আৰু বিনিয়ােগ নীতি (Industrial and Investment Policy, Assam, 2014) ঘােষণা কৰে। সদ্য ঘােষিত এই উদ্যোগ আৰু বিনিয়ােগ নীতিৰ প্রধান লক্ষ্যবােৰ হৈছে ।
কার্যকলাপৰ বিকাশ ঘটাই ৰাজ্যৰ মুঠ ঘৰুৱা উৎপাদন বৃদ্ধি কৰা।
(খ) ৰাজ্যখনত বিশেষকৈ গ্রামাঞ্চলত জনমূৰি আয় আৰু নিয়ােগৰ সুবিধা বৃদ্ধি কৰা।
(গ) ৰাজ্যখনৰ অতি ক্ষুদ্র (micro), ক্ষুদ্র (small) আৰু মধ্যমীয়া (medium)
উদ্যোগৰ বিকাশৰ বাবে বিনিয়ােগ বৃদ্ধি কৰা।
(ঘ) বৃহৎ সংখ্যক দক্ষ লােক (skilled personnel) সৃষ্টি কৰা।
২৮। সেৱা খণ্ডৰ উদ্যোগ বুলিলে কি বুজায় ? উদাহৰণ দি বুজাই লিখা।
উত্তৰঃ ব্যৱসায়, বাণিজ্য যােগাযােগ আৰু পৰিবহণ আদিৰে যি উদ্যোগগঢ় লৈ উঠিছে তাকেই সেৱাখণ্ডৰ উদ্যোগ বুলি কোৱা হয়।
উদাহৰণ স্বৰূপে অসমৰ পৰ্যটন উদ্যোগ, বেংক আৰু বীমা উদ্যোগ, সকলাে ধৰণৰ ব্যৱসায় প্রতিষ্ঠান আদি । অসমৰ প্রাকৃতিক সৌন্দর্য চাবলৈ বাহিৰৰ পৰা অহা লােকৰ বাবে পর্যটন উদ্যোগ প্রতিষ্ঠা কৰা হৈছে। এই উদ্যোগে পর্যটকসকলক বিভিন্ন ধৰণে সহায় কৰে। সেইদৰে বিভিন্ন ধৰণৰ বীমা কোম্পানীৰ সহায়তাে জনসাধাৰণৰ সেৱা আগবঢ়োৱা হৈছে। তাৰােপৰি যােগাযােগ ব্যৱস্থা আৰু পৰিবহণৰ বাবে অসম ৰাজ্যিক পৰিবহন সন্থা নামৰ উদ্যোগটোৰ সহায়ত জনসাধাৰণৰ সেৱা আগবঢ়োৱাৰ লগতে দেশৰ অৰ্থনীতিৰ ক্ষেত্ৰত আমদানী হৈছে ।
২৯। অসমৰ প্ৰধান কৃষিভিত্তিক উদ্যোগবােৰ কি কি?
উত্তৰঃ অসমৰ প্রধান কৃষিভিত্তিক উদ্যোগবােৰ হ'ল - বন পালন উদ্যোগ, চাহ উদ্যোগ, ৰেচম উদ্যোগ, ৰবৰ উদ্যোগ, খাদ্য প্রস্তুতকৰণ উদ্যোগ আৰু কাগজ উদ্যোগ।
৩০। অসমৰ চাহ উদ্যোগৰ বিষয়ে। চমুকৈ লিখা।
উত্তৰঃ চাহ উদ্যোগ অসমৰ আটাইতকৈ বৃহৎ কৃষি ভিত্তিক উদ্যোগ। কেৱল ভাৰততে নহয় সমগ্র পৃথিৱীতে অসমৰ চাহ উদ্যোগৰ এটা সুনাম আছে । অসমৰ অৰ্থনীতিত এই উদ্যোগে। এক উল্লেখযোগ্য ভূমিকা পালন কৰি আহিছে। অসমে অকলেই ভাৰতৰ মুঠ চাহ উৎপাদনৰ আধাতকৈ বেছি উৎপাদন কৰে। চাহ খেতিৰ বাবে প্রয়ােজনীয় অনুকূল প্রাকৃতিক পৰিৱেশৰ বাবেই ৰাজ্যখনত চাহ উদ্যোগ গঢ়ি উঠিছে। অসমত ২০১২ চনৰ তথ্য মতে, বিশ্বনাথ চাৰিআলিৰ মােনাবাৰী চাহ বাগিচা মুঠ ৭৬৫খন চাহ বাগিচা আৰু ৭৮০৯১খন ক্ষুদ্র (১০.১২ হেক্টৰতকৈ কম মাটিকালিৰ) চাহ বাগিচা আছে। অসমত মুঠ ৩১৮ হেজাৰ হেক্টৰ মাটিত চাহ খেতি কৰা হয়। চাহ উৎপাদনৰ ক্ষেত্ৰত দেখা যায়। যে ২০০৯ চনত অসমে প্রায় ৫০০ হেজাৰ টন আৰু ২০১২ চনত প্রায় ৫৯০ হেজাৰ টন চাহ উৎপাদন কৰিছিল । চাহ উদ্যোগে এক বুজন সংখ্যক লােকক কর্মসংস্থাপন দিছে। অসমৰ চাহ উদ্যোগত গড়ে দৈনিক ৬.৮৬ লাখতকৈ অধিক লােক নিয়ােজিত হৈ আছে। ভাৰতৰ চাহ ব'র্ডৰ অন্য এক তথ্য মতে, অসমৰ ক্ষুদ্ৰ চাহ খেতিয়কসকলে প্রায় ৮৮ হেজাৰ হেক্টৰ মাটিত চাহ খেতি কৰি প্রায় ১০৭ হেজাৰ টন চাহ উৎপাদন কৰিছে। চাহ উৎপাদনত দেশখনৰ ভিতৰতে অসমৰ যে এক সুকীয়া স্থান আছে সেই কথা তালিকা-১৩ৰ তথ্য প্রকাশ পাইছে। ভাৰতৰ মুঠ চাহ উৎপাদন ৫১ৰপৰা ৫৩ শতাংশ চাহ (২০০১ চনৰপৰা ২০১২ চনৰ ভিতৰত) অসমে অকলে উৎপাদন কৰি গৌৰৱ অৰ্জন কৰিছে।
৩১। অসমৰ মীন উদ্যোগৰ বর্তমান অবস্থা কেনেকুৱা ?
উত্তৰঃ বর্তমান সময়ত মীন উদ্যোগে অসমৰ অর্থনৈতিক খণ্ডত লাহে লাহে গুৰুত্ব পাবলৈ ধৰিছে । অসমত মীন উদ্যোগৰ যথেষ্ট থল আছে। অসম নদী-উপনদীৰে ভৰা এখন ৰাজ্য। ইয়াৰ অসংখ্য নদ-নদী, বিল-খাল, এৰা সুতি, পিতনি, জলাশয় আদিত মাছ পােৱা যায়। বিশেষকৈ ব্ৰহ্মপুত্ৰ আৰু বৰাক নদীৰ বিস্তৃত সমভূমি আৰু প্লাৱনভূমিত থকা বিল আৰু জলাশয়বােৰত প্রাকৃতিকভাৱেই বহুতাে মাছ পােৱা যায়। বৈজ্ঞানিক পদ্ধতি আৰু পৰিকল্পনাৰে এই বিল আৰু জলাশয়বােৰত মাছ পালন কৰি মাছৰ উৎপাদন বৃদ্ধি কৰিব পৰা যায়। অসমত মাছৰ প্ৰচুৰ চাহিদাৰ লগতে মাছ উৎপাদনৰ প্ৰচুৰ সম্ভাৱনা থকা সত্ত্বেও ৰাজ্যখনৰ বিল-জলাশয়বােৰ মাছ উৎপাদনৰ বাবে উপযুক্তভাৱেব্যৱহাৰ হােৱা নাই। অসমত ২০১১-১২ চনৰ তথ্য মতে প্রায় মীন পালন ৬০ হেজাৰ হেক্টৰ মাটিকালি সামৰি ৪৩০খন চৰকাৰী পঞ্জীয়নভুক্ত বিল আছে। তথ্যৰপৰা দেখা যায় যে ২০১১-১২ বৰ্ষত বৰপেটা জিলাই সর্বাধিক সংখ্যক মাছৰ পােনা উৎপন্ন কৰিছে আৰু ইয়াৰ পিছতে দ্বিতীয় আৰু তৃতীয় স্থান লাভ কৰিছে ক্ৰমে কৰিমগঞ্জ আৰু নগাঁও জিলাই। সেইদৰে মাছ উৎপাদনত নগাঁও জিলা প্রথম স্থানত আৰু কাছাৰ আৰু ধুবুৰী জিলা যথাক্রমে দ্বিতীয় আৰু তৃতীয় স্থানত আছে।
৩২। অসমৰ কৃষি উন্নয়নৰ সমস্যাবােৰ উল্লেখ কৰা।
উত্তৰঃ এতিয়াও পুৰণিকলীয়া পদ্ধতিয়েই অসমৰ অসমৰ সমভূমিঅঞ্চলৰ পৰম্পৰাগত কৃষি আৰু পাহাৰীয়া অঞ্চলত ঝুম খেতি প্রচলন হৈ আছে। ই হৈছে এক অসমৰ কৃষি উন্নয়নৰ সমস্যা।
দ্বিতীয়তে, সৰু সৰু খণ্ডত অসমৰ খেতিয়কসকলে খেতি-মাটিবিলাকবিভক্ত কৰে। ইয়াৰ কাৰণে আধুনিক কৃষি সঁজুলি আৰু কৌশল প্রয়ােগৰবাবে অসুবিধা হয় আৰু ইও হৈছে এক সমস্যা।
তৃতীয়তে, বানপানী আৰু গৰাখহনীয়াৰ সমস্যা অন্যতম।
চতুর্থতে, অসমৰ কৃষি উন্নয়নৰ এক অন্য সমস্যা হৈছে খৰাং বতৰ। অসমত জলসিঞ্চন পদ্ধতি উন্নত নহয় আৰু জলসিঞ্চলৰ সুবিধা পর্যাপ্ত নহয়। বিকাশ এতিয়াও কিয় মন্থৰ হৈ আছে?
৩৩। অসমৰ ঔদ্যোগিক বিকাশ এতিয়াও কিয় মন্থৰ হৈ আছে তাৰ কাৰণসমূহ লিখা ।
উত্তৰঃ অসমৰ ঔদ্যেগিক বিকাশ মন্থৰ হোৱাৰ প্রধান কাৰণ হ'ল সুসংহত পৰিকল্পনাৰ অভাৱ। সু-সংহত পৰিকল্পনাৰ জৰিয়তেহে উদ্যোগিক উন্নয়ন সম্ভৱ হয়। ইয়াৰলগতে অসমত উন্নত পৰিবহন আৰু যােগাযােগ ব্যৱস্থা সুচল নহয়। মূলধনৰ অভাৱাে হৈছে অসমৰ ঔদ্যোগিক বিকাশ মন্থৰ হােৱাৰ এক কাৰণ। যেতিয়া উপযুক্ত পৰিকল্পনা নাথাকে তেতিয়া স্হানীয়লােকৰ উদ্যোগৰ বাবে কোনাে স্পৃহা নাথাকে।
৩৪। অসমৰ পৰ্যটন উদ্যোগৰ সমস্যাবােৰ উল্লেখ কৰা।
উত্তৰঃ অসমত পর্যটন উদ্যোগৰ সম্ভাৱনা প্ৰচুৰ। কিন্তু অসমৰ বানপানীৰ সমস্যাই এই উদ্যোগসমূহৰ প্ৰতি ভাবুকিৰ সৃষ্টি কৰিছে। কিয়নাে গােটেই বাৰিষা কালটো অসমত বানপানীয়ে নানান সমস্যাৰ সৃষ্টি কৰে।
দ্বিতীয়তে বানপানীৰ ফলত যাতায়াত ব্যৱস্থাও ব্যাহত হয়। ৰাস্তা-ঘাট পানীয়ে ভাঙি পেলায়।
৩৫। অসমৰ অথনৈতিক উন্নয়নৰ সম্ভাৱনাবােৰ কি কি ?
আপুৰুগীয়া সম্পদ। ভাৰতবৰ্ষত যি সময়ত পশ্চিমাঞ্চলৰ তৈলক্ষেত্রসমূহত তেল আৰম্ভ হােৱাই নাছিল সেই সময়ত ডিগবৈ তেল শােধনাগাৰেই ভাৰতৰ মুঠ উৎপাদনৰ তিনি-চতুর্থাংশ তেল উৎপাদন কৰিছিল। এইফালৰ পৰা অসমৰ অর্থনৈতিক উন্নয়নৰ সম্ভাৱনাৰ ক্ষেত্ৰত তেল উদ্যোগ অন্যতম। তৃতীয়তে অসমৰ ৰেচম উদ্যোগ হৈছে অন্য এক অর্থনৈতিক উন্নয়ন সম্ভাৱনাৰ মূল কাৰণ।
|
অসমত ৰাসায়নিক সাৰ, কীটনাশকৰ ব্যৱহাৰ মাৰাত্মক - Vikaspedia\nড০ জি ডি ৰমনজানেয়ুলু ভাৰতৰ এজন প্ৰখ্যাত কৃষি বিজ্ঞানী। বহনক্ষম কৃষি পদ্ধতিৰে কৃষকৰ জীৱন ধাৰণৰ মান উন্নত কৰাৰ বাবে দেশজোৰা খ্যাতি সন্মান অৰ্জন কৰা ড০ ৰমনজানেয়ুল ২০০৩ চনৰ পৰা হায়দৰাবাদৰ চেন্টাৰ ফৰ ছাছনেটইনেবল এগ্ৰিকালচাৰ নামৰ সংগঠনটোৰ কাৰ্যবাহী সঞ্চালকৰ দায়িত্বত আছে। আমাৰ কৃষকৰ নিজা কৃষি পদ্ধতি আৰু কৃষি কৌশলৰ ওপৰত ভিত্তি কৰি বহনক্ষম কৃষিৰ প্ৰচাৰ-প্ৰসাৰৰ হকে কাম কৰি আছে কৃষি বিজ্ঞানীজনে। কৃষি বিজ্ঞানীজনৰ সংগঠনটোৱে কৃষকটোৱে কৃষকসকলৰ সম্পদ ৰক্ষা আৰু অধিকাৰৰ হকে কাম কৰি আহিছে। চি এছ এ-ই ২০১৬ চনৰ ভিতৰত দেশৰ ছখন ৰাজ্যৰ ৫০, ০০০ জন কৃষকৰ ওচৰলৈ প্ৰত্যক্ষভাৱে আৰু ৫ লাখ কৃষকৰ ওচৰলৈ পৰোক্ষভাৱে যোৱাৰ লক্ষ্য বান্ধি লৈছে। সংগঠনটোৱে বিশ্বাস কৰে যে তেওঁলোকৰ পদক্ষেপে কৃষিৰ উৎপাদিকা শক্তি ১০ শতাংশ বৃদ্ধি কৰিব আৰু কৃষকৰ উৎপাদন ১৫ শতাংশ বৃদ্ধি কৰিব, যিটোৰ পৰিমাণ প্ৰতি পৰিয়ালৰ বাবে ধনৰ হিচাপত ৫০০০ টকা। 'দৈনিক অসম' ৰ ষ্টাফ ৰিপ'ৰ্টাৰ অৰূপ শাণ্ডিল্যৰ সৈতে হোৱা টেলিফোনিক বাৰ্তালাপৰ সাৰাংশ পাঠকলৈ-\nপ্ৰশ্নঃ বহনক্ষম কৃষি বুলিলে আপুনি কি বুজে? এই ধাৰণাৰ জৰিয়তে আপুনি কৃষকৰ সৈতে কেনেদৰে কাম কৰি আছে?\nউত্তৰঃ আমাৰ খেতিয়কসকলৰ কৃষিকাৰ্য সম্পৰ্কে থকা বিস্তৰ জ্ঞান, কৃষি, কৌশল, স্থানীয় পৰিৱেশৰ সৈতে মিলি কৰা কৃষিকাৰ্য, খেতিয়কে কৃষিকাৰ্য্যত ব্যৱহাৰ কৰা প্ৰাকৃতিক সামগ্ৰী আদিৰ ভিত্তিয়েই বহনক্ষম কৃষি। আমাৰ খেতিয়কসকলে স্থানীয় পৰিৱেশ-পৰিস্থিতিৰ সৈতে মিলি কৃষিকাৰ্য কৰে। আমি খেতিয়কৰ সৈতে দুটা ৰূপত কাম কৰোঁ। প্ৰথ, য'ত প্ৰাকৃতিকভাৱে গুৰুতৰ সংকট সৃষ্টি হৈছে। য'ত বহল মাত্ৰাত ৰাসায়নিক সাৰ। কীটনাশক দৰৱ আদি ব্যৱহাৰ হৈছে, য'ত ব্যাপক মাত্ৰাত ভূ-জল উলিয়াই কৃষিকাৰ্যত ব্যৱহাৰ কৰা হৈছে। তেনেবোৰ ঠাইত আমি কৃষকক তেনে কামৰ পৰা আঁতৰাই আনিবলৈ চেষ্টা কৰোঁ। এয়া দীৰ্ঘ সময়ৰ বাবে পৰিৱেশ প্ৰকৃতি সুষম কৰি ৰখাৰ উপায়। আমাৰ কামৰ দ্বিতীয় ধাৰণাটো হ'ল- কৃষকৰ অৰ্থনৈতিক লাভালাভৰ বিষয়টোলৈ লক্ষ্য কৰা। কৃষকে যিমান কৃষিকাৰ্যৰ বাবে ব্যয় কৰে, তাৰ বিপৰীতে তেওঁলোকে অধিক ধন উপাৰ্জন কৰিব পাৰিব লাগিব। এয়া হ'ল বৰ্তমানৰ পৰিস্থিতিত কৃষকৰ বাবে অৰ্থনৈতিকভাৱে টিকি থকাৰ সূত্ৰ।\nপ্ৰ্শ্নঃ বৰ্দ্ধিত খাদ্যশস্যৰ চাহিদা বহনক্ষম কৃষিৰ জৰিয়তে পূৰণ কৰাটো সম্ভৱপৰনে?\nউত্তৰঃ নিশ্চয়ঃ আমি আগবাঢ়ি যোৱাৰ এয়াই প্ৰধান আৰু একমাত্ৰ উপায়। তথাকথিত আধুনিক কৃষিকাৰ্যত বৰ্তমান যি পৰিমাণে ৰাসায়নিক সাৰ, শক্তি, পানী ব্যৱহাৰ হ'বলৈ ধৰিছে, তালৈ চাই ক'ব পাৰি- দীৰ্ঘ সময়ৰ বাবে এই পদ্ধতি টিকি নাথাকে। যদিহে আমি প্ৰকৃততে খাদ্য সুৰক্ষাৰ কথা ভাবোঁ, আমি বহনক্ষম কৃষিকাৰ্যৰ জৰিয়তে আগুৱাবই লাগিব।\nপ্ৰশ্নঃ কিন্তু বেছিসংখ্যক লোকৰে ধাৰণা যে বহনক্ষম কৃষি, জৈৱিক কৃষি পদ্ধতিত উৎপাদন আৰু উৎপাদিকা শক্তি বহুত কম।\nউত্তৰঃ এইটো এটা ভুল ধাৰণা। আমি লক্ষাধিক কৃষকৰ সৈতে কাম কৰিছোঁ। মই লক্ষাধিক কৃষকৰ উদাহৰণসহ ক'ব পাৰো যে বহনক্ষম কৃষিত উৎপাদন আৰু উৎপাদিকা শক্তি কোনো পধ্যই কম নহয়। মই নাভাবো যে এই বিষয়টো এতিয়া গুৰুত্বপূৰ্ণ। বৰ্তমান সময়ত সবাতোকৈ গুৰুত্বপূৰ্ণ কথাটো হ'ল কৃষি-কৃষক আৰু কৃষিভূমিৰ সুৰক্ষা। কৃষিভূমিৰ গুণাগুণৰ দিশটো আমি চাব লাগিব। পঞ্জাবলৈ চাওক। প্ৰচলিত আধুনিক কৃষি পদ্ধতিৰ বাবে এতিয়া পঞ্জাবৰ ৪০ শতাংশ কৃষি ভূমি লুণীয়া, ক্ষাৰযুক্ত হৈ পৰিছে। অত্যাধিক ৰাসায়নিক সাৰ, কীটনাশকৰ ব্যৱহাৰ কৰি ১০ বছৰলৈ উৎপাদন বঢ়াব পাৰিব। কিন্তু তাৰ পিছত কৃষিভূমিৰ উৰ্বৰা অভাৱনীয়ভাৱে হ্ৰাস পাই মাটি লুণীয়া হৈ পৰিব। তেতিয়া তেনে কৃষিভূমিক লৈ কৃষকে কৰিব কি? সেয়ে প্ৰাকৃতিক সম্পদ দীৰ্ঘদিনৰ বাবে ব্যৱহাৰ যোগ্য কৰি ৰখাটো গুৰুত্বপূৰ্ণ কথা। পঞ্জাৱৰ ভূ-জলৰ স্তৰ পৃথিৱীৰ ভিতৰতে সৰ্বনিম্ন। দ্ৰুতগতিত এই স্তৰ আৰু তললৈ যাবলৈ ধৰিছে। সেয়ে বহনক্ষম কৃষিত বাদে আমি আগবাঢ়ি যাবলৈ অন্য উপায় নাই।\nপ্ৰশ্নঃ জৈৱিক সাৰ, জৈৱ কীটনাশক বজাৰত পৰ্যাপ্ত পৰিমাণে পোৱা নাযায় নেকি?\nউত্তৰঃ কুৰি শতিকাৰ সপ্তম, অষ্টম দশকৰ কথাটো বেলেগ আছিল। এতিয়া সেই সমস্যা নাই। বজাৰত পৰ্য্যাপ্ত পৰিমাণে জৈৱিক সাৰ, জৈৱিক কীটনাশক পোৱা যায়। চৰকাৰে জৈৱিক সাৰ প্ৰস্তুত কৰাত বিনিয়োগ কৰি সাৰ বজাৰত পৰ্য্যাপ্ত কৰি তুলিব লাগে। মূল কথা হ'ল-চৰকাৰৰ মনোভাৱ কেনেকুৱা? যদি চৰকাৰ মাত্ৰ ৰাসায়নিক সাৰ উৎপাদনত উৎসাহ দি থাকে আৰু কৈ থাকে জৈৱিক সাৰ, জৈৱ কীটনাশক বজাৰত উপলব্ধ নহয়, ই কেনে কথা।\nপ্ৰশ্নঃ সমগ্ৰ দেশত এক ধৰণৰ কৃষি পদ্ধতিয়ে কাৰ্যকাৰীভাৱে কাম কৰিবলৈ সক্ষম নে?\nউত্তৰঃচাওক। পৰম্পৰাগত কৃষি পদ্ধতি স্থানীয় পৰিৱেশ, পৰিস্থিতি অনুসৰি কৰা হয়। এটা পৰিৱেশৰ সৈতে অন্য এটা পৰিৱেশৰ পৰম্পৰাগত কৃষি পদ্ধতিত বহু অমিল থাকে। কিন্তু বৰ্তমানৰ আধুনিক কৃষি পদ্ধতিৰ নামত কি হৈছে? আমি সমগ্ৰ দেশতে একে আৰ্হিৰ কৃষি পদ্ধতিৰে খেতি কৰাৰ সপক্ষে মাত মাতি আহিছোঁ। কৃষকক একে পদ্ধতিৰে খেতি কৰিবলৈ বাধ্য কৰাইছোঁ। যদিহে অসম আৰু পঞ্জাৱত একেই প্ৰযুক্তি, একেই উৎপাদন পদ্ধতিৰে খেতি কৰিবলৈ কোৱা হয়, তেন্তে সেই পদ্ধতিয়ে সফলভাৱে কাম নকৰিব-যিটো এতিয়া দেখিবলৈ পোৱা গৈছে। অসমৰ প্ৰাকৃতিক সম্পদ, অসমৰ জৈৱ-বৈচিত্ৰ্য, আৰ্থ-সামাজিক পৰিৱেশ, মাটি-পানী পঞ্জাৱতকৈ পৃথক। পৰম্পৰাগত পদ্ধতিত কৃষকসকলে তেওঁলোকৰ স্থানীয় পৰিৱেশৰ ওপৰত ভিত্তি কৰি কৃষি পদ্ধতি প্ৰস্তুত কৰিছিল। কিন্তু তথাকথিত আধুনিক কৃষি পদ্ধতিত সেই ব্যৱস্থা লোপ পালে। সেয়ে কৃষি ক্ষেত্ৰত সংকট আৰম্ভ হৈছে। আমাক অঞ্চলভিত্তিক, স্থানীয় পৰিৱেশ প্ৰকৃতি ভিত্তিক কৃষি পদ্ধতিৰ প্ৰয়োজন।\nপ্ৰশ্নঃ সমগ্ৰ দেশৰ লগতে অসমৰ কৃষকেও উৎপাদিত সামগ্ৰীৰ নায্য মূল্য নাপায়।\nউত্তৰঃ বজাৰৰ ভিত্তিত, বজাৰৰ মূল্যৰ ভিত্তিত কৃষিকাৰ্য এতিয়া আৰু কতো লাভজনক কাৰ্য হৈ থকা নাই। কিন্তু পৃথিৱীৰ অন্য প্ৰান্তত কৃষিজাত সামগ্ৰীৰ দাম বজাৰত কমিলে বা গ্ৰাহকক কম দৰত যোগান ধৰিলে বাকী মূল্য প্ৰত্যক্ষভাৱে চৰকাৰে কৃষকক আদায় দিয়ে বা চৰকাৰে প্ৰত্যক্ষভাৱে কৃষকক সহায় কৰে। যদিহে প্ৰতি কুইন্টল ধানৰ সৰ্বভাৰতীয় গড় উৎপাদন ব্যয় ২১০০ টকা আৰু কৃষকক ১৪০০ টকাহে দিয়া হয়। নিশ্চিতভাৱে কৃষকৰ লোকচান হ'ব। আমাৰ দেশত সেয়াই হৈ আছে। অন্ততঃ কৃষকে প্ৰতি কুইন্টলত দৰ ২৫০০ টকাকৈ পাব লাগিব।\nপ্ৰশ্নঃ কৃষিখণ্ডৰ সংকট কিদৰে আঁতৰাব পাৰি?\nউত্তৰঃ কৃষকৰ উৎপাদ ব্যয় হয় কমাব লাগিব, নহয়, তেওঁলোকৰ নূন্যতম সমৰ্থন মূল্য খৰচ অনুপাতে বঢ়াব লাগিব। কৰ নীতিৰ বাবে কৃষিখণ্ডৰ সমস্যা হোৱা নাই। যদিহে চৰকাৰে ভাবে যে কৃষি-কৃষিখণ্ডৰ সমস্যা প্ৰযুক্তিৰ জৰিয়তে সমাধান কৰিব, তেন্তে ক'ব লাগিব যে সেয়া সম্ভৱ নহয়।\nপ্ৰশ্নঃ অসমৰ ক্ষুদ্ৰ আৰু উপান্ত কৃষকসকললৈ আপোনাৰ পৰামৰ্শ কি?\nউত্তৰঃ অসমতো ৰাসায়নিক সাৰ, কীটনাশক, বৰ্ণসংকৰ বীজৰ ব্যৱহাৰ অভাৱনীয়ভাৱে বাঢ়িবলৈ লৈছে। এয়া ইতিবাচক ধাৰা নহয়। অসমৰ যি ধৰণৰ পাৰিপাৰ্শ্বিক অৱস্থা, ভৌগোলিক অৱস্থান তাত ৰাসায়নিক সাৰ, কীটনাশকৰ ব্যৱহাৰ মাৰাত্নক। অসমৰ ভৌগোলিক অৱস্থানৰ বাবেই সাৰ, কীটনাশক সহজেই পানীৰ সৈতে মিহলি হয়। সেয়ে অসমৰ কৃষকসকলে ইয়াৰ পৰা আতৰি থকা উচিত।\nআপোনালোকৰ পৰ্য্যাপ্ত প্ৰাকৃতিক সম্পদ আছে, পৰ্য্যাপ্ত জাবৰ-জোথৰ, গোবৰ, গছৰ ডাল-পাত, যৌগিক পদাৰ্থ আছে। সেইবোৰক পচন সাৰলৈ ৰূপান্তৰিত কৰক আৰু ব্যৱহাৰ কৰক। আপোনালোকে ধান খেতি বহুত পৰিমাণে কৰে। কিন্তু বছৰত এটা বতৰৰ বাবেহে কৰে। দুটা-তিনিটা খেতিৰ বাবে চেষ্টা কৰক। মাত্ৰ ধান খেতিয়েই নকৰিব। দাইল বা মাহজাতীয় শস্যৰ খেতি কৰক। সংহত কৃষি পদ্ধতিৰ সহায় লওক। চৰকাৰেও কৃষকসকলক সহায় কৰিব লাগিব। অন্ধ্ৰপ্ৰদেশ, তামিলনাডু আদি ৰাজ্যত বৰ্ণসংকৰ বীজ, ৰাসায়নিক সাৰ, কীটনাশক আদিৰ বহুল ব্যৱহাৰৰ কুফল বুজি উঠা বাবে সেই ৰাজ্যবোৰত তাৰ ব্যৱহাৰ কমি আহিছে। বিগত ৯ বছৰৰ ভিতৰত অন্ধ্ৰপ্ৰদেশত কীটনাশকৰ ব্যৱহাৰ ৪৫ শতাংশ হ্ৰাস পাইছে। অসম পাহাৰেৰে আগুৰা। ৰাজ্যখনত আছে জলাহভূমিও। বানৰ সমস্যা আছে। অসমতো অনাবৃষ্টিৰ পৰিমাণ বাঢ়িবলৈ লৈছে। বৰষুণৰ গতি প্ৰকৃতি সলনি হ'বলৈ ধৰিছে। বৃষ্টি নিৰ্ভৰ অসমক পশ্চিম ভাৰতৰ সৈতে একে বুলি ভাবি পৰিকল্পনা কৰিলে কোনো ইতিবাচক ফল পোৱা নাযাব। যদিহে ঢৌত উটি যোৱা যায়, অসমতো কৃষক কৃষিক্ষেত্ৰৰ সংকটে সৰ্বাত্মক ৰূপ ধাৰণ কৰিব। দেশৰ অন্য বহু ৰাজ্যৰ দৰে। কথাবোৰ ভাবি গুণি অসমৰ বাবে পৰিকল্পনা কৰা উচিত।\nলিখকঃ অৰূপ শাণ্ডিল্য, দৈনিক অসম।
|
দেশত উদ্বেগজনকভাৱে বৃদ্ধি পাইছে নাৰীজনিত অপৰাধৰ ঘটনা। ধৰ্ষণৰ দৰে নিকৃষ্ট ঘটনাৰ পৰা ৰক্ষা পৰা নিষ্পাপ শিশুও। দেশত বৰ্ধিত এনে ঘটনাৰ সময়তে মধ্য প্ৰদেশৰ ইন্দোৰত এটি ৮ বৰ্ষীয় কন্যা শিশুক অপহৰণ কৰি ধৰ্ষণৰ চেষ্টা চলায় এগৰাকী ৫০ বৰ্ষীয় ব্যক্তি।
ইতিমধ্যে আৰক্ষীয়ে অভিযুক্ত ব্যক্তিগৰাকীক গ্ৰেপ্তাৰ কৰিছে। আৰক্ষীয়ে জানিবলৈ দিয়া মতে এই ঘটনা ৫ নৱেম্বৰৰ সন্ধিয়া সংঘটিত হৈছিল। ঘটনাৰ এক চিচিটিভি ফুটেজ আৰক্ষীয়ে ইতিমধ্যে উদ্ধাৰ কৰিছে।
উক্ত ভিডিঅ'টোত চহৰীয়াৰ মিৰ্জা নামৰ অভিযুক্তগৰাকীক শিশুটিক তেওঁৰ সৈতে লৈ যোৱা দেখিবলৈ পোৱা যায়। স্থানীয় কানাদিয়া আৰক্ষী থানাৰ ভাৰপ্ৰাপ্ত জগদীশ প্ৰসাদ জামৰে জানিবলৈ দিয়া মতে খাজৰানাৰ বাসিন্দা অভিযুক্ত মিৰ্জাই খেলি থকা শিশুটিক এখন নিৰ্জন স্থানলৈ লৈ যায়।
আঠ বৰ্ষীয় শিশুটিৰ কাপোৰ খুলি উলংগ কৰিবলৈ চেষ্টা কৰাৰ সময়তে কেইগৰাকীমান স্থানীয় লোকে দেখা পায় আৰু শিশুটিক উদ্ধাৰ কৰে। ইয়াৰ পিছতে স্থানীয় লোকসকলে আৰক্ষী চকীত উপস্থিত হয় আৰু মিৰ্জাৰ বিৰুদ্ধে ব্যৱস্থা গ্ৰহণৰ দাবী জনায়।
স্থানীয় লোকৰ অভিযোগৰ ভিত্তিত আৰক্ষীয়ে যৌন অপৰাধৰ পৰা শিশুৰ অপহৰণ আৰু সুৰক্ষা (পকচো) আইনকে ধৰি বিভিন্ন ধাৰাৰ অধীনত এক গোচৰ ৰুজু কৰে আৰু অভিযুক্ত মিৰ্জাক গ্ৰেপ্তাৰ কৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
ডিজিটেল সংবাদ, ওদালগুৰিঃ ওদালগুৰি জিলা ক্ৰীড়া সন্থাৰ উদ্যোগত ওদালগুৰি ষ্টেডিয়ামত চলি থকা ২৬ সংখ্যক বডোফা উপেন্দ্ৰনাথ ব্ৰহ্ম স্বৰ্ণকাপ ফুটবলৰ বৃহস্পতিবাৰে প্ৰি-কোৱাৰ্টাৰ ফাইনেলৰ এখন খেল দৈমালু ক্লাৱ বনাম চুটুংগ্ৰা একাদশৰ মাজত অনুষ্ঠিত হয়। খেলখনত দৈমালু ক্লাৱে ৩-১ গলৰ ব্যৱধানত চুটুংগ্ৰা একাদশক পৰাস্ত কৰি জয়ী সাব্যস্ত কৰে।
দৈমালু ক্লাৱৰ হৈ দৈমালু ব্ৰহ্মই প্ৰথম অৰ্ধৰ ৩ মিণিটত প্ৰথমটো গল দিবলৈ সক্ষম হয়। পৰৱৰ্তী সময়ত প্ৰথম অৰ্ধৰ ১৭ মিণিটত চুটুংগ্ৰা একাদশৰ এম পুলুঙে এটা গল দি দুয়ো দলৰ মাজত সমতা স্থাপন কৰে। ইয়াৰ পাছত দৈমালু ক্লাৱৰ মুছুখা বসুমতাৰীয়ে ১৯ মিনিটত আনটো গল দি দৈমালু ক্লাৱক ২-১ গলত অগ্ৰগতি প্ৰদান কৰে।
প্ৰথম অৰ্দ্ধৰ অন্তত দ্বিতীয় অৰ্দ্ধৰ ৭৯ মিণিটত দৈমালু ক্লাৱৰ মুছুখা বসুমতাৰীয়ে খেলখনত তেওঁৰ দ্বিতীয়টো গ'ল প্ৰদান কৰি ৩-১ গলৰ ব্যৱধানত নিজ দলৰ জয় নিশ্চিত কৰে। শুকুৰবাৰৰ খেলত ইডেন ক্লাৱ মুখামুখি হ'ব গোসাইগাওঁৰ গ্লোবেল একাডেমীৰ বিপক্ষে।
|
শেহতীয়াকৈ আমেৰিকা যুক্তৰাষ্ট্ৰৰ আগশাৰীৰ সংবাদ পত্ৰ ৱাল ষ্ট্ৰীট জাৰ্নেলৰ প্ৰতিবেদনত প্ৰকাশ পাইছিল যে আমেৰিকা যুক্তৰাষ্ট্ৰই গোপনে ৰাছিয়াৰ সৈতে ইউক্ৰেইনৰ বিষয়টোকলৈ আলোচনা কৰিছে।ক্ৰেমলিনে উক্ত বিষয়ে কথা ক'ব বিচৰা নাই যদিও আমেৰিকা যুক্তৰাষ্ট্ৰই এই তথ্য স্বীকাৰ কৰিছে।
আমেৰিকা যুক্তৰাষ্ট্ৰৰ ৰাষ্ট্ৰীয় নিৰাপত্তা উপদেষ্টা জেক ছুলিভানে ৰাছিয়াৰ সৈতে হোৱা আলোচনাৰ তথ্য স্বীকাৰ কৰি কয় যে ইউক্ৰেইনত ৰাছিয়াৰ আক্ৰমণ আৰু চলিত যুদ্ধত বিৰোধী স্থিতি থকা স্বত্বেও মস্কো আৰু ৱাশ্বিংটনৰ মাজত যোগাযোগৰ মাধ্যম সমূহ মুকলি থাকিব।
লগতে পঢ়কঃ আকাশত ৰঙা চন্দ্ৰ! আজি বছৰটোৰ অন্তিম পূৰ্ণগ্ৰাস চন্দ্ৰগ্ৰহণ; ক'ত, কেতিয়া দেখা পোৱা যাব এই বিৰল গ্ৰহণ?
আমেৰিকা যুক্তৰাষ্ট্ৰৰ জ্যেষ্ঠ বিষয়াসকলে জানিবলৈ দিছে যে ইউক্ৰেইন যুদ্ধত পাৰমাণৱিক উত্তেজনা কেনেদৰে নিৰসন কৰিব পাৰি সেই বিষয়ে তেওঁলোকৰ বিষয়াসকলে ৰাছিয়াৰ বিষয়াসকলৰ সৈতে আলোচনা কৰিছিল।
অৱশ্যে তেওঁলোকে ইউক্ৰেইনৰ যুদ্ধৰ সমাপ্তিৰ বিষয়ে কোনো আলোচনাত অংশগ্ৰহণ কৰা নাছিল।
ৰাছিয়া-ইউক্ৰেইন যুদ্ধৰ এই পৰিস্থিতিত আমেৰিকা যুক্তৰাষ্ট্ৰকে ধৰি পশ্চিমীয়া দেশসমূহে অৰ্থনৈতিক পৰিস্থিতিৰ লগতে বাণিজ্যিক দিশত যথেষ্ট সমস্যাৰ সন্মুখীন হ'বলগীয়া হৈছে।
তদুপৰি, যুদ্ধৰ আৰম্ভণিতে ইউক্ৰেইনৰ পক্ষলৈ ৰাছিয়াৰ বিৰুদ্ধে নিষেধাজ্ঞা আৰোপ কৰিলেও পৰৱৰ্তী পৰ্যায়ত ইন্ধনৰ নাটনিকে ধৰি বিভিন্ন সমস্যাৰ বাবে পাশ্চাত্যৰ দেশসমূহ ক্ষতিগ্ৰস্ত হৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
সাক্ষৰতাৰ ফালৰ পৰা দেশত মিজোৰামৰ আগস্থান। শেহতীয়াভাৱে ছ'চিয়েল মিডিয়া যোগে ৰাজ্যখনৰ পথৰ দাতি সমূহত ক্ষুদ্ৰ লাইব্ৰেৰী স্থাপন সম্বন্ধীয় এটা পোষ্টৰ পৰা দেশে শিকিবলগীয়া যথেষ্টখিনি আছে।
উল্লেখযোগ্য যে, শিশুসকলৰ মাজত পঢ়াৰ অভ্যাস বৃদ্ধি কৰাৰ বাবে এনেধৰণে পথৰ দাতিত লাইব্ৰেৰী সমূহ স্থাপন কৰা হৈছে।
ইয়াৰ উপৰি উক্ত লাইব্ৰেৰী সমূহৰ পৰা বিনামূলীয়াকৈ লাভ কৰা কিতাপে অঞ্চলটোৰ সমাজ গঠনতো গুৰুত্বপূৰ্ণ ভূমিকা পালন কৰিছে।
"মই এতিয়াও শিশু লাইব্ৰেৰীলৈ যাও আৰু কিতাপ সংগ্ৰহ কৰো। মই শিশু কালত বহু ভাল ভাল কিতাপ পঢ়াৰ সুযোগ নাপালো সেয়েহে এতিয়া সকলো ধৰণৰ কিতাপ অধ্যায়ণ কৰি সেই অভাৱ পুৰণ কৰিব বিচাৰিছো," আন এগৰাকী টুইটাৰ ব্যৱহাৰকাৰীয়ে লিখে।
উল্লেখযোগ্য যে, অসমতো অসম আন্দোলনৰ সময়ত গাঁৱে-গাঁৱে মানুহৰ মাজত অধ্যয়ন অভ্যাস বৃদ্ধি কৰাৰ বাবে গ্ৰাম্য পুথিভঁৰাল নিৰ্মাণ কৰা হৈছিল যদিও বৰ্তমান সময়ত চৰকাৰৰ অনীহাৰ বাবে এই পুথিভঁৰাল সমূহ প্ৰায় বিলুপ্তিৰ পথত অগবাঢ়িছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
১৬০৩ - প্ৰথম এলিজাবেথ, ইংলেণ্ডৰ ৰাণী।
১৯৯১ - কৃষ্ণানন্দ ব্ৰহ্মচাৰীৰ মৃত্যু। তেখেত অসমৰ এগৰাকী সমাজসেৱক, সমাজ সংস্কাৰক, ধৰ্মগুৰু, আৰু স্বাধীনতা সংগ্ৰামৰ মুক্তি যুঁজাৰু আছিল।
|
শিশু কন্যা নিৰ্যাতন! পদ্মশ্ৰী সন্মানেৰে বিভূষিত অসমীয়া যাব লগীয়া হ'ব পাৰে জে'ললৈ\nHomeশিশু কন্যা নিৰ্যাতন! পদ্মশ্ৰী সন্মানেৰে বিভূষিত অসমীয়া যাব লগীয়া হ'ব পাৰে জে'ললৈ\nঅসম এগৰাকী পদ্মশ্ৰী সন্মানপ্ৰাপ্ত ব্যক্তিৰ বিৰুদ্ধে উত্থাপিত হৈছে যৌন শোষণৰ গুৰুতৰ অভিযোগ। এগৰাকী কিশোৰীক যৌন নিৰ্যাতন চলোৱাৰ অভিযোগত ব্যক্তিগৰাকীৰ বিৰুদ্ধে POCSO আইনৰ অধীনত ১৭ ডিচেম্বৰ ২০১৯ত ৰুজু হৈছিল গোচৰ। ২৮ ডিচেম্বৰত তেওঁ লাভ কৰে অন্তৰ্ৱৰ্তীকালীন জামিন। ৭ জানুৱাৰী ২০২২ত কেছ ডায়েৰী দাখিল কৰিবলৈ আৰক্ষীক নিৰ্দেশ দিছে আদালতে। উল্লেখযোগ্য যে এটি শিশুগৃহৰ পৰা কিশোৰীগৰাকীক তুলি লৈছিল ব্যক্তিগৰাকীয়ে।\nইণ্ডিয়ান এক্সপ্ৰেছৰ খবৰ অনুসৰি, এগৰাকী মুখ্য ন্যায়িক দণ্ডাধীশৰ অভিযোগৰ ভিত্তিত, যিটো ১৭ ডিচেম্বৰত জিলা আইনী সেৱা প্ৰাধিকৰণ (DLSA)ৰ দ্বাৰা জনোৱা হৈছিল, অসম আৰক্ষীয়ে ভাৰতীয় দণ্ডবিধি আইন আৰু POCSO আইনৰ অধীনত এক এজাহাৰ দাখিল কৰে। ঘটনা সন্দৰ্ভত আৰক্ষীয়ে কয়, "আমি এই সন্দৰ্ভত কোনো মন্তব্য কৰিব নোৱাৰে কাৰণ এই গোচৰটো বিচাৰাধীন হৈ আছে, কিন্তু তদন্ত অব্যাহত আছে।"\nএজাহাৰ দাখিলৰ পিছতে ব্যক্তিগৰাকীয়ে গ্ৰেপ্তাৰৰ পূৰ্বে গুৱাহাটী উচ্চ ন্যায়ালয়ত জামিনৰ বাবে আবেদন জনায়। ২৮ ডিচেম্বৰত তেওঁ অন্তৰ্ৱৰ্তীকালীন জামিন লাভ কৰে, আৰু আদালতে ৭ জানুৱাৰীত কেছ ডায়েৰী বিচাৰিছে। অভিযোগ অনুসৰি, শিশুগৃহত থকা ভুক্তভোগীয়ে লালন-পালন কৰা পিতৃৰ ওপৰত এবছৰ ধৰি যৌন উৎপীড়নৰ অভিযোগ কৰিছিল, যিয়ে তেওঁক তুলি লৈছিল।
|
ঈশ্বৰ কা দিয়া হুৱা সব কুছ - মণ্টু কুমাৰ ডেকা - ফটাঢোল\nআলহীৰ ঘৰলৈ ৰাতি থকাকৈ গ'লে গা-পা ধোঁৱাৰ পাছত বহুতৰে বাবে সঘনাই হোৱা সমস্যা এটা হ'ল কাপোৰ শুকুৱাটো। তাতে আকৌ নিচেই ব্যক্তিগত কাপোৰ যেনে গেঞ্জী, আণ্ডাৰৱেৰ এইবোৰ ধুই শুকুৱাৰ ক্ষেত্ৰত বেছিকৈয়ে সমস্যাত পৰা যেন লাগে। মানুহে সকলো কাপোৰেই সৰহকৈ কিনে কিন্তু গেঞ্জী আণ্ডাৰৱেৰ এইবোৰ কিনিবলৈ প্ৰায়েই কৃপণালি কৰে। বহুতে আকৌ মোৰ দৰে কিনিবলৈ পাহৰিয়েই থাকে। "আৰে কাপোৰ খুলি কোনেনো চাব ভিতৰত কি কোম্পানীৰ গেঞ্জী পিন্ধিছো? চোলাৰ ভিতৰৰ বস্তু গোপনে চোলাৰ ভিতৰতেই থাকিব। গতিকে ফটা-ছিগা হ'লেও কাম চলিব।"\nবহুত বছৰৰ পাছত মোৰ এই ভুল ধাৰণাটো ভাগিছিল। ফটা-ছিগা দুটা আণ্ডাৰৱেৰ আৰু দুটা গেঞ্জীৰেই প্ৰায় দুটা বছৰ অতিক্ৰম কৰাৰ পাছত তৃতীয় বছৰটোত ভৰি দিছিলোগৈ। এনে নহয় যে মই বৰ দুখীয়া মানুহ। নানা পাটেকাৰৰ ভাষাত "ঈশ্বৰকা দিয়া হুৱা সব কুচ থা, ধন দৌলট, মান ইজ্জত, চিৰফ আণ্ডাৰৱেৰ তিন সাল কা পুৰণা থা।"\nএকেবাৰে দহটা আণ্ডাৰৱেৰ কিনি অনাৰ শক্তি আছিল। পিছে কিনিবলৈ মনত "ক্লিক" কৰা নাছিল বা প্ৰয়োজন অনুভৱ কৰা নাছিলোঁ।\nদিনবোৰ বাগৰি গৈ আছিল। আণ্ডাৰৱেৰ দুটা তিনি বছৰ পাৰ হৈ চাৰি বছৰত ভৰি দিছিলগৈ। দুটা এটা ফুটাও ওলাইছিল, ইলাষ্টিকডাল জহি-খহি গৈ একেবাৰে নাইকীয়া হৈছিলগৈ। ঘৰলৈ যোৱাত মায়ে সেই কেইটা চাই তিনি-চাৰি বাৰ দুটা নতুন আণ্ডাৰৱেৰ কিনিবলৈ সকিয়াই দিছিল যদিও বজাৰলৈ গৈ পাহৰিয়েই আছিলোঁ।\nদিন আহিল ঘৰলৈ গৈ ভাৱী শহুৰৰ ঘৰলৈ যোৱাৰ। নতুন জোতা-মোজা, জিনছ-টি চাৰ্ট, ঘড়ী, চছমা, মোবাইল, বেগ সকলোৰে সুসজ্জিত হৈ ডিঙিয়ে পিঠিয়ে "বডী স্পে" মাৰি সুগন্ধিত হৈ সেই দিনা শহুৰৰ ঘৰলৈ গ'লোঁ। ৰাস্তাতে নিজৰ কাৰণে চাবোন, কলগেট এইবোৰ সৰু সুৰা বস্তুবোৰ কিনি একো বস্তুৰে অভাৱ নোহোৱাকৈ ভাৱী শহুৰৰ ঘৰ পালোঁগৈ। যিমান হ'লেও প্ৰথমবাৰ যাম।\nদীঘলীয়া যাত্ৰাৰ পাছত গা-ধুৱাটো এটা বহু পুৰণা নিয়ম। সেই দিনাও সেই নিয়মটো পালন কৰিলোঁ। খুলশালীজনীয়ে চাবোন দিলে। মানা কৰিলোঁ। গামোচা দিলে, নিজে লৈ অনা বুলি ক'লোঁ। চেম্পো' দিলে, মোৰ বেগৰ পকেটত থকা সৰু চেম্পো'ৰ পেকেটটো দেখুৱাই বুকুখন ফুলাই "মোৰ সকলোৱে আছে " এনে ভাৱেৰে গা-ধুবলৈ সোমালোঁ।\nগা-পা ধুনীয়াকৈ ধুই নিজে লৈ যোৱা সৰু আইনাখন চাই, ফনী খনেৰে চুলি ফনিয়াই বেগতে থকা মুখত লগোৱা ক্ৰীমটো লগাই বাথৰূমৰ পৰা হাতত গামোছা, গেঞ্জী আৰু আৰু চাৰি বছৰীয়া পুৰণা আণ্ডাৰৱেৰটো লৈ বাহিৰলৈ "হিৰু" হৈ ওলাই আহোঁতেই মোৰ গাত হুঁচ আহিল!!!\n"আণ্ডাৰৱেৰটো মোহাৰি দিওতে 'কেৰক' কৰি অলপ ফাটি গৈছিল। গেঞ্জীটোৰ পেটৰ ফালে থকা ফুটাটো কেতিয়া ইমান ডাঙৰ হৈছিল গৈ মনেই দিয়া নাছিলোঁ। গামোছাখন বাৰু পুৰণা হ'লেও পৰিস্কাৰ। গামোচাখনৰ কথা নাই, পিছে এইকেইটা বাৰু কেনেকৈ মেলি দিও??"\nমোৰ আটাই "ইজ্জত" দেখোন এই কেইটাই একেবাৰে মাটিত পেলাই দিব? বিপাঙত পৰি কি কৰোঁ কি নকৰোঁ বুলি ভাবি থাকোতেই খুলখালীজনীয়ে কাপোৰখিনি মেলি দিবলৈ মোৰ হাতৰ পৰা নিবলৈ আহিল।\nএইটো দেখোন আৰু মহা বিপদ হে? ঈশ্বৰক বিপদৰ পৰা উদ্ধাৰ কৰিবলৈ প্ৰাৰ্থনা কৰিলোঁ। ঈশ্বৰে উপায় দিলে। নঙলাৰ জেওৰাখনত আণ্ডাৰৱেৰ আৰু গেঞ্জীটোৰ ওপৰত গামোচাখন মেলি দি ভয় ভয়কৈ ৰূমত সোমালোঁগৈ!\nগামোচাখনে মোৰ "ঈশ্বৰ কা দিয়া হুৱা সব" মানে মান সন্মান ইজ্জত সকলো বচালে।\nশহুৰৰ ঘৰৰ পৰা দ্বিতীয় দিনা ঘূৰি আহি আধা ৰাস্তাতে খঙতে একেবাৰে দহটা আণ্ডাৰৱেৰ আৰু গেঞ্জী কিনি ঘৰলৈ উভতিলোঁ।\nআজিকালি মই একো নিকিনিলেও আণ্ডাৰৱেৰ আৰু গেঞ্জী নিকিনাকৈ নাথাকো। কিনি কিনি থৈ দিও। জমা কৰোঁ। মই যেন পৰিপূৰ্ণ । নতুন নতুন কাপোৰেৰে সুসজ্জিত হৈ আলহীৰ ঘৰলৈ যোৱা মানুহবোৰ দেখিলে সেই ঘটনাটো সোৱৰণ কৰি মই নিজকে নিজে নানা পাটেকাৰৰ সেই ডাইল'গটো শুনাও," ঈশ্বৰকা দিয়া হুৱা সবকুচ হে,মান সন্মান...ইজ্জত... দচ দচ আণ্ডাৰৱেৰ..."\n« পায়স আৰু পিয়াঁজ-পৰিস্মিতা বৰদলৈ\nচিঠি - মৌচুমী গগৈ »\nধেত তেৰিকা 😂\nসঞ্জয় সূত্ৰ ধৰ\nভাল জমনি দিছে দেই,,,\nবঢ়িয়া লাগিল দেই। গোটত পঢ়োতে শেষৰ ফালে ধৰা পৰি যোৱা যেনহে মনত পৰে। লাষ্ট চিনটো অলপ বদলি কৰা হ'ল যেন পাও। পিচে এনজয় কৰিলো।\nগতানুগতিক কথাৰে বৰ সুন্দৰ লিখনি। আগলৈও আশা কৰিছি।\nহাঃ হাঃ আগতে মইও ভিতৰত হে থাকিব কোনে দেখিব তেনেকৈ ভাবিছিলোঁ। ভাল লাগিল।
|
১) আজি বিশ্ব গ্ৰন্থ দিৱস (২৩ এপ্ৰিল )। এই দিৱস প্ৰথমে ইং. ১৯৯৫ চনত উদযাপিত কৰা হৈছিল । মিগুৱেল ড্য ছেৰভান্টে নামৰ লিখকজনৰ মৃত্যুত এই দিনটো বিশ্ব গ্ৰন্থ দিৱস হিচাপে পাতিবলৈ বাছি লৈছিল ইউনেস্ক'য়ে আৰু তেতিয়াৰে পৰা এই দিৱস বিশ্বৰ সকলো ঠাইতে পালন কৰি অহা হৈছে ।
২) যোৱা ২০ এপ্ৰিল,২০১৫ তাৰিখে বাংলাদেশৰ ৰাজধানী ঢাকাত সম্পন্নিত হয় পেট্ৰলজাত সামগ্ৰীৰ ৰপ্তানী সন্দৰ্ভত এখনি ঐতিহাসিক চুক্তি । এই চুক্তি হয় বাংলাদেশ পেট্ৰলিয়াম কৰ্পৰেশ্বন আৰু নুমলিগড় শোধনাগাৰৰ মাজত । চুক্তি অনুযায়ী নুমলীগড় তেল শোধনাগাৰে ইয়াৰ উৎপাদিত পেট্ৰলজাত সামগ্ৰীসমূহ শিলিগুড়িৰ মাৰ্কেটিং টাৰ্মিনেলৰপৰা বাংলাদেশৰ পাৰ্বতীপুৰলৈ 'ভাৰত-বাংলা বন্ধুত্বৰ পাইপলাইন' নামৰ ১৩০ কি.মি. দৈৰ্ঘ্যৰ পাইপলাইনৰদ্বাৰা যোগান ধৰিব । এই চুক্তিয়ে ভাৰত আৰু বাংলাদেশৰ মাজৰ বন্ধত্ব আৰু অধিক গাঢ় কৰিব বুলি ধাৰণা কৰা হৈছে ।
৩) এটি কিশোৰক নৃশংসভাৱে হত্যা কৰাৰ অপৰাধত কালি মৰিগাওঁ জিলা আৰু সত্ৰ ন্যায়াধীশ ইক্ৰামূল হুছেইনৰ আদালতে তিনিজন দোষীক মৃত্যুদণ্ডৰে দণ্ডিত কৰিছে । উল্লেখ্য যে জাগীৰোডৰ অৰূপ দত্তৰ ১৭ বছৰীয়া পুত্ৰক ২০১১ বৰ্ষৰ ১৫ জুলাইৰ নিশা কোনো অজ্ঞাতকাৰীয়ে অপহৰণ কৰি নিছিল আৰু তাৰ পাছত মুক্তিৰ বিনিময়ত ৪০ লাখ টকাৰ ধন দাবী কৰিছিল -এই তিনিজন ব্যক্তি ক্ৰমে সঞ্জয় চন্দা, ভীম দাস আৰু মোহন টেৰণে । ন্যায়পালিকাৰ এনে তদন্ত আৰু ন্যায়ক বহু দল সংগঠন তথা স্থানীয় ৰাইজে আদৰণি জনাইছে ।
৪) ৰাকেশ কলিতা নামৰ ৰঙিয়াৰ ২২ বছৰীয়া যুৱক এজনক জালুকবাৰী আৰক্ষীয়ে গ্ৰেপ্তাৰ কৰিছে ফেচবুকত যৱতীৰ অশ্লীল ফটো আপলোড কৰাৰ অপৰাধত ।
৫) ষষ্ঠ ডাঃ টি . আও ফুটবল প্ৰতিযোগিতাত অৰুণাচল প্ৰদেশত ৪-০ গ'লৰ ব্যৱধানত পৰাস্ত কৰি অসমে ছেমি-ফাইনেলত পদাৰ্পণ কৰিছে । ছায়াৰাম বড়ো, মনেশ্বৰ মুছাহাৰী আৰু জীলেন্দ্ৰ ব্ৰহ্মৰ গ'লেৰে অসমে সুন্দৰ খেলা প্ৰদৰ্শন কৰে ।
৬) চৰকাৰী ধন আত্মসাৎ কৰাৰ অভিযোগত কালি টিহুত গ্ৰেপ্তাৰ কৰা হয় দ্য ইউনিয়ন কোঃ অপাৰেটিভ বেংক লিমিটেডৰ দুজন উচ্চপদস্থ বিষয়াক ।
৭) ৭৫ মেগাৱাট বিদ্যুৎ ক্ৰয় সন্দৰ্ভত যোৱা ২০ এপ্ৰিল,২০১৫ তাৰিখে দামোদৰ ভেলী কৰ্পৰেশ্বনৰ লগত অসম শক্তি বিতৰণ কোম্পানী লিমিটেডৰ এখনি চুক্তি সম্পন্ন হয় । ইয়াৰ ফলত অসমত বিদ্যুতৰ নাটনি কমিব বুলি আশা কৰা হৈছে ।
|
ৰাষ্ট্ৰীয় বাঘ সংৰক্ষণ প্ৰাধিকাৰীৰ নিৰ্দেশ অনুসৰি কাজিৰঙা ৰাষ্ট্ৰীয় উদ্যানৰ পৰা ১০ কিলোমিটাৰ দূৰত্বৰ ভিতৰত সকলো ধৰণৰ পাহাৰ খনন বন্ধ কৰিছে অসম চৰকাৰে। তাৰ পাছতো একাংশ ব্যৱসায়ীয়ে নিশাৰ আন্ধাৰত সৰবৰাহ কৰি আহিছে চোৰাং শিল।
ঠিক সেইদৰে বৃহস্পতিবাৰে নিশা কাজিৰঙাৰ কহঁৰাত স্থানীয় লোকৰ তৎপৰতাত বনবিভাগ আৰু আৰক্ষীয়ে জব্দ কৰে এনেদৰে অবৈধ ভাৱে কঢ়িওৱা এখন শিলভৰ্তি ডাম্পাৰ।
কালি নিশা কঁহৰাৰ ৩৭ নং ৰাষ্ট্ৰীয় ঘাইপথৰ পৰা এ এছ ০৫ চি-০৫৩১ নম্বৰৰ জব্দকৃত ডাম্পাৰখনৰ লগতে চালকজনকো জব্দ কৰিবলৈ সক্ষম হয়।
ইফালে ডাম্পাৰখনৰ চালকজনে আৰক্ষী আৰু বন বিভাগৰ আগত ডাম্পৰথন বোকাখাতৰ জনৈক ৰিঙ্কু জৈনৰ বুলি প্ৰকাশ কৰে।
আৰক্ষী আৰু বন বিভাগৰ লোকে ঘটনাস্থলত উপস্থিত হৈ গাড়ীখন পৰীক্ষা কৰাত চোৰাং শিল সৰবৰাহৰ কথা পোহৰলৈ আহে। ইতিমধ্যে জব্দ হোৱা ডাম্পাৰখন কাজিৰঙাৰ বনবিভাগে জিম্মাত লৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
মণিপুৰৰ ৰাজধানী চহৰ ইম্ফলত বৃহস্পতিবাৰৰ পৰা আৰম্ভ হোৱা প্ৰথম সংখ্যক নৰ্থ-ইষ্ট অলিম্পিক গেইমছত ঘৰুৱা দল মণিপুৰে আৰম্ভণিৰ দিনাই উজ্জ্বীৱিত প্ৰদৰ্শনেৰে মেডেল তালিকাৰ শীৰ্ষত অধিষ্ঠিত হয়।
প্ৰথম দিনাই মণিপুৰে ১৯টা সোণ, ১৩টা ৰূপ আৰু ১৫টা ব্ৰঞ্জৰ সহায়ত মুঠ ৪৭টা পদকেৰে মেডেল তালিকাত প্ৰথম স্থান দখল কৰে। ইয়াৰ বিপৰীতে অৰুণাচল প্ৰদেশে ১২টা সোণ, ৫টা ৰূপ আৰু ১৪টা ব্ৰঞ্জ, অসমে ১০টা সোণ, ১৫টা ৰূপ আৰু ১১টা ব্ৰঞ্জৰ পদকেৰে ক্ৰমে দ্বিতীয় আৰু তৃতীয় দখল কৰে।
ইম্ফলস্থিত খুমান লাম্পাৰ্ক ক্ৰীড়া প্ৰকল্পত অনুষ্ঠিত হোৱা প্ৰতিযোগিতাখনত ঘৰুৱা দল মণিপুৰে উশ্বু, জুডো আৰু অসমে টাইকোৱানডো, এথলেটিকছ, জুডো আদিৰ জৰিয়তে প্ৰথম দিনাৰ খেলত সৰ্বাধিক পদক অৰ্জন কৰিবলৈ সক্ষম হয়।
ইফালে মহিলাৰ ৫হেজাৰ মিটাৰ দৌৰত নাগালেণ্ডৰ টি চুচই টিয়ে ১৯ঃ১৫ঃ৫৭ মিনিট সময়ৰ সহায়ত নাগালেণ্ডৰ হৈ প্ৰথমটো সোণৰ পদক অৰ্জন কৰে। আনহাতে নাগালেণ্ডৰে এথলীট চাংমোৱে ৰূপৰ পদক আৰু অৰুণাচল প্ৰদেশৰ য়াবাং টালিয়ে ব্ৰঞ্জৰ পদক লাভ কৰে।
আনহাতে কাৰাটে আৰু শ্বট পুটতো সোণৰ পদক অৰ্জন কৰে নাগালেণ্ডে। এইদৰে তিনিটা সোণ, ২টা ৰূপ আৰু ৫টা ব্ৰঞ্জৰ পদকেৰে মেডেল তালিকাৰ চতুৰ্থ স্থানত থাকে নাগালেণ্ড।
প্ৰথম দিনাৰ খেলত মিজোৰামে ১টা সোণ, ৪টা ৰূপ আৰু ১০টা ব্ৰঞ্জ পদক লাভ কৰাৰ বিপৰীতে ছিকিম, মেঘালয় আৰু ত্ৰিপুৰাই সোণৰ পদক অৰ্জন কৰাত ব্যৰ্থ হয়। এই পৰ্যন্ত মেঘালয়ে ৪টা ৰূপ, ৭টা ব্ৰঞ্জ, ছিকিমে ১টা ৰূপ আৰু ৫টা ব্ৰঞ্জ লাভ কৰাৰ বিপৰীতে ১টা ৰূপ আৰু ৪টা ব্ৰঞ্জৰ পদকেৰে তালিকাৰ অন্তিম স্থানত আছে ত্ৰিপুৰা।
উল্লেখযোগ্য যে মণিপুৰ অলিম্পিক সন্থাৰ দ্বাৰা আয়োজিত এই প্ৰতিযোগিতাখনত উত্তৰ-পূবৰ আঠখন ৰাজ্যই অংশগ্ৰহণ কৰিছে। ২৪-২৮ অক্টোবৰলৈ অনুষ্ঠিত হ'বলগীয়া প্ৰতিযোগিতাখনত মুঠ ১২টা ইভেণ্ট থাকিব। ইভেন্টসমূহ হ'ল এথলেটিকছ, আৰ্চাৰী, বক্সিং, ফুটবল, টাইকোৱানডো, টেবুল টেনিছ, ভাৰোত্তোলন, উশ্বু, বেডমিণ্টন, জুডো, কাৰাটে আৰু শ্বুটিং।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
মানচেষ্টাৰ টেষ্টৰ পূৰ্বেই বন্ধ অনুশীলন, বাতিল হ'ব পাৰে পঞ্চম টেষ্ট ! -\nHomeক্ৰীড়ামানচেষ্টাৰ টেষ্টৰ পূৰ্বেই বন্ধ অনুশীলন, বাতিল হ'ব পাৰে পঞ্চম টেষ্ট !\nউল্লেখ্য যে, চতুৰ্থ টেষ্টৰ সময়ত কৰ'নাক্ৰান্ত হৈছিল ৰবি শাস্ত্ৰী, বলিং প্ৰশিক্ষক ভাৰত অৰুণ, ফিল্ডিং প্ৰশিক্ষক আৰ শ্ৰীধৰ। দলৰ ফিজিঅ'থেৰাপিষ্ট নিতিন পেটেলে এওলোকৰ সংস্পৰ্শলৈ অহা বাবে আইছ'লেশ্যনত থাকিব লগীয়া হৈছিল। অৱশ্যে, পৰৱৰ্তী সময়ত আৰটিপিচিআৰ পৰীক্ষাত ক'ভিড ফলাফল নিগেটিভ আহিছিল নিতিন পেটেলৰ। গ্ৰেট ব্ৰিটেইনৰ নিয়ম অনুসৰি, এগৰাকী ক'ভিড-১৯ত আক্ৰান্ত ব্যক্তিয়ে ১০ দিনৰ বাবে হোম আইছ'লেশ্যনত থাকিব লাগিব। পৰৱৰ্তী সময়ত দুবাৰ নিগেটিভ আহিলেহে বাহিৰলৈ যোৱাৰ অনুমতি প্ৰদান কৰা হয়। গতিকে মানচেষ্টাৰত পঞ্চম টেষ্ট সমাপ্ত হ'লেও ৰবি শাস্ত্ৰী, ভাৰত অৰুণ আৰু আৰ শ্ৰীধৰে লণ্ডনত থাকিব লাগিব।\nPrevious articleজাভেদ আখতাৰৰ গোচৰ, উচ্চ ন্যায়ালয়ত কংগনা ৰানাৱট !
|
আকৌ আৰম্ভ হ'ব টোলগেট! আপুনি কেনেকৈ পাব ৰেহাই?
সমগ্ৰ বিশ্বতে কৰ'না ভাইৰাছে ধাৰণ কৰিছে ভয়াৱহ ৰূপ। বিশ্বৰ প্ৰতিখন দেশে এই সংকটৰ সৈতে যুঁজ দিছে। বিশ্ব স্বাস্থ্য সংস্থা চমুকৈ WHOৰ মতে চীনৰ পৰা প্ৰাৰ্দূভাৱ হোৱা ভাইৰাছবিধৰ এই পৰ্যন্ত ১৮৪খন দেশত সংক্ৰমণ হৈছে। প্ৰাণ কাঢ়িছে ১৪ সহস্ৰাধিকৰ। কৰ'না ভাইৰাছে আটাইতকৈ ভয়াৱহ ৰূপ ধাৰণ কৰিছে ইটালীত। ইউৰোপ মহাদেশৰ এইখন দেশত বিশ্বৰ ভিতৰতে কৰ'নাত সৰ্বাধিক লোকৰ মৃত্যু হৈছে। ২২ মাৰ্চ পৰ্যন্ত ইটালীত মৃত্যু হৈছে ৪০৩১ গৰাকী লোকৰ। ২১ মাৰ্চৰ দিনটোত এদিনতে মৃত্যুক আকোৱালি লৈছে ৭৯৩ জনকৈ লোকে। ইয়াৰ এদিন পূৰ্বে দেশখনত মৃত্যু হৈছিল ৬২৭ গৰাকী লোকৰ।
নিৰ্ভয়া কাণ্ডৰ পূৰ্বে ধৰ্ষণৰ গোচৰত ফাঁচীকাঠত কাক ওলমোৱা হৈছিল? মনত থকাসকলৰ বাৰু কোনো কথা নাই। মনত নথকাসকলেও গুগলত ছাৰ্চ কৰিলেই এই প্ৰশ্নৰ উত্তৰ পলকতে পাব যদিও ইয়াৰ সৈতে জড়িত হৈ আছে অনেক ৰহস্যঘন ঘটনাৰাজি। সেই সময়ত আজিৰ দৰে ইণ্টাৰনেট সংযোগৰ ক্ষিপ্ৰ ব্যৱস্থা নাছিল। দুই এখন মহানগৰৰ বাদে দেশৰ অধিকাংশ প্ৰান্ততে নাছিল ইণ্টাৰনেট। নিউজ চেনেলো ইমান নাছিল। বাতৰি কাকতেই আছিল খবৰ লাভৰ প্ৰধান উৎস।
সমগ্ৰ দেশবাসীয়ে অপেক্ষা কৰিছিল শুকুৰবাৰৰ মাজনিশাৰ সেই বিশেষ মুহূৰ্তকেইটালৈ। ব্যস্ততাৰ অন্ত নাছিল ভাৰতীয় মহাকাশ গৱেষণা কেন্দ্ৰ চমুকৈ ইছৰোৰ কাৰ্যালয়ত। অধিকাংশ সময়তে যুক্তিক প্ৰাধান্য দিয়া বিজ্ঞানীসকলৰো মন-মগজু ভৰি পৰিছিল অনন্য অনুভৱৰে।
সময় তেতিয়া নিশা ২ বাজি গৈছে। বিজ্ঞানীসকলৰ অনিসন্ধিৎসু দুচকু কম্পিউটাৰ স্ক্ৰীণত। স্পেচ ছায়েন্সৰ সাংকেতিক ভাষা বুজি নোপোৱা চন্দ্ৰক দেৱতা জ্ঞান কৰি অহা দেশবাসীৰ দুচকু নিৱদ্ধ টিভি অথবা মোবাইলত লাইভ টেলিকাষ্টত। হয়তো বিজ্ঞানৰ বাবে নিশা কোটি কোটি ভাৰতীয় উজাগৰে থকা ঘটনা দেশৰ ইতিহাসত এয়াই প্ৰথম!
আমাৰ লক্ষ্য 'News Next One'ক মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা। কিন্তু আপোনাৰ আৰ্থিক সহায় অবিহনে মুক্ত আৰু স্বতন্ত্ৰ সাংবাদিকতা কৰাতো আমাৰ পক্ষে অসম্ভৱ। সোঁতৰ বিপৰীতমুখী এই সাংবাদিকতাৰ ধাৰা অব্যাহত ৰাখিবলৈ আমাক আৰ্থিকভাৱে সহায় কৰক। আমাৰ বেংক একাউণ্ট নম্বৰঃ NEWSNEXTONE.COM, A/C No: 50200046365374, IFSC: HDFC0000758, HDFC BANK, Noonmati Branch।
প্ৰকৃতাৰ্থত আপোচহীন বাতৰি পৰিৱেশনৰ লক্ষ্যৰে বিশ্বব্যাপী গঢ়ি উঠা Independent & Nonprofit সাংবাদিকতাৰ আন্দোলনত ভাগ লোৱা অসমীয়া ভাষাৰ অনলাইন সংবাদ প্ৰতিষ্ঠান News Next One। সততা আৰু দায়ৱদ্ধতাসহকাৰে সাংবাদিকতা কৰিব বিচৰা প্ৰতিজনেই হ'ব পাৰে News Next Oneৰ এই বিপদসংকুল যাত্ৰাৰ অংশীদাৰ।
Thank you for contacting us!
© News Next One. All rights Reserved. Contact editor@newsnextone.com for any query. Powered by: Rongjeng Technologies.
|
ইটালীত Coronaৰ ভয়াৱহ ৰূপ! চিকিৎসকে বৰ্ণনা কৰিলে দুঃসহ অভিজ্ঞতা... । News Next One\nইটালীত Coronaৰ ভয়াৱহ ৰূপ! চিকিৎসকে বৰ্ণনা কৰিলে দুঃসহ অভিজ্ঞতা...\nইটালীত ক্ৰমাৎ জটিল ৰূপ ধাৰণ কৰিছে কৰ'না ভাইৰাছে। ১৮ মাৰ্চত এটা দিনতেই দেশখনত মৃত্যুক সাৱতি লৈছে ৪৭৫ৰো অধিক ৰোগীয়ে। এই পৰ্যন্ত দেশখনত কৰ'নাত নিহত লোকৰ সংখ্যা হৈছে তিনি সহস্ৰাধিক। কৰ'নাই ভয়াৱহ ৰূপ ধাৰণ কৰা এই পৰিস্থিতিত চিকিৎসকসকলে ৰোগীৰ সৈতে দিন-ৰাতি একাকাৰ কৰি ভাগৰি পৰিছে। তেওঁলোকৰ চকুৰ সমুখতে মিনিটতে শেষ নিশ্বাস ত্যাগ কৰিছে একাধিক লোকে। দেশখনত দেখা এনে ভয়াৱহ পৰিস্থিতিৰ বৰ্ণনা দাঙি ধৰিছে গাভাটেচনি হাস্পিতালৰ চিকিৎসক ডাঃ ডেনিয়েল মেককিনিয়ে। 'নিউয়ৰ্ক পোষ্ট'ত চিকিৎসকগৰাকীৰ এই চিঠিসদৃশ বক্তব্য প্ৰকাশ পোৱাৰ পিছতে ছ'চিয়েল মিডিয়াৰ জৰিয়তে সমগ্ৰ বিশ্বতে ভাইৰেল হৈ পৰিছে এয়া। ডাঃ মেককিনিৰ চিঠিসদৃশ এই বক্তব্য অসমীয়ালৈ অনুবাদ কৰিছে বাপুকণ চৌধুৰীয়ে। ইতিমধ্যে চৌধুৰীয়ে নিজৰ ফেচবুক টাইমলাইনত এয়া পোষ্ট কৰিছে আৰু লগে লগে সেয়া সহস্ৰাধিক লোকে শ্বেয়াৰ কৰি অসম তথা ভাৰতত এনে পৰিস্থিতিৰ উদ্ভৱ নহবলৈ সতৰ্কতা অৱলম্বন কৰিবলৈ আৰম্ভ কৰা দেখা গৈছে।\nডাঃ ডেনিয়েল মেককিনিৰ চিঠিখন...\n"আমাৰ দেশ বৰ্তমান এক ভয়াৱহ সংকটৰ মাজেৰে গতি কৰিছে। বৃদ্ধ ৰোগীসকলে চকুলো টুকি টুকি এই পৃথিবীৰ পৰা বিদায় লৈছে। নিকট সম্পৰ্কীয়, আত্মীয় স্বজনক শেষবাৰৰ বাবে দেখা কৰি বিদায় লোৱাৰো সৌভাগ্য নঘটিল তেওঁলোকৰ। তাৰ পৰিৱৰ্তে তেওঁলোকে বিদায় সংবাদ এৰি গৈছে কেমেৰাৰ ভিডিঅ' ফুটেজত।\nতেওঁলোকে সজ্ঞানে, সমস্ত কষ্ট-যন্ত্ৰণা সহ্য কৰি কৰি মৃত্যুক বৰণ কৰিছে। বেছি ভাগৰ ক্ষেত্ৰতে স্বামী-স্ত্ৰী একেদিনাই মৃত্যুমুখত পৰিছে। বৃদ্ধ ককা-আইতাসকলে নাতি-নাতিনীৰ মুখ শেষবাৰৰ বাবে চোৱাৰ হেঁপাহকণৰ পৰাও বঞ্চিত হৈ ৰ'ল।\nবিভিন্ন ধৰণৰ বসন্ত ৰোগ বা ফ্লু বোৰতকৈ এই ৰোগ ভয়াৱহ। বিশ্বাস কৰক, ফ্লু'তকৈ অনেক পৃথক ধৰণৰ ৰোগ এইবিধ। গতিকে ইয়াক ফ্লু'ৰ লগত মিলাই বা সেইধৰণেৰে চোৱা আৰু গ্ৰহণ কৰাৰ পৰা বিৰত থাকক।\nজ্বৰ অসম্ভৱ বেছি। শ্বাস-প্ৰশ্বাসত ৰোগীয়ে এনেকৈ হাঁহাকাৰ কৰে যেন গভীৰ পানীত ডুব গৈছে জীৱন্ত মানুহ। ৰোগীসকল চিকিৎসালয়লৈ আহিব নিবিচাৰে। মাত্ৰ সমান্য অক্সিজেন পাবলৈকেহে তেওঁলোক চিকিৎসালয়ত ভৰ্তি হৈছে।\nএই ৰোগৰ বিৰুদ্ধে খুব কম ঔষধেহে কাৰ্য্য ক্ষমতা দেখুৱায়। আমি মানব সেৱাৰ পৰিসীমাত যিমান পাৰিছো সকলো কৰি গৈছো। কিন্তু এইৰোগৰ বিৰুদ্ধে যুঁজখনত সকলোখিনি নিৰ্ভৰ কৰে ৰোগীৰ শাৰিৰীক আৰু মানসিক অৱস্থাৰ ওপৰত। বৃদ্ধ ৰোগীসকলে এই ৰোগৰ বিৰুদ্ধে যুঁজিব পৰা নাই, আমি কান্দিছো, আমাৰ নাৰ্ছসকলে কান্দিছে, আমি শোকত দগ্ধ হৈছো। সকলোকে সুস্থ কৰাৰ সামৰ্থ আমাৰ নাই।\nচকুৰ সন্মুখতে হৃদযন্ত্ৰৰ লগত সংলগ্ন মেচিনৰ পৰ্দাত জীৱন শেষ হৈ যোৱা দেখিছো। প্ৰতিদিনে অগণন ৰোগী আহিয়েই আছে। এই ৰোগ ইমান ক্ষিপ্ৰতাৰে বাঢ়িছে যে আমাৰ সিমান যাৱতীয় বিচনা-পত্ৰও নাই। সকলোৰে এটাই সমস্যা, সাধাৰণ নিউমোনিয়া, কিন্তু প্ৰচণ্ড শক্তিশালী নিউমোনিয়া!\nমোক সোধক কোনোবা ফ্লু ৰোগে ইমান ভয়াৱহ ট্ৰেজেদিৰ জন্ম দিয়ে নে?\nঅতি সংক্ৰামক এই ৰোগ। এই ভাইৰাছবিধ একেবাৰেই অন্য ধৰণৰ।\nব্যক্তি বিশেষৰ বাবে ই অতিশয় ভয়াৱহ। আমাৰ দেশত ৬৫ৰ উৰ্ধ মানুহৰ বেছিভাগৰে ডায়েবেটিছ, উচ্চ ৰক্তচাপ অথবা বয়স অনুযায়ী স্বাভাৱিক যথেষ্ট ৰোগ আছে। কেৱল বৃদ্ধ বুলিয়েই নহয়, যুৱক-যুৱতীৰ বাবেও ই ভয়াৱহ ৰোগ।\nআমাৰ দেশৰ এই ৰোগত আক্ৰান্ত তৰুণ-তৰুণী সকলক দেখিলে কোনো যুৱক-যুৱতীয়েই নিজকে নিৰাপদ অনুভৱ কৰিব নোৱাৰিব। আমাৰ দেশৰ চিকিৎসালয়ত অন্য চিকিৎসা সদ্যহতে নাই হোৱা বুলিবই পাৰি। এতিয়া ইয়াত শিশুৰ জন্ম, চকুৰ অপাৰেচন অথবা ছালৰ ৰোগ একোৱেই গুৰুত্বপূৰ্ণ নহয়। সমগ্ৰ দেশৰে অপাৰেচন ইউনিটবোৰ ইনটেনচিভ কেয়াৰ ইউনিটলৈ ৰূপান্তৰিত কৰা হৈছে।\nসকলোৱে যুদ্ধ কৰি গৈছো কৰ'না ভাইৰাছৰ বিৰুদ্ধে। প্ৰতিঘন্টাত বানপানী বঢ়া দি ৰোগীৰ সংখ্যা বাঢ়িছে। এটাৰ পিছত এটাকৈ ৰিজাল্ট আহিছে ৰোগ নিশ্চিতি পৰীক্ষাৰ। সকলো পজিটিভ... পজিটিভ মাত্ৰ পজিটিভ!\nসকলো ৰোগীৰে একেই বৰ্ণনা, অসম্ভৱ জ্বৰ আৰু শ্বাস-প্ৰশ্বাসৰ যন্ত্ৰণা।\nকান্দিছো...মাথো কান্দিছো... গভীৰ পানীত ডুব যোৱাৰ দৰে অনুভৱ এয়া।\nপ্ৰায় সকলোকে ইনটেনচিভ কেয়াৰ ৰুমত চিকিৎসা প্ৰদান কৰা হৈছে। বহুতে অক্সিজেন মাক্সৰ সহায়তো উশাহ ল'ব পৰা নাই। ইটালীত এতিয়া অক্সিজেন মেচিনৰ দাম সোণতকৈয়ো চ'ৰা। বিশ্বাস কৰিব পৰা নাই হঠাতে কেনেকৈ ঘটি গ'ল এইবোৰ! আমি সকলো ক্লান্ত পৰিশ্ৰান্ত।\nকিন্তু কোনো ৰৈ যোৱা নাই। সকলোৱে মাজৰাতি পৰ্য্যন্ত কাম কৰি গৈছো। ডাক্তৰ-নাৰ্ছ বুলি একো নাই, সকলোৱে কেৱল কৰি গৈছে। দুসপ্তাহ ধৰি ঘৰলৈ যোৱা নাই। মোৰ পৰিয়ালৰ বয়ষ্কসকলক লৈ মই শংকিত হৈ ৰৈছো মাত্ৰ।\nমোৰ সন্তানৰ লগত ভিডিঅ' কনফাৰেন্সিঙেৰে কথা পাতিছো, মাজে মাজে পত্নী আৰু সন্তানৰ ফটো চাই কান্দিছো। আমাৰ কাৰো দোষ নাছিল, আমাৰ ভুল নাছিল একো।\nযিসকলে কৈছিল এই ৰোগবিধ সিমান ভয়ংকৰ নহয়, আমাৰ আজিৰ দুৰৱস্থাৰ বাবে দোষী সেইসকল। সমস্ত দোষ তেওঁলোকৰ। তেওঁলোকে কৈছিল এইটো এটা সাধাৰণ ফ্লু ৰোগ, যাৰ বাবেই মানুহ সচেতন নহ'ল আৰু একো ব্যৱস্থা নল'লে। এতিয়া কিন্তু দেৰি হৈ গল বহুত...\nবিনয়েৰে কৈছো ঘৰৰ পৰা নোলাব। আমাৰ কথা শুনক। অতিশয় জৰুৰী নহ'লে ঘৰৰ পৰা বাহিৰ নহ'ব। সাধাৰণ মাস্ক ব্যৱহাৰ কৰক। প্ৰফেচনেল মাস্কবোৰ চিকিৎসাকৰ্মীৰ বাবে ৰাখক, মাস্কৰ অভাৱত চিকিৎসকো সংকটত পৰিছে। বহু চিকিৎসক কৰ'নাত আক্ৰান্ত হৈ পৰিছে।\nচিকিৎসকসকলৰ পৰিয়ালৰো বহুতেই জীৱন আৰু মৃত্যুৰ সন্ধিক্ষণত। সেয়ে নিজকে বচাওক। বয়স্ক সদস্যসকলক ঘৰৰ বাহিৰলৈ ওলাবই নিদিব।\nআমাৰ পেচাগত দায়িত্বৰ বাবে আমি ঘৰত থকা নাই। শেষ মুহূৰ্ত পৰ্য্যন্ত ৰোগীসকলক বচোৱাৰ আপ্ৰাণ চেষ্টা কৰি গৈছো আমি।\nদুৰ্ভাগ্যজনকভাৱে আমি নিজৰ শৰীৰত ৰোগ আৰু ভগ্ন হৃদয় লৈ ঘৰলৈ উভতিছো। যিসকলক বচাব নোৱাৰিলো অন্ততঃ মৃত্যুৰ যন্ত্ৰণা কম কৰিবলৈ চেষ্টা কৰিছো। কাইলৈ সকলো ঠিক হৈ গ'লে সকলোৱে পাহৰি যাব আমাৰ কথা। তথাপিও চিকিৎসক হিচাপে যিখিনি পাৰিছো কৰি গৈছো অবিৰত।\nএই ৰোগ আপোনাৰ দেহলৈ নাহিলেও সাবধানে থাকক। জনসমাগমৰ পৰা আতৰত থাকক। চিনেমা, মিউজিয়াম, খেলপথাৰ সকলো ত্যাগ কৰক।\nঅনুগ্ৰহ কৰি বৃদ্ধসকলৰ দুখ-যন্ত্ৰণা অনুভৱ কৰিবলৈ চেষ্টা কৰক। তেওঁলোকৰ জীৱন আপোনালোকৰ হাতত। আপুনি ইচ্ছা কৰিলেই বহুতো মানুহক ৰক্ষা কৰিবলৈ সক্ষম। আপুনিয়েই তেওঁলোকক ৰক্ষা কৰিব পাৰিব।\nশ্বেয়াৰ কৰক যাতে সমস্ত ইটালীবাসীয়ে এই চিঠিখন পঢ়ে। সকলো শেষ হোৱাৰ আগতেই যেন পঢ়ে এবাৰ... মাত্ৰ এবাৰ...।"
|
প্ৰধানমন্ত্ৰী আৱাস যোজনাৰ ঘৰ যিসকলে লাভ কৰিব তেওঁলোকে এইবাৰ ইয়াৰ বাবে প্ৰধানমন্ত্ৰী নৰেন্দ্ৰ মোদীক ধন্যবাদ জনাই এখন পত্ৰ প্ৰেৰণ কৰিব লাগিব। তদুপৰি, ঘৰসমূহত এখন চীনা মাটিৰ ফলক লগাই তাত প্ৰধানমন্ত্ৰী নৰেন্দ্ৰ মোদী আৰু মুখ্যমন্ত্ৰী শিৱৰাজ সিং চৌহানৰ ফটো লগাই ৰাখিব লাগিব।
মধ্য প্ৰদেশ চৰকাৰৰ এক নতুন নিৰ্দেশনাত এই কথা কোৱা হৈছে।
বাতৰি অনুসৰি, প্ৰধানমন্ত্ৰী আৱাস যোজনা ৰাজ্যখনত কিমান সফল হৈছে তথা ইয়াৰ দ্বাৰা কিমান দৰিদ্ৰ লোক উপকৃত হৈছে সেয়া কেন্দ্ৰক জনাবলৈকে মধ্য প্ৰদেশ চৰকাৰে এনে পদক্ষেপ গ্ৰহণ কৰিছে।
বিজেপি নেতৃত্বাধীন মধ্য প্ৰদেশত প্ৰধানমন্ত্ৰী মোদীক ধন্যবাদ জনাই এই পত্ৰ লিখাটো বাধ্যতামূলক কৰা হৈছে।
জানিব পৰা মতে ইতিমধ্যে পঞ্চায়ত বিভাগে চাৰি হেজাৰ পত্ৰ পঠোৱা হৈছে। যিসকলে পত্ৰ লিখিব নোৱাৰে তেওঁলোকক বিভাগৰ তৰফৰ পৰা পত্ৰ লিখাত সহায় কৰা হ'ব।
ইপিনে, প্ৰতিগৰাকী হিতাধিকাৰীক মুখ্যমন্ত্ৰীৰ ফালৰ পৰা একোখন শুভেচ্ছা পত্ৰও দিয়া হ'ব।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
২১ অক্টোবৰত বৰ্ষাপাৰা ক্রিকেট ষ্টেডিয়ামত অনুষ্ঠিত হ'ব প্ৰথমখন আন্তঃৰাষ্ট্ৰীয় এদিনীয়া মেচ। মেচখনত ঘৰুৱা দল ভাৰতৰ বিপক্ষে মুখামুখি হ'ব ৱেষ্ট ইণ্ডিজ। আৰু সেই উদ্দেশ্যেই আজি গুৱাহাটীত উপস্থিত হ'ব বিৰাট কোহলি নেতৃ্ত্বাধীন টীম ইণ্ডিয়া ।
জানিব পৰা মতে ভাৰতীয় দলটো দুপৰীয়া ১ বজাত বৰঝাৰ বিমান বন্দৰত উপস্থিত হ'ব আৰু তাৰ পৰাই পোনে পোনে হোটেল ৰেডিছন ব্লুলৈ ৰাওনা হ'ব। উল্লেখ্য যে আলহী দল ৱেষ্ট ইণ্ডিজৰ সাতগৰাকী খেলুৱৈ সোমবাৰতে গুৱাহাটীত উপস্থিত হৈছে আৰু বাকী কেইজন সদস্য আজি ভাৰতীয় টীমৰ সৈতে একেলগে আহিব।
সোমবাৰে হায়দৰাবাদৰ পৰা বিশেষ বিমানেৰে গুৱাহাটীত উপস্থিত হোৱা ৱেষ্ট ইণ্ডিজ ক্ৰিকেট দলটোৰ সদস্য কেইগৰাকী হ'ল এছলে নাৰ্ছ, মাৰ্লন ছেমুৱেলছ, চন্দৰপল হেমৰাজ, অ'বেদ মেককয়, ফেবিয়ান এলেন, ওছানে থমাছ আৰু ৰ'ভমান পাৱেল। এই সাতগৰাকী খেলুৱৈয়ে আজি বিয়লি অনুশীলনত নামিব বুলি জানিব পৰা গৈছে।
আনহাতে আজি গুৱাহাটীত উপস্থিত হ'বলগীয়া ভাৰতীয় দলটোৱে কাইলৈহে বৰ্ষাপাৰা ক্ৰিকেট ষ্টেডিয়ামত অনুশীলনত অংশ ল'ব।
উল্লেখযোগ্য যে ভাৰত-ৱেষ্ট ইণ্ডিজৰ মাজত অনুষ্ঠিত হ'বলগীয়া এদিনীয়া শৃংখলাটোৰ প্ৰথমখন মেচৰ বাবে গুৱাহাটীৰ নিৰাপত্তা ব্যৱস্থা কটকটীয়া কৰি তোলাৰ লগতে দুয়োটা দলৰ খেলুৱৈসকলৰ বাবে জেড পৰ্যায়ৰ নিৰাপত্তা ব্যৱস্থা কৰা হৈছে। ইফালে মেচখনৰ বাবে অসম ক্ৰিকেট সন্থা সম্পূৰ্ণৰূপে সাজু হৈ উঠিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
অসমত, মন আৰু মগজৰ সাৰুৱা পৰিৱেশত থাকি নিয়মীয়াকৈ লিখা কাম কৰিম বুলি মনটো বান্ধি আহিছিলো। যোৱা প্ৰায় এটা বছৰ কেনেকৈ পাৰ হৈ গ'ল গমেই নাপালোঁ বুলি ক'লেও কথাষাৰ সম্পূৰ্ণ অসত্য নহ'ব। কিন্তু উভতি চালে দেখোঁ লিখাৰ ঘৰত মনি-নমনি উপস্থিতি! কেতিয়াবা পুৱাই ভাবো আজি এই কথাটো লিখিবই লাগিব।আজি নহ'লেও কালিলৈ খাটাং। মুঠতে এই সপ্তাহত লিখিমেই! সময় পাৰ হৈ গুছি যায়, বিষয়বস্তু ধূসৰ হৈ আহে। মোৰ সংকল্প সংকল্প হৈয়েই ৰৈ যায়!\nআজিও তেনে হ'ব পাৰিলেহেঁতেন! কিন্তু আজিৰ বিষয়টো তেনেকৈ আঁতৰাই ৰাখিব পৰা বিষয় নহয়। মোৰ ল'ৰা দুটা আৰু সিহঁতৰ বয়সৰ হাজাৰ হাজাৰ সন্তানৰ ভৱিষ্যত আৰু তাৰপিছত আহি থকা থকা নতুন প্ৰজন্মৰ জীৱনৰ লগত সম্পৰ্ক থকা এইটো গহীন বিষয়। এই দৃষ্টিকোণৰ পৰা চাবলৈ হ'লে আচলতে মই মোৰ নিজৰ স্বাৰ্থতেই এই কথা লিখিবলৈ লৈছোঁ।\nআজি বিশ্ব পৰিৱেশ দিৱস - ৫ জুন। সমগ্ৰ বিশ্ব আৰু মানৱজাতি পৰিৱেশ সম্পৰ্কে দিনে দিনে অধিক সচেতন হৈ আহিছে। জলবায়ুৰ পৰিৱৰ্তন, পৃথিৱী নামৰ গোলকটোৰ ওপৰত দিনে দিনে বাঢ়ি অহা উত্তাপ, খোৱাপানীৰ সমস্যা, বন সংৰক্ষণ, বায়ু প্ৰদূষণ, কাৰ্বণ নিৰ্গমণ আদি সমস্যাৰ কথা কম বেছি পৰিমানে আজিকালি সকলোৱেই গম পায়। কিন্তু যিটো সমস্যাৰ ভয়াবহতাৰ কথা মই আজি লিখিবলৈ লৈছো, সেইটোৰ তুলনাত এইবোৰ সমস্যা নগন্য।\nএটা কথা লক্ষ্য কৰিছেনে? আজিকালিৰ শাক পাছলি আৰু মাছকে ধৰি কৃষিজাত সামগ্ৰীত আগৰ সেই সোৱাদ নাই? কিয় এনে হৈছে? এটা গৱেষণাই প্ৰমান কৰি দেখুৱাইছে যে আমাৰ ককাদেউতাই এটা কমলা খালে যিমান 'ভিটামিন-এ' শৰীৰে গ্ৰহন কৰিছিল এতিয়া সিমান পৰিমানৰ 'ভিটামিন-এ'-ৰ বাবে ৮টা কমলা খাব লগা হয়! (source- the times of India)।\nকিয় এনে হৈছে?\nমানৱ শৰীৰ সন্দৰ্ভত দৰ্শন, বিজ্ঞান আৰু আধ্যাত্মিকতা - এই সকলোৱে এই কথা স্বীকাৰ কৰে যে আমাৰ শৰীৰটোলৈ মাটিৰ অৱদান অনস্বীকাৰ্য। "মাটিৰ মানুহ তুমি মাটিত মিলিবা..." কবিয়ে কৈছে। শৰীৰটো সৃষ্টি হোৱা পঞ্চভূতৰ এটা উপাদান মাটি! ধৰিত্ৰীৰ বুকুত বিদ্যমান সকলো জীৱৰে ওতঃপ্ৰোত সম্পৰ্ক মাটিৰ লগত। মাটিত মিলি থকা জৈৱ উপাদানসমূহক বিজ্ঞানে 'হিউমাচ' বুলি কয়। তাৰপৰাই 'হিউমেন' শব্দটোৰ সৃষ্টি হৈছে যদিও মই নাজানো।\nমাটিক মাটি বুলি ক'বৰ বাবে তাত অন্ততঃ ৩ ৰ পৰা ৬ শতাংশ জৈৱিক উপাদান থাকিব লাগে। কিন্তু দেখা গৈছে ভাৰতৰ ৬২ শতাংশ মাটিত থকা এই জৈৱিক উপাদানৰ পৰিমানৰ মাত্ৰ ০.৫ শতাংশ। ইউৰোপৰ ৭৫ শতাংশ মাটিত এই জৈৱিক উপাদানৰ পৰিমান ২ শতাংশতকৈও কম। পাৰস্য আৰু উত্তৰ আফ্ৰিকাৰ ৭৩ শতাংশ মাটি খেতিবাতিৰ অনুপযোগী হৈ পৰিছে। সমগ্ৰ পৃথিৱীৰ মাটিৰ ক্ষেত্ৰত ৫২ শতাংশ মাটি খেতিবাটিৰ অনুপযোগী হৈ আহিছে। এইদৰেই যদি দিনবোৰ গৈ থাকে অহা ৩০ বছৰৰ ভিতৰত পৃথিৱীৰ ওপৰত থকা কৃষিৰ বাবে উপযোগী ৯০ শতাংশ মাটিতেই শষ্য উৎপাদনৰ ক্ষমতা লোপ পাব। ২০২০ চনত পৃথিৱীত থকা ৭ বিলিয়ন জনসংখ্যা ২০৫০ চনত ৯.২ বিলিয়ন হ'বগৈ আৰু তেতিয়া পৃথিৱীৰ ওপৰত থকা মাটিয়ে মাত্ৰ ৪০ শতাংশ লোকৰ বাবেহে খাদ্য প্ৰস্তুত কৰা ক্ষমতা বহন কৰিব!\nএচামুচ মাটিত ক্ষুদ্ৰ ক্ষুদ্ৰ যিমান জীৱানু থাকে সিমান সংখ্যক মানুহেই নাই পৃথিৱীত। এইবোৰ কেনেকৈ আৰু কেতিয়া সৃষ্টি হৈছিল? পৃথিৱীৰ বুকুত সৃষ্টি হোৱা বিভিন্ন জীৱ, বৃক্ষ, আৰু তৰু তৃণৰ জীৱন পুনঃপৌনিক গতিত মাটিত লয় হৈ গৈ এই উপাদানৰ সৃষ্টি কৰিছিল। ইয়াক ইংৰাজীত বায়ডাইভাৰচিটি (Biodiversity)বুলি কয়। কিন্তু মানৱ সৃষ্ট প্ৰদূষণে এই প্ৰাকৃতিক প্ৰক্ৰিয়ালৈ বিপুল পৰিৱৰ্তন আনি দিলে। প্ৰতিবছৰে প্ৰায় ২৭০০০ জীৱ পৃথিৱীৰ পৰা লুপ্ত হ'বলৈ আৰম্ভ কৰিছে। মাটিক আৱৰি ৰখা গছ-গছনি তড়িৎ গতিত নোহোৱা হৈ গৈ আছে আৰু ইয়াৰ ব্যাপক প্ৰভাৱ পৰিছে মাটিৰ ওপৰত। এই প্ৰক্ৰিয়াটোৰ নাম দিয়া হৈছে মাটিৰ বিলুপ্তি বা soil extinction।\nমাটিয়ে যেতিয়া মাটিৰ গুণ হেৰুৱায় তাত জীৱৰ সৃষ্টি নহয়, নগজে তাত বন-বৃক্ষ, তৰু-তৃণ নতুবা শষ্য সম্ভাৰ। নোসোহে সি গলিত পদাৰ্থ নতুবা পানী। নেগেলে তাত কোনো প্ৰাণীৰ শৰীৰ!\nআমি এই ভয়াবহ দিনৰফালে ক্ৰমশঃ আগুৱাই গৈ আছো। অবিশ্বাস্য কিন্তু সত্য। আমাৰ মৰমৰ সন্তান আৰু আগন্তুক প্ৰজন্মৰ বাবে আমি দি থৈ যাম এনে এখন পৃথিৱী য'ত থাকিব 'নাখাই মৰাৰ বিভীষিকা', অম্লজানহীন বতাহ আৰু যুগ যুগ ধৰি অগলিত মৃতদেহ পৰি থাকিব পৰা মাটি!\nআহক, আমাৰ সীমিত শক্তিৰ আমাৰ নিজৰ ভৱিষ্যতৰ মঙ্গলৰ বাবেই পৰিৱেশ ৰক্ষা কৰিবৰ বাবে কিবা নহয় কিবা এটা কৰোঁ, সৰু হলেও অন্ততঃ কিবা এটা কৰোঁ!\nPosted by Utpal Badol Baruah at 10:32 AM No comments:\nস্বাধীনতাৰ অমৃত মহোৎসৱঃ মানিকী জেঠাই\nআমাৰ দেশে স্বাধীনতা লাভ কৰা ৭৫ বছৰ হ'ল। সেই উপলক্ষে "স্বাধীনতাৰ অমৃত মহোৎসৱ" নাম দি কেন্দ্ৰীয় চৰকাৰৰ উদ্যোগত দেশে বছৰজোৰা এলানি কাৰ্যসূচী পালন কৰি আছে। ইয়াৰ উদ্দেশ্য বৰ্তমানে পাহৰি যাব খোজা অনেক স্বাধীনতা যুঁজাৰুৰ লুপ্তপ্ৰায় কাহিনী পাহৰণিৰ গৰ্ভৰ পৰা তুলি আনি ৰাইজক অৱগত কৰোৱা। বাতৰি কাগজ, অনাতাঁৰ আৰু দূৰদৰ্শনত আগেয়ে নজনা এনে বহু সঁচা কাহিনী জানিব পাৰিছোঁ।\nএই সন্দৰ্ভত মোৰ মনত বাৰে বাৰে এটা কথা মনত পৰি আছে।\nএতিয়া বিশ্বনাথ, আগৰ শোনিতপুৰ আৰু স্বাধীনতা সংগ্ৰামৰ সময়ৰ দৰং জিলাৰ আমাৰ অঞ্চলটো আছিল জ্যোতিপ্ৰসাদ আগৰৱালা, তুলসীচন্দ্ৰ হাতীবৰুৱা, লক্ষীনাথ বৰুৱা, বিজয়চন্দ্ৰ ভাগৱতী আদিলোকৰ প্ৰধান কৰ্মস্থলী। গুৱাহাটী বিশ্ববিদ্যালয়ৰ অৱসৰপ্ৰাপ্ত ৰীডাৰ প্ৰয়াত যজ্ঞেশ্বৰ হাতীবৰুৱা আৰু গীতিকবি কেশৱ মহন্তৰ আত্মজীৱনতো আমাৰ অঞ্চলটোৰ সেই সময়ৰ স্বাধীনতা সংগ্ৰামৰ কিছু কথা লিপিবদ্ধ হৈছে।\nমই সৰুতে শুনা সেই সময়ৰ এটা কাহিনী আৰু এগৰাকী নাৰীলৈ মোৰ এতিয়াও বৰ মনত পৰি থাকে।\nমোৰ বয়স তেতিয়া নিচেই সৰু, স্কুললৈ যাবলৈ আৰম্ভ কৰিছোঁহে মাত্ৰ। তেতিয়াই তজবজীয়া সদায় হাঁহি মাতি থকা এগৰাকী পৌঢ় মহিলা আমাৰ ঘৰলৈ প্ৰায়েই আহিছিল। তেখেতৰ মাতটো মোটা আছিল আৰু তামোলৰ পিকেৰে মুখখন প্ৰায়েই ৰঙা হৈ আছিল। শৰীৰ লাহী আছিল। আমাৰ অঞ্চলটোত বাস কৰা হাজাৰ হাজাৰ নিম্ন মধ্যবিত্ত পৌঢ় মহিলাৰ দৰে হলেও তেখেতৰ কেতবোৰ কাম আৰু কথাৰ বাবে তেখেত এগৰাকী আগৰণুৱা নাৰী হিচাপে চকুত পৰা ধৰনৰ আছিল। তেখেতক আমি মানিকী জেঠাই বুলি সম্বোধন কৰিছিলো। তেতিয়াই শুনিছিলোঁ,- স্বাধীনতা সংগ্ৰামত মানিকী জেঠাইয়ে লোৱা অগ্ৰণী ভূমিকাৰ কথা। শুনিছিলোঁ,- এবাৰ ৰূপকোঁৱৰ জ্যোতিপ্ৰসাদ আগৰৱালাৰ নেতৃত্বত সেই অঞ্চলৰ গাঁৱবোৰৰ পৰা ৰাইজ আন্দোলন কৰিবলৈ আলিবাটলৈ ওলাই আহিছিল। তেনেকুৱা সময়ৰে এদিন মাগুৰমাৰী গাওঁত হোৱা এখন সভাত উদাত্ত কণ্ঠেৰে জ্যোতিপ্ৰসাদে ভাষণ দি সমবেত ৰাইজক আবেগিক কৰি তুলিছিল। তাৰপিছত আছিল ৰাইজৰ পৰা দান বৰঙনি সংগ্ৰহ কৰাৰ কাৰ্যসূচী। গঞাই নিজ নিজ সামৰ্থ্য অনুসৰি যিয়ে যি পাৰে তাকে আগবঢ়াইছিল। দেশপ্ৰেমত গদ্গদ্ হৈ মহিলাৰ মাজত জিলিকি থকা মানিকী জেঠাইয়ে কাণত পিন্ধি থকা থুৰীয়াযোৰৰ পৰাই এখন কাণৰ পৰা এপাত থুৰীয়া খুলি স্বাধীনতা সংগ্ৰামলৈ বুলি দান দিছিল। তেখেতৰ সেই কামে নাৰীসমাজত নিশ্চয় ব্যাপক প্ৰভাৱ পেলাইছিল আৰু ৰাইজৰ সংগ্ৰামী সত্তাক অধিক শক্তিশালী কৰাত বহু সহায় কৰিছিল। শুনা মতে, কাণত পিন্ধি থকা সেই থুৰীয়াজোৰেই আছিল মানিকী জেঠাইৰ একমাত্ৰ সোণৰ সম্পদ।\nপিছলৈ, তেখেতৰ পুত্ৰ দুলালদাক আমি লগ পাইছিলো। তেখেতসকল খাতিখোৱা ঘৰৰ সদস্য আছিল। মোৰ মনত প্ৰায়েই এটা প্ৰশ্নৰ উদয় হৈছিল। এজোৰ থুৰীয়াৰ এপাত দান দিয়াৰ পিছত সিপাতৰ কি হ'ল? দেশে স্বাধীনতা পোৱাৰ পিছত তেখেতৰ আকৌ এপাত থুৰীয়া গঢ়াবৰ মন গৈছিল নেকি? নে, ৰূঢ় বাস্তৱত, হাতত থাকি যোৱা পাতো এদিন খোৰাকী খোৱাৰ নামত মানিকী জেঠাইয়ে বিক্ৰি কৰি দিবলৈ বাধ্য হৈছিল? মোৰ মনত এনে প্ৰশ্নৰ উদয় হোৱাৰ বহু আগতেই মানিকী জেঠাইয়ে ইহ সংসাৰৰ পৰা মেলানি মাগিছিল।স্বাধীন দেশে স্বাধীনতা সংগ্ৰামীসকললৈ আগবঢ়োৱা চৰকাৰী অনুদান, পুৰষ্কাৰ আদিৰ তালিকাত মানিকী জেঠাইৰ নামটো সোমোৱাৰ কথাই নাছিল!\nচতিয়াৰ পৰা উত্তৰফালে বৰপামলৈ যোৱা পথটোৰ সাপেখাতী বুলি কোৱা অঞ্চলটোতে মানিকী জেঠাইৰ ঘৰ আছিল। তেখেতৰ এজন ল'ৰাৰ নাম দুলাল। দুলাল বৰা (!)। মানিকী জেঠাইৰ কাহিনী ক'বলৈ মই বৰদেউতা বা জেঠাই বুলি মাতিব পৰা সেই অঞ্চলটোত এতিয়া আৰু কোনো জীয়াই থকা নাই। তথাপিও মোৰ দৃঢ় বিশ্বাস, মানিকী জেঠাইৰ সেই জীয়া কাহিনীৰ চাক্ষুস বৰ্ণনা দিব পৰা কোনোবা নহয় কোনোবা মানুহ এতিয়াও আমাৰ অঞ্চলটোত জীয়াই আছে।\nআমাৰ ঠাইৰ মোৰ ভাতৃসম সাংবাদিক বন্ধুসকলক মই অনুৰোধ জনাইছোঁ, পাহৰনিৰ গৰ্ভৰ পৰা সাধাৰণ হৈও অসাধাৰণ, নিস্বাৰ্থ দেশপ্ৰেমৰ চিনাকি দিয়া নিমাখিত মানিকী জেঠাইৰ কাহিনীটোৰ লগত ৰাইজক চিনাকি কৰি দিবলৈ আপোনালোকে অলপ কষ্ট কৰিবনে?\nPosted by Utpal Badol Baruah at 7:31 AM No comments:\nএইবাৰৰ "অসম গ্ৰন্থমেলা ২০২২" কেইবাটাও কাৰণত মোৰ বাবে স্মৰ্তব্য হৈ ৰ'ব। আৰম্ভণিতে কেইটামান বছৰ গ্ৰন্থমেলা অনুষ্ঠিত হৈছিল পানবজাৰৰ জৰ্জ খেলপথাৰত। সেইসময়ত মই কটন কলেজৰ ছাত্ৰাবাসৰ ছাত্ৰ আছিলোঁ আৰু দিনটোত কেইবাপাকো গ্ৰন্থমেলালৈ পাক মাৰি আহিব পৰা অৱস্থাত আছিলোঁ। সেই সময়ত মোৰ আটাইতকৈ ডাঙৰ অসুবিধাটো আছিল কিতাপ কিনিবলৈ হাতত একেবাৰে পইচা নাছিল! একোখন কিতাপ লিৰিকি বিদাৰি চাই চাই, তাৰ সুগন্ধ লৈ এক লোলুপ দৃষ্টিৰে ভৱিষ্যতলৈ কিনাৰ সংকল্প ৰাখি আকৌ হোষ্টেললৈ ঘূৰি আহিছিলোঁ। মই অসমৰ বাহিৰত থকা অৱস্থাতে গ্ৰন্থমেলাৰ স্থান চানমাৰিৰ অসম অভিযান্ত্ৰিক প্ৰতিষ্ঠানৰ খেল পথাৰলৈ সলনি হৈছিল। এই সময়ছোৱাত ঢৌতে খৰ মাৰিহে মই গ্ৰন্থমেলাৰ বাকৰিত কেইবাবাৰো পদাৰ্পন কৰিছিলোঁ, কিন্তু গোটেই প্ৰক্ৰিয়াটো চোৱাৰ সুবিধা হোৱা নাছিল। এইবাৰৰ কথাটো আছিল বেলেগ। ২৯ ডিচেম্বৰৰ পৰা ৯ জানুৱাৰীলৈ অনুষ্ঠিত হোৱা "অসম গ্ৰন্থমেলা"ত ৫ জানুৱাৰী তাৰিখে মই এটা নিমন্ত্ৰণ পালোঁ - "লেখক-পাঠক-সাহিত্য সংগঠকৰ আলচ" শীৰ্ষক এটা আলোচনা চক্ৰলৈ মোকো নিমন্ত্ৰণ জনালে। সাহিত্যৰ আলোচনা সম্পৰ্কে মোৰ মনত ক'ব লগা কিছু কথা বহুদিন ধৰি জমা হৈ আছিল। মোৰ ভাগত পৰা দুইমিনিটমান সময়ত মই ক'ব লগা কথাখিনিৰ সামান্য অংশহে ক'ব পাৰিলোঁ যেন লাগিল। গতিকে মনৰ কথাখিনি ইয়াতে লিখিম বুলি ঠিক কৰিলো। দ্বিতীয় কথা, গ্ৰন্থমেলাৰ সামৰণি অনুষ্ঠানলৈ নিমন্ত্ৰণ কৰি অনা হৈছিল গোৱাৰ কোংকণী সাহিত্যৰ নমস্য লেখক এইবাৰৰ সাহিত্যৰ সৰ্বোচ্চ সন্মান জ্ঞানপীঠ বঁটা বিজয়ী শ্ৰীযুত দামোদৰ মৌজুক। তেখেতৰ লগত মোৰ সদ্ভাৱ মই গোৱাত থকা দিনৰে পৰা। সেয়ে তেখেতৰ আগমনে মোক বাৰুকৈয়ে উৎসাহিত কৰিলে। গ্ৰন্থমেলা, সাহিত্য সভা আদি অনুষ্ঠানত উপস্থিত থকা বাহিৰৰ অতিথিক আমাৰ সাহিত্যৰ মানৰ ওপৰত কিমান আৰু কেনেকুৱা পৰিচয় দিব পৰা যায় সেই সম্পৰ্কে মোৰ মনত সংশয় আছে। সেয়া আগলৈ লিখিম, আজি সাহিত্যৰ আলোচনা চক্ৰ সম্পৰ্কে মোৰ মনত থকা কথাখিনিৰ এটা কথা কৈ লওঁ।\nমই অসমত এতিয়ালৈকে দেখা সাহিত্য আলোচনাসমূহত মূলতঃ নিজস্ব ৰচনা, কবিতা বা সমালোচনা আদি পাঠ কৰাহে দেখি আহিছো। মুকলি মঞ্চত সাহিত্যিকে সাধাৰণতে নিজস্ব ৰচনাৰ বা আত্মকথাৰেই আলোচনাৰ সামৰণি মাৰে। লেখকৰ সৃষ্টিসমূহ নিজ সন্তানৰ দৰে। স্পৰ্শকাতৰ পিতৃ-মাতৃৰ দৰে সন্তানৰ সমালোচনা কোনেও শুনিব নোখোজে যেন লাগে। এটা ব্যতিক্ৰমী সাহিত্য অনুষ্ঠানত উপস্থিত থকাৰ মোৰ সৌভাগ্য হৈছিল ২০১২ চনত। পাঞ্জাৱৰ "কহানী-পাঞ্জাৱ" নামৰ ত্ৰৈমাসিক আলোচনী এখনে এটা সাহিত্যৰ অনুষ্ঠান পাতে, ব্যতিক্ৰমী অনুষ্ঠান। হিমাচল প্ৰদেশৰ ডেলহাউচীত অনুষ্ঠিত হোৱা তিনিদিনীয়া অনুষ্ঠানটোলৈ নিমন্ত্ৰণ কৰি অনা হৈছিল সাতজন গল্পকাৰক। লগতে আমন্ত্ৰিত হৈছিল গল্পসাহিত্যত দখল থকা কেইবাজনো গুণী পণ্ডিত। গল্পকাৰজনে পাঠ কৰাৰ পিছত গল্পটোৰ ওপৰত নিৰ্মোহ আলোচনা কৰা হৈছিল। অনুষ্ঠানটোত হোৱা অভিজ্ঞতাৰ কথা মই "সাদিন" নামৰ কাকতখনত ৩০ নৱেম্বৰৰ সংখ্যাটোত লিখি কৈছিলো - "হিমাচলৰ ধলাধৰ পৰ্বতৰাজিৰ সুশোভিত গৰ্ভত, ডেলহাউচিত তিনিদিন শেষ হ'ল। কেইবাজনো নতুন গল্পকাৰে জানি গ'ল ক'ত আছে তেওঁলোকৰ সৃষ্টিত কেৰোণ। কেনেকৈ তেওঁলোকৰ গল্পটোৰ মান আৰু উন্নত হ'ব পাৰিলেহেঁতেন। কি কি উপাদানে এটা গল্পক নিৰ্দিষ্ট পৰ্যায়লৈ লৈ যাব পাৰে বা কি দুৰ্বলতাই এটা নিটোল সৃষ্টিকো এক নিৰ্দিষ্ট পৰিসৰৰ ভিতৰতে আৱদ্ধ কৰি ৰাখে। সৃষ্টিকৰ্তাক আগত ৰাখি গুৰু স্থানীয় লোকে যদি এনেদৰে নিৰপেক্ষ নিৰ্মোহভাৱে সৃষ্টিকৰ্মৰাশি বিশ্লেষণ কৰি দেখুৱাব পাৰে, তাতকৈ আৰু ডাঙৰ শিক্ষা, প্ৰতিক্ৰিয়াৰ কিবা প্ৰয়োজন আছেনে? পিঠিত তোষামোদৰ থপথপনি বা উদ্দেশ্যপ্ৰণোদিত সমালোচনাতকৈ এনে অনুষ্ঠানে লেখক গঢ়াত বা লেখাক উন্নীত কৰাত বহুত বেছি অৰিহণা যোগাব পাৰে।" মোৰ ব্লগটোত লেখাটো আছে, অনুসন্ধিৎসু পঢ়ুৱৈয়ে পঢ়ি চাব পাৰে। (http://www.utpalbadolbaruah.com/2012/11/my-latest-article-on-sadin-dated-30-nov.html)। অনুষ্ঠানটোলৈ মোক নিমন্ত্ৰণ কৰা নাছিল, নিমন্ত্ৰণৰ মই যোগ্যই নাছিলোঁ, মই গোটেই প্ৰক্ৰিয়াটো প্ৰত্যক্ষ কৰাৰ সুযোগ পাইছিলো অসমৰ প্ৰতিষ্ঠিত কবি-গল্পকাৰ মোৰ ভাতৃসম অতনুদাৰ (অতনূ ভট্টাচাৰ্য) সৌজ্যনত। আমি অসমতো এনেধৰণৰ অনুষ্ঠান এটা পাতিব নোৱাৰোঁনে?\nগ্ৰন্থমেলাত আলোচনা কৰিব লগা বিষয়টো আছিল "লেখক-পাঠক-সাহিত্য সংগঠকৰ আলচ"। মই জানি আহিছিলোঁ যে যি লিখে তেওঁ লেখক আৰু যি পঢ়ে তেওঁ পাঠক। সাহিত্য সংগঠক কোন? সাহিত্য সৃষ্টি ব্যক্তিগত সাধনাৰ ফচল। সেয়ে মই সাহিত্য-সংগঠক হিচাপে একেবাৰে সংবেদনশীল নাছিলোঁ, ভুল ভাগিল যেতিয়া গম পালোঁ - সম্পাদক, প্ৰকাশক, বিতৰক এই সকলো লোক যি সাহিত্যৰ বিকাশত প্ৰভূত বৰঙনি আগবঢ়াব পাৰে, এই ভাগটোৰ সদস্য। কথাটো যদি সেয়ে হয়, নতুন সাহিত্য সৃষ্টিত বা নতুন সাহিত্যিকক উৎসাহ দিয়াৰ ক্ষেত্ৰত এই সাহিত্য-সংগঠকসকলৰ ভূমিকা অপৰিহাৰ্য। মোৰ কেইবাজনো লেখক বন্ধুৱে কোৱা মতে কিতাপ প্ৰকাশৰ পিছতে প্ৰকাশকৰ লগত তেওঁলোকৰ সম্পৰ্কত ঘূণে ধৰিছে। মই চিনি পোৱা এজন সাহিত্যিকে নিজে কিতাপ প্ৰকাশ কৰাটোৱেই বুদ্ধিমানৰ কাম বুলি হাতে কামে লাগিছে। বহুতৰ মতে প্ৰতিষ্ঠিত লেখক নহলে প্ৰকাশকে নতুন লেখকক ৰয়েল্টি নিদিয়ে। সম্পাদকসকলো এই ক্ষেত্ৰত সমালোচনাৰ উৰ্ধত নহয়। একমাত্ৰ "প্ৰান্তিক" নামৰ আলোচনীখনৰ বাহিৰে আন কোনো পত্ৰিকাৰে নতুন লেখকক স্বইচ্ছাৰে সময়মতে মাননি দিয়াৰ উদাহৰণ নাই। অথচ চুবুৰীয়া ৰাজ্যৰ "দেশ" নামৰ আলোচনীখনৰ পত্ৰলেখককো মাননি দিয়াৰ ব্যৱস্থা আছে। এই সম্পৰ্কে আজিৰ পৰা ২৩ বছৰৰ আগতে ১৯৯৮ চনৰ ১০ আগষ্ট তাৰিখে "আমাৰ অসম" কাকতত "লেখকৰ পুৰস্কাৰ" শীৰ্ষক মই এখন চিঠি লিখিছিলোঁ। দুখৰ কথা, দুটা দশকৰ পিছতো আমাৰ অৱস্থাটোৰ একো বিশেষ পৰিৱৰ্তন হোৱা নাই। লেখক-পাঠক-সাহিত্য সংগঠক এই তিনিও বিন্দুকে স্পৰ্শ কৰি থকা ত্ৰিভুজটোৰ তিনিওডাল বাহু যদি শক্তিশালী নহয় উদ্যোগ হিচাপে সাহিত্যক প্ৰতিষ্ঠা কৰাটো অৱশ্যেই হ'ব এটা কঠিন কাম! চিঠিখন ইয়াৰ লগতে প্ৰকাশ কৰিছো।\nএইবাৰৰ গ্ৰন্থমেলাত পাঁচ কোটিৰো অধিক গ্ৰন্থ বিক্ৰী হোৱাটো বৰ ভাল কথা। ভাল পঢ়ুৱৈ থাকিলে ভাল লেখকো ওলাব। কিন্তু আমি সচতন থাকিব লাগিব। সঁচা কথাটো হৈছে, কিতাপ বিক্ৰীৰ সূচকে সাহিত্যৰ মান নিৰূপণ নকৰে, নকৰে ক্ষণিক জনপ্ৰিয়তাইও। শইকীয়া ছাৰে (ড° ভবেন্দ্ৰনাথ শইকীয়া) কোৱা এষাৰ সোণসেৰীয়া কথা মই সদায় স্মৰণ কৰোঁ - "পেনপেনীয়া সাহিত্য বছৰি বহুত সৃষ্টি হয়, কিন্তু মগজ খটুৱাই পৰিশ্ৰম কৰি লেখা ভাবগধুৰ সাহিত্যহে ভৱিষ্যতলৈ জীয়াই থাকে!"\nPosted by Utpal Badol Baruah at 9:17 PM No comments:\nপুৰণি বন্ধুক লগ পোৱাৰ আনন্দই সুকীয়া।\nকটন কলেজৰ "থাৰ্ড মেছ" বা আনন্দৰাম বৰুৱা ছাত্ৰাবাসত একেলগে থকা বন্ধু এজন এতিয়া এমেৰিকাত থাকে। সেইযে, ৩৪ বছৰৰ আগতে এৰিলোঁ, তাৰপিছত আৰু দেখা সাক্ষাৎ হোৱা নাই। নহ'লেও কি হ'ল, হোষ্টেলত চিনিঅৰ দাদহ'তৰ একেলগে ৰেগিং খোৱা সতীৰ্থ, ডাইনিং হলত পুৱা গধূলি একেলগে ভাত খোৱা আৱাসী, দুটা বছৰ একেটা ঘৰৰ ছালৰ তলতে বাস কৰা বাসিন্দা, - মোৰ বেটছ্ মেট্। এওঁ কবিৰাজ ধৰণৰ ছাত্ৰ আছিল। কৰিড'ৰৰ ৰেলিঙডালত বহি ভৰি জোকাৰি জোকাৰি বহি থকা আমি কেতিয়াবা দেখোঁ, পঢ়া টেবুলৰ পৰা উঠি হাতত জাৰটো লৈ বন্ধু খোৱাপানী আনিবলৈ গৈছে। আমাক দেখি সি লাজ কৰাৰ দৰে কৰে। কেতিয়াবা আকৌ দেখোঁ, হাফ লুঙী পিন্ধি আমাৰ আগেদিয়েই সি সমূখত থকা প্ৰসাৱগাৰটোলৈ আগবাঢ়িছে। সি ৰিঙি মাৰে - "ঐ, আড্ডা মাৰিছ? মাৰ মাৰ, তহ'ত আটাইকেইটাই গেৰা মৰাটো খাটাং।" আমিও উত্তৰ দিওঁ - "ফাল, ফাল, তইয়েই ফাল!" দুবছৰ একেলগে থকাৰ পাছত, বিদায় পৰত মই তাৰ অটোগ্ৰাফত কি লিখিছিলোঁ আজিও মোৰ স্পষ্টকৈ মনত আছে - "তোক মই সৰুপানী চুবলৈ যাওঁতেহে হোষ্টেলত দেখাৰ সৌভাগ্য হৈছিল যদিও তোৰ স্মৃতি মোৰ মানসপটত চিৰ সেউজ হৈ জিলিকি থাকিব। নাপাহৰিবি।"\nতাৰপিছত আমি দুয়ো দুটা কক্ষপথত ঘুৰিবলৈ ল'লো। ইটোৰ লগত সিটো কক্ষপথৰ যোৱা ৩৪ বছৰে ক'তো কটাকটি হোৱা নাই। ১৮ অক্টোবৰৰ দিনা ৱাটছআপত এটা মেছেজ আহিল - "ঐ চতিয়া, চিনি পাইছনে? তই বোলে গুৱাহাটীতে আছ, কুমুদদাৰ পৰা তোৰ নম্বৰটো পালোঁ!"\n৩ তাৰিখে, ৩৪ বছৰৰ পিছত দেখা হ'ল বন্ধুৰ লগত! সি ক'লে - "মই গোটেইখন ভ্ৰমি আহিছো, ওচৰলৈ নাহিবি।" তাৰ কথালৈ কাণ নকৰি মই তাক সাৱতি ধৰিলোঁ। আজিৰ পৰা তিনি দশকৰ আগৰ বিচিত্ৰ স্মৃতিয়ে আমাৰ মনটো ৰঙাই তুলিলে। আমাৰ সময়ৰ এজন মেধাৱী ছাত্ৰ - নাম তাৰ ভৱেশ ডেকা।\nঅকল ভৱেশেইনে? আমাৰ দিনবোৰত আজিৰ দৰে আমি "বস্তুৰ বহতীয়া" হোৱা নাছিলোঁ। আমাৰ সমস্ত সময় মোবাইল ফোনে কাঢ়ি ল'ব পৰা নাছিল। একেলগে খেলা, ফুৰা আৰু আড্ডা মৰাৰ বাবে আমাৰ হাতত বহুত সময় আছিল। সেই সময়তে আৰম্ভ হোৱা বন্ধুত্বৰ এনাজৰীডালে আজিও আমাৰ বহুতকে নিকপকপীয়াকৈ বান্ধি ৰাখিছে। তেনে বহু বন্ধুকে লগ পাই অতীত ৰোমন্থনেৰে আমি অনেকবাৰ অনেকঠাইত আত্মহাৰা হৈ পৰিছোঁ। এনে বহু আমোদজনক অভিজ্ঞতাও আছে।\nএবাৰ হঠাতে পুৰণি বন্ধু এজনক পালোঁ চেন্নাই মহানগৰীত। আমাতকৈ তেওঁ এবছৰ ডাঙৰ। তেওঁ তেওঁৰ গাত থকা কেইটামান গুণৰ বাবে হোষ্টেলত "নাৰদ" নাম পাইছিল। আমিও তেওঁৰ কথা পাতোঁতে সততে নাৰদদা বুলিয়েই কৈছিলোঁ। তেওঁৰ প্ৰকৃত নামটো কি আছিল আমি কষ্ট কৰিহে মনত পেলাব লগা হৈছিল। হঠাতে চেন্নাই মহানগৰীৰ এটাইত মোক দেখি তেওঁ পৰম আন্তৰিকতাৰে উৰ্ধবাহু প্ৰসাৰিত কৰি মোৰ ওচৰলৈ আগবাঢ়ি আহিল। মোৰ তেওঁক মাতিব পৰা নামটো মনত নপৰেহে নপৰে! বাৰে বাৰে নাৰদদা-নাৰদদা নামটো মনলৈ আহি আছে! পৰিস্থিতিটো চম্ভালিবলৈ বৰ অসুবিধা হৈছিল সেইদিনা।\nকবি কেশৱ মহন্তই এবাৰ কৈছিল,- বন্ধুত্ব কৰা সহজ, ৰখা টান। হয়, এটা বয়সৰ পিছত যুগমীয়া বন্ধুত্ব কৰা আৰু ৰখা সঁচাকৈয়ে টান কাম হৈ পৰে। পুৰণি বন্ধুত্বতো কেতিয়াবা কেৰোণ লাগে। এটা সময়ত তয়াঁ-হয়াঁ কৰি হাঁহি-মাতি দিন কটোৱা কোনোবা বন্ধুৱে পিছত লগ পালে আগৰ "তই"-ৰ সলনি আপুনি বা তুমি সম্বোধন কৰি আগৰ সম্পৰ্কটো বিকৃত কৰি পেলায়। কবি গল্পকাৰ অতনু ভট্টাচাৰ্যৰ "অক্তোপাছ" নামৰ এটা গল্প আছে। বেছ আমোদজনক গল্প (ওভতনি যাত্ৰা আৰু অন্যান্য গল্প নামৰ সংকলনটোত আছে, পৃষ্ঠা ৬৮)। বেংকৰ সৰু চাকৰি এটা কৰি পেটে ভাটে খাই থকা ললিতক মানুহ এজনে বিচাৰি আছে। নিজস্ব অভিজ্ঞতাৰে ললিত নিশ্চিত হ'ল যে মানুহজন বীমা কৰিবলৈ অহা এজন এজেণ্ট! মানূহজনৰ মুখামুখি নহ'বলৈ ললিত দৃঢ়প্ৰতিজ্ঞ হ'ল। কিন্তু ওভতনি বাটত মানহজনে ললিতৰ পিছ ল'বলৈ আৰম্ভ কৰিলে। সম্ভাৱ্য বীমা কিনাৰ বিভীষিকাত ললিতে খৰ খোজেৰে পলাবলৈ ধৰিলে। তেনেতে হঠাতে গাড়ী এখন লৈ ওলালহি বহু বছৰ লগ নোপোৱা কলেজৰ বন্ধু চাংকু! চাংকুৱে ললিতক ঘৰলৈ নিব খোজে, নহ'লে নিজেই আহিব এদিন -"গধূলি সাত বজাৰ পাছততো ঘৰতেই থাক? এদিন আহি আছোঁ। আৰু শুন, আমাৰ এওঁক এটা এজেঞ্চি লোৱাই দিছোঁ। তহঁতৰ দুয়োৰে নামত পলিছি দুখন কৰাই ল'ম দেই।" থাকে, তেনেকুৱা বন্ধুও থাকে!\nঅকল পুৰণি বন্ধু বুলিয়েই নহয়, বহু দিনৰ মূৰত পুৰণি বস্তুৰ লগত হঠাতে ভেটাভেটি হ'লেও মানুহৰ আনন্দৰ সীমা নাথাকে। যদি সেই বস্তুটোৰ লগত স্পৰ্শকাতৰ স্মৃতি বি়জড়িত হৈ থাকে, তেতিয়াটো ক'বই নালাগে। ড° ভবেন্দ্ৰনাথ শইকীয়া ছাৰে তেনেকুৱা এটা কাহিনী তেখেতৰ আত্মজীৱনী "জীৱন বৃত্ত"-ত লিখি থৈ গৈছে। (পৃষ্ঠা ২২১-২২৫)। লণ্ডনত উপস্থিত হোৱাৰ কিছুদিনৰ পাছতে তেখেতে কেপষ্টান ট'বেকোৰ চেপেটা টিন এটা কিনিছিল। লণ্ডনত সেইটো প্ৰায়েই তেখেতে লগত লৈ ফুৰিছিল। এতিয়া গৱেষণাৰ কাম কৰি থকাৰ মাজতে কেইজনমান বন্ধুৱে কম্পাছ এডালেৰে ঘঁহি ঘঁহি শইকীয়া ছাৰৰ নামটোৰ লগতে নিজৰ নামটোও লিখি দিলে। তাকে দেখি বাকী কেইজনেও নিজৰ নিজৰ নামকেইটা লিখি দিলে। ধেমালি কৰি থাকোঁতেই ছাৰৰ কাৰণে সাঁচি থবলগীয়া বস্তু এটাৰ সৃষ্টি হ'ল। সেই টেমাটো তেখেতে কেইবাবাৰো হেৰুৱাইছিল আৰু পাছত ঘুৰাই পাইছিল। কাহিনীকেইটা এবাৰ পঢ়িলে সতকাই পাহৰা টান। এসময়ত টেমাটো তেখেতে সযতনে বাকচত ভৰাই থৈ দিলে। কথাখিনিৰ শেষত তেখেতে লিখিছে, -" থৈ দিছোঁ। টেমাটোৰ ৰং উঠি গ'ল, ৰঙৰ লগতে বন্ধুহঁতৰ চহীবোৰো অদৃশ্য হ'ল। তথাপি থৈ দিছোঁ। টেমাটো দেখিলেই চকুৰ আগত জীৱনৰ এটা অধ্যায় মুকলি হোৱা যেন লাগে।"\nমইও তেনেকৈ বহু বস্তু থৈ দিছোঁ। ছাত্ৰ জীৱন শেষ হওঁ নৌ-হওঁতেই মই এখন কলেজত শিক্ষকতা কৰিছিলোঁ। সুবিধাটো পাইছিলোঁ মোৰ এজন আন্তৰিক বন্ধু শৰ্মাদাৰ (শ্ৰী কন্দৰ্প শৰ্মা) সহযোগত। কামটো আৰম্ভ কৰাৰ তিনিমাহ মান পিছত মোক দৰমহা দিছিল। তাৰে মোৰ ভণ্টিৰ কাৰণে কাঞ্চিপূৰমত প্ৰস্তুত এখন গুলপীয়া ৰঙৰ শাৰী আৰু মোৰ কাৰণে আঁচ টনা চোলা এটা কিনিছিলোঁ। শাৰীখনৰ খবৰ নাজানো, চোলাটো কিন্তু এতিয়াও আমৰ বাকচৰ তলত সুৰক্ষিত হৈ পৰি আছে। ঘৰত কাঢ়া নিৰ্দেশ দিয়া আছে, - "যাকে যি দিবলৈ মন আছে দি থাকা, কিন্তু খবৰদাৰ, এই চোলাটোত হাত নলগাবা।" তাৰোপৰি, মোৰ ল'ৰাদুটা সৰু হৈ থাকোঁতে সিহঁতৰ লগত কটোৱা সোণালী সময়ৰ কিছুমান ডুখৰীয়া স্মৃতি জমা হৈ গৈ আছে! অকাল বিয়োগ নহ'লে, জীৱনত হয়তো এনে এটা দিন আহিব যেতিয়া ল'ৰাহঁত নিজ নিজ কক্ষপথেৰে পৰিভ্ৰমণ কৰা আৰম্ভ কৰিব, আৰু নিসংগ অৱস্থাত এইবোৰ স্মৃতিৰেই হয়তো মই সাৰ পাম, তাৰেই আবেলি হঁব, আৰু তেনে স্মৃতিকেই সাৰথি ৰাতি টোপনি যাম।\nনিৰ্মল আনন্দৰ উৎস মই আন এটা কথাটো পাওঁ। কলেজত পঢ়ি থকা দিনতে মোৰ হাতত এখন কিতাপ আহি পৰিছিল। কিতাপখনৰ লেখক আছিল উইলফ্ৰেড্ ফাঙ্ক আৰু নৰ্মান লুইছ। জনাই জানে, ইংৰাজী শব্দৰ ওপৰত চিন্তা-চৰ্চা কৰি কিতাপ লিখা বিষয়টোত নৰ্মান লুইছৰ সমকক্ষ কোনো নাই। তেখেতৰ সেই কিতাপখনত একোটা শব্দৰ জন্ম-বৃতান্ত (Etymology), শব্দটোৰ বিকাশ আৰু তাৰ প্ৰয়োগৰ ওপৰত ইমান সুন্দৰ বিশ্লেষণ আছিল যে অনেক দুষ্প্ৰাপ্য শব্দ মোৰ মনত বহি গ'ল। একাটা নিৰ্দিষ্ট পৰিৱেশত সেই শব্দটোহে খাজে-খোপে খাই পৰে। এটা উদাহৰণ দিওঁ, - সৰু ল'ৰা এটাই পুতলা মটৰ চাইকেল এখনত উঠি মুখেৰে ভোঁ-ভোঁ শব্দ কৰি মটৰ চাইকেল চলাইছে। এই কথাটোক আপুনি ইংৰাজীত কেনেকৈ ক'ব? ল'ৰাটোৱে মটৰ চাইকেল চলাই আছে বুলি ক'লে কথাটো সত্য নহ'ব। আচলতে ল'ৰাটোৱে মটৰ চাইকেলৰ অৱয়ব এটাত বহি কল্পনাতহে মটৰ চাইকেল চলাই আছে। ঠিক তেনেকৈ আপুনি কল্পনাত বন্ধুৰ সান্নিধ্যৰ কথা ভাবি আছিল। আপুনি ক'ব নোৱাৰাকৈয়ে তেখেতৰ সান্নিধ্যৰ খুহুতীয়া কথা এটা মনত পৰাত আপোনাৰ মুখেদি হাঁহি ওলাই গ'ল। আচলতে কল্পনাত আপুনি তেখেতৰ সান্নিধ্যতে আছিল! এই কথাটো কেনেকৈ ক'ব? এই অনুভৱ প্ৰকাশ কৰিবলৈ ব্যৱহাৰ কৰা প্ৰকৃত শব্দটো হৈছে - vicarious। The child was ridingabike vicariously. The experience with your friend was vicarious. ঠিক তেনেকৈ শিকা কেইটামান শব্দ হৈছে Obsequious. Sublimate, effete, weltschmerz, pander, wanton ইত্যাদি। আগতে শিকি অহা এই শব্দবিলাকক সততে দেখা নাযায়। কিন্তু কেতিয়াবা কিতাপৰ পাতত বা বাতৰি কাগজৰ শিৰোনামাত তেনে নাম দেখিলে পুৰণি বন্ধু এজনক লগ পোৱাৰ দৰে মনটো উজলি উঠে। সেই শব্দটোৰ জন্ম, বিকাশ আৰু তাৰ প্ৰয়োগৰ ধৰণটো মনত পৰি যায়। মোৰ ক্ষেত্ৰত, আই.আই.টি প্ৰতিষ্ঠানৰ হেমেনদাৰ (ড° হেমেন দাস) হোষ্টেলৰ বিচনাত শুই শুই শুকান জৰাজীৰ্ণ সেই কিতাপখন পঢ়ি থকা মূহূৰ্তটো বাংময় হৈ উঠে। শইকীয়া ছাৰৰ ভাষাত, জীৱনৰ এটা অধ্যায় মুকলি হৈ যোৱা যেন লাগে।\nবন্ধু, বস্তু আৰু শব্দ। আমি যে ভৱিষ্যতৰ আৰ্থিক সুৰক্ষাৰ বাবে ফিক্স ডিপজিট কৰোঁ, জীৱন বীমা কৰোঁ, কৰ্মচাৰীসকলৰ বাবে প্ৰভিডেণ্ট ফাণ্ড থাকে, এইবোৰে আৰ্থিক নিৰাপত্তাৰ কাম কৰে। কিন্তু ভৱিষ্যতৰ মানসিক প্ৰশান্তি সুৰক্ষাৰ বাবে আমি কি কৰোঁ, ক'ত ইনভেষ্ট কৰোঁ? আচলতে একো নকৰোঁৱেই নেকি! মোৰ এনে লাগে, এই নিৰাপত্তাৰ বাবে প্ৰত্যেক মানুহেই বন্ধু, বস্তু আৰু শব্দৰ ওপৰত বিনিয়োগ কৰিব লাগে। বস্তু মানে স্মৃতি বিজড়িত উপাদান। ক্ষণিক সফলতাই গজদন্ত মিনাৰৰ শিখৰলৈ কাৰোবাক লৈ যাব পাৰে, কিন্তু জীৱনৰ বিয়লি বেলাত, নিসংগ পৰত, সুখৰ দিনত কৰা এই বিনিয়োগে মানুহক নিৰ্মল আনন্দৰ খোৰাক দিব পাৰে।\n(এখন ফটোত ভবেশৰ লগত মই, আনখন ইণ্টাৰনেটৰ পৰা লোৱা।)\nPosted by Utpal Badol Baruah at 12:41 AM No comments:\nএটা সুদীৰ্ঘ সময়ৰ ইতিহাস গৰকি অহা চিন্তা-ভাৱনা, যুক্তি-বিশ্বাস, দণ্ড-খৰিয়াল, বাক-বিতণ্ডা, বাধা-নিষেধ, অভিযোগ-প্ৰতি অভিযোগৰ অন্ত পেলাই অৱশেষত আমাৰ ঘৰত আৱিৰ্ভাৱ ঘটিলহি এটা কণমানি কুকুৰ পোৱালীৰ।\nপোহনীয়া জীৱ-জন্তুৰ প্ৰতি মোৰ অত্যধিক আকৰ্ষণো নাই, বিকৰ্ষণো নাই! ষষ্ঠ শ্ৰেণীত পঢ়োঁতেই সহপাঠী বাবুলৰ (ধৰণীধৰ ৰাজখোৱা) সহযোগত, স্কুললৈ অহা-যোৱা কৰা বাটতে থকা বিমান ছাৰৰ ঘৰৰ পৰা, ছালত বগা আৰু কমলা ৰঙৰ সংমিশ্ৰণ থকা মেকুৰী পোৱালী এটা ঘৰলৈ লৈ আনিছিলোঁ। কথাটো দেউতাই বৰ ভাল পোৱা নাছিল। কিন্তু মানুহৰ উপৰিও পোহনীয়া গৰু, ছাগলী, উদঙীয়া কুকুৰ আদি অনেক জীৱ-জন্তুৱে বিচৰণ কৰি থকা ঘৰখনত সেই সামান্য মেকুৰী পোৱালীটোৱে দেউতাৰ মনোযোগ আকৰ্ষণ কৰিব পৰা একো বিশেষ ঘটনা ঘটাব পৰা নাছিল। সেয়ে আমাৰ চাৰিটা ল'ৰা ছোৱালীৰ আবুৰৰ আঁৰে আঁৰে তাই চন্দ্ৰকলা বঢ়াদি বাঢ়ি আহিছিল। ৰঙটোৰ বাবেই তাইক দেখা সকলো তাইৰ প্ৰেমত পৰিছিল। মজিয়াত পীৰা পাৰি ভাত খোৱা দিনত নিজৰ কাঁহিৰ এগৰাহ ভাত তাইৰ কাৰণেও ওচৰৰে মজিয়াত ঢালি দিছিলোঁ। মাজে মাজে চকুহাল জপাই মনপুতি চেলেকি চেলেকি তাই ভাত খাই থকা দৃশ্যটো আজিও মোৰ মনত সজীৱ হৈ আছে। ঠাণ্ডা দিনবোৰত গাত গৰম কাপোৰ এখন লৈ পঢ়িবলৈ বহোঁতে তাইও কেতিয়াবা কুচি-মুচি ওচৰ চাপি আহি কাপোৰৰ তলত সোমাইছিলহি। কেতিয়াবা ভৰি দুটাৰ মাজত গা ঘঁহাই ঘঁহাই খোৱা দিবলৈ আব্দাৰ ধৰিছিল। এটা সময় আহিছিল, আমি খাবলৈ লওঁতে ওচৰে পাজৰে মেকুৰীজনী নেদেখিলে আমাৰ ভাত-খোৱা আধাখোৱা যেন লাগিছিল। কেতিয়াবা তাই জীয়া সাপ এটা বা এন্দুৰ একোটা মুখেৰে কামুৰি আমাৰ আগলৈ ধৰি আনিছিল। এসময়ত মেকুৰীজনীৰ কেইবাটাও পোৱালী জগিছিল। পোৱালীকেইটাৰ বৰণ দেখি অনেকেই তাইক বিলাতী জাতৰ বুলি কৈছিল আৰু পোৱালীকেইটা পুহিবলৈ নিবলৈ দিবৰ বাবে আমাক খাটনি ধৰিছিল। মই কলেজত পঢ়ি থকা দিনলৈ তাইৰ বয়স হৈছিল আৰু দুৰ্বল দেখা গৈছিল। তেতিয়ালৈ আমি টেবুলত বহি ভাত খাবলৈ লৈছিলোঁ আৰু খোৱাৰ সময়ত তাইৰ সান্নিধ্যৰ অনুভৱো মোৰ মনত লাহে লাহে ম্লান পৰি আহিছিল।এদিন, কলেজ বন্ধ থকাৰ সময়ত মই ঘৰত থাকোঁতে, ওচৰতে থকা ধানখুন্দা মিল এটাৰ দাঁতিত তাইক মৃত অৱস্থাত আৱিষ্কাৰ কৰা হৈছিল। সেইদিনা মোৰ কাৰো লগত কথা পাতিবলৈ মন যোৱা নাছিল।\nমা-ৰ লগত একেলগে কাম কৰা শিক্ষয়িত্ৰী গুণলতা বাইদেউৰ সহযোগত আমাৰ ঘৰলৈ এবাৰ এটা ভাটৌ চৰাই আহিছিল। কে-কে-কে শব্দৰে তাই আমাৰ ঘৰটো পুৱাৰে পৰা মুখৰ কৰি তুলিছিল। তাইৰ খাদ্যৰ বাবে ৰঙা পকা জলকীয়া আৰু বিভিন্ন ধৰণৰ বুট-মাহ আদি যোগান ধৰি আমি তাইক মাত-মাতিবলৈ শিকাইছিলোঁ। এই কামটোত আমি বৰ সফল হোৱা নাছিলোঁ। তাই আছিল বৰ নিৰ্জু প্ৰকৃতিৰ ভাটৌ চৰাই। পাখিখিনি কিছু পৰিমানে চুটি কৰি কাটি দি সঁজাটোৰ দুৱাৰখন খুলি দি আমি প্ৰমাণ চাইছিলোঁ তাই উৰিবলৈ চেষ্টা কৰিব নেকি! - নাই, নকৰিছিল। হয়তো তাই উৰিবলৈ পাহৰি গৈছিল। তাৰপিছত এটা দিন আহিছিল, ৰাতিপুৱাই সঁজাৰ দুৱাৰখন আমি খুলি দিওঁ, চৰাইটোৱে দেও দি দি চোতালত ঘুৰি ফুৰে, জপিয়াই জপিয়াই ইঠাইৰ পৰা সিঠাইলৈ যায়, তাৰপিছত আকৌ আহি সঁজাত সোমায় থাকে! তাই উৰিবলৈ সঁচাকৈয়ে পাহৰি গৈছিল। এদিন গাঁৱৰ চেৰেলা কুকুৰ এটাই তাইক ডিঙিত কামুৰি ধৰি চকুৰ পলকতে দৌৰ ল'লে। পিছে পিছে আমিও খেদা ল'লো। তাই কুকুৰটোৰ আহাৰ হ'ল। কেইবাদিনলৈও আমাৰ ঘৰখন নিৰামুহি খোৱা মৃতকৰ ঘৰ যেন ম্ৰিয়মান হৈ থাকিল।\nএইয়াই মূলতঃ মোৰ পেত অৰ্থাৎ পোহনীয়া জন্তুৰ লগত থকা প্ৰত্যক্ষ অভিজ্ঞতা। ঘৰলৈ পোহনীয়া জন্তুৰ আগমণক লৈ মই বৰ চিন্তিত নহয়, ভয় লাগে প্ৰস্থানক লৈ! গাৰ ছাঁৰ দৰে লাগি থাকি এই পোহনীয়া জীৱ-জন্তুবোৰে জীৱনৰ অন্তিম ক্ষণত গৰাকীৰ পৰা বিদায় লোৱাৰ যি হৃদয় বিদাৰক বেদনাৰ সৃষ্টি কৰে সেইয়া অকল ভুক্তভোগীয়েহে উপলব্ধি কৰিব পাৰে। মোৰ মনত সৃষ্টি হোৱা এই ভাবটোত খুশৱন্ত সিঙৰ লেখাৰ প্ৰভাৱ আছে। দেশ বিভাজনৰ সময়ত হঠাতে লাহোৰৰ পৰা দিল্লীলৈ ভাগি আহিব লগা সময়খিনিত পোহনীয়া কুকুৰটোক খুশবন্ত সিঙে বন্ধু মজনুৰ কাদিৰৰ ওচৰত এৰি থৈ আহিছিল। কেইবাদিনৰ পিছত সি কেনেবাকৈ তাৰ পৰা মুকলি হৈ লাহোৰৰ পৰা দিল্লী অভিমূখে আহি থকা অৱস্থাত পথৰ দাঁতিত ধৰা পৰিছিল। চিম্বা নামৰ সেই পোহনীয়া কুকুৰটোৰ সান্নিধ্য বিৱৰণ কৰি তেখেতে তাৰ মৃত্যুৰ সময়ৰ কথাও বৰ্ণনা কৰিছে। তেখেতৰ আত্মজীৱনীৰ ১৮৮ পৃষ্ঠাৰ পৰা ১৯১ পৃষ্ঠালৈ সন্নিৱিষ্ট কৰা কথাখিনিৰ শেষৰভাগটো এনেকুৱা - "চিকিৎসক ডাক্তৰজনে মালাক (সিঙৰ জীয়াৰী) ক'লে - চিম্বাৰ গাত এতিয়া অহস্য বিষ, দুয়োখন ভৰিয়েই পেৰালাইচিছ হৈ গৈছে, আৰু বেছি সময় জীয়াই থকাৰ আশা নাই। তেওঁ মালাৰ অনুমতি লৈ এটা টোপনিযোৱা দৰৱ দিলে আৰু চিৰকালৰ বাবে চিম্বা টোপনিত ঢলি পৰিল। মই যদি মোৰ জীৱনৰ নিকট বন্ধুসকলৰ কথা ক'ব লগা হয়, চিম্বাৰ কথা আগতেই ক'ব লাগিব। আমি দুনাই কেতিয়াও আৰু কুকুৰ নুপুহিলোঁ। আচলতে প্ৰিয়বন্ধুৰ ঠাই কোনেও কেতিয়াও পূৰা কৰিব নোৱাৰে।"\nমোক মোৰ ডাঙৰ ল'ৰা বাপুৱেও এটা প্ৰভুভক্ত কুকুৰৰ কাহিনী কৈ শুনালে। গৰাকী উভতি আহিব বুলি এটা ৰে'ল ষ্টেচনত ন বছৰ ধৰি অপেক্ষা কৰি কৰি মৃত্যু বৰণ কৰা (১৯৩৪ চন) হাছিকো নামৰ এটা কুকুৰৰ হৃদয়স্পৰ্শী কাহিনী। এই কুকুৰটোৱে বিশ্বৰ শ্ৰেষ্ঠতম প্ৰভুভক্ত কুকুৰৰ মৰ্যাদা পাইছে। "অৰণ্যৰ কথা" নামৰ কিতাপখনত পাইছিলোঁ, জিম কৰবেটে তেওঁৰ আত্মজীৱনীত "ৰবীন" নামৰ কুকুৰটোৰ কথা পৰম কৃতজ্ঞতাৰে লিখি থৈ গৈছে। জংঘলৰ মাজত কুকুৰটোৰ সহায়ে কেনেকৈ তেওঁক অনেক দুৰ্ভাৱনাৰ পৰা ৰক্ষা কৰিছিল তাত সেইকথাও আছে। আমাৰ বিমানকোঠত কুকুৰৰ সহায়ত আমি বিস্ফোৰক সামগ্ৰীৰ অনুসন্ধান কৰোঁ। অলপতে দহ বছৰ কামত লগোৱাৰা পিছত দুটা সুঠাম-সৱল কুকুৰক অৱসৰ দিয়া হৈছে। সুৰক্ষা বিভাগৰ সহকৰ্মীসকলে অনুষ্ঠিত কৰা এটা জাকজমকীয়া অনুষ্ঠানত মখমলৰ বিচনাৰ ওপৰত বহিবলৈ দিয়া কুকুৰদুটাক পুষ্প-বৃষ্টিৰ মাজেৰে অৱসৰ প্ৰদান কৰা হ'ল!\nবন্ধু ৰাণাই (ৰাণা গগৈ) তেওঁৰ '"ধৰাৰ দিহিঙে-দিপাঙে" নামৰ কিতাপখনত সন্নিৱিষ্ট কৰা '"আমেৰিকাত ব্যয়বহুল এটা ব্যস্ত শনিবাৰ'" নামৰ কাহিনীটোত পোহনীয়া জন্তু আৰু গৰাকীৰ মাজত সৃষ্টি হোৱা এটা হৃদয়স্পৰ্শী সম্পৰ্কৰ কথা বৰ্ণনা কৰিছে।\nমুঠতে মানুহ আৰু কুকুৰৰ সম্পৰ্ক খৃষ্টপূৰ্ব দহ হাজাৰ বছৰমান পুৰণি। বৰ্তমান সময়ত মই নিজেই দেখিছোঁ, জীৱনৰ শেষ সময়ৰ নিসংগ পৰত অনেক বৃদ্ধ-বৃদ্ধাই ওচৰ চপাই লোৱা বিভিন্ন প্ৰজাতিৰ প্ৰভুভক্ত পেত কুকুৰ, দুখ-সুখৰ দৈনন্দিন সংগী। মানুহৰ বুকুৰ মাজত ফল্গুৰ দৰে চিৰসঞ্জীৱিত হৈ থকা স্নেহ, বিশ্বাস, মৰমৰ বৃদ্ধ কালত একমাত্ৰ অৱলম্বন! মই মনে মনে ভাবোঁ, এই দৃষ্টিকোণৰ পৰা আৰু কেইবছৰমান ৰ'ব পৰা গ'লহেঁতেন নেকি!\nউনবিংশ শতিকাৰ শিল্প বিপ্লৱে মানুহৰ জীৱন পৰিক্ৰমালৈ চিনিব নোৱাৰাকৈ পৰিৱৰ্তন আনি দিলে। কষ্ট কৰি কৰিব লগা কামটো মেছিনে সহজতে কৰি দিব পৰা হ'ল। প্ৰথম-প্ৰথম মানুহৰ জীৱন ধাৰণৰ বাবে প্ৰয়োজনীয় সামগ্ৰীৰ আৱিষ্কাৰ হৈছিল। পিছলৈ সামগ্ৰীৰ আৱিষ্কাৰ কৰি লৈ মানুহৰ প্ৰয়োজন সৃষ্টি কৰা হ'ল। সমাজ ব্যৱস্থাই বস্তুবাদী (materialistic) ৰূপ পালে। বস্তুৰ লোভ আৰু আক্ৰোশে লাহে লাহে মানুহৰ চিন্তা-চেতনা আৰু অনুভূতিকো গ্ৰাস কৰি ল'লে। মানুহ বস্তুৰ বহতীয়া হৈ পৰিল। জীৱন পৰিপূৰ্ণ কৰিব পৰা প্ৰমূল্য আৰু অনুভূতিৰ অন্ত পৰিল! স্বামী-স্ত্ৰীৰ বিশ্বাসে নতুন ৰূপ পালে, সন্তানে পিতৃ-মাতৃৰ মৰম আৰু সান্নিধ্যৰ পৰা বঞ্চিত হৈ বস্তুতেই মগন হৈ পৰিল! সলনি হ'ল মাটিৰ ওপৰৰ সম্পৰ্কবোৰৰো।\nপ্ৰগতি আৰু প্ৰযুক্তিৰ এই বিভ্ৰান্তিকৰ দিনতো মানুহৰ হৃদয় আজিও চৰ্তহীন বিশ্বাস আৰু আস্থাৰ বাবে বিয়াকুল। আমাক প্ৰয়োজন কাৰোবাৰ, যাৰ আছে আপোনাৰ কথা শুনাৰ সীমাহীন ধৈৰ্য, যি নকৰিব অযথা তৰ্ক বিতৰ্ক অথবা মান- অভিমান, যিয়ে কৰিব নোৱাৰিব সত্যৰ অপলাপ, যিয়ে কৰিব নোৱাৰিব দিয়া আৰু লোৱাৰ চতুৰ হিচাপ-নিকাচ! যাৰ জীৱনৰ অৰ্থ হ'ব কেৱল চৰ্তহীন প্ৰেম, বিশ্বাস আৰু ভালপোৱা।\nমানুহৰ জীৱনৰ এই প্ৰয়োজন পূৰণ কৰিব পৰাকৈ পেত্ বা পোহনীয়া জন্তুতকৈ আছেনে আন কোনোবা শ্ৰেষ্ঠ? সম্ভাৱ্য মৃত্যু যন্ত্ৰণাৰ বেদনা বা বাধাতকৈ জীৱন বাটৰ সান্নিধ্য আৰু উপলব্ধি নিশ্চয় অধিক অৰ্থবহ!\nPosted by Utpal Badol Baruah at 12:39 AM 1 comment:\nজীৱন বাটৰ দুই নম্বৰঃ\nআজি ভালেমান দিন ধৰি মই Customer Care বা "অতিথি সেৱা" নামৰ বিষয়টোৰ লগত লাগি আছোঁ, প্ৰথম অৱস্থাত প্ৰত্যক্ষভাৱে আৰু এতিয়া পৰোক্ষভাবে। বৰ আমোদজনক বিষয়। অতিথি এজনে আচলতে গৃহস্থৰ পৰা বিচাৰে কি! এই প্ৰসংগটো আহিলেই মোৰ ড° ভবেন্দ্ৰনাথ শইকীয়া ছাৰৰ "আগন্তুক" নামৰ অনাতাঁৰ নাট এলানিলৈ মনত পৰে। সূক্ষ্ম পৰ্যবেক্ষণেৰে বৰ মনোগ্ৰাহীকৈ লিখা সেই নাটলানি এবাৰ শুনিলে সতকাই পাহৰা টান। ঘৰলৈ আলহী আহিলে কেতিয়াবা যে এৰি দিবলৈকে মন নাযায়, বিদায় লওঁতে চকুপানী ওলাঁও ওলাঁও কৰে! আকৌ কেতিয়াবা আলহী "কেতিয়া যায় - কেতিয়া যায়" লাগে, দুৱাৰদলি পাৰ হলেই 'ৰক্ষা পালোঁ' ধৰণৰ ভাব এটা আহি সকাহ দিয়েহি! এইধৰণৰ মূহুৰ্তবোৰ ছাৰৰ হাতৰ পৰশত জীৱন্ত হৈ উঠিছিল। হিন্দী ভাষাত "অতিথি তুম কব যাওগে" বুলি পৰেশ ৰাৱাল আৰু অজয় দেৱগণে অভিনয় কৰা হাস্যৰসৰ চিনেমা এখনো আছে। এইয়া ব্যক্তিগত পৰ্যায়ৰ আলহী। পিছে, মই আজি ক'বলৈ ওলোৱা আলহী ব্যক্তিগত পৰ্যায়ৰ মাহী-পেহী লেখিয়া আলহী নহয়, কৰ্পৰেট আলহী। অনুষ্ঠান প্ৰতিষ্ঠানৰ ভাষাত কাষ্টমাৰ! ডাকঘৰত ডাক টিকট এটা কিনিবলৈ যাওঁতে আপুনি ডাকঘৰৰ আলহী, বেংকৰ কাম এটা লৈ গৈ উপস্থিত হোৱা বেংকৰ আলহী, স্কুলত ভৰ্তি হ'বলৈ গৈ এপৰ থিয় দি থাকিব লগা হোৱা স্কুলখনৰ আলহী আৰু চৰকাৰী অফিচত কাম লৈ গৈ আমনজিমনকৈ বহি থকা অফিচটোৰ আলহী আৰু শেষত, মই কৈ থকা বিষয়টো, অৰ্থাৎ এয়াৰপৰ্টত উৰাজাহাজ ধৰিবলৈ গৈ বোন্দাপৰ দি বহি থকা এয়াৰপৰ্টৰ যাত্ৰী আলহী!\nকুৰী বছৰতকৈও অধিককাল বিষয়টোৰ লগত লাগি থাকি মই এইটোৱেই শিকিলোঁ যে অতিথি সেৱা এনেকুৱা এটা বস্তু যাৰ মূল্য দাতাই নহয় একমাত্ৰ ক্ৰেতাইহে ঠিক কৰিব পাৰে। কথাষাৰ অলপ বহলাই ক'ব লাগিব। তাহানি চৰকাৰী অফিচ হিচাপে প্ৰথম-প্ৰথম ভৰি দি পোৱা আমাৰ ডাকঘৰটোত মহাত্মা গান্ধীৰ ছবি এখন ওলমি আছিল। তাতে লিখা আছিল - "অতিথি হৈছে সাক্ষাৎ দেৱতা! প্ৰতিষ্ঠানটোৱে তেওঁক আচলতে একো উপকাৰ কৰা নাই, তেওঁহে অফিচটোলৈ আহি প্ৰতিষ্ঠানটোৰ উপকাৰ কৰিছে!" খালি কাউণ্টাৰটোৰ সমূখত প্ৰায়েই উপায়হীন হৈ থিয় দি থকা মই ডাকঘৰটোত কেনেধৰণৰ দেৱতা বুজি পাবলৈ মোৰ টান লাগিছিল। শৈশৱতে বিভ্ৰান্ত হৈ যোৱা এই কথাষাৰৰ গূঢ়াৰ্থ বুজিলো অতি পলমকৈ!\nপৃথিৱীৰ বুকুত যিমান বিমানকোঠ আছে, তাৰ ভিতৰত অতিথি সেৱাত আজি বহুবছৰ ধৰি অবিসংবাদিত হৈ প্ৰথম স্থানত আছে ছিংগাপুৰৰ ছাংগি বিমানকোঠ। যাত্ৰীৰ বাবে বিমানকোঠটোৱে কৰা নাই কি? টেনিছ কৰ্ট, চুইমিং পুল, পখিলা গাৰ্ডেন আৰু শেহতীয়া ভাৱে যাত্ৰীৰ মনোৰঞ্জনৰ বাবে তৈয়াৰ কৰা এটা কৃত্ৰিম ঝৰ্ণাই যাত্ৰীসকলক অহৰহ সেৱাৰ সমল যোগাইছে। খোৱাৰ সুবিধা বা কিনা-কুটাৰ সুবিধাৰ কথা নক'লোৱেইবা! কিন্তু মোৰ উপলব্ধি, পাৰ্থিব এই উপাদানসমূহে বিমানকোঠটোক শ্ৰেষ্ঠ প্ৰতিপন্ন কৰা নাই, কৰিছে এই উপাদানসমূহ আৰু যন্ত্ৰ-পাতিৰ পিছফালে লুকাই থকা সৰু সৰু কিছুমান মানুহ আৰু সেই মানুহৰ প্ৰৱল ইতিবাচক দৃষ্টিভংগীয়েহে! যাত্ৰীসকলৰ মানসিকতা পুংখানুপুংখভাৱে অধ্যয়ন কৰি, কৰ্মচাৰীসকলক উপযুক্ত প্ৰশিক্ষণেৰে প্ৰশিক্ষিত কৰি লৈ তেওঁলোকৰ 'হৃদয়ৰ পৰা সেৱা' কৰাৰ যি হাবিয়াস (passion) ছাংগি বিমানকোঠে সৃষ্টি কৰিব পাৰিছে, সেইয়া মোৰ বাবে অপাৰ বিষ্ময়!\nএটা উদাহৰণ দিওঁ নেকি, আগতে অনেকবাৰ বিভিন্ন পৰিৱেশত এই কথা মই কৈ আহিছোঁ।\n২০১৪ চন। মই তেতিয়া ফিলিপিনছৰ মক্টান ছেবু নামৰ বিমানকোঠ এটাত কাম কৰি আছো। ছিংগাপুৰৰ বিমানকোঠটোৱেদিয়েই অহা-যোৱা কৰিব লগা হয়। তেনেকৈয়ে এবাৰ ফিলিপিনছৰ পৰা আহি নামিলোঁহি ছিংগাপুৰ বিমানকোঠত। প্ৰায় পাঁচ ঘণ্টাৰ পাছত দিল্লীলৈ অহা বিমান। বৃহৎ বিমানকোঠটোৰ টাৰ্মিনেল ভৱনত ঠায়ে ঠায়ে আছে অতিথি সেৱা কেন্দ্ৰ (Customer Care বা Information Counter)। সমগ্ৰ বিমানকোঠতে ইণ্টাৰনেটৰ বিনামূলীয়া সুবিধা আছে কিন্তু তাৰ বাবে পাছৱৰ্ড এটা কাষ্টমাৰ কাউণ্টাৰৰ পৰা সংগ্ৰহ কৰি ল'ব লাগে। মই আগবাঢ়ি যোৱা দেখিয়েই কাউণ্টাৰৰ ল'ৰাজন ঠিয় হ'ল। মোক ৱাই-ফাই পাছ ৱৰ্ড এটা লাগিছিল! 'নিশ্চয়' বুলি ল'ৰাজনে মোৰ পাছপৰ্টখন টেবুলৰ মেছিনটোত এবাৰ ঘঁহাই লৈ মোৰ হাতত কাগজ এটুকুৰা তুলি দিলে। তাৰপিছত মোৰ হাতৰ মোবাইলটোলৈ চাই ক'লে, - "আপুনি দিয়ে যদি মইয়েই ফোনটোত পাছৱৰ্ডটো লগাই দিব পাৰোঁ।" মইও ভালেই পালোঁ। মূহুৰ্ততে ল'ৰাটোৱে অতি ক্ষীপ্ৰভাৱে কামটো কৰি দিলে! নেটৱৰ্কৰ উজ্জ্বল ৰেখাকেইডালে মোৰ মনটোও পোহৰাই তুলিলে। প্ৰতিদানত ধন্যবাদ শব্দটোকে কেইবাবাৰো কৈ মই উভতিব খুজিলোঁ। ল'ৰাজনে আকৌ মাত লগালে,- 'এক্সকিউজ মি ছাৰ?' আচৰিত হৈ মই উভতি চালোঁ। - "ছাৰ, আপুনি পিঠিত লেপটপ্ এটাও লৈ আছে, সেইটোও যদি ব্যৱহাৰ কৰিব খোজে, সেইখন কাগজৰ নম্বৰটোৱে কাম নকৰিব, এইখনো লৈ যাওক, তাতে লেপটপৰ বাবে পাছৱৰ্ড লিখা আছে!"\nহতভম্ব হৈ গ'লো। আনন্দৰ সীমা নাথাকিল! অতিথি সেৱাৰ কি এক অপূৰ্ব নিদৰ্শন! লগে লগে ওচৰতে থকা কাউণ্টাৰ এটাত গৈ ল'ৰাটোৰ সেৱাৰ প্ৰশংসাসূচক মন্তব্য এটা লিখি কৰ্তৃপক্ষলৈ প্ৰেৰণ কৰিলোঁ!\nকিয় ইমান আনন্দিত হ'লো মই?\nভাবি ভাবি মই এই সিদ্ধান্ততে উপনীত হ'লো যে আগন্তুকে যেতিয়া আশাকৰাতকৈ সামান্য বেছি পায়, তাতেই নিহিত থাকে অতিথি সেৱাৰ সফলতা! অক্কণমান, সামান্য, আশা কৰাতকৈ অলপ অধিক উপাদানে অতিথি সেৱাৰ মান কেয়াৰৰ (Care) পৰা চেটিচফেকচনলৈ (Satisfaction) আৰু চেটিচফেকচনৰ পৰা ডিলাইটলৈ (Delight) মানদণ্ড উঠাই লৈ যাব পাৰে! আপাতঃদৃষ্টিত একেবাৰে নগন্য যেন লগা এই সামান্য অতিৰিক্তৰ প্ৰভাৱ সীমাহীন! আমাৰ লগৰ ৰাতুলে সমাজবিদ্যাত ২৯ নম্বৰ পাই অষ্টম শ্ৰেণীত ফেইল কৰিছিল, বিমানে সেই একে বিষয়তে ৩১ নম্বৰ লৈ নৱম শ্ৰেণীলৈ উত্তীৰ্ণ হোৱাত কৃতকাৰ্য হৈছিল। মাত্ৰ দুটা নম্বৰে সিহঁতৰ জীৱনত পাছ-ফেইলৰ সিদ্ধান্ত লৈছিল। মাত্ৰ দুটা নম্বৰে!\nজীৱনত উভতি চালে এনে লাগে, সেই অক্কণমান, সততে ধৰিব নলগা দুই নম্বৰ, প্ৰাপ্যতকৈ সামান্য অধিক, - এই মন্ত্ৰই জীৱন বাটৰো যেন সফলতাৰ সঁচাৰ-কাঠি!\n(ফটোদুখন ইণ্টাৰনেটৰ পৰা সংগ্ৰহিত)\nমনত আছে, ছাত্ৰাৱস্থাত প্ৰাচীন সাহিত্য চয়নত পাইছিলোঁ, মহাপুৰুষ শ্ৰীমন্ত শঙ্কৰদেৱে শৰত ঋতুৰ ৰূপত মুগ্ধ হৈ "শৰৎ বৰ্ণনা" নামৰ কবিতাটো লিখিছিল - "শৰত সমান নাহি সুখকাল, হৰৈ দুখ অনুক্ৰমে।" একেটা কবিতাৰে এঠাইত আছে,- "গগণ নিৰ্মল স্বচ্ছ ভৈল জল, দূৰ গৈল মেঘগণ!" দূৰ হ'বলৈ এইবাৰ পিছে মেঘগণ ওচৰলৈকে নাহিল। দিনতে এন্ধাৰ কৰি অহা কলীয়া মেঘ দেখাই নাপালোঁ। দবাপিতা বৰষুণ এজাক চাম চাম বুলি থকাতে থাকিল!\nআহিনৰ ৰূপ প্ৰকৃতিৰ পৰিৱৰ্তনত। পৰিৱৰ্তনেও এইবাৰ লুকাভাকু খেলিছে। প্ৰকৃতি যেন শেনৰ এজাত! এই অক্তোবৰ মাহতো এপ্ৰিল মাহৰ দৰে গেলেপা লগা গৰম। ক'ত গ'ল আমাৰ ল'ৰালিৰ আহিন!\nযেনেকুৱা অঞ্চলত আমাৰ ল'ৰালি পাৰ হৈছিল, তেনেকুৱা অঞ্চলক আজিকালি 'সংৰক্ষিত বনাঞ্চল' নতুবা 'অভয়াৰণ্য' বোলে। শৈশৱ আৰু কৈশোৰত আমি বিচৰণ কৰি ফুৰা অঞ্চলত এনেকুৱা দিনত, শৰতৰ ডাঠ কজলা ছাঁৰ মাজেদি উজ্জ্বল ৰ'দৰ পোহৰ আহি মাটিত পৰেহি। তাত প্ৰখৰ উজ্জ্বলতা আছিল, নাছিল অসহনীয় উত্তাপ। এতিয়া বৃক্ষহীন বসুমতীৰ ওপৰত আহিনৰ দিনতো উত্তাপ আৰু উজ্জ্বলতাৰ থৈয়া-নথৈয়া ৰণ!\nআমাৰ ঘৰৰ সমূখত আছিল দিগন্ত বিস্তৃত ধাননি পথাৰ। দিনে দিনে আহিনৰ পথাৰে বৰণ সলায়। সেইজীয়াৰো যে কত ৰূপ! সজাল ধৰা ৰোৱাৰ ওপৰেদি ঢৌ খেলি খেলি পাৰ হৈ যায় শৰতৰ "শীতল শিশিৰ ঢালা" (ৰবীন্দ্ৰনাথ)! ক'ত গ'ল এনে দিনৰ "মহা সুখকৰ সুৰভি শীতল, বহে বায়ু সৰ্বক্ষণ"? (শঙ্কৰদেৱ)। যিঠাইৰ ধাননি পথাৰৰ সৰু সৰু আলিয়েদি ল'ৰি গ'লে আমি ৰোৱাৰ মাজত লুকাই গৈছিলো, তাত আজিকালি খেতি নহয়! যুগ যুগ ধৰি বৈ থকা ডিপলোঙা নদীয়ে বাৰিষা হিৰ হিৰ শব্দ কৰি কালৰূপ ধৰি খেদি আহে আৰু দুয়োপাৰ ওপচাই পেলায়। ধান নহয় তাত। এতিয়া সেই পথাৰবোৰত পুখুৰী খন্দাৰ কথা ভবা হৈছে। কিয় নদীখনে এনে কৰে? আগতেতো তেনে নাছিল! পৃথিৱীৰ বহুদেশত বহু নদীৰ মৃত্যু হৈছে। আমাৰ দেশৰে অনেক নদী পৃথিৱীৰ বুকুত মিলি যাব নোৱাৰা আৱৰ্জনাই পুতি পেলাব ধৰিছে। অল্পমতি মানুহে অভ্যাসৰ সলনি কৰি নদ-নদী বচোৱাৰ চেষ্টা কৰাৰ সলনি প্ৰকৃতিৰ লগত সংঘৰ্ষ কৰিবলৈ সেই নদ-নদী চাফা কৰাৰ পৰিকল্পনা কৰিছে।\nপৃথিৱীৰ বুকুত সভ্যতাৰ আৰম্ভনিৰে পৰা হয়তো এটা প্ৰজন্মই আগন্তুক আন এটা প্ৰজন্মৰ ভৱিষ্যতক লৈ সদায় সন্দেহ প্ৰকাশ কৰি আহিছে। "নাই আৰু সেই দিন নাই" বুলি আক্ষেপ কৰিছে। কিন্তু এতিয়াৰ দৰে অতীতত কেতিয়াও যেন অনাগত ভৱিষ্যতক লৈ মানূহ ইমান শংকিত হ'ব লগা হোৱা নাছিল! ক'ৰবাত কিবা এটা হৈছে, কিন্তু ক'ত কি হৈছে কোনেও নাজানে! পৃথিৱী নামৰ গ্ৰহটো ক্ৰমান্বয়ে সূৰ্যৰ ওচৰ চাপি গৈছে নেকি? বাৰ্ষিক গতি - আহ্নিক গতিতো একেই আছে!\nআকাশে পিন্ধা নাই শাৰদীয় শোভা, বতাহে অনা নাই আহিনৰ মাদকতা, বেলিৰ পোহৰত নাই কোমল স্নিগ্ধতা! "পুৱতি নিয়ৰ সানি চেঁচা বা-ছাটি, বৈ যায় কপাল তিয়াই.." নলিনীবালাৰ এই কবিতাফাঁকি নিশ্চয় শীতকালৰ!\nবলিয়া বাস্তৱক মানি লৈ ঢৌতে খৰ মাৰি কেইটামান ঘণ্টা জংঘলত থাকি আহিলোগৈ। ভূটান-অসমৰ বনাঞ্চলে কেইটামান প্ৰহৰৰ বাবে মোক আকৌ ল'ৰালিলৈ লৈ গ'ল। উলুৱনিৰ মাজে মাজে মুক্ত বিচৰণ কৰি কেইটামান ঘণ্টা দেহৰ সিৰা উপসিৰাইদি সুমুৱাই ল'বলৈ চেষ্টা কৰিলোঁ জীৱনামৃত। স্মৃতিকাতৰতাই ম্ৰিয়মান কৰিছে, বৰ্তমানে হতাশ কৰিছে আৰু ভৱিষ্যতে শংকিত কৰিছে। শেহতীয়া ভাবে পৃথিৱীৰ বহু ঠাইত মাটিয়ে 'মাটিৰ গুণ' এৰিছে (soil depletion)। শেষ হৈছে মাটিৰ উৰ্বৰতা আৰু পৌনঃপৌনিক উৎপাদন ক্ষমতা। তেনে মাটিত শস্য নগজে, পানী নৰয়, পোক পতঙ্গই আশ্ৰয় ল'ব নোৱাৰে, আচৰিত কথা, তেনে মাটিত মৃত্যুৰ পাছতো মিলি নাযায় মাটিৰ মানুহ!\nসংশয়ৰ এই মূহুৰ্তত এটাই মাথো সান্ত্বনা, ক'ৰবাত নহয় ক'ৰবাত, অন্ততঃ এক নগণ্য সংখ্যক লোকে হলেও আন্তৰিকতাৰে ইয়াৰ পৰিত্ৰাণৰ বাবে অহোৰাত্ৰি কাম কৰি আছে।\nআটাইলৈ শাৰদীয় ওলগ জনালোঁ।\nPosted by Utpal Badol Baruah at 11:12 AM No comments:
|
জলসিঞ্চন (ইংৰাজীঃ Irrigation) হৈছে কৃষি উৎপাদনৰ বাবে কৃত্ৰিমভাবে মাটিত পানী দিয়াৰ ব্যবস্থা। স্বল্প বৃষ্টি আৰু অনাবৃষ্টিৰ সময়ত পানীৰ অভাৱত কৃষি উৎপাদন যাতে বাধাগ্ৰস্থ নহয় তাৰবাবে উদ্ভিদৰ বৃদ্ধি নিশ্চিত কৰিবলৈ কৃত্ৰিমভাবে মাটিত এই পানী সৰবৰাহ কৰা হয়। এই পানী নদী, প্ৰাকৃতিক জলাশয়, বান্ধ দি তৈয়াৰ কৰা কৃত্ৰিম জলাশয় বা গভীৰ নলীনাদৰ পৰা উত্তোলনৰ মাধ্যমত সংগ্ৰহ কৰি নাইবা কৃত্ৰিম খাল খনন কৰি পানী প্ৰবাহ নিয়ন্ত্ৰণৰ মাধ্যমত সৰবৰাহ কৰা হয়। শস্য উৎপাদনৰ উপৰিও, বন সংৰক্ষণ,[1] কৃষিভূমিত অপতৃণ নিয়ন্ত্ৰণ[2] আৰু ভূমিস্খলন ৰোধ কৰিবলৈও[3] জলসিঞ্চন কৰা হয়।
জলসিঞ্চন ব্যবস্থা পশুপালন, ধূলিকণা নিয়ন্ত্ৰণ, নৰ্দমা নিষ্কাশন আৰু খনিতো ব্যবহৃত হয়। জলসিঞ্চনৰ সৈতে প্ৰায়ে কোনো অঞ্চলৰ পৃষ্ঠৰ পৰা পানী অপসাৰণ কৰা নৰ্দমা ব্যৱস্থা জড়িত হৈ থাকে।
কেইবা প্ৰকাৰৰ ব্যৱস্থাৰ জৰিয়তে জলসিঞ্চন কৰা হয়। পানী উত্তোলকৰ মাধ্যমত জলাধাৰ বা উৎস পৰা মাটিলৈ পানী সৰবৰাহ কৰা হৈছে সকলোতকৈ প্ৰচলিত মাধ্যম। ইয়াৰোপৰি সৰু বাগান আৰু বাৰীত নলাৰ দ্বাৰা সৰু ঠাইত উচ্চ চাপৰ স্প্ৰিংলাৰৰ মাধ্যমত সিঞ্চন কৰা বা জলপাত্ৰৰ পৰা পানী ঢালিও সিঞ্চন কৰা হয়।
|
কোনোৱে আপোনাৰ প্ৰেমিক বা প্ৰেমিকাৰ মনত ভুল ধাৰণা সোমোৱাই দিব পাৰে। আপুনি অধিক বাস্তৱবাদী হোৱা উচিত আৰু বিবাদ এৰাই চলা উচিত। আপুনি কাম উপভোগ কৰিব। বহু কাম কৰাৰ পাছত আপুনি অনুকূল ফলাফল লাভ কৰিব। ধনৰ আগমন অব্যাহত থাকিব। স্বামী-স্ত্ৰীয়ে দীৰ্ঘদিনীয়া সমস্যা সমাধান কৰিব।
|
Explained: Code Of Conduct বা নিৰ্বাচনী আচৰণ বিধি কি? কেৱল ৰাজনৈতিক দলেই নহয় সাধাৰণ মানুহেও ভুল কৰিলে সন্মুখীন হ'ব শাস্তিৰ! ছচিয়েল মিডিয়া ব্যৱহাৰ কৰাক লৈ সাৱধান হওক- News18 Assam\nExplained: Code Of Conduct বা নিৰ্বাচনী আচৰণ বিধি কি? কেৱল ৰাজনৈতিক দলেই নহয় সাধাৰণ মানুহেও ভুল কৰিলে সন্মুখীন হ'ব শাস্তিৰ! ছচিয়েল মিডিয়া ব্যৱহাৰ কৰাক লৈ সাৱধান হওক\n»Explained: Code Of Conduct বা নিৰ্বাচনী আচৰণ বিধি কি? কেৱল ৰাজনৈতিক দলেই নহয় সাধাৰণ মানুহেও ভুল কৰিলে সন্মুখীন হ'ব শাস্তিৰ! ছচিয়েল মিডিয়া ব্যৱহাৰ কৰাক লৈ সাৱধান হওক\nUpdated:March 22, 2021, 3:31 PM IST\nএজন সাধাৰণ মানুহে এই নিয়মবোৰ উলংঘন কৰিলেও মডেল ক'ড অফ কনডাক্টৰ অধীনত কঠোৰ ব্যৱস্থা লোৱা হ'ব।\nLast Updated: March 22, 2021, 3:31 PM IST\nঅতি সোনকালে অসমকে ধৰি পশ্চিম বংগ, তামিলনাডু, কেৰালা, আৰু পুডুচেৰীত বিধানসভা নিৰ্বাচন অনুষ্ঠিত হ'ব। নিৰ্বাচন আয়োগে অনুষ্ঠিত হ'বলগীয়া নিৰ্বাচনৰ বাবে ইয়াৰ আচৰণ বিধি কাৰ্যকৰী কৰিছে। দেশত নিকা নিৰ্বাচনৰ বাবে নিৰ্বাচন আয়োগে নিৰ্ধাৰণ কৰা এই আচৰণ বিধিবোৰ পালন কৰাটো সকলো ৰাজনৈতিক দলৰ দায়িত্ব।\nপাঁচখন ৰাজ্যত নিৰ্বাচনৰ তাৰিখ ঘোষণা কৰাৰ সৈতে, আচৰণ বিধি কাৰ্যকৰী হৈছে। এই মতে কেইবাটাও নিয়ম আছে যিবোৰ অনুসৰণ কৰিব লাগিব আৰু নিয়ম ভঙ্গকাৰীসকলে লাভ কৰিব শাস্তি। আচৰণ বিধি উলংঘনৰ শাস্তি বহু প্ৰকাৰৰ হ'ব পাৰে।\nআচৰণ বিধিয়ে যিকোনো প্ৰকাৰে ভোট প্ৰভাৱিত কৰিব পৰা কাৰ্যকলাপ নিষিদ্ধ কৰে। যেনে-\nএই সময়চোৱাত সাৰ্বজনিক উদঘাটন বা আধাৰশিলা স্থাপন কৰিব নোৱাৰিব। নতুন কামৰ স্বীকৃতি বন্ধ কৰা হ'ব। চৰকাৰী আচঁনিসমুৰ হৰ্ডিং লগাব নোৱাৰিব। সংশ্লিষ্ট সমষ্টিত শাষকীয় ৰেলি নহ'ব। এই সময়চোৱাত চৰকাৰী বাহনবোৰে চাইৰেন লগাব নোৱাৰিব। চৰকাৰী আঁচনিৰ হৰ্ডিঙসমুহ আঁতৰ কৰা হ'ব। চৰকাৰী ভৱনত প্ৰধানমন্ত্ৰী, মুখ্যমন্ত্ৰী, মন্ত্ৰী, ৰাজনৈতিক ব্যক্তিৰ ফটো নিষিদ্ধ কৰা হ'ব।\nপ্ৰিণ্ট, ইলেক্ট্ৰনিক আৰু অন্যান্য মাধ্যমত চৰকাৰী আচঁনিৰ বিজ্ঞাপন দিব নোৱাৰিব। যিকোনো প্ৰকাৰৰ উৎকোচ বা প্ৰলোভন নিদিব আৰু গ্ৰহণ নকৰিব। উল্লেখযোগ্য কথাটো হ'ল ছচিয়েল মিডিয়াত কৰা পোষ্ট সমূহৰ প্ৰতি সতৰ্ক হওক। আপোনাৰ এটা পোষ্ট আপোনাক কাৰাগাৰলৈ প্ৰেৰণ কৰিবলৈ যথেষ্ট।\nএজন সাধাৰণ মানুহে এই নিয়মবোৰ উলংঘন কৰিলেও মডেল ক'ড অফ কনডাক্টৰ অধীনত কঠোৰ ব্যৱস্থা লোৱা হ'ব। ইয়াৰ অৰ্থ হৈছে যে যদি আপুনি আপোনাৰ এজন নেতাৰ প্ৰচাৰত ব্যস্ত থাকে, আপুনি এই নিয়মবোৰৰ বিষয়ে অৱগত হ'ব লাগিব। যদি এজন ৰাজনীতিবিদে আপোনাক এই নিয়মবোৰৰ বাহিৰে আন কাম কৰিবলৈ কয়, আপুনি তেওঁক আচৰণ বিধিৰ বিষয়ে অৱগত কৰি এনে কৰিবলৈ অস্বীকাৰ কৰিব পাৰে।\nৰাজ্যসমূহত নিৰ্বাচনৰ তাৰিখ ঘোষণা কৰাৰ লগে লগে, চৰকাৰী কৰ্মচাৰীসকল নিৰ্বাচন প্ৰক্ৰিয়া শেষ নোহোৱালৈকে নিৰ্বাচন আয়োগৰ কৰ্মচাৰী হৈ পৰে। আচৰণ বিধি হৈছে নিৰ্বাচন আয়োগে নিৰ্ধাৰণ কৰা নিয়ম, যিবোৰ প্ৰতিটো দলৰ লগতে প্ৰাৰ্থীয়ে পালন কৰাটো গুৰুত্বপূৰ্ণ।\nনিৰ্বাচনৰ সময়ত কোনো মন্ত্ৰীয়ে নিৰ্বাচনৰ বাবে আনুষ্ঠানিক ৰেলি কৰিব নোৱাৰে। চৰকাৰী সম্পদবোৰ কোনো প্ৰকাৰে নিৰ্বাচনৰ বাবে ব্যৱহাৰ কৰিব নোৱাৰি। আনকি কোনো শাসক নেতাই নিৰ্বাচনৰ বাবে চৰকাৰী বাহন আৰু অট্টালিকা ব্যৱহাৰ কৰিব নোৱাৰে। কেন্দ্ৰীয় চৰকাৰ নাইবা কোনো ৰাজ্যৰ চৰকাৰে এই সময়ত কোনো ঘোষণা, আধাৰশিলা স্থাপন নাইবা আনৰ নামত সমৰ্পণ কৰিব নোৱাৰে। এই নিয়মসমূহ উলংঘন কৰিলে কঠোৰ শাস্তি লাভ কৰিব পাৰে।\nজাতি আৰু ধৰ্মীয় বা ভাষাগত সম্প্ৰদায়ৰ মাজত ঘৃণা বিয়পিব পৰা কাৰ্যৰ পৰা সকলো দল বা কোনো প্ৰাৰ্থীয়ে বিৰত থাকিব লাগিব। ভোট পাবলৈ ভোটাৰসকলক বিচলিত কৰিবলৈ ঘোচ দিয়া নাইবা সুৰা বিতৰণ কৰাটো অপৰাধ হিচাপে গণ্য কৰা হ'ব। ভোটগ্ৰহণৰ দিনটোত ভোট গ্ৰহণ কেন্দ্ৰৰ পৰা ১০০ মিটাৰ ব্যাসাৰ্ধত প্ৰচাৰ বন্ধ কৰা হৈছে আৰু ভোটৰ এটা দিন আগত যিকোনো সভা অনুষ্ঠিত কৰিব নোৱাৰিব।\nECI (ইচিআই) model code of conduct (মডেল কোড অফ কনডাক্ট) Assembly Election 2021 (এছেম্বলি ইলেকছন ২০২১)
|
কেৰিয়াৰ কেনেকৈ বাচনি কৰিব - Career - by Scientific Temperament\nfor any query reach us at - career@scientifictemperament.in\nSo, here is the thing. There are two ways through which you can proceed towards the end. One is either you can watch our video series to know how to begin the marvelous journey for choosingacareer and then come back here and proceed further to know about the various career options you can have for your future. Or you can continue to scroll and explore the same path by continuous reading.\n• একাংশ সেই ধৰণৰ শিক্ষাৰ্থী, যি সকলক মাক দেউতাকে কয় কি হব পিছলৈ ,আৰু মাক দেউতাকে সেইটো হবলৈ কোৱাৰ আৰতে তিনিতা কাৰণেই লুকাই থাকে -\n• একাংশ সেই ধৰণৰ শিক্ষাৰ্থী, যি সকলক ঘৰৰ মানুহে বৰ বেছি কে নকয় অমূক হব লাগিব বুলি, কিন্তু তেওঁলোকে সৰুৰে পৰা দেখি আহিছে সমাজৰ বেছি সংখ্যকেই অমূক কেৰিয়াৰ লৈছে, আৰু পইচাও ভাল, গতিকে মইও সেইটোৱেই হম । বৰ্তমানৰ পৰিপেক্ষিতত ডাক্টৰ, ইঞ্জিনীয়েৰ আৰু অইলৰ চাকৰি সেই ভাগত পৰিব ।\n• একাংশ সেই ধৰণৰ শিক্ষাৰ্থী, যি সকলে কি হম বুলি সম্পূৰ্ণ ৰূপে নাভাবে, নম্বৰ আৰু পৰীক্ষাৰ ৰিজাল্ট চাই সেইমতে নম্বৰ বেছি পোৱাটোতে পিছলৈ পঢ়িব বুলি ভাবি লয় ।\n• একাংশ সেই ধৰণৰ শিক্ষাৰ্থী, যি সকলে স্নাতকোত্তৰ লৈকে পঢ়ে, আৰু কোনোবা স্কুল বা কলেজত সোমায় ।এইবাবে নহয় যে শিক্ষকতা কৰি বহুত ভাল পায়, কিন্তু এইবাবেই যে প্ৰফেচৰ এজন হব পাৰিলে কষ্টও বেছি নহয়, পইচাও ভাল আৰু লগত সন্মানটোও আছে ।\n• ওপৰৰ একাংশটোৰ দৰেই একে ধৰণৰ আৰু একাংশ আছে, যি সকলে ডিগ্ৰী লৈকে পঢ়ে, আৰু পাৰিলে মাষ্টাৰ্চ ও কৰে । তাৰ পিছত যি পায়, সেইটোকে কৰ্ম জীৱন হিচাপে বাছি লয় । এই একাংশৰ অধিক সংখ্যক ছোৱালীয়েই পঢ়াৰ পিছতে বিয়াত বহে ।\n• একাংশ সেই ধৰণৰ শিক্ষাৰ্থী, যি সকলে একো নাভাবে, যেনে তেনে পাৰিলে ডিগ্ৰী লৈকে পঢ়িলে, নোৱাৰিলে নাই, আৰু তাৰ পিছতেই কিবা নহয় কিবা এটা কামত সোমায় ।\n• আৰু হয়তো ওপৰৰ এটাও ভাগত নপৰাকৈ ক'ৰবাত এজন দুজন চুকে কোণে থাকে, যিয়ে সৰুৰে পৰাই যি বিষয় ভাল পায় সেইটোৱেই কেৰিয়াৰ হিচাপে লব বুলি ঠিক কৰি থয়।\n• মই কি হব বিচাৰো ?\n• মই সেইজন কিয় হব বিচাৰো ?\n• যি হব বিচাৰো, সেইয়া হবলৈ আজি মই কি কৰিলো ?\n• মোৰ আটাইতকৈ ডাঙৰ শক্তি কিহত ?\n• মোৰ আটাইতকৈ ডাঙৰ দূৰ্বলতা কিহত ?\n• সৃজনীশীলতা আৰু কল্পনা (Creativity & Imagination) - নতুন চিন্তাৰে ন ন বস্তু আৰু কামৰ কথা সহজে ভাবিব পৰা ।\n• অনুসন্ধিৎসা (Curosity) - যি কোনো কথা , কাম নিজৰ বাবে শিকিব বিচৰা ।\n• মুক্ত মনোভাৱাপন্ন (Open - mindedness ) -যি কোনো কথা সকলো ফালৰ পৰা জুকিয়াই চাব জনা ।\n• জ্ঞানাৰ্জন কৰি ভালপোৱা (Love of Learning) - নতুন কথা, অৰ্হতা, কাম শিকি ব হাল পোৱা, নিজৰ বাবেই হওক বা শিকিব লাগে বাবেই শিকা নহওক কিয় ।\n• শুদ্ধ সিদ্ধান্তকাৰী (Holistic Perspective ) - আনক শুদ্ধ জ্ঞান দিব পৰা, সমস্যাত থকা জনক শুদ্ধ পৰামৰ্শ দিব জনা।\n• নিৰ্ভীকতা (Bravery) - কষ্ট, প্ৰত্যাহ্বান, ভাবুকি এইবোৰৰ প্ৰতি ভয় নোহোৱা ।\n• অধ্যৱসায়ী (Perseverance) - একেৰাহে এটি কামত একেলেথাৰিয়ে লাগি থাকিব পৰা ।\n• প্ৰকৃত (Integrity, authenticity, honesty) - নিজক সচাঁ, প্ৰকৃত ৰূপত স্থান, কাল, পাত্ৰ ভেদে উপস্থাপন কৰিব পৰা ।\n• উৎসাহী (Vitality, enthusiasm, energy) - জীৱনক লৈ সদাই আশাবাদী, সদা ধনাত্মক শক্তিৰে ভৰপূৰ ।\n• ভালপোৱা আৰু সহানুভূতিশীলতা (Love & Compassion) - আনক সদাই ভালপোৱা, সম্বন্ধ বোৰক গুৰুত্ব দিয়া, বিশেষকৈ তেতিয়াও যেতিয়া সন্মূখৰ জনে একো দিব পৰা অৱস্থাত নাথাকে ।\n• উদাৰতা (Kindness, generosity) - একো আশা নকৰাকৈ বেলেগৰ বাবে ভাল কাম কৰা ।\n• সামাজিক বুদ্ধিমত্তা (Social intelligence - emotional + personal intelligence) - নিজৰ লগতে সমাজত থকা লোক সকলৰ মোন আৰু অভিপ্ৰায় বোৰ বুজি পোৱা ।\n• সামাজিক দায়বদ্ধতা (Social responsibity, loyality, teamwork) - দলীয় কামত ভালদৰে কাম কৰিব পৰা আৰু দলৰ লগত সদাই বিশ্বস্ত হৈ থকা ।\n• সমানতা (Fairness) - সকলো মানুহক সমানে ব্যৱহাৰ কৰা, ব্যক্তিগত অনুভূতিক চেৰাই গৈ সকলো সমান বুলি ভাবিব পৰা ।\n• নেতৃত্বতা (Leadership) - নিজৰ দলক উৎসাহ দি সদাই আগবঢ়াই লৈ যোৱা আৰু এজন সুনেতা হব পৰা ।\n• ক্ষমাশীলতা (Forgiveness & mercy) - ভূল কৰা জনক ক্ষমা কৰিব পৰা, মানুহক দুনাই সুবিধা দিয়া ।\n• নম্ৰতা (Humility / modesty) - জহাই নুফুৰা, আৰু্ নিজক আনতকৈ বেছি গুৰুত্বপূৰ্ণও বুলি নভবা ।\n• বিবেক (Prudence) - নিজক ইমান বিপদাপন্ন নকৰা যে ঘূৰিও আহিব নোৱাৰি তাৰ পৰা, এনেকুৱা একো নুকোৱা বা নকৰা যাৰ বাবে পিছলৈ অনুতাপ কৰিব লগা হয় ।\n• আত্ম সংযম ( Self - regulation ) - নিজৰ আৱেগ বোৰক সংযম কৰিব পৰা, নিয়মানুবৰ্তিতা হব পৰা, আৱেগৰ বশবৰ্তী হৈ একো ভূল নকৰা।\n• আনক প্ৰশংসা কৰিব পৰা (Appriciation of beauty and excellence) - তোষামোদ নকৰাকৈ সচাঁ জ্ঞান আৰু ভাল কামক প্ৰশংসা কৰিব পৰা ।\n• কৃতজ্ঞতা (Gratitude) - আনে কৰা ভাল কাম বোৰক মনত ৰখা। ধন্যবাদ কবলৈ শিকা ।\n• আশাবাদী (Hope, opstimism, future - mindedness) - সদাই ভাল হব বুলি ভাবিব পৰা, সমস্যাত ভাঙি নপৰি হাতে কামে কৰি এক সু ভবিষ্যতৰ দিশে আগ বাঢ়ি যাবলৈ সদা সাজু থকা ।\n• ৰসিকতা (Humour) - নিজৰ লগতে আনৰ মুখলৈ হাঁহি আৰু মনলৈ আনন্দ আনিব পৰা ।\n• আধ্যাত্মিকতা (Spirituality) - জীৱনৰ মহত্বতা আৰু উদ্দেশ্য বুজি পোৱা, জীয়াই থকাৰ কাৰণ বিচাৰি পোৱা ।\nScience Related Career Options (click to find subcategories)\nCommerce Related Career Options (click to find subcategories)\nHumanities Related Career Options (click to find subcategories)
|
কৃষ্ণৰাম ৰায়চৌধুৰী (পিতৃ)
দেৱকী দেৱী (মাতৃ)
গিৰীশ চন্দ্ৰ ৰায়চৌধুৰী (জেষ্ঠ ভাতৃ)
শ্ৰীমন্ত শংকৰদেৱৰ বংশৰ জগদানন্দ বা ৰামৰায় অম্বিকাগিৰি ৰায়চৌধুৰীৰ পূৰ্বপুৰুষ। ১৮০৭ শকৰ ৪ পুহত, ইংৰাজী ১৮৮৫ চনৰ ডিচেম্বৰ মাহত; বৰপেটাত অম্বিকাগিৰিৰ জন্ম হয়। বৰপেটাৰ বিখ্যাত কায়স্থ কুলীয় ৰায়চৌধুৰী পৰিয়ালৰ কৃষ্ণৰাম ৰায়চৌধুৰী অম্বিকাগিৰিৰ পিতৃ আৰু মাতৃ দেৱকী দেৱী শ্ৰীমন্ত শংকৰদেৱৰ চৰিত প্ৰণেতা শ্ৰীৰামচৰণ ঠাকুৰৰ বংশজাত।[3][1] তেওঁ পিতৃ-মাতৃৰ দ্বিতীয় সন্তান আছিল। ককায়েক গিৰীশ চন্দ্ৰ ৰায়চৌধুৰী অভিনেতা আৰু শিক্ষাবিদ আছিল। আন দুগৰাকী ভগ্নী, ক্ৰমে ৰোহিণী দেৱী আৰু লক্ষ্মী প্ৰিয়া দেৱী। ৰোহিণী দেৱীৰ পুত্ৰ সাহিত্যিক মহেশচন্দ্ৰ দেৱগোস্বামী নগাঁও ছোৱালী কলেজৰ অধ্যক্ষ আছিল।
বৰপেটাত থকা কালছোৱাত অম্বিকাগিৰিয়ে ৰাজনৈতিক কাৰ্যাৱলী পৰিহাৰ কৰি বৰপেটাৰ সমাজ জীৱনলৈ চাই কিছুমান সামাজিক সংগঠনমূলক আৰু সাহিত্য-সংস্কৃতিমূলক কামত আত্মনিয়োগ কৰে। ইয়াৰ ভিতৰত উল্লেখযোগ্য আছিল- দুখীয়া ছাত্ৰৰ পঢ়া-শুনাৰ সুবিধাৰ্থে পুঁজি গঠন, থলুৱা ঢুলীয়া চাৰ্কাচৰ সংশোধিত ৰূপত "শংকৰদেৱ চাৰ্কাচ" গঠন, অসমীয়া লোকগীত আৰু বৰগীত চৰ্চাৰ বাবে মানুহক উৎসাহিত কৰা ইত্যাদি। তদুপৰি তেওঁ বৰপেটাৰ সমাজ জীৱনৰ পৰা বঙলা যাত্ৰা নাটৰ প্ৰভাৱ লোপ কৰাত প্ৰভূত অৰিহণা যোগায়।
তুমি (ৰচনাঃ ১৯০৭, বৰপেটা; প্ৰথম প্ৰকাশঃ ১৯১৬ খৃঃ, ডিব্ৰুগড়)
বীণা (ৰচনাঃ ১৯০৭, বৰপেটা; প্ৰথম প্ৰকাশঃ ১৯১৬ খৃঃ, ডিব্ৰুগড়)
অনুভূতি (ৰচনাঃ ১৯১০-১৯৫৪, ৬১টা কবিতাৰ সংকলন, প্ৰথম প্ৰকাশঃ ১৯৫৪, গুৱাহাটী)
স্থাপন কৰ স্থাপন কৰ আৰু মই আছোঁ মই আছোঁ (দুটা কবিতাৰ সংকলন; প্ৰথম প্ৰকাশঃ ১৯৫৮, গুৱাহাটী)
বেদনাৰ উল্কা (৪৬ টা কবিতাৰ সংকলন; ৰচনাঃ১৯২০-১৯৬০; প্ৰথম প্ৰকাশঃ ১৯৬৪, গুৱাহাটী)
দেশেই ভগৱান (প্ৰথম প্ৰকাশঃ ১৯৬৫, গুৱাহাটী)
বন্দো কি ছন্দেৰে (২৫টা গীতৰ সংকলন; ৰচনাঃ ১৯০৫-১৯৫০; প্ৰথম প্ৰকাশঃ ১৯৫৮, গুৱাহাটী)
জগতৰ শেষ আদৰ্শ আৰু বিশ্ব শান্তি স্থাপনৰ পথ (ৰচনাঃ১৯১৪; প্ৰথম প্ৰকাশঃ১৯১৬, ডিব্ৰুগড়)
শতধাৰ (ৰচনাঃ ১৯২৩, গুৱাহাটী)
আহুতি (৪১টা প্ৰৱন্ধৰ সংকলন; ৰচনাঃ ১৯১৪-১৯৫০; প্ৰথম প্ৰকাশঃ ১৯৫৩, গুৱাহাটী)
ডেকা-ডেকেৰীৰ বেদ (ৰচনাঃ ১৯৩৫-৪২; প্ৰথম প্ৰকাশঃ ১৯৪২, গুৱাহাটী)
ভাৰতীয় স্বৰাজ আৰু অসমীয়া স্বৰাজ (প্ৰথম প্ৰকাশঃ ১৯৩৪)
স্বাধীন পঞ্চায়ৎ ৰাষ্ট্ৰগঠনৰ প্ৰাথমিক আঁচনি (প্ৰথম প্ৰকাশঃ ১৯৪২, গুৱাহাটী)
আত্মৰক্ষী বাহিনী গঠন (প্ৰথম প্ৰকাশঃ ১৯৮৭, গুৱাহাটী)
জয়দ্ৰথ বধ (ৰচনাঃ ১৯১১, বৰপেটা; প্ৰথম প্ৰকাশঃ ১৯৬১, গুৱাহাটী)
কল্যাণময়ী (ৰচনাঃ ১৯১১, বৰপেটা; প্ৰথম প্ৰকাশঃ ১৯১৪, আৱাহন)
স্বৰ্গ মৰ্ত ডাক বিভাগ (ৰূপাত্মক ৰচনা, আসাম বান্ধৱ ২য় বছৰ, ১ম সংখ্যা)
বিপ্লৱৰ শেষ (চেতনাত প্ৰকাশিত)
বিশ্বনাট্য (ৰূপক নাট, ১ম বছৰ চেতনাত প্ৰকাশিত)
ধুনপেচ (নাট্য দৃশ্য, আসাম বান্ধৱ ৮ম বছৰ, ১২শ সংখ্যা)
শ্ৰীৰামচন্দ্ৰ আৰু তাৰা (ৰেডিঅ' নাট, ১৯৬৫ খৃঃত প্ৰচাৰিত)
ফৰাছী মহিলাৰ উক্তি (নাটকীয় কবিতা, আসাম বান্ধৱ ৭ম বছৰ, ৩য় সংখ্যা)
সাহিত্য মঞ্জৰী (শুচিব্ৰতা ৰায়চৌধুৰীৰ সৈতে যুটীয়াভাৱে সম্পাদিত)
বেণু (গীতৰ সংকলন)
মোৰ দাদা (স্বৰ্গীয় গিৰীশচন্দ্ৰ ৰায়চৌধুৰীৰ জীৱনী)
মোৰ জীৱনৰ ধুমুহা এছাটি (অসম বাণী, অসম বাতৰি, ৰামধেনু আদিত প্ৰকাশিত প্ৰৱন্ধ সংকলন)
বন্দিনী ভাৰত (নাটক)
ভক্ত গৌৰৱ বা শিখীধ্বজৰ দান পৰীক্ষা (যাত্ৰা গীতিনাট্য)
চঙচ্ অৱ দ্য চেল (অনুবাদঃ বাণীকান্ত কাকতি আৰু ড° বিৰিঞ্চি কুমাৰ বৰুৱা, ১৯৪২)
ফাইনেল গল অৱ এ মেন এণ্ড লাষ্টিং পিচ (অনুবাদঃ মহেন্দ্ৰ বৰা, ১৯৬০)
(প্ৰথমখন কাৰাবাসত থকাৰ সময়ত লিখা গীতৰ পুথি, দ্বিতীয়খন জগতৰ শেষ আদৰ্শ আৰু বিশ্ব শান্তি স্থাপনৰ পথ শীৰ্ষক প্ৰৱন্ধৰ ইংৰাজী ভাষান্তৰ)
↑ 1.0 1.1 1.2 1.3 1.4 নন্দ তালুকদাৰ (১৯৬৮). অম্বিকাগিৰী ৰায়চৌধুৰী. প্ৰকাশক যোৰহাটঃ অসম সাহিত্য সভা. পৃষ্ঠা. ২৩৯-২৪৬.
↑ ১৯১৭ চনৰ পৰা অসম সাহিত্য সভাৰ সভাপতিসকলৰ তালিকা অসম সাহিত্য সভাৰ ৱেবছাইট, আহৰণঃ ১৮ নৱেম্বৰ, ২০১২।
↑ 3.0 3.1 3.2 "Ambikagiri Raichoudhry". indiaonline.in. https://www.indiaonline.in/about/personalities/writersandpoets/ambikagiri-raichoudhry। আহৰণ কৰা হৈছেঃ 22 June 2022.
↑ ড° তিলক বৰা (২০০৬). কথা বৰণ্য ১০০ (সম্পাদকঃ শোণিত বিজয় দাস, মুনীন বায়ন). প্ৰকাশক গুৱাহাটীঃ কথা. পৃষ্ঠা. ৪৮-৪৯. ISBN 81-89148-14-1.
|
আপুনি এই সময়ছোৱাত দৃঢ় হোৱা উচিত। আপুনি কৰিবলৈ লোৱা বহু কাম থাকিব আৰু প্ৰেম-প্ৰীতিৰ ক্ষেত্ৰত অগ্ৰাধিকাৰ ভিত্তিক কাম-কাজবোৰ সজাই-পৰাই লবলৈ প্ৰায় সময় নাপাব। কিন্তু আপোনাৰ আয় তেনেই সামান্য হব আৰু ব্যয় বৃদ্ধি পাব। বন্ধুবৰ্গই আপোনাক প্ৰয়োজনত সহায় কৰিব। আপুনি এজন প্ৰভাৱশালী ব্যক্তিক লগ পাব। আজি আপুনি কোনো ধৰ্মীয় স্থান ভ্ৰমণ কৰিব।
|
ৱৰ্ল্ড ৱাইড ৱেব ({{Lang-en।World Wide Web}}) বা "'ডব্লিউ ডব্লিউ ডব্লিউ"' (WWW) বা "'ডব্লিউ থ্ৰী"' (W3) বা সাধাৰণভাৱে "'দা ৱেব"' (the Web) হ'ল [[ইণ্টাৰনেট]]ত উপলব্ধ পৰস্পৰৰ লগত [[হাইপাৰটেক্সটে।হাইপাৰটেক্সটে]]ৰে (hypertext) সংযুক্ত [[তথ্য]]ৰে গঠিত এটা [[তথ্য প্ৰযুক্তি।তথ্য প্ৰযুক্তিগত]] প্ৰণালী বা তন্ত্ৰ (System)।
বৃটিছব্ৰিটিছ ইঞ্জিনীয়াৰ আৰু কম্পিউটাৰ বিশেষজ্ঞ চাৰ [[টিম বাৰ্নাৰ্ছ লী]]য়ে ১৯৮৯ চনৰ মাৰ্চ মাহত পুৰণা হাইপাৰটেক্সটৰ ধাৰণাৰ ওপৰত ভিত্তি কৰি প্ৰথম ৱৰ্ল্ড ৱাইড ৱেবৰ প্ৰস্তাব দিয়ে, তেওঁ বৰ্তমান ৱৰ্ল্ড ৱাইড ৱেব কনছৰটিয়ামৰ (World Wide Web Consortium) ডাইৰেক্টৰ। ১৯৯০ চনত [[চুইজাৰলেণ্ড]]ৰ [[জেনেভা]]ত অৱস্থিত চাৰ্ন (CERN) ৰ মুখ্য কাৰ্য্যালয়ত [[টিম বাৰ্নাৰ্ছ লী।বাৰ্নাৰ্ছ লী]] আৰু বেলজিয়ামৰ কম্পিউটাৰ বিজ্ঞানী ৰ'বাৰ্ট কাইলিয়াউ-এ হাইপাৰটেক্সট ব্যৱহাৰ কৰাৰ প্ৰস্তাব দিয়ে আৰু ডিচেম্বৰ মাহত প্ৰকল্পটোৰ বিষয়ে ৰাজহুৱা ভাৱে প্ৰকাশ কৰে।
|
আবেদনকাৰী গৰাকী যদি পঞ্জীয়নভূক্ত নহয় তেন্তে, মুখ্য পৃষ্ঠাত থকা "ৰেজিষ্টাৰ(পঞ্জীয়ন)টেব"ত ক্লিক কৰিব লাগিব আৰু তাৰপিছত সম্পূৰ্ণ নাম, দুৰভাষ সংখ্যা, ই-মেইল আইডি (বাধ্যতামূলক নহয়), ৰাজ্য তথা পাছৱৰ্ড আদিৰ সৈতে ৰেজিষ্ট্ৰেশ্যন (পঞ্জীয়ন) কৰাটো আৱশ্যক।
ইয়াৰ পিছত আবেদনকাৰীয়ে পৰিচয় পত্ৰ সহ "লগ ইন টেব"ত ক্লিক কৰি লগ ইন কৰাটো প্ৰয়োজন।
আবেদনকাৰীয়ে সিষ্টেমত লগ ইন কৰাৰ পিছত, তেওঁ "এপ্লাই অনলাইন টেবটো" ক্লিক কৰিব লাগিব আৰু কেনেধৰণৰ সেৱাৰ বাবে আবেদন কৰিব সেইয়া বাচনি কৰি, ৰিকুয়াৰমেন্ট টেবটো ব্যৱহাৰ কৰাৰ পিছত এপ্লাই বাটনত ক্লিক কৰিব লাগিব।
আবেদনকাৰীয়ে প্ৰপত্ৰখন পূৰণ কৰি আৱশ্যকীয় নথি-পত্ৰ আপলোড কৰিব লাগিব।
প্ৰ-পত্ৰখন চূড়ান্তভাৱে জমা দিয়াৰ লগে লগে আবেদনকাৰীয়ে প্ৰয়োজনীয় ধনৰাশি দিব লাগিব।
পৰিমাণ পৰিশোধ প্ৰক্ৰিয়া এবাৰ সফলতাৰে সম্পন্ন হ'লে, পৰৱৰ্ত্তী প্ৰক্ৰিয়াৰ বাবে উচ্চপদস্থ বিষয়াৰ ওচৰলৈ প্ৰেৰণ কৰা হ'ব। আবেদন প্ৰসংগ সংখ্যা সম্বলিত এটা স্বীকৃতি সংখ্যা উৎপন্ন হ'ব, যিটো এছ.এম.এছ আৰু ই-মেইল আইডিৰ মাধ্যমেৰে আবেদনকাৰীক অৱগত কৰা হ'ব।
উল্লেখিত সেৱাসমূহ সম্পূৰ্ণ হ'লে, আবেদনকাৰীক এছ.এম.এছ আৰু ই-মেইল যোগে বাৰ্তা প্ৰেৰণ কৰা হ'ব। সেৱা সম্পূৰ্ণ হোৱা সন্দৰ্ভত আবেদনকাৰীয়ে এছ.এম.এছ আৰু ই-মেইলৰ প্ৰতি সঁহাৰি দিয়াটো প্ৰয়োজনীয়।
৩০ কৰ্মদিনৰ ভিতৰত সেৱা সফলতাৰে সম্পূৰ্ণ কৰাৰ পিছত পঞ্জীয়নভুক্ত জাহাজৰ মালিকীস্বত্ব হস্তান্তৰ প্ৰমাণ পত্ৰ প্ৰস্তুত কৰা হয়। এই বিষয়ে আবেদনকাৰীয়ে এছ.এম.এছ আৰু ই-মেইলৰ জৰিয়তে জ্ঞাত হ'ব আৰু তেওঁলোকে এ.আৰ.টি.পি.এছ পোৰ্টেলৰ পৰা উক্ত প্ৰমাণ পত্ৰ ডাউনল'ড কৰিব পাৰিব।
সহায়ক নথিপত্ৰসমূহ :
আবেদনকাৰীৰ ঠিকনাৰ প্ৰমাণ হিচাপে -পাছপ'ৰ্ট, বেংকৰ পাছবুক, ভোটাৰ আইডি, ৰচিদসহ শেহতীয়াকৈ পৰিশোধ কৰা বিদ্যুৎৰ বিল, আধাৰ আৰু ড্ৰাইভিং লাইচেন্স। (যিকোনো এখন)
আবেদনকাৰীৰ ঠিকনাৰ প্ৰমাণ হিচাপে -পাছপ'ৰ্ট, বেংকৰ পাছবুক, ভোটাৰ আইডি, আধাৰ আৰু ড্ৰাইভিং লাইচেন্স। (যিকোনো এখন)
|
Isa7। AsmULB । STEP । উজ্জিয়াৰ নাতি যোথামৰ পুত্ৰ যিহূদাৰ আহজ ৰজাৰ ৰাজত্বৰ সময়ত, অৰামৰ ৰচীন ৰজা আৰু ৰমলিয়াৰ পুত্ৰ ইস্ৰায়েলৰ পেকহ ৰজা, এই দুজন ৰজাই যিৰূচালেমৰ বিৰুদ্ধে যুদ্ধ কৰিবলৈ আহিল; কিন্তু তাক পৰাজয় কৰিব নোৱাৰিলে।\nযিচয়াই আহজৰ লগত সাক্ষাৎ হোৱা, আৰু তাৰ ফল।\n1উজ্জিয়াৰ নাতি যোথামৰ পুত্ৰ যিহূদাৰ আহজ ৰজাৰ ৰাজত্বৰ সময়ত, অৰামৰ ৰচীন ৰজা আৰু ৰমলিয়াৰ পুত্ৰ ইস্ৰায়েলৰ পেকহ ৰজা, এই দুজন ৰজাই যিৰূচালেমৰ বিৰুদ্ধে যুদ্ধ কৰিবলৈ আহিল; কিন্তু তাক পৰাজয় কৰিব নোৱাৰিলে। 2সেই সময়ত অৰামে ইফ্ৰয়িমৰ সৈতে যোগ দিয়া কথা দায়ূদৰ বংশৰ লোকসকলক কোৱা হৈছিল; সেয়ে বতাহত অৰন্যৰ গছ কঁপাৰ দৰে তেওঁৰ মন আৰু তেওঁৰ লোকসকলৰ মন কঁপিছিল।\n3তেতিয়া যিহোৱাই যিচয়াক ক'লে, "তুমি তোমাৰ পুত্ৰ চাৰ-যাবূচৰ সৈতে ওপৰৰ পুখুৰীৰ নলাৰ শেষ অংশত, ধোবাৰ পথাৰৰ ফাললৈ যোৱা পথত আহজক সাক্ষাত কৰিবৰ অৰ্থে ওলাই যোৱা। 4আৰু তেওঁক এই কথা ক'বা যে, 'সাৱধান হোৱা; নীৰৱে থাকা, দুবিধ জ্বলি থকা কাঠলৈ অৰ্থাৎ ৰচীন আৰু অৰাম, আৰু ৰমলিয়াৰ পুত্র পেখাৰ ভয়ঙ্কৰ ক্ৰোধৰ পৰা ভয় নকৰিব।\n5অৰাম, ইফ্ৰয়িম, আৰু ৰমলিয়াৰ পুত্রই তোমাৰ বিৰুদ্ধে কুমন্ত্ৰণা কৰি কৈছে, 6"আঁহা, আমি যিহূদাক আক্রমণ কৰো, তেওঁক আতঙ্কিত কৰো, আৰু পৰাজয় কৰি তাত টাবেলৰ পুত্ৰক আমাৰ ৰজা পাতো।"\n7প্ৰভু যিহোৱাই কৈছে, "এইটো স্থাপন নহ'ব, আৰু কৰা নহ'ব,\n8কাৰণ অৰামৰ নেতৃত্বত দম্মেচক আৰু দম্মেচকৰ নেতৃত্বত ৰচীন।\nপয়শষ্টি বছৰৰ ভিতৰত ইফ্ৰয়িম ভাগি ডোখৰ ডোখৰ হ'ব আৰু কোনো লোক নাথাকিব।\n9আৰু ইফ্ৰয়িমৰ নেতৃত্বত চমৰীয়া, আৰু চমৰীয়াৰ নেতৃত্বত ৰমলিয়াৰ পুত্র\nতোমালোক যদি বিশ্বাসত দৃঢ় হৈ নাথাকা, তেন্তে তোমালোক নিশ্চয় নিৰাপদে থাকিব নোৱাৰিবা"।'"\n10যিহোৱাই পুনৰ আহজক ক'লে, 11"তুমি তোমাৰ ঈশ্বৰ যিহোৱাৰ পৰা এটা চিন খোজা; অধঃস্থান বা উৰ্দ্ধস্থানত তাক খোজা।" 12কিন্তু আহজে ক'লে, "মই নোখোজোঁ, অথবা মই যিহোৱাক পৰীক্ষাও নকৰোঁ।"\n13সেয়ে যিচয়াই উওৰ দি ক'লে, "হে দায়ুদৰ বংশ শুনা, লোকসকলৰ ধৈর্যৰ পৰীক্ষা যথেষ্ট হোৱা নাই নে! মোৰ ঈশ্বৰৰ ধৈর্যকো পৰীক্ষা কৰিবা নে? 14এই হেতুকে প্ৰভুৱে নিজেই তোমালোকক এটা চিন দিবঃ চোৱা, যুৱতী কন্যা গৰ্ভৱতী হৈ এটি পুত্ৰ প্ৰসৱ কৰিব, আৰু তেওঁৰ নাম ইম্মানুৱেল (আমাৰ লগত ঈশ্বৰ) ৰখা হ'ব। 15যেতিয়া তেওঁ বেয়াক অগ্ৰাহ্য, আৰু ভালক গ্ৰহন কৰিবৰ জ্ঞান পাব, তেতিয়া তেওঁ দৈ আৰু মৌজোল খাব।\n16কিয়নো ল'ৰাটিয়ে বেয়াক অগ্ৰাহ্য আৰু ভালক গ্ৰহণ কৰিবলৈ জনাৰ আগতেই, তুমি যি দেশৰ দুজন ৰজালৈ ভয় কৰিছা, সেই দেশ পৰিত্যক্ত হ'ব। 17যিহূদাৰ পৰা ইফ্ৰয়িম বিচ্ছেদ হোৱাৰ পৰা যেনেকুৱা দিন কেতিয়াও হোৱা নাই, যিহোৱাই তোমালৈ আৰু তোমাৰ লোকসকললৈ, আৰু তোমাৰ পিতৃ-বংশলৈ তেনেকুৱা দিন আনিব আৰু তোমালোকৰ ওপৰত অচূৰৰ ৰজাক নিযুক্ত কৰিব।"\nযিহোৱাই মিচৰ দেশৰ দূৰৰ নদীৰ পৰা মাখিৰ বাবে,\nআৰু অচূৰ দেশৰ পৰা মৌ মাখিৰ বাবে সুহুৰি মাৰিব।\n19সেইবোৰ সকলো আহিব আৰু সকলো সঙ্কীর্ণ ঠাইত, শিলৰ ফাটবোৰত,\nসকলো কাঁইটনিত, আৰু সকলো চৰণীয়া পথাৰত বাস কৰিব।\n20সেই সময়ত প্ৰভুৱে ইফ্রাত নদীৰ সিপাৰত থকা ৰজা অচূৰীয়াৰ পৰা ভাড়া দি অনা খুৰেৰে খুৰাব\nতেওঁ তোমালোকৰ মুৰৰ চুলি আৰু ভৰিৰ নোম খুৰাব, আৰু তেওঁ ডাঢ়িও খুৰাব।\n21সেই দিনা এজন মানুহে এজনী চেঁউৰী গৰু আৰু দুজনী ভেৰা জীয়াই ৰাখিব,\n22সিহঁতে দিয়া প্রচুৰ পৰিমানৰ গাখীৰৰ পৰা তেওঁ দৈ খাব;\nকাৰণ দেশত অৱশিষ্ট থকা প্ৰতিজনে দৈ আৰু মৌ খাব।\n23সেই সময়ত, যি ঠাইত হাজাৰ ৰূপৰ মূল্য, হাজাৰ দ্ৰাক্ষালতা আছিল,\nএতিয়া সেইবোৰ ঠাইত কাঁইটীয়া বন আৰু কাঁইটীয়া গছৰ বাহিৰে একো নাই।\n24মানুহে তালৈ কাঁড়-ধনু লৈ চিকাৰ কৰিবলৈ যাব; কাৰণ সমগ্র দেশত কাঁইটীয়া বন আৰু কাঁইটীয়া গছ হ'ব।\nযিবোৰ পাহাৰ কোৰমাৰি খেতি কৰা হৈছিল, তেওঁলোকে কাঁইটীয়া বন আৰু কাঁইট গছৰ ভয়ত তাৰ পৰা আতঁৰি থাকিব;\nকিন্তু সেই ঠাই গৰু আৰু ছাগলীৰ চৰণীয়া ঠাই হ'ব।
|
দেশত ক'ৰ'না ভাইৰাছৰ সংক্ৰমণ ৰোধ কৰিবলৈ ২১ দিনীয়া ল'কডাউন চলি থকাৰ মাজতে দিল্লীৰ অৰবিন্দ কেজৰিৱাল চৰকাৰে দিল্লীত ৪৬,০০০ লোকক হোম কাৱাৰাণ্টেইন কৰিছে।দিল্লী চৰকাৰৰ স্বাস্থ্য বিভাগে এই কথা জানিবলৈ দিছে।
স্বাস্থ্য বিভাগৰ তথ্যৰ মতে যোৱা ৬ এপ্ৰিলৰ লৈকে কোৱাৰাণ্টেইনত ২২,৯৩১ জন লোকৰ স্বাস্থ্য পৰীক্ষা কৰাৰ হৈছে। কোৱাৰাণ্টেইনত থকা আৰু ২১,৮৫৩ জন লোকৰ পৰীক্ষা কৰিবলৈ বাকী আছে। এই আটাইবোৰ লোকক ক'ৰ'না আক্ৰান্তৰ লোকৰ সৈতে সংস্পৰ্শলৈ আহিছিল বুলি প্ৰকাশ স্বাস্থ্য বিভাগৰ।
ইয়াৰে প্ৰথম পৰ্যায়ত ৫,৬৯৩ গৰাকী লোকৰ ১৪ দিনীয়া কোৱাৰাণ্টেইন ইতিমধ্যে সম্পূৰ্ণ হৈছে।
আনহাতে ২১,৮৫৩ গৰাকী ভ্ৰমণ সম্পৰ্কীয় কাৰণত স্বাস্থ্যৰ নমূনা পৰীক্ষা লোকেও কোৱাৰাণ্টেইন সম্পূৰ্ণ কৰিছে।
দিল্লী চৰকাৰৰ স্বাস্থ্য বিভাগৰ শেহতীয়া তথ্যৰ মতে বৰ্তমান ইয়াৰে ১৮,৩৮২ গৰাকী লোক কোৱাৰাণ্টেইনত আছে।
আনহাতে বিগত সময়ত কোৱাৰাণ্টেইনৰ নীতি ভংগৰ অপৰাধ দিল্লী চৰকাৰে ২৪৭ জনৰ বিৰুদ্ধে আৰক্ষীৰ ওচৰত গোচৰ কৰিছে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
কংগ্ৰেছ নেতা তথা বিৰোধী দলপতি দেবব্ৰত শইকীয়াই বিজেপি নেতা তথা ৰাজ্যৰ বিত্ত মন্ত্ৰী হিমন্ত বিশ্ব শৰ্মাই কৰা 'সাম্প্ৰদায়িক' মন্তব্যৰ বিৰুদ্ধে দেশৰ মুখ্য নিৰ্বাচনী আয়ুক্তৰ কাষ চাপিছে।
অসম বিধানসভাৰ বিৰোধী দলপতি শইকীয়াই উল্লেখ কৰে যে স্কাৰ্টৰ দৰে কঁকালৰ তলত পিন্ধা 'লুঙী' মুছলমানসকলৰ প্ৰিয় পোছাক।
"ড০ শৰ্মাই লগতে মন্তব্য কৰে যে বিজেপি যদি পুনৰ ক্ষমতালৈ আহে, তেতিয়াহ'লে দলে ১৯৫১ চনৰ পৰা ১৯৭১ চনৰ মাজত অসমলৈ অহা সকলো মুছলমানৰ নাগৰিকত্ব কৰ্তন কৰিব,"-শইকীয়াই এইদৰে অভিযোগ কৰে।
এটা বিশেষ সম্প্ৰদায়ক লক্ষ্য কৰি লোৱাটো ভাৰতীয় সংবিধানৰ মূল কাঠামোৰ পৰিপন্থী কয় কংগ্ৰেছ নেতাজনে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
অসমৰ যুৱ শ্বুটাৰ হৃদয় হাজৰিকাই দক্ষিণ কোৰিয়াত অনুষ্ঠিত হ'ব লগা ৫২ সংখ্যক আই এছ এফ বিশ্ব শ্বুটিং চেম্পিয়নশ্বীপত ভাগ লোৱাৰ উদ্দেশ্য সোমবাৰে নতুন দিল্লীৰ পৰা দক্ষিণ কোৰিয়ালৈ ৰাওনা হৈছে।
প্ৰতিভাৱান যুৱ শ্বুটাৰ তথা ভাৰতীয় জুনিয়ৰ দলৰ শীৰ্ষ খেলুৱৈজনে বিশ্ব চেম্পিয়নশ্বীপত জুনিয়ৰৰ ব্যক্তিগত, দলীয় আৰু মিক্সড শাখাত ভাৰতক প্ৰতিনিধিত্ব কৰিব।
উল্লেখ্য যে ইতিমধ্যে নিজৰ প্ৰতিভাৰ উমান দি যোৱা ২৫ জুনত হৃদয় হাজৰিকাই জাৰ্মানীৰ শ্বুলত অনুষ্ঠিত হোৱা আই এছ এছ এফ জুনিয়ৰ বিশ্বকাপ শ্বুটিঙত ১০ মিটাৰ এয়াৰ ৰাইফল ইভেণ্টত ব্যক্তিগত আৰু দলীয় শাখাত সোণৰ পদক অৰ্জন কৰিছে।
ইয়াৰ উপৰি যোৱা জুলাই মাহত চেক গণৰাজ্যৰ পিলজেনত অনুষ্ঠিত আন্তঃৰাষ্ট্ৰীয় শ্বুটিং প্ৰতিযোগিতাতো জুনিয়ৰ শাখাত ব্ৰঞ্জ পদক অৰ্জন কৰিবলৈ সক্ষম হৈছিল হৃদয় হাজৰিকা।
প্ৰচুৰ সম্ভাৱণাপূৰ্ণ এইগৰাকী যুৱ শ্বুটাৰৰ ধাৰাবাহিক সফলতাত গৃহভূমি লখিমপুৰ জিলাৰ নাৰায়ণপুৰবাসী আনন্দত আত্মহাৰা হোৱা দেখিবলৈ পোৱা যায়।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
বৌদ্ধ ধৰ্ম গৌতম বুদ্ধৰ দ্বাৰা প্ৰচাৰিত এটা ধৰ্ম বিশ্বাস আৰু জীৱন দৰ্শন। আনুমানিক খ্ৰ্ৰীষ্টপূৰ্ব ষষ্ঠ শতাব্দীত গৌতম বুদ্ধৰ জন্ম হৈছিল। বুদ্ধৰ পৰিনিৰ্বাৰ্ণৰ পাছত ভাৰতীয় উপমহাদেশ সহ এছিয়াৰ বিভিন্ন অঞ্চলত বৌদ্ধ ধৰ্মৰ প্ৰসাৰ হয়। বৰ্তমান বৌদ্ধ ধৰ্ম দুটা প্ৰধান মতবাদত বিভক্ত। প্ৰধান অংশটো হৈছে হীনযান বা থেৰবাদ (সংস্কৃত ভাষাতঃ স্থবিৰবাদ)। দ্বিতীয় ভাগটো মহাযান নামে পৰিচিত। বজ্ৰযান বা তান্ত্ৰিক মতবাদটো মহাযানৰ এটা অংশ। বাংলাদেশ, ভাৰত, শ্ৰীলংকা, ম্যানমাৰ, চীন, জাপান, থাইলেণ্ড, ভিয়েটনাম আৰু কোৰিয়াৰ লগতে পূৰ্ব আৰু দক্ষিণ-পূৰ্ব এছিয়াৰ অনেক দেশত এই ধৰ্মবিশ্বাসৰ অনুসৰণকাৰী আছে।
আক্ষৰিক অৰ্থত "বুদ্ধ" বুলিলে একজন জ্ঞানপ্ৰাপ্ত, উদ্বোধিত, জ্ঞানী, জাগৰিত মানুহকে বুজায়। উপাসনাৰ মাধ্যমৰে উদ্ভাসিত আধ্যাত্মিক উপলব্ধি আৰু পৰম জ্ঞানকে বোধি বোলা হয় (যিজোপা অশ্বত্থ গছৰ তলত তপস্যা কৰি বুদ্ধদেৱে বুদ্ধত্ব লাভ কৰিছিল সেই জোপা গছৰ নাম আছিল বোধি বৃক্ষ)। সেই অৰ্থত যি কোনো মানুহেই বোধপ্ৰাপ্ত, উদ্বোধিত আৰু জাগৰিত হৱ পাৰে। গৌতম বুদ্ধ বা সিদ্ধাৰ্থ গৌতম সেইযুগৰ তেনে এজন "বুদ্ধ"।
তেওঁৰ জন্মৰ ৭ দিন পিছতেই মাতৃ, ৰানী মাহামায়াৰ মৃত্যু হয়। তেওঁৰ জন্মৰ পিছৰছোৱা জনৈক মুনি এজন কপিলাবাস্তু নগৰীলৈ আহি সিদ্ধাৰ্থক দেখি ভৱিষ্যতবাণী কৰে যে,সিদ্ধাৰ্থ ভবিষ্যতে এজন দশোদিশ বিজয়ী ৰজা আৰু লগতে মহান মানৱ হৱ।
বৌদ্ধ দৰ্শনৰ উৎপত্তি গৌতম বুদ্ধৰ মতবাদৰপৰা হৈছে। পাতনিৰেপৰাই বৌদ্ধ ধৰ্মত দৰ্শনৰ প্ৰভাৱ লক্ষণীয়। কেইটামান ৰক্ষণশীল দাৰ্শনিক মতবাদৰ বিৰোধিতা কৰি বৌদ্ধ দৰ্শনৰ সৃষ্টি হৈছিল। বুদ্ধই অস্তিত্বৰ (being) ধাৰণাক অনৈদ্দেশ্যিক বুলি কৈছিল, কাৰণ এই ধাৰণাত অস্তিত্বক এক প্ৰামাণ্য ধৰাণা বুলি গণ্য কৰা হৈছিল। এই মূল সিদ্ধান্তৰ ওপৰতে বৌদ্ধ দৰ্শন প্ৰতিষ্ঠিত হৈছে।
বুদ্ধৰ দৰ্শনৰ প্ৰধান অংশ হৈছে দুখৰ কাৰণ আৰু সেইবোৰ আতৰোৱাৰ উপায়। বাসনা সকলো দুখৰ মূল। বুদ্ধৰ মতে সকলো প্ৰকাৰৰ বন্ধনৰ পৰা মুক্তিয়েই হৈছে প্ৰধান লক্ষ্য। এইটোকে নিৰ্বাণ বোলা হয়। নিৰ্বাণ শব্দৰ আক্ষৰিক অৰ্থ হৈছে বিলুপ্তি, বিলয়, অৱসান। এই সম্বন্ধে বুদ্ধদেৱৰ চাৰিটা উপদেশ যিটো আৰ্যসত্য (পালিঃ চত্বাৰি আৰ্য সত্যানি) নামে পৰিচিত। তেখেতে অষ্টবিধ উপায়ৰ মাধ্যমৰে মধ্যপন্থা অৱলম্বনৰ ওপৰতবিশেষ গুৰুত্ব দিছিল।
বুদ্ধং শৰণং গচ্ছামি - মই বুদ্ধৰ চৰণত বিলীন। বোধি লাভ জীৱনৰ মুখ্য উদ্দেশ্য। বুদ্ধত্ব মানে পূৰ্ণ সত্য, পবিত্ৰতা, চৰম আধ্যাত্মিক জ্ঞান।
ধম্মং শৰণং গচ্ছামি - মই ধৰ্মৰ শৰণত বিলীন। যি সাধনা অভ্যাস দ্বাৰা সত্য লাভ হয়, আধ্যাত্মিকতাৰ পূৰ্ণ বিকাশ হয় সেয়াই ধৰ্ম।
সঙ্ঘং শৰণং গচ্ছামি - মই সঙ্ঘৰ চৰণত বিলীন। য'ত পূৰ্ণ জ্ঞান লাভৰ বাবে ধৰ্মৰ সাধনা সম্যক ভাৱে কৰা যায় সেয়ে সঙ্ঘ।
|
বিভূতিভূষণ বন্দ্যোপাধ্যায় - অসমীয়া ৱিকিপিডিয়া\n(বিভূতিভূষণ বন্দোপাধ্যায়ৰ পৰা পুনঃনিৰ্দেশিত)\n১১ ছেপ্টেম্বৰ, ১৮৯৪\nঘোষপাৰা-মুৰাতিপুৰ গাঁও, বেংগল, ব্ৰিটিছ ভাৰত (বৰ্তমানৰ নদিয়া জিলা, পশ্চিমবঙ্গ, ভাৰত)\n১ নৱেম্বৰ, ১৯৫০ (৫৬ বছৰ)\nঘাটশিলা, বিহাৰ (বৰ্তমানৰ ঝাড়খণ্ড), ভাৰত\nউপন্যাস, চুটিগল্প, ভ্ৰমণ সাহিত্য, দিনলিপি\n'পথেৰ পাঁচালী', 'অপৰাজিত', 'আৰণ্যক', 'আদৰ্শ হিন্দু হোটেল', 'ইছামতী', 'অশনি সংকেত', 'মেঘমল্লাৰ', 'তালনবমী', 'চাঁদেৰ পাহাৰ'\nৰবীন্দ্ৰ পুৰস্কাৰ (মৰণোত্তৰভাৱে, ১৯৫১)\nগৌৰী দেৱী (১৯১৭-১৮)\nৰমা দেৱী (১৯৪০-৫০)\nবিভূতিভূষণ বন্দ্যোপাধ্যায় (১২ ছেপ্তেম্বৰ, ১৮৯৪ - ১ নৱেম্বৰ, ১৯৫০) আছিল এজন জনপ্ৰিয় ভাৰতীয় বঙালী লেখক তথা আধুনিক বঙালী সাহিত্যিক। তেওঁ মূলতঃ উপন্যাস তথা চুটিগল্প লিখি খ্যাতি অৰ্জন কৰিছিল। তেওঁৰ আত্মজীৱনীমূলক উপন্যাস 'পথেৰ পাঁচালী' আৰু 'অপৰাজিত' আছিল সকলোতকৈ বেছি পৰিচিত। অন্যান্য উপন্যাসসমূহৰ মাজত 'আৰণ্যক', 'আদৰ্শ হিন্দু হোটেল', 'ইছামতী' তথা 'অশনি সংকেত' বিশেষভাৱে উল্লেখযোগ্য। উপন্যাসৰ লগতে বিভূতিভূষণে প্ৰায় ২০খন গল্পগ্ৰন্থ, কিছু শিশু উপন্যাস তথা কিছু ভ্ৰমণকাহিনী আৰু কিছু দিনলিপি ৰচনা কৰিছিল। বিভূতিভূষণৰ 'পথেৰ পাঁচালী'ৰ আধাৰত সত্যজিৎ ৰায়ে পৰিচালনা কৰা চলচ্চিত্ৰই আন্তৰ্জাতিক খ্যাতি লাভ কৰিছিল। ১৯৫১ চনত 'ইছামতী' উপন্যাসৰ বাবে বিভূতিভূষণে পশ্চিমবঙ্গৰ সৰ্বোচ্চ সাহিত্য সন্মান"ৰবীন্দ্ৰ পুৰস্কাৰ" মৰণোত্তৰভাৱে লাভ কৰিছিল।\n1 জন্ম তথা পৰিয়াল\n4.4 ভ্ৰমণকাহিনী তথা দিনলিপি\nজন্ম তথা পৰিয়াল[সম্পাদনা কৰক]\n১৮৯৪ চনৰ ১২ ছেপ্তেম্বৰত পশ্চিমবঙ্গৰ ঘোষপাৰা-মুৰাতিপুৰ গাঁওত বিভূতিভূষণ বন্দ্যোপাধ্যায়ৰ জন্ম হৈছিল। তেওঁৰ পিতৃ মহানন্দ বন্দ্যোপাধ্যায় আছিল এজন প্ৰখ্যাত সংস্কৃত পণ্ডিত। বিভূতিভূষণৰ মাতৃ আছিল মৃণালিনী দেৱী।\nবিভূতিভূষণে বনগাওঁ হাইস্কুলত পঢ়া-শুনা কৰিছিল। ১৯১৪ চনত প্ৰথম বিভাগত এন্ট্ৰেন্স তথা ১৯১৬ চনত কলিকতাৰ ৰিপণ কলেজৰ (বৰ্তমানৰ সুৰেন্দ্ৰনাথ কলেজ) পৰা প্ৰথম বিভাগত আই.এ. পৰীক্ষাত উত্তীৰ্ণ হয়। ১৯১৮ চনত একেখন কলেজৰ পৰা অৰ্থনীতি, ইতিহাস আৰু সংস্কৃতত স্নাতক ডিগ্ৰী লাভ কৰে। তাৰপাছত তেওঁ স্নাতকোত্তৰ ডিগ্ৰী তথা আইন পঢ়িবলৈ লৈছিল যদিও ১৯১৯ চনত পঢ়া-শুনা বাদ দিয়ে।\n১৯১৯ চনত হুগলী জিলাৰ জাঙ্গীপাৰাৰ দ্বাৰকানাথ হাইস্কুলত তৃতীয় শ্ৰেণীত পঢ়ি থকা সময়তেই কালীভূষণ মুখোপাধ্যায়ৰ জীয়ৰী গৌৰী দেৱীৰ সৈতে বিভূতিভূষণ বিবাহপাশত আৱদ্ধ হয়। কিন্তু বিবাহৰ এবছৰ পাছতেই গৌৰী দেৱীৰ পৰলোকপ্ৰাপ্তি ঘটে। পত্নীৰ শোকত তেখেতে কিছুদিন প্ৰায় সন্ন্যাসীৰ দৰে জীৱন-যাপন কৰিছিল। পাছলৈ ১৯৪০ চনৰ ৩ ডিচেম্বৰত ফৰিদপুৰ জিলাৰ ছয়গাঁও নিবাসী ষোড়শীকান্ত চট্টোপাধ্যায়ৰ জীয়ৰী ৰমা দেৱীক বিয়া কৰায়। বিয়াৰ সাত বছৰ পাছত তেওঁলোকৰ একমাত্ৰ সন্তান তাৰাদাস বন্দ্যোপাধ্যায়ৰ জন্ম হয়।\nপথেৰ পাঁচালী (১৯২৯)\nআদৰ্শ হিন্দু হোটেল (১৯৪০)\nবিপিনেৰ সংসাৰ (১৯৪১)\nকেদাৰ ৰাজা (১৯৪৫)\nকিন্নৰ দল (১৯৩৮)\nবেণীগিৰ ফুলবাড়ি (১৯৪১)\nবিধু মাষ্টাৰ (১৯৪৫)\nমুখোশ ও মুখশ্ৰী (১৯৪৭)\nআচাৰ্য কৃপালিনী কলোনি (বৰ্তমান নাম 'নীলগঞ্জেৰ ফালমন চাহেব', ১৯৪৮)\nৰূপ হলুদ (১৯৫৭)\nঅনুসন্ধান (বঙ্গাব্দ ১৩৬৬)\nছায়াছবি (বঙ্গাব্দ ১৩৬৬)\nচাঁদেৰ পাহাৰ (১৯৩৮)\nআইভ্যানহো (সংক্ষেপানুবাদ (১৯৩৮)\nমৰণেৰ ডঙ্কা বাজে (১৯৪০)\nমিছমিদেৰ কবচ (১৯৪২)\nহীৰা মাণিক জ্বলে (১৯৪৬)\nসুন্দৰবনেৰ সাত বৎসৰ (ভুৱনমোহন ৰায়েৰ সহযোগিতাত, ১৯৫২)\nভ্ৰমণকাহিনী তথা দিনলিপি[সম্পাদনা কৰক]\nস্মৃতিৰ ৰেখা (১৯৪১)\nবনে পাহাৰে (১৯৪৫)\nহে অৰণ্য কথা কও (১৯৪৮)\nবিচিত্ৰ জগত (১৯৩৭)\nটমাছ বাটাৰ আত্মজীৱনী (১৯৪৩)\nআমাৰ লেখা (বঙ্গাব্দ ১৩৬৮)\nদিনেৰ পৰে দিন\n১৯৫০ চনৰ ১ নৱেম্বৰত বিহাৰৰ ঘাটশিলা নামে ঠাইত বিভূতিভূষণ বন্দ্যোপাধ্যায়ে নশ্বৰ দেহ ত্যাগ কৰে।\n↑ Sekhar, Saumitra (2012). "Bandyopadhyay, Bibhutibhushan". In Islam, Sirajul; Jamal, Ahmed A.. Banglapedia: National Encyclopedia of Bangladesh (Second সম্পাদনা). Asiatic Society of Bangladesh. http://en.banglapedia.org/index.php?title=Bandyopadhyay,_Bibhutibhushan.\n↑ সেলিনা হোসেন ও নুৰুল ইসলাম সম্পাদিত; 'বাংলা একাডেমী চৰিতাভিধান'; ফেব্ৰুয়াৰি, ১৯৯৭; পৃষ্ঠা- ২৫১।\n"https://as.wikipedia.org/w/index.php?title=বিভূতিভূষণ_বন্দ্যোপাধ্যায়&oldid=225598"ৰ পৰা অনা হৈছে\nএই পৃষ্ঠাখন5মে' 2020 তাৰিখে ২১ঃ১৮ বজাত অন্তিম সংশোধন কৰা হৈছিল।
|
যি সময়ত তেওঁ কীচৰ পুত্ৰ চৌলৰ সন্মুখৰ পৰা পলাই আছিল, সেই সময়ত চিক্লগলৈ দায়ুদৰ ওচৰলৈ অহা লোকসকল এওঁলোক। তেওঁলোক যুদ্ধত তেওঁক সহায় কৰা সৈনিকৰ মাজৰ আছিল।
তেওঁলোক ধনুৰ্দ্ধৰ, সোঁ আৰু বাওঁ হাতেৰে ফিঙ্গাৰ শিল মাৰিবলৈ, আৰু ধনুৰে কাঁড় মাৰিবলৈ নিপুণ আছিল। তেওঁলোক বিন্যামীনীয়া চৌলৰ জাতিৰ লোক আছিল।
প্ৰধান অহীয়েজৰ আছিল, তেওঁৰ পাছত যোৱাচ তেওঁলোক দুয়োজনে গিবিয়াতীয়াৰ চমায়াৰ পুত্ৰ। অজমাবতৰ দুজন পুত্ৰ যিজীয়েল আৰু পেলট, এওঁলোকৰ মাজত বৰাখা ও অনাথোতীয়া যেহূও আছিল,
ত্ৰিশ জনৰ মাজত এজন সৈনিক আৰু ত্ৰিশ জনৰ ওপৰত নিযুক্ত সেনাপতি গিবিয়োনীয়া যিচময়া আছিল, যিৰিমিয়া, জহজীয়েল, যোহানন, আৰু গদেৰোথীয়া যোজাব,
গাদীয়াসকলৰ মাজৰ কিছুমান লোকে মৰুপ্রান্তৰ দুৰ্গত দায়ূদৰ লগত যোগ দিছিল। তেওঁলোক যুদ্ধাৰু, যুদ্ধৰ বাবে প্রশিক্ষণ প্রাপ্ত, তেওঁলোক ঢাল আৰু যাঠী ধৰাত সক্ষম আছিল; তেওঁলোকৰ মুখ সিংহৰ মুখৰ দৰে আছিল। তেওঁলোক পৰ্বতত থকা হৰিণাৰ নিচিনা বেগী আছিল।
গাদৰ পুত্রসকল সৈনিকসকলৰ সেনাপতি আছিল। যি জন সৰু, তেওঁ এশ জনক, আৰু যি জন ডাঙৰ, তেওঁ এক হাজাৰ জনক নেতৃত্ব দিছিল।
তেওঁলোক প্ৰথম মাহত যৰ্দ্দন পাৰ হৈছিল, যেতিয়া ইয়াৰ পানী দুয়োপাৰে বাগৰি পাৰ হয়, এনে সময়ত তেওঁলোক পাৰ হৈ, পূব আৰু পশ্চিম দুয়ো দিশৰ উপত্যকাত বাস কৰা সকলক খেদিছিল।
তাৰ পাছত ত্ৰিশ জনৰ ওপৰত সেনাপতি হৈ থকা অমাচয়ৰ ওপৰত আত্মাই স্থিতি ল'লে। অমাচয়ে ক'লে, "হে দায়ুদ, আমি তোমাৰেই। যিচয়ৰ পুত্ৰ, আমি তোমাৰ ফলীয়া। শান্তি হওক, তোমাক যি সকলে সহায় কৰে তেওঁৰো শান্তি হওক। তোমাক সহায় কৰা সকলৰো শান্তি হওক, কিয়নো তোমাৰ ঈশ্বৰে তোমাক সহায় কৰিছে।" তেতিয়া দায়ূদে তেওঁলোকক গ্ৰহণ কৰি নিজৰ সৈন্যদলৰ সেনাপতি পাতিলে।
দায়ুদ যেতিয়া চিক্লগলৈ গ'ল, তেতিয়া মনচিৰ যিসকল লোকে তেওঁৰ সৈতে যোগ দিছিল, তেওঁলোক হ'ল অদলহ, যোজাবদ, যিদীয়েল, মীখায়েল, যোজাবদ, ইলীহূ, আৰু চিল্লাথয়, মনচি সহস্রপতি আছিল।
তেওঁলোকে দায়ূদক ডকাইত-দলৰ বিৰুদ্ধে যুদ্ধ কৰিবলৈ সহায় কৰিলে, কাৰণ তেওঁলোক যুদ্ধাৰু আছিল। তাৰ পাছত তেওঁলোক সৈনিকৰ সেনাপতি হৈছিল।
দিনে দিনে, দায়ূদক সহায় কৰিবৰ বাবে লোকসকল আহি আছিল, যেতিয়ালৈকে তাত ঈশ্বৰৰ সৈন্যদলৰ দৰে এটা মহাসৈন্যদল গঠন নহ'ল।
যুদ্ধলৈ সু-সজ্জিত সৈন্য দলৰ এইখন লিপিৱদ্ধ নথি পত্র, যি সকল হিব্ৰোণলৈ দায়ূদৰ ওচৰলৈ আহিছিল, যাতে যিহোৱাৰ বাক্য অনুসাৰে চৌলৰ পৰা ৰাজ্য লৈ তেওঁক দিব পাৰে।
বিন্যামীনৰ পৰা চৌলৰ জাতিৰ তিনি হাজাৰ লোক আছিল। এই সময়লৈকে তেওঁলোকৰ বেছি ভাগ লোক চৌলৰ বিশ্ৱাসী হৈ আছিল।
ইচাখৰৰ পৰা দুশ প্ৰধান লোক আছিল। এওঁলোকে সেই সময়ৰ সকলো কথা জানিছিল আৰু ইস্ৰায়েলে কি কৰা উচিত, সেই বিষয়েও তেওঁলোকে জানিছিল। তেওঁলোকৰ সম্পৰ্কীয় লোকসকলে আজ্ঞাৰ অধীনত আছিল।
জবূলূনৰ মাজত পঞ্চাশ হাজাৰ যুদ্ধাৰু লোক যুদ্ধৰ বাবে প্রস্তুত হৈ সকলো প্ৰকাৰ যুদ্ধৰ অস্ত্ৰ লগত লৈ আৰু দুই মন নোহোৱাকৈ বিশ্ৱাসী হৈ যুদ্ধ কৰিবলৈ প্রস্তুত আছিল।
যৰ্দ্দনৰ সিপাৰত থকা ৰূবেণীয়াসকলৰ, গাদীয়াসকলৰ, আৰু মনচিৰ আধা জাতিৰ মাজত যুদ্ধৰ বাবে সকলো প্ৰকাৰ অস্ত্ৰ ধৰা এক লাখ বিশ হাজাৰ লোক আছিল।
সকলো সৈনিকসকল যুদ্ধৰ বাবে যুগুত হৈ দায়ূদক সকলো ইস্ৰায়েল লোক সকলৰ ওপৰত ৰজা পাতিবলৈ সম্পূৰ্ণ মনেৰে হিব্ৰোণলৈ আহিছিল। সকলো অৱশিষ্ট ইস্ৰায়েল লোকসকলে দায়ূদক ৰজা পাতিবলৈ সদ-ভাৱেৰে এক হৈছিল।
তেওঁলোকে সেই ঠাইতে তিনি দিন দায়ূদৰ লগত ভোজন-পান কৰি থাকিল, কাৰণ তেওঁলোকৰ সম্বন্ধীয়সকলে তেওঁলোকৰ বাবে প্রয়োজনীয় বস্তু যুগুত কৰি থৈছিল।
ওপৰেঞ্চি, যি সকল তেওঁলোকৰ ওচৰত আছিল, ইচাখৰ, জবূলূন, আৰু নপ্তালীৰ লোকসকলে গাধবোৰৰ পিঠিত পিঠা, উটবোৰ, খছৰবোৰ, আৰু ষাঁড়-গৰুবোৰ, ডিমৰুৰ শেকা পিঠা, কিচমিচৰ থোপা, দ্ৰাক্ষাৰস, আৰু তেল, ষাঁড় গৰুবোৰ আৰু মেৰ-ছাগ আনিছিল, কাৰণ ইস্ৰায়েলৰ লোকসকলে উৎসৱ পালন কৰি আছিল।
|
বিজ্ঞানৰ সীমাবদ্ধকতাৰ ফাঁকবোৰত অন্ধবিশ্বাসৰ ভেঁকুৰ - গণিত চ'ৰা\n11 Jun বিজ্ঞানৰ সীমাবদ্ধকতাৰ ফাঁকবোৰত অন্ধবিশ্বাসৰ ভেঁকুৰ\nPosted at 20:21h in নিবন্ধ, পৰ্যালোচনা, বিজ্ঞান-প্ৰযুক্তি by ভাৰ্গৱ বৰঠাকুৰ0Comments\nকিছুদিনৰ আগতে দৈনিক অসমীয়া বাতৰি কাকত এখনত এটা প্ৰৱন্ধ পঢ়িছিলোঁ। প্ৰবন্ধটোৰ শিৰোনাম আছিল "জ্যোতিষশাস্ত্ৰ বিজ্ঞান নে অন্ধবিশ্বাস"। লেখক গৰাকীয়ে মূলতঃ জ্যোতিষৰ সাৰমৰ্মৰ কথা কৈ জনমানসত তাৰ প্ৰভাৱ পেলাবলৈ বিজ্ঞানৰ ধাৰণাসমূহক কিছুমান অযুক্তিকৰ সমালোচনা কৰা দেখা গৈছিল। বিজ্ঞানৰ সীমাবদ্ধকতাৰ কথা ক'বলৈ গৈ তেওঁ কিছুমান অস্পষ্ট ধাৰণাৰ পোষকতা কৰা যেনহে অনুভৱ হ'ল। এই লেখকৰ সম্যক জ্ঞান অনুসৰি কথাখিনি বহলভাৱে আলোচনা কৰাৰ আগতে লেখকজনৰ বিজ্ঞান সম্পৰ্কীয় অভিযোগসমূহ সংক্ষিপ্তৰূপত দাঙি ধৰিলো। লেখকৰ মতে প্ৰকৃত ধৰ্মই হেনো বিজ্ঞানৰ দৰে সত্যৰ অম্বেষণহে কৰে (?), আৰু বিজ্ঞানৰ গতিশীলতাৰ ওপৰত ধাৰণা দিবলৈ গৈ তেওঁ কৈছে গাণিতিক সূত্ৰৰ বাহিৰে বিজ্ঞানৰ ধাৰণাসমূহো সময়ৰৰ লগে লগে সলনি থাকে! তদুপৰি তেওঁ বিজ্ঞানৰ সংশয় আৰু সীমাবদ্ধকতাৰ কথা ক'বলৈ গৈ ইউক্লিডীয় জ্যামিতিৰ প্ৰসংগ উল্লেখ কৰিছে। গতিকে লেখকে বিজ্ঞানৰ সীমাবদ্ধকতা আছে বাবেই জ্যোতিষ বিশ্বাস কৰিব লাগে অথবা বিজ্ঞানৰ সীমাবদ্ধকতা আছে বাবেই জ্যোতিষৰ ওপৰত প্ৰশ্ন কৰা যুক্তিবাদী বিজ্ঞানমনস্ক মন এটাৰ প্ৰয়োজনবোধক নসাৎ কৰাৰ দৰে এক অস্পষ্ট ধাৰণা দিয়া যেনহে অনুভৱ হ'ল। তাতে আকৌ আধ্যত্মিক গুৰু ৰবিশংকৰৰ উক্তি ব্যৱহাৰ কৰি জ্যেতিষক বিজ্ঞানসন্মত কৰাৰ চেষ্টা কৰা হৈছে!! জ্যোতিষবিদ্যা ধৰ্মীয় আৱেগৰ লগত সংযুক্ত এক বিষয়, গতিকে ধৰ্মগুৰুৱেই হওক বা আধ্যাত্মিক গুৰুৱেই হওঁক গৰিষ্ঠ সংখ্যকেই জ্যোতিষক বিজ্ঞানসন্মত সজোৱা বা জ্যোতিষৰ পৰাই বিজ্ঞান সৃষ্টি হোৱা বুলি ভ্ৰান্ত ধাৰণাসমূহ প্ৰচাৰ কৰা কোনো নতুন কথা নহয়; গতিকে এনেবোৰ কথা আজিৰ পৰ্যালোচনাৰ বিষয় নহয়।\nতথ্য-প্ৰমাণৰ দ্বাৰা সত্য অম্বেষণৰ নিৰাৱেগ গতিশীল মানৱীয় প্ৰক্ৰিয়াই হৈছে বিজ্ঞান। বিজ্ঞান সত্যৰ চৰম সীমাত উপনীত হোৱাহি নাই, আজিও ই সত্যানুসন্ধানৰ এটা বৌদ্ধিক অভিযান হে। বিজ্ঞানৰ ইতিহাসো সাফল্য-বিফল্য, উৎসাহ-হতাশা, ঘাত-প্ৰতিঘাটৰে পৰিপূৰ্ণ এক স্থৱিৰতা বিহীন যাত্ৰা। প্ৰকৃতিৰ ন ন ৰহস্যৰ সন্ধানত বিজ্ঞানৰ যাত্ৰা আজিও কোবাল সোঁতেৰে বৈ যোৱা এখন জীয়া নৈৰ দৰে। বিজ্ঞানত শেষ সত্য বুলি একো নাই। বিজ্ঞান উন্নতিৰ চৰম সীমাত বুলি ভবা কথাটো প্ৰকৃত বিজ্ঞান সাধকৰ বাবে সন্তুষ্টিৰ কথা হ'ব নোৱাৰে। প্ৰকৃতিৰ সকলো ৰহস্যই যদি শেষ হৈ যায়, যদি উদ্ভাৱণ আৰু অনুসন্ধান কৰিব একো নাথাকে, তেন্তে তাৰ পৰিনাম হ'ব বিজ্ঞান-বিজ্ঞানীৰ পেৰালাইছিছ অথবা মৃত্যু! প্ৰকৃতিৰ ৰহস্যসমূহ ভেদ কৰাই যদিও বিজ্ঞানৰ একমাত্ৰ উদেশ্য, তথাপি ৰহস্যৰ প্ৰতিখন দুৱাৰ একেবাৰে উন্মুক্ত হৈ নাথাকে। এনে ৰহস্যৰ দুৱাৰবোৰৰ চাবি-কাঠি বিচাৰি প্ৰতিটো যুগতে বিজ্ঞানৰ অনুসন্ধিৎসু সাধকসকলে হাহাকাৰ কৰিব লগীয়া হৈছে। কেতিয়াবা যদি সফল হৈছে কেতিয়াবা আকৌ বিফল হৈছে। সেইবুলি কিন্তু বিজ্ঞান থমকি ৰোৱা নাই। সেইবাবে কোৱা হয় বিজ্ঞান এক গতিশীল প্ৰক্ৰিয়া, য'ত "শাস্ত্ৰৰ কথা শিলৰ ৰেখা" বুলি কোনো ভয়-সংকোচৰ ধাৰণা নাই। কোনো বিজ্ঞানীয়ে এই দাবী নকৰে যে তেওঁৰ মত আৰু সিদ্ধান্তক কোনেও প্ৰশ্ন কৰিব নোৱাৰিব। বিজ্ঞানত প্ৰকৃত তথ্য আৰু প্ৰমাণে অতীতৰ এটা শক্তিশালী ধাৰণাকো নাকচ কৰিব পাৰে। (এই বিষয়ে তলত কিছু আলোচনাৰ যত্ন কৰা হৈছে।)\nবিজ্ঞান প্ৰকৃতাৰ্থত আন্তৰ্জাতিক, সমগ্ৰ পৃথিৱীতে বিজ্ঞানীসকলে একে পদ্ধতি, একে প্ৰয়োগ-কৌশল ব্যৱহাৰ কৰে। বিজ্ঞানীয়ে নিজৰ গৱেষণাৰৰ সিদ্ধান্তবিলাক আন্তৰ্জাতিকভাৱে স্বীকৃতি পাবলৈ একেধৰণৰৰ গৱেষণা-পত্ৰিকাত প্ৰকাশ কৰে আৰু সেই গৱেষণাৰ বিষয়ত প্ৰতিষ্ঠিত বিজ্ঞানীসকলৰ স্বীকৃতিৰ প্ৰয়োজন। কিন্তু জ্যোতিষৰ বেলিকা একা?\nআধুনিক পদাৰ্থবিজ্ঞানৰ ভেটি প্ৰতিষ্ঠা কৰাসকলৰ ভিতৰত অন্যতম হ'ল গেলিলিও গেলিলি। গেলিলিওৰ দিনতে জাৰ্মানিত য়োহানচ কেপলাৰে তাত্বিক বিজ্ঞানী হিচাপে গেলিলিওতকৈ মেধা দেখুৱাইছিল, কিন্তু গ্ৰীক মনিষীসকলৰ দৰে এইসকল লোকেও বিজ্ঞান-চৰ্চাৰ কোনো নিৰ্দিষ্ট পদ্ধতি অনুসৰণ কৰা নাছিল। প্ৰচলিত তত্ত্বসমূহৰ সত্যতা বিজ্ঞানসন্মতভাৱে পৰীক্ষা কৰাৰ আৱশ্যকতা তেওঁলোকে বুজি উঠা নাছিল। সেই সময়ৰ চিন্তা-চৰ্চাসমূহ আছিল মূলতঃ দৰ্শনমূলক। কিন্তু গেলিলিৱে এইক্ষেত্ৰত আগ-ভাগ লৈ দেখুৱালে যে প্ৰকৃতি সম্পৰ্কে সত্যৰ সম্ভেদ পাব খুজিলে বিজ্ঞানত তত্ব আৰু পৰীক্ষাৰ দুয়োটাৰে আৱশ্যক। পদাৰ্থবিজ্ঞানত গেলিলিওৰ অৱদানসমূহৰ ভিতৰত অন্যতম হ'ল গতিৰ ওপৰত তেওঁ কৰা গৱেষণাবিলাক। গতিৰ সমস্যাটো আছিল পুৰণি পদাৰ্থবিজ্ঞানৰ আটাইতকৈ ডাঙৰ সমস্যা। পুৰণি গ্ৰীক পণ্ডিতসকলৰ ভিতৰত এৰিষ্ট'টলেও সেই গতিৰ বিষয়ে দৰ্শনমূলক তত্ত্ব আগবঢ়াইছিল। এৰিষ্ট'টলৰ গতি সম্পৰ্কীয় ধাৰণা নিৰ্ভুল নাছিল, যদিও প্ৰায় দুহেজাৰ বছৰ ধৰি এই মতবদ বিলাকেই বিজ্ঞান সমাজত প্ৰচলিত হৈ আছিল। কিন্তু এৰিষ্ট'টলৰ দৰে সেইসময়ৰ বিখ্যাত পণ্ডিতৰ উক্তিক লৈয়ো গেলিলিও আস্বস্থ হ'ব পৰা নাছিল। তত্ত্বসমূহৰ ওপৰত সন্দেহ ওপজাত গেলিলিওৱে নিজেই এলানি দীঘলীয়া পৰীক্ষা কৰিছিল। তাৰ পৰাই তেওঁ গতিৰ এটা শুদ্ধ সংজ্ঞাৰ লগতে 'ত্বৰণ' (acceleration) নামৰ এটা আধুনিক ধাৰণাৰ জন্ম দিলে। আৰু এইদৰে বৈজ্ঞানিক পৰীক্ষাৰে এৰিষ্ট'টলৰ গতি সম্পৰ্কীয় ধাৰণাক ভুল প্ৰমাণিত কৰিছিল। তাৰ পিছৰ সময়ছোৱাত নিউটনে গলিলিওৰ গৱেষণাৰ ফলবিলাক ধূসৰ কুঁৱলীৰ মাজৰ পৰা ফটফটীয়াকৈ পোহৰলৈ আনিছিল কেইটামান গাণিতিক সূত্ৰৰ সহায়ত। এইদৰে নিউটনৰ আগমনত পদাৰ্থবিজ্ঞান জগতখনৰ পূৰ্বৰ বহু সমস্যাৰ সমাধান হৈছিল, বিজ্ঞান-প্ৰযুক্তিয়ে নতুন গতি পাইছিল। আৰম্ভ হৈছিল 'ধ্ৰুপদী পদাৰ্থবিজ্ঞান' (classical physics) নামৰ এটা যুগ। কিন্তু পূৰ্বৰ সকলো সমস্যাৰ সমাধান নিউটনৰ তত্ত্বই দিব পৰা নাছিল, প্ৰকৃতিৰ সকলো সমস্যাৰ ক্ষেত্ৰতে ই প্ৰযোজ্য নাছিল অৰ্থাৎ সেয়া আছিল এক সীমাবদ্ধকতা। যাক পিছৰ বিজ্ঞানীসকলে ধৰা পেলাইছিল, তাৰ ভিতৰত অন্যতম আছিল এলবাৰ্ট আইনষ্টাইন। আইনষ্টাইনে নিউটনৰ আসোঁৱাহপূৰ্ণ ত্ৰিপ্ৰস্থীয় ধাৰণাক ভুল প্ৰমাণিত কৰি মহাকাশ আৰু কালক সন্মিলত কৰি 'চতুৰ্থপ্ৰস্থীয়' (fourth dimensional) ধাৰণাক জন্ম দিলে। যিহেতু বিজ্ঞানত বৈজ্ঞানিক ধাৰণাৰ সলনিৰ লগে লগে গাণিতিক সূত্ৰবোৰো সলনি হয়, গতিকে আপেক্ষিকতাবাদৰ ধাৰণাৰ লগতে সৃষ্টি হ'ল এক নতুন গাণিতিক সমীকৰণ।\nগতিকে দেখা গ'ল গেলিলিওৰ পৰা আইনষ্টাইনৰ বৈজ্ঞানিক ধাৰণালৈ যি এক দীঘলীয়া বৈজ্ঞানিক পৰিক্ৰমা তাৰ মূলতে হ'ল সীমাবদ্ধকতা। সেই পুৰণি বাষ্প ইঞ্জিনৰ পৰা বৰ্তমানৰ SUVৰ ইঞ্জিনটোলৈ বা সেই পুৰণি টেলিগ্ৰামটোৰ পৰা বৰ্তমানৰ স্মাৰ্ট ফ'নটোলৈ বিজ্ঞানৰ যি অৱদান সেই সৃষ্টিৰ প্ৰতিটো যুগতে আছিল সীমাৱদ্ধকতা। কিন্তু এই সীমাৱদ্ধকতা নেওচি সত্যৰ সন্ধানত অনুসন্ধিৎসু বৈজ্ঞানিক মনটোৰ মুক্ত বিচৰণৰ ফলতেই সৃষ্টি হয় বিজ্ঞান-প্ৰযুক্তিৰ। কোনো গ্লানিবোধ অনুভৱ নকৰাকৈয়ে বিজ্ঞানীয়ে বিজ্ঞানৰ সমীবদ্ধকতাৰ কথা ক'ব পাৰে, কিন্তু সীমাবদ্ধকতা আছে বুলিয়েই বিজ্ঞানীসকলৰ অনুসন্ধিৎসু মনটো শান্ত থকা নাই, প্ৰতিটো সময়তে নতুন নতুন গৱেষণা হৈ আছে, একেদৰে পুৰণিক চেৰ পেলাই নতুন নতুন চমৎকাৰী বৈজ্ঞানিক অৱদানৰ সৃষ্টি হৈ আহিছে। চন্দ্ৰৰ মানৱ অভিযানতে ক্ষান্ত নাথাকি বৰ্তমান মংগল গ্ৰহলৈ হাত মেলা বিজ্ঞানক সীমাবদ্ধকতাৰ ভয়ে জানো চুব পাৰিব?\nআনহাতে লেখকে ইউক্লিডীয় স্বীকাৰ্যসমূহৰ অভিযোগৰ দ্বাৰা বিজ্ঞানৰ সংশয় দেখুৱাবলৈ যোৱা অস্পষ্ট ধাৰণাৰ সম্পৰ্কে আইনষ্টাইনৰ এটা উক্তিৰে আৰম্ভণি কৰিব বিচাৰিছোঁ। "ইউক্লিডে যদি তোমাক যৌৱনসূলভ উৎসাহ যোগাবলৈ অসমৰ্থ হয়, তেন্তে বৈজ্ঞানিক চিন্তাবিদ হিচাপে তোমাৰ জন্ম হোৱা নাই।" - আধুনিক যুগত ইউক্লিডক প্ৰশংসাৰে ওপচাই পেলোৱা এয়া স্বয়ং আইনষ্টাইনৰ উক্তি।\nসকলো বৈজ্ঞানিক তত্ত্বৰ দৰে ইউক্লিডীয় জ্যামিতিৰো প্ৰতিষ্ঠা হৈছিল কিছুমান স্বীকাৰ্যৰ ওপৰত নিৰ্ভৰ কৰি। এই স্বীকাৰ্যসমূহৰ কোনো যৌক্তিক ভেটি নাছিল, বিনা প্ৰমাণেই সত্য বুলি ধৰা হৈছিল। বছৰ বছৰ ধৰি বহু বিজ্ঞানীয়ে এই স্বীকাৰ্যসমূহক প্ৰমাণ কৰিবলৈ চেষ্টা কৰিছিল যদিও কোনেও খুঁত উলিয়াব পৰা নাছিল। অৱশেষত উনৈশ শতিকাৰ প্ৰায় মাজ ভাগত ইউক্লিডীয় জ্যামিতিৰ পঞ্চমটো স্বীকাৰ্যৰ ওপৰত সন্দেহ প্ৰকাশ কৰিছিল ৰুছিয়াৰ দুজন গণিতজ্ঞই। তাৰ কালক্ৰমতেই "অ-ইউক্লিডীয়" (non-Euclidean) গাণিতিক ধাৰণাটোৰ সৃষ্টি হৈছিল। অ-ইউক্লিডীয় জ্যামিতিৰ লগে লগেই টেনছৰ গণিতৰ আবিৰ্ভাৱো হৈছিল। আৰু এই টেনছৰ গণিতৰ সহায়তেই আইনষ্টাইনে সাধাৰণ আপেক্ষিকতাবাদৰ গাণিতিক তত্ত্বৰ জন্ম দিছিল। বিজ্ঞান জগতত এনে বহুত উদাহৰণ আছে, এয়া এক সামান্য আভাসহে। গতিকে জ্যোতিষক প্ৰতিষ্ঠা কৰিব গৈ "ইউক্লিডীয় জ্যামিতি"ৰ সংশয় দেখুওৱাটো এটা অযুক্তিকৰ ধাৰণা। কাৰণ ইউক্লিডীয় জ্যামিতিৰ সীমাৱদ্ধকতা আছে বুলি বিজ্ঞান ৰৈ থকা নাছিল, পুৰণি সমস্যাক সমাধান কৰি নতুন ধৰণেৰে এটা তত্ত্বৰ সৃষ্টি কৰিলে। যাৰ আঁত ধৰিয়ে আইনষ্টাইনৰ সাধাৰণ আপেক্ষিকতাবাদৰ গাণিতিক সূত্ৰৰ সৃষ্টি কৰা হৈছিল। জ্যোতিষত এনে সালসলনি সম্ভৱনে? যদিহে সম্ভৱ তেন্তে সৌৰজগতত অস্তিত্বহীন ৰাহু কেতুক কেৱল উৰ্দ্ধমুখী, নিম্নমুখী বিন্দু কল্পনা কৰি আজিও কিয় পাথৰ, তাবিজৰ ব্যৱসায়? তদুপৰি লেখকৰ মতে প্ৰকৃত ধৰ্মই হেনো সত্যৰ অম্বেষণ কৰে, কিন্তু এই ধৰ্মৰ অন্বেষণত বিজ্ঞানৰ দৰে পুৰণি ভুলক শুধৰাব পৰা মুক্ত চিন্তাবিদৰ গ্ৰহণযোগ্যতা কিমান? কোৱা বাহুল্য যে ক'পাৰনিকাছ, গেলিলিও, ডাৰউইনৰ দৰে মুক্তচিন্তাবিদৰ বৈজ্ঞানিক ইতিহাসে এই গ্ৰহণযোগ্যতাৰ ওপৰত সকলোৰে মনত প্ৰশ্ন জন্মাৱ!\nপ্ৰকৃতিৰ যুক্তিসন্মত ব্যাখ্যা দিবলৈ বিজ্ঞানত কিছুমান তত্ত্বৰ প্ৰয়োজন হয়, আকৌ সেই তত্ত্বসমূহ আৱিষ্কাৰ কৰা হয় বিশেষ কিছুমান স্বীকাৰ্যৰ (postulate) ওপৰত নিৰ্ভৰ কৰি। বিশ্বত খলখনি তোলা আইনষ্টাইনৰ আপেক্ষিকতাবাদ সূত্ৰটো এনে বিশেষ কিছুমান স্বীকাৰ্যৰ ওপৰত নিৰ্ভৰ কৰিয়ে সৃষ্টি কৰা হৈছিল। আৰু ১০০ বছৰৰ আগতেই আইনষ্টাইনে আপেক্ষিকতা তত্ত্বত মহাকৰ্ষণীয় তৰংগৰ অস্তিত্বৰ কথা ভৱিষ্যৎবাণী কৰিছিল। বিগত ৫০ বছৰ ধৰি বিজ্ঞানীসকল তাৰ সন্ধানত আছিল, কিন্তু যোৱা বছৰত (১২ ফেব্ৰুৱাৰী, ২০১৬) LIGO পৰীক্ষাগাৰত সেই ভৱিষৎবাণীৰ প্ৰমাণ হ'ল। জ্যোতিষৰ ক্ষেত্ৰত এনে ভৱিষ্যৎবাণী, গভীৰ বিশ্লেষণ সম্ভৱ নে?\nইউক্লিডীয় স্বীকাৰ্যৰ দ্বাৰা জনমানসত বিজ্ঞানৰ সংশয় দেখুৱাব চেষ্টা কৰা কথাটো ৰাহু, কেতু, শনিৰ ভয় দেখুৱাই উপবাস কৰিবলৈ দিয়া কথাটোৰ দৰে কিছুমান অযুক্তিকৰ কথাৰ বাহিৰে একো নহয়। তদুপৰি লেখকে 'বৰ্গক্ষেত্ৰ' এখনৰ কৰ্ণডালক মানৱ জাতিৰ জ্ঞান-বিজ্ঞানে সঠিক জোখ সংখ্যাৰে প্ৰকাশ কৰিব নোৱৰাতো বিজ্ঞানৰ সীমাৱদ্ধকতা বুলি দোহাৰিছে! কিন্তু বিজ্ঞানৰ মনিষীসকলে এই সমস্যাবোৰৰ সমাধান কেতিয়াবাই কৰিছে। এনে সঠিক জোখ সম্পৰ্কীয় সমস্যাবোৰৰ সমাধান কৰিবলৈ গণিতৰ বিশেষ কিছুমান শাখাৰো জন্ম হৈছে। নহ'লে জানো ইমান নিখুঁত গণনাৰ দ্বাৰা চন্দ্ৰলৈ মানুহৰ অভিযানৰ পৰা বৰ্তমানৰ বিস্ময়কৰ মহাকাশ অভিযানসমূহ সম্ভৱপৰ হ'লহেঁতেন? কম্পিউটাৰৰ বুটাম টিপি মানুহৰ ভৱিষ্যত চাম বোলা সহজ ব্যৱস্থা এটাও জ্যোতিষে পালেহেঁতেন নে?\nসীমাবদ্ধকতা বিজ্ঞানৰ প্ৰতিটো যুগতেই আছিল আৰু আজিও আছে। সীমাবদ্ধকতা বিজ্ঞানৰ বাবে কোনো দুৰ্বলতা হ'ব নোৱাৰে বৰঞ্চ এই সীমাবদ্ধকতাই নতুন নতুন তত্ত্ব আৰু ধাৰণাৰ সৃষ্টি কৰাত সহায়হে কৰে। বহু ক্ষেত্ৰত দেখা যায় বিজ্ঞানৰ বহু উচ্চশিক্ষাৰে পৰিপুষ্ট তথা বিজ্ঞানৰ ন ন অৱদানেৰে নিজৰ চাহিদা পূৰণ কৰিব বিচৰাসকলে বিজ্ঞানৰ ওপৰত আস্থা প্ৰদৰ্শন নকৰি নিজকে অন্ধবিশ্বাসীৰ বেপাৰীৰ হাতত সমৰ্পিত কৰাটো দুৰ্বল মনসিকতাৰ পৰিচয় দিয়াৰ বাহিৰে একো নহয়। আইনষ্টাইনে এনেই কোৱা নাছিল "বিজ্ঞানৰ মন্দিৰলৈ নানা তৰহৰ মানুহ আহে আৰু তেওঁলোকৰ প্ৰত্যকৰে অহাৰ উদ্দেশ্য ভিন ভিন। কিছুমান আহে বিজ্ঞান অধ্যয়ণ কৰি উচ্চতৰ বৌদ্ধিক আনন্দ লাভ কৰিবলৈ আৰু কিছুমান আহে একমাত্ৰ ব্যৱহাৰিক উদ্দেশ্যলৈ...।" যি কি নহওঁক বিজ্ঞান-প্ৰযুক্তিৰ আধুনিক যুগত বিজ্ঞানৰ সীমাবদ্ধকতাৰ কথাৰে জ্যোতিষক প্ৰতিষ্ঠা কৰিব যোৱাটো জ্যোতিষীৰ চূড়ান্ত দুৰ্বলতাৰ পৰিচয়ৰ বাহিৰে একো নহয়। আজি বিজ্ঞানৰ সীমাৱদ্ধকতাৰ ফাঁকবোৰত যি অন্ধবিশ্বাসৰ ভেঁকুৰ সৃষ্টি কৰা হৈছে তাক অনাগত দিনবোৰত বিজ্ঞানৰ চমৎকাৰী উত্তৰণে অতি সোণকালেই ধ্বংস কৰিব।
|
ঠাণ্ডা গাখীৰত ৰুটি ডুবাই খোৱাটো বৰ উপকাৰী। ৰুটি আৰু গাখীৰ ভিটামিন, কেলচিয়াম, আইৰন, প্ৰ'টিন আদিৰে ভৰপূৰ।
বিশেষজ্ঞৰমতে, ঠাণ্ডা গাখীৰত ডুবাই খোৱা ৰুটিয়ে দেহ শীতল ৰাখে। ই ডায়েবিটিজ আৰু ৰক্তচাপ ৰোগীসকলৰ বাবেও ভাল আহাৰ।
১) গাখীৰ আৰু ৰুটিত যথেষ্ট পৰিমাণে ভিটামিন, প্ৰ'টিন, কেলচিয়াম, মিনাৰেল, আইৰন, ফছফৰাছ আদি পোৱা যায়। এনেক্ষেত্ৰত গাখীৰত ডুবাই ৰুটি খোৱাটো ডায়েবেটিকৰ বাবে ভাল।
২) এই খাদ্যই ৰক্তচাপ নিয়ন্ত্ৰণৰ লগতে উচ্চ ৰক্তচাপে সৃষ্টি কৰা বহু অসুবিধাও নিয়ন্ত্ৰণত ৰাখে।
৩) এই খাদ্যই পেটৰ বহু সমস্যাৰ পৰাও সকাহ দিয়ে। ই কোষ্ঠকাঠিন্য, ডায়েৰিয়া, এচিডিটি আদিৰ পৰা সকাহ দিয়ে। ই পাচক তন্ত্ৰক শক্তিশালী কৰে।
৪) ই দেহক শীতল ৰখাৰ লগতে পাচক নলীদালক চাপমুক্ত কৰি ৰাখে।
৫) আপুনি যদি খুব ক্ষীণ বা দুৰ্বল, তেন্তে প্ৰতি ৰাতিপুৱা গাখীৰত ডুবাই ৰুটি খাব পাৰে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
ডিজিটেল ডেস্কঃ সমাগত গুজৰাট বিধানসভা নিৰ্বাচন। ৰাজ্যখনৰ নিৰ্বাচনক কেন্দ্ৰ কৰি অন্যান্য ৰাজনৈতিক দলৰ লগতে শাসনাধিস্ত বি জে পি ব্যস্ত হৈ পৰিছে। বিশেষকৈ এইবাৰ গুজৰাট দখলৰ বাবে আম আদমী পাৰ্টিয়ে ৰণকৌশল তৈয়াৰ কৰি ৰাজ্যখনত প্ৰচাৰ কাৰ্য তীব্ৰতৰ কৰি তোলাৰ লগতে শিক্ষা, স্বাস্থ্যকে ধৰি বিভিন্ন দিশৰ উন্নয়নৰ প্ৰতিশ্ৰুতিৰে জনতাৰ মাজত সোমাই পৰাক কেন্দ্ৰ কৰি শাসনাধিস্ত বিজেপিৰ সন্ত্ৰস্ত হৈ পৰিছে।
এনে পৰিস্থিতিত প্ৰধানমন্ত্ৰী নৰেন্দ্ৰ মোডীয়ে সঘনাই গুজৰাট ভ্ৰমণ কৰিবলৈ বাধ্য হৈছে। আজি পুনৰ প্ৰধানমন্ত্ৰী মোডীয়ে পুনৰ দুদিনীয়া কাৰ্যসূচীৰে গুজৰাটত উপস্থিত হৈছে গৈ। ৰাজ্যখনত আজি মোডীয়ে বহু হাজাৰ কোটি টকাৰ উন্নয়নমূলক প্ৰকল্পৰ শুভ উদ্বোধন কৰিব।
বিধানসভা নিৰ্বাচনক লক্ষ্য কৰি আজি গুজৰাটত মোডীয়ে ১৫ হাজাৰ ৬৭০ কোটি টকীয়া উন্নয়নমূলক প্ৰকল্পৰ আধাৰশিলা স্থাপন কৰিব। আজি মোডীয়ে প্ৰথমে গান্ধীনগৰৰ মহাত্মা মন্দিৰ সন্মিলন আৰু প্ৰদৰ্শনী কেন্দ্ৰত প্ৰতিৰক্ষা একক্সপো-২০২২ উদ্বোধন কৰিব।
ইয়াৰ পিছতে তেওঁ আদালাজত উৎকৰ্ষ ৰক্ষাৰ মিছন স্কুল মুকলি কৰিব। ইয়াৰ উপৰিও তেওঁ আন কেইবাটাও অনুষ্ঠানত অংশগ্ৰহণ কৰাৰ লগতে জনসভাতো ভাষণ প্ৰদান কৰিব।
|
বৰ্তমান মনোৰঞ্জন ক্ষেত্ৰখনত নৱপ্ৰজন্মৰ বাবে কেইবাটাও নতুন সুযোগৰ আৰম্ভণি হোৱা দেখিবলৈ পোৱা গৈছে। সঁচাকৈ ক'বলৈ গ'লে অসমীয়া মনোৰঞ্জন ক্ষেত্ৰখনত ডিজিটেল প্লেটফৰ্মে আচলতে ভালেকেইটা নতুন তথা ভিন্ন বিষয়বস্তুৰ পৰিকল্পনা কৰাৰ লগতে নৱপ্ৰজন্মৰ প্ৰতিভা বিকাশ কৰা স্বাৰ্থত ন-ন সুযোগ সমূহ মোকলাই দিছে। আমি ইতিমধ্যে আপোনালোকক আহিবলগীয়া সময়ত মুক্তিপাবলগীয়া অন্যতম OTT প্লেটফৰ্ম Nexster Studios ৰ বিষয়ে কিছু কথা জনাইছো। এই প্লেটফৰ্মটোত আহিবলগীয়া কেইবাখনো উল্লেখনীয় প্ৰকল্পই ইতিমধ্যে চচিয়েল মিডিয়াত খলকনি সৃষ্টি কৰাত সক্ষম হৈ পৰিছে। উক্ত প্লেটফৰ্মটোতেই আহিবলগীয়া সময়ত মুক্তিপাবলগীয়া এখন ৱেব চিৰিজৰ নাম হৈছে "শিপা"; ইতিমধ্যে ৱেব চিৰিজখনৰ ২৮ দিনীয়া শ্বুটিং চিড্যুলৰ সমাপ্তি ঘটিছে। থ্ৰীলাৰ ধৰ্মী এক হৃদয়স্পৰ্শী কাহিনী অন্তৰ্ভূক্তি কৰা হৈছে এই ৱেব চিৰিজখনত। কথাতেই কয়, "অভাৱেই সৃষ্টিৰ মূল"; বিগত বৰ্ষত মনোৰঞ্জন ক্ষেত্ৰখনত পৰা লক-ডাউনৰ বহুল প্ৰভাৱৰ পিছত শেহতীয়াকৈ ইমানেই নতুন কিছু পৰিকল্পনা লৈ আজিৰ যুৱপ্ৰজন্ম আহিছে যে তাক দেখি উৎসাহিত হৈ পৰিছে অসমীয়া প্ৰতিজন মনোৰঞ্জনপ্ৰেমী দৰ্শক। প্ৰতিজন অপেক্ষাৰত হৈ পৰিছে আটাইবোৰ প্ৰকল্প উপভোগ কৰিবলৈ।
এতিয়া আমি আহো "শিপা" ৰ কাহিনীলৈ; এক মানসিক বেমাৰৰ কাহিনীক অন্তৰ্ভূক্ত কৰি নিৰ্মাণ কৰি উলিওৱা হৈছে এই ৱেব চিৰিজ খন; ২০১৫ চনত এখন কিতাপ উলিওৱা হৈছিল যাৰ নাম আছিল "শিপা"। কিন্তু এই কিতাপখন বৰ্তমানলৈ যিয়ে পঢ়িছে সেই পঢ়ুৱৈ গৰাকী জীয়াই থকা নাই; গতিকে সেই কিতাপখন অসম চৰকাৰে উক্ত চনটোতেই বন্ধ কৰি পেলালে যদিও এতিয়াও অসমৰ চোকে-কোণে ক'ৰবাত এই কিতাপ খন দুই -এজন পঢ়ূৱৈয়ে পঢ়ি আছে। কিতাপখন কেনেকৈ তেওঁলোকৰ কাষ চাপে অথবা তেওঁলোকে কিতাপ খন কেনেদৰে পঢ়িবলৈ সক্ষম হয় এই আটাইবোৰ উৎসক লৈ অজ্ঞাত সকলো। ঘটনাক্ৰমে পিছলৈ কিতাপ খন কোনখন লাইব্ৰেৰী অথবা পুথিভঁৰালত আছে তাৰ এক সুক্ষ্ম আভাস লাভ কৰিবলৈ সক্ষম হয় দুগৰাকী ছাত্ৰৰ লগতে এগৰাকীয়ে ছাত্ৰীয়ে। পিছলৈ, উক্ত ছাত্ৰ-ছাত্ৰী তিনিগৰাকীৰ সৈতে কি ঘটিব অথবা পৰিস্থিতিটোৰ সৈতে তেওঁলোকে কেনেদৰে মোকাবিলা কৰে সেই আটাইবোৰ আপোনালোকে জানিবলৈ পাব এই ৱেব চিৰিজখনত।
ৰাজা চৰণ সিঙৰ পৰিচালনাৰে নিৰ্মিত এই ৱেব চিৰিজখনত অভিনয় কৰিছে ৰাজু ৰয়, চিন্ময় কটকী, সুৰুজ কলিতা, হেমাগ্নি কাশ্যপ, শংকু বৰমুদৈৰ লগতে আন কেইবাগৰাকীও ন-পূৰণি শিল্পীয়ে। তেওঁলোকৰ এই প্ৰচেষ্টাক লৈ ৰূপালীপৰ্দাৰ তৰফৰ পৰা জনাইছো শুভকামনা।
|
যিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Reocan লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।
Reocanৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।
নহয়, Reocan লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।
|
পুৱতি নিশা মহানগৰত ধুমুহাৰ তাণ্ডৱৰ ফলত ৰাজ্যৰ ভিন্ন প্ৰান্তৰ লগতে মহানগৰীৰ ভিন্ন অংশত ব্যাপক ক্ষতি হোৱা দেখিবলৈ পোৱা গৈছে। বহুকেইখন বিহুতলীৰ মণ্ডপ ধুমুহাই চেপেটা কৰি পেলোৱাৰ উপৰি খানাপাৰা খেলপথাৰত থকা বিজেপিৰ হেলিপেডৰ অস্থায়ী কাৰ্য্যালয়টোও ধুমুহাই তচনচ কৰি পেলায়।
আনহাতে একে ঠাইতে থকা গেৰুৱা দলটোৰ নিৰ্বাচনী প্ৰচাৰৰ কাৰ্যালয় এটাও ধুমুহাৰ ফলত নিশ্চিহ্ন হৈ পৰে। মহানগৰীৰ জি এছ ৰোডতো বিভিন্ন স্থানত গছ বাগৰি পৰে।
প্ৰচণ্ড ধুমুহাৰ ফলত ভাগি পৰে লতাশিল বিহুৰ মঞ্চ আৰু ৰভাঘৰো। লতাশিল বিহুৰ আজি অন্তিম দিনৰ কাৰ্য্যসূচী আছিল আৰু ঐতিহাসিক বিহু সম্ৰাজ্ঞী প্ৰতিযোগিতা অন্যতম কাৰ্য্যসূচী আছিল। প্ৰতি বছৰে আয়োজন কৰি অহা আৰু গোটেই অসমৰ দৃষ্টি থকা এই প্ৰতিযোগিতাখন অনুষ্ঠিত কৰিবৰ বাবে আয়োজকসকলে ধুমুহাই বিধ্বস্ত কৰা মঞ্চ যুদ্ধকালীন তত্পৰতাৰে পুনৰ নিৰ্মাণত লাগিছে।
মালিগাঁও, চানমাৰি আৰু আন বহুকেইঠাইৰ বিহুতলীৰ পেণ্ডেলো ধুমুহাই ভাঙি পেলোৱাৰ খবৰ পোৱা গৈছে।
ধুমুহাৰ ফলত বহু ঠাইত গছ পৰি পথ বন্ধ হৈ পৰাৰ লগতে বিদ্যুৎ সংযোগ বিচ্ছিন্ন হৈ মহানগৰীবাসীৰ দৈনন্দিন স্বাভাৱিক গতিশীলতাক প্ৰভাৱিত কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
বিদ্যুতৰ অনিয়মীয়া যোগানে প্ৰায়ে জনসাধাৰণক বিপাঙত পেলায়। কোনো প্ৰয়োজনীয় কামৰ সময়ত বিদ্যুৎ কৰ্তনে সুচাৰুৰূপে কৰ্ম সম্পাদনত যথেষ্ট বাধা দিয়ে।
পিছে বিদ্যুৎ কৰ্তনৰ ফলত দেখা দিয়া এটা বিশেষ ঘটনাইহে এতিয়া হাঁহিৰ খোৰাক যোগাইছে। এই ঘটনা ঘটিছে মধ্য প্ৰদেশত।
মধ্য প্ৰদেশৰ আছলানা নামৰ এখন গাঁৱত বিদ্যুৎ কৰ্তনৰ ফলত দুগৰাকী কইনা ভুল পুৰুষৰ সৈতে বিবাহপাশত আৱদ্ধ হোৱাৰ পৰা কথমপি ৰক্ষা পৰে।
গাঁওখনৰ বাসিন্দা ৰমেশ ভীৱাৰে তেওঁৰ তিনিগৰাকী কন্যা- নিকিতা, কৰিশ্মা আৰু কোমলৰ একেদিনাই একে স্থানতে বিবাহৰ আয়োজন কৰিছিল।
নিকিতাই ভোলা নামৰ এজন ব্যক্তিৰ সৈতে বিবাহ পাশত আৱদ্ধ হোৱাৰ পৰিৱৰ্তে কৰিশ্মাৰ বিয়া গণেশ নামৰ এজন যুৱকৰ সৈতে ঠিক কৰা হৈছিল।
পিছে বিবাহৰ সামাজিক ৰীতি মতে অনুষ্ঠান চলি থকাৰ সময়তে হঠাৎ বিদ্যুৎ কৰ্তনে বিবাহথলীত অন্ধকাৰময় পৰিস্থিতিৰ সৃষ্টি হয়।
আন্ধাৰৰ মাজতে বিবাহৰ কাৰ্যসূচী চলায় নিয়ে পুৰোহিতে। পিছে তেনে সময়তে পুনৰ বিদ্যুৎ সংযোগ ঘূৰি অহাত চকু কপালত উঠে বিবাহথলীত সমবেত ৰাইজৰ।
অন্ধকাৰৰ মাজতে দুই দৰা ভোলা আৰু গণেশে ভুলবশতঃ ইজনে সিজনৰ কইনাৰ সৈতে সামাজিক ৰীতি অনুসৰি অগ্নিৰ চাৰিওফালে পদক্ষিন কৰা দেখি হতবাক হৈ পৰে সকলো।
আনহাতে ভুলতে পৰস্ত্ৰী-পৰপুৰুষৰ সৈতে বিবাহত বহা দেখি হতবাক হৈ পৰে খোদ দৰা-কইনাও।
অৱশ্যে ৰীতি অনুসৰি জুইৰ চাৰিওফালে সাত পাক সম্পূৰ্ণ নোহোৱাৰ বাবে ভুলতে স্বামী-স্ত্ৰী হোৱাৰ পৰা ৰক্ষা পৰে আটাইকেইজন বিবাহপ্ৰাৰ্থী।
ভুল ধৰিব পাৰি সঠিক দম্পতীসকলক পুনৰ মিলাই দিয়া হয় আৰু বিবাহৰ ৰীতি-নীতি সঠিকভাৱে সম্পূৰ্ণ কৰা হয়।
দুয়োগৰাকী কইনাই একে ধৰণৰ পোছাক পিন্ধাৰ বাবে অন্ধকাৰৰ মাজত এই বিভ্ৰান্তি সংঘটিত হৈছিল বুলি তেওঁলোকে সদৰি কৰে।
সম্প্ৰতি এই ঘটনা সামাজিক মাধ্যমত ভাইৰেল হৈ পৰাৰ পিছত ব্যাপক হাস্যৰসৰ যোগান ধৰিছে।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
নিজা প্ৰতিবেদক, ডিব্ৰুগড়ঃ যোৱা ৭ জুলাই বুধবাৰে সন্ধিয়া ৬ বজাৰ পৰা সদৌ অসম মইনা পাৰিজাত আৰু ইউনিচেফৰ উদ্যোগত অনলাইনযোগে পুষ্টিহীনতাৰ ওপৰত এখনি ৱেবিনাৰ অনুষ্ঠিত হয়। এই অনুষ্ঠানত সমল ব্যক্তি হিচাপে উপস্থিত থাকে শিশুৰোগ বিশেষজ্ঞ ড° ৰিজুমণি সোণোৱাল। প্ৰায় ৩৫ জন যুৱ সাংবাদিকে এই ৱেবিনাৰত অংশগ্ৰহণ কৰে আৰু অনুষ্ঠানটোৰ আঁত ধৰে সমন্বয়ক কংকনা বৰুৱা আৰু প্ৰণয় দাসে। ড° ৰিজুমণি সোনোৱালে পুষ্টিহীনতাৰ কাৰণ, লক্ষণ, ফলাফল আৰু ইয়াৰ প্ৰতিকাৰ সম্পৰ্কে গুৰুত্বপূৰ্ণ বক্তৃতা প্ৰদান কৰে। সদৌশেষত সকলোৰে মাজত এক প্ৰশ্নকাল তথা মতবিনিময়ৰ ব্যৱস্থা কৰা হয় যাৰ দ্বাৰা যুৱ সাংবাদিকসকল যথেষ্ট লাভান্বিত হয় আৰু এই কৰ'না মহামাৰীৰ সময়তো ঘৰতে থাকি জ্ঞান অৰ্জন কৰিবলৈ সক্ষম হয়।
|
পুলৱামা কাণ্ডৰ এবছৰ পূৰ্তিৰ সময়তে চি বি এছ ইয়ে ঘটনাটোত চহিদবৰণ কৰাসকলৰ সন্তানলৈ চলিত ব'ৰ্ড পৰীক্ষাত বিশেষ সুবিধা আগবঢ়াইছে।
১৫ ফেব্ৰুৱাৰিৰ পৰা আৰম্ভ হোৱা চি বি এছ ইৰ দশম আৰু দ্বাদশ শ্ৰেণীৰ পৰীক্ষাত এই সুবিধাসমূহ আগবঢ়োৱা হৈছে।
ক) একে বা বেলেগ চহৰলৈ পৰীক্ষা কেন্দ্ৰ সলনিৰ সুবিধা।
খ) কোনো পৰীক্ষাৰ্থী ব্যৱহাৰিক পৰীক্ষাত অনুপস্থিত থাকিলে তেওঁৰ সুবিধা অনুসৰি অহা ২ এপ্ৰিললৈকে পৰীক্ষাত বহিব পাৰিব।
গ) কোনো বিষয়ত তেওঁলোকে পিছত পৰীক্ষাত বহিব খুজিলে সেই সুবিধা প্ৰদান কৰা হৈছে।
এই সুবিধাসমূহ গ্ৰহণ কৰিব খোজা চহিদ সন্তানসকলক তেওঁলোকৰ বিদ্যালয়ৰ জৰিয়তে চি বি এছ ইৰ আঞ্চলিক কাৰ্য্যালয়ৰ সৈতে যোগাযোগ কৰিবলৈ জনোৱা হৈছে।
তাৰোপৰি, বিশেষ সহায়ৰ প্ৰয়োজন থকা পৰীক্ষাৰ্থীসকললৈয়ো ব'ৰ্ডে ৰেহাই আগবঢ়াইছে।
Rights of Persons with Disabilities Act 2016ৰ অধীনত তেওঁলোকক এই সহায় আগবঢ়োৱা হৈছে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
সাময়িক সকাহ! প্ৰত্যাহ্বানৰ প্ৰত্যুত্তৰ পূজাৰা-কোহলীৰ -\nHomeক্ৰীড়াসাময়িক সকাহ! প্ৰত্যাহ্বানৰ প্ৰত্যুত্তৰ পূজাৰা-কোহলীৰ\nসাময়িক সকাহ! প্ৰত্যাহ্বানৰ প্ৰত্যুত্তৰ পূজাৰা-কোহলীৰ\nহেডিংলিঃ হেৰুৱা ছন্দৰ আঁত বিচাৰি পাইছে ভাৰতে। হেডিংলিত কোহলী বাহিনীৰ ৰোমাঞ্চকৰ প্ৰত্যাৱৰ্তন। ইংলেণ্ডৰ বিৰুদ্ধে টেষ্টৰ তৃতীয় দিনৰ শেষত কিছু পৰিমাণে স্বস্তিৰ নিশ্বাস পেলাইছে ভাৰতীয় দলটোৱে। কঠিন পৰিস্থিতিৰ পৰা সামান্য পৰিমাণে হ'লেও ভাৰতীয় বেটিং ব্ৰিগেডে নিজকে উদ্ধাৰ কৰিবলৈ সক্ষম হৈছে। তৃতীয় দিনৰ শেষত ২টা উইকেট হেৰুৱাই ২১৫ৰান কৰিবলৈ সক্ষম হৈছে ভাৰতে।\nলৰ্ডছ টেষ্টৰ চেঞ্চুৰিয়ান কে এল ৰাহুলে আৰম্ভণিতে আউট হোৱাৰ পাছত বিকল্প ৰণকৌশলত অৱতীৰ্ণ হয় ভাৰত। অধিনায়ক বিৰাট কোহলীয়ে অপৰাজিত ৪৫ আৰু চেটেশ্বৰ পূজাৰাৰ ৯১ৰানে সাময়িক সকাহ দিছে ভাৰতীয় দলটোক। প্ৰথম ইনিংছত ভাৰতীয় বেটছমেনৰ অনাকাংক্ষিত ব্যৰ্থতাৰ পাছত অতি সংযমেৰে ইংলেণ্ডে বান্ধি দিয়া ৩৪৫ৰানৰ চোঁচা লৈছে ভাৰতে। সম্প্ৰতি ১৩৯ৰানত পিছপৰি আছে ভাৰত। সৰ্বোপৰি, তৃতীয় উইকেটৰ বাবে ৯৯ ৰানৰ অংশীদাৰিত্ব গঢ়ি তুলিছে পূজাৰা-কোহলীয়ে। আজি চতুৰ্থ দিনা ইংলেণ্ডৰ বিৰুদ্ধে ভাৰতে কিমান তৰিৎগতিৰে আগবাঢ়িব পাৰে তাকে অধীৰ অপেক্ষাৰ বাট চাইছে ভাৰতীয় ক্ৰিকেট অনুৰাগীসকলে।\nPrevious articleঅভিনন্দন ভাৱিনাঃ পেৰাঅলিম্পিকত নিশ্চিত প্ৰথমটো পদক\nNext articleপঞ্জশীৰ সীমান্তত পাক সেনাৰ সামৰিক অনুশীলন!
|
জ্যেষ্ঠ কেন্দ্ৰীয় মন্ত্ৰী নীতীন গাদকাৰি পৰিয়ালৰ বিমান ভাৰা ব্ৰহ্মপুত্ৰ ব'ৰ্দে বহন কৰাৰ বাতৰি নৰ্থ ইষ্ট নাও-ত সোমবাৰে প্ৰকাশ হোৱাৰ পিছতে বিৰোধীৰ প্ৰশ্নবাণৰ মুখত পৰিছে মোদী চৰকাৰ।
"চৰকাৰত কি চলিছে?" প্ৰধান মন্ত্ৰী নৰেন্দ্ৰ মোদীয়ে বিৰোধী দলসমূহক কৰি অহা সমালোচনাৰ উল্লেখ কৰি এই প্ৰশ্ন চি পি আই (এম)ৰ পলিতব্যুৰ' সদস্য নীলোৎপল বসুৰ।
অসমৰ বান নিয়ন্ত্ৰণৰ ধন কেন্দ্ৰীয় মন্ত্ৰীৰ ব্যক্তিগত ভ্ৰমণত খৰচ হোৱাটো "ভয়ংকৰ" আৰু ইয়াক মোদী চৰকাৰৰ "জনগণৰ বিৰুদ্ধে যুদ্ধ" বুলি অভিহিত কৰিছে বাওঁপন্থী নেতাজনে।
"অসমৰ বান নিয়ন্ত্ৰণৰ ক্ষেত্ৰত ব্ৰহ্মপুত্ৰ ব'ৰ্দ এটা গুৰুত্বপূৰ্ণ সংস্থা।...এজন কেন্দ্ৰীয় মন্ত্ৰীৰ অৱসৰ যাপনৰ নামত ইমান বৃহৎ পৰিমাণত ৰাজহুৱা সম্পদ অপচয়ৰ ছবি ভয়ংকৰ," নৰ্থ ইষ্ট নাওত বসুৰ মন্তব্য।
নতুন দিল্লীৰ পৰা যোৰহাটলৈ অৱসৰ যাপনৰ বাবে ২০১৭ চনৰ ২৯ ডিচেম্বৰত অহা কেন্দ্ৰীয় জল সম্পদ মন্ত্ৰী গাদকাৰি আৰু তেওঁৰ পৰিয়ালৰ চাৰিদিনীয়া ভ্ৰমণত ব্যৱহৃত বিমানখনৰ ভাৰা পৰিশোধত ব্ৰহ্মপুত্ৰ ব'ৰ্দে ব্যয় কৰিছিল ৩১.৪৮৩২৬ লাখ টকা।
বিমানখনৰ চাৰিদিনৰ ভাৰা ৬২.৯৬৬৫২ লাখ টকাৰ আধা ব্ৰহ্মপুত্ৰ ব'ৰ্দে আৰু বাকী আধা অৰ্থাৎ ৩১.৪৮৩২৬ লাখ টকা বহন কৰিছিল ৰাষ্ট্ৰীয় ঘাইপথ আন্তঃগাঁথনি উন্নয়ন নিগমে (NHIDC)।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
চ'ছিয়েল মিডিয়াৰ আটাইতকৈ জনপ্ৰিয় মাধ্যম হৈছে ফেইচবুক। বিশ্বৰ প্ৰায়সংখ্যক মানুহৰে আজিৰ তাৰিখত একোটা ফেইচবুকৰ একাউন্ট আছে।
ফেইচবুকৰ যোগেদি সমাজত বিভিন্ন ধনাত্মক কাম সম্পন্ন হ'লেও ইয়াৰ ঋণাত্মক প্ৰভাৱে সমাজৰ ক্ষতি কৰাও দেখা গৈছে।
আনকি একাংশ দুষ্কৃতিকাৰীয়ে আনৰ ফেইচবুকৰ একাউন্ট হেক কৰি গোপনীয়তা ফাদিল কৰা উপৰি অসামাজিক প'ষ্ট আদি শ্বেয়াৰ কৰি বিপদ পেলোৱা দেখা যায়।
সেয়ে ফেইচবুক ব্যৱহাৰকাৰীয়ে নিজৰ একাউন্টৰ গোপনীয়তা ৰক্ষা কৰি চলিব লাগে।
ফেইচবুকৰ একাউন্ট এটাৰ খোলাৰ পিছত বন্ধুত্ব নিৰ্বাচনত সচেতন হ'ব লাগে। অপৰিচিত আৰু প্ৰফাইলত ডিটিলেইছ উল্লেখ নথকা একাউন্টৰ গৰাকীক ফ্ৰেইণ্ড ৰিকুৱেষ্ট গ্ৰহণ কৰা উচিত নহয়।
কিছুমানে অনাহক বা অআহূত প'ষ্টত আপোনাক টেগ কৰি লাজত পেলাব পাৰে। সেই বাবে আপুনি নিজৰ একাউণ্টৰ প'ষ্টবোৰ ৰিভিউ কৰি থাকিব লাগে। যদি কোনোৱে আপোনাক তেনে প'ষ্টত টেগ কৰে আপুনি লগে লগে টেগটো ৰিম'ভ কৰিব পাৰে। আপুনি নিজৰ টাইম লাইন আৰু টেগিঙত গৈ ক্লীক কৰি টেগ ৰিভিউ কৰিব পাৰে।
আপুনি নিজৰ টাইম লাইন নিৰ্দিষ্ট মানুহৰ বাবেহে উপলব্ধ কৰিব পৰাও সুবিধাও আছে। আপোনাৰ ফ্ৰেইণ্ড লিষ্টত থকা কোনো ব্যক্তিক আপোনাৰ প'ষ্ট প্ৰত্যক্ষ কৰাৰ পৰা বঞ্চিত কৰি ৰাখিব পাৰে।
যদি কোনো ব্যক্তিয়ে আপোনাক হাৰাশাস্তি কৰে অথবা আপোনাৰ ব্যক্তিত্বক হেয় প্ৰতিপন্ন কৰিব খুজিছে তেনে লোকক আপুনি স্থায়ীভাৱে ব্লক কৰিব পাৰে। ব্যক্তিজনক ব্লক কৰাৰ পিছত তেওঁ ফেইচবুকত আপোনাৰ কোনোপ্ৰধ্যে আৰু হাৰাশাস্তি কৰিব নোৱাৰিব।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
মুখ্যমন্ত্ৰীয়ে ফলাফল প্ৰকাশৰ দিন ঘোষণাৰ এদিন আগতে ৱেবচাইটত ফলাফল প্ৰকাশ হোৱাৰ লগতে উত্তীৰ্ণ প্ৰাৰ্থীৰ প্ৰাপ্ত নম্বৰ প্ৰকাশ নকৰাত আশ্চৰ্য প্ৰকাশ কৰিছে ভাৰতৰ গণতান্ত্ৰিক যুৱ ফেডাৰেছন (ডি ৱাই এফ আই)ৰ অসম ৰাজ্যিক কমিটিয়ে।
নিযুক্তি প্ৰত্যাশী প্ৰাৰ্থীসকলে অধীৰ আগ্ৰহেৰে ফলাফললৈ বাট চাই আছিল যদিও মুখ্যমন্ত্ৰীয়ে ঘোষণা কৰা নিৰ্দিষ্ট তাৰিখৰ পৰিৱৰ্তে এদিন আগতে ফলাফল প্ৰকাশ হোৱা আৰু প্ৰাপ্ত নম্বৰ প্ৰকাশ নকৰাত নানা সন্দেহৰ সৃষ্টি হৈছে।
লগতে পঢ়কঃ 'প্ৰধানমন্ত্ৰী দৰাচলতে ধৰ্ষণকাৰীসকলৰ সৈতে আছে!'-কাৰ অভিযোগ?
উল্লেখ্য যে ২৬ হাজাৰ পদৰ নিযুক্তিৰ বাবে অনুষ্ঠিত কৰা বাচনি পৰীক্ষাৰ পাছত গুৰুতৰ অনিয়ম সম্পৰ্কত কেইবাটাও অভিযোগ উত্থাপিত হৈছে।
ভিক্টৰ দাস নামৰ যুৱকজনে অনিয়মৰ অভিযোগ উত্থাপন কৰাৰ উপৰি এই কাৰ্যত জৰিত লোকৰ ফোন নম্বৰ আৰক্ষীক জমা দিছিল। কিন্তু এই নম্বৰ বা অভিযোগ সম্পৰ্কে কি ব্যৱস্থা গ্ৰহণ কৰিলে সেই সম্পৰ্কে অসম চৰকাৰ বা আৰক্ষী বাহিনীয়ে আজিলৈ কোনো তথ্য প্ৰকাশ নকৰিলে। এনে উদ্বেগ আৰু সন্দেহ চলি থকাৰ মাজতে আশ্চৰ্যকৰভাৱে কালি ফলাফল প্ৰকাশ হ'ল।
আনহাতে, আশ্চৰ্যজনকভাৱে চৰকাৰে চতুৰ্থ বৰ্গৰ পদৰ বাবে মৌখিক পৰীক্ষা ল'ব বুলি ঘোষণা কৰিছে। অসমৰ প্ৰাথমিক বিদ্যালয়ৰ পৰা বিশ্ববিদ্যালয় পৰ্যন্ত নিযুক্তিৰ ক্ষেত্ৰত কোনো মৌখিক পৰীক্ষাৰ ব্যৱস্থা নাই। এনে অৱস্থাত চতুৰ্থ বৰ্গৰ পদৰ নিযুক্তিৰ বাবে হঠাৎ মৌখিক পৰীক্ষাৰ ব্যৱস্থা কৰা হ'ল কিয় ? খোদ প্ৰধানমন্ত্ৰী আৰু ৰাজ্যৰ মুখ্যমন্ত্ৰীয়ে ঘোষণা কৰিছিল যে চতুৰ্থ বৰ্গৰ পদত কোনো মৌখিক পৰীক্ষা নাথাকে, তেন্তে এয়া কি ?
ডি ৱাই এফ আইয়ে আশংকা প্ৰকাশ কৰিছে যে এই মৌখিক পৰীক্ষাৰ নামত যথেষ্ট স্বজন তোষণ কৰাৰ সম্ভাৱনা আছে। সেয়ে ডি ৱাই এফ আইয়ে দাবী কৰিছে প্ৰাৰ্থীসকলৰ প্ৰাপ্ত নম্বৰ প্ৰকাশ কৰক; সৰ্বোচ্চ নম্বৰ প্ৰাপ্তসকলক নিযুক্তি দিয়ক আৰু ফলাফল প্ৰকাশৰ ঘোষিত দিনৰ আগতে কেনেকৈ ফলাফল প্ৰকাশ হ'ল সেয়া স্পষ্ট কৰক।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
ডিজিটেল সংবাদ, বোকাখাতঃ দিপাৱলীৰ প্ৰাকক্ষণত বোকাখাতৰ ৰাজপথত ফুটগধুলিতে সংঘটিত হ'ল ভয়ংকৰ ঘটনা । ৩ দুৰ্বৃত্তই উপৰ্যুপৰি আক্ৰমণ কৰিলে কলেজীয়া ছাত্ৰ-ছাত্ৰীক ।
এই ঘটনাত নিৰ্যাতনৰ বলি হ'ল হৈছে দুগৰাকী ছাত্ৰী । বোকাখাতৰ ৩৭ নং ৰাষ্ট্ৰীয় ঘাইপথৰ কাষতে থকা 'মি এণ্ড মম' নামৰ ৰেষ্টুৰেণ্টখনৰ সন্মুখত সংঘটিত হয় এই ঘটনা ।
ৰেষ্টুৰেণ্টখনত চাহ খাই থকা অৱস্থাত ৩ উদণ্ড যুৱকে আহি অতৰ্কিতে আক্ৰমণ কৰে ছাত্ৰ-ছাত্ৰীৰ দলটোক। এই ঘটনাৰ সমগ্ৰ দৃশ্য বন্দী হৈ আছে চিচি টিভিৰ কেমেৰাত ।
আক্ৰমণকাৰী ৩ যুৱক হৈছে লালু চেতিয়া, ভাষ্কৰ বৰা আৰু দীপ ৰাজবংশী। এই ৩ যুৱকক ইতিমধ্যে আৰক্ষীয়ে আটক কৰিছে ।
ইফালে বোকাখাত মহকুমা ছাত্ৰ সন্থাৰ অভিযোগ যে এই ঘটনাত জড়িত আছে অগপ দলৰ ছাত্ৰ পৰিষদৰ সদস্য । আটক ৩ দুৰ্বৃত্তৰ বিৰুদ্ধে কঠোৰ শাস্তিমূলক ব্যৱস্থা ল'বলৈ দাবী ছাত্ৰ সংগঠনটোৰ ।
|
ছিৰিয়া চৰকাৰৰ জৰুৰীকালীন মানৱীয় সাহায্যৰ অনুৰোধৰ প্ৰতি সহাৰি জনাই ভাৰতে যুদ্ধবিধ্বস্ত দেশখনলৈ ২০০০ টন চাউলৰ সাহায্য আগবঢ়াইছে।
ভাৰতে ছিৰিয়ালৈ জৰুৰীকালীনভাৱে ২০০০ টন চাউলৰ সাহায্য আগবঢ়াইছে বুলি শুকুৰবাৰে ভাৰতৰ বৈদেশিক পৰিক্ৰমা মন্ত্ৰ্যালয়ৰ তৰফৰ পৰা প্ৰকাশ কৰা হয়।
ছিৰিয়াত থকা ভাৰতীয় ৰাষ্ট্ৰদূত হাফিজুৰ ৰহমানে ছিৰিয়া চৰকাৰৰ বিভাগীয় প্ৰতিনিধিৰ হাতত বৃহস্পতিবাৰে প্ৰথম পৰ্যায়ৰ ১০০০ টন চাউল অৰ্পন কৰে।
ৰাষ্ট্ৰসংঘৰ তৰফৰ পৰা বিভিন্ন ক্ষেত্ৰত সাহায্যৰে ছিৰিয়ালৈ শান্তি আৰু সুস্থিৰতা ঘুৰাই অনাৰ বাবে প্ৰয়াস চলাই থকা হৈছে।
|
জিঅ'ই সকাহৰ ব্যৱস্থা হিচাপে উত্তৰ-পূবৰ ধুমুহা, প্ৰচণ্ড বৰষুণ, বানপানী আৰু ভূমিস্খলনৰ দ্বাৰা আক্ৰান্ত অঞ্চলসমূহৰ গ্ৰাহকৰ বাবে বিনামূলীয়া সেৱা আগবঢ়াইছে।
জিঅ'ই সকাহৰ ব্যৱস্থা হিচাপে উত্তৰ-পূবৰ ধুমুহা, প্ৰচণ্ড বৰষুণ, বানপানী আৰু ভূমিস্খলনৰ দ্বাৰা আক্ৰান্ত অঞ্চলসমূহৰ গ্ৰাহকৰ বাবে বিনামূলীয়া সেৱা আগবঢ়াইছে।
Share this:
প্ৰাকৃতিক দুৰ্যোগৰ সময়ত নিজৰ গ্ৰাহকৰ কাষত থিয় দিছে ৰিলায়েঞ্চ জিঅ'ই। জিঅ'ই সকাহৰ ব্যৱস্থা হিচাপে উত্তৰ-পূবৰ ধুমুহা, প্ৰচণ্ড বৰষুণ, বানপানী আৰু ভূমিস্খলনৰ দ্বাৰা আক্ৰান্ত অঞ্চলসমূহৰ গ্ৰাহকৰ বাবে বিনামূলীয়া সেৱা আগবঢ়াইছে।
ৰিলায়েন্স জিঅ'ই ঘোষণা কৰিছে বিনামূলীয়া চাৰিদিনীয়া আনলিমিটেড প্লেন। ইয়াৰ নেটৱৰ্কৰ ভিতৰত আনলিমিটেড ফ্ৰী কল আৰু প্ৰতিদিনে ১.৫ জিবি পৰ্যন্ত ডাটা সেৱাৰ লগতে আক্ৰান্ত উত্তৰ-পূবৰ ৰাজ্যসমূহৰ গ্ৰাহকসকলক চাৰিদিনৰ বাবে প্ৰতিদিনে ১০০টা এছএমএছৰ ব্যৱস্থা কৰা হৈছে।
জিঅ'ই এই দুৰ্যোগৰ সময়ত গ্ৰাহকৰ সৈতে দৃঢ়তাৰে থিয় দিছে। তেওঁলোকৰ আপোনজনৰ সৈতে যোগাযোগত থাকিবলৈ আৰু সংযোগত থাকিবলৈ সহায় কৰিবলৈ Jioই এটা বিনামূলীয়া ৪ দিনৰ আনলিমিটেড ভইচ এণ্ড ডাটা পেক আৰু প্ৰতিদিনে ১০০ smsৰ সুবিধা প্ৰদান কৰিছে।
বহু অঞ্চলত অব্যাহত থকা বৰষুণৰ ফলত পৰিস্থিতি আৰু অধিক অৱনতি ঘটিব পাৰে। কিছুমান অঞ্চলত নেটৱৰ্ক কাটি পেলোৱা হয় আৰু গ্ৰাহকৰ সৈতে যোগাযোগ কৰিব পৰা নাযায়, আনহাতে আন কিছুমান ক্ষেত্ৰত গ্ৰাহকে ৰিচাৰ্জ কৰিব নোৱাৰে।
৪ দিনীয়া পেকত ১.৫ জিবি হাই স্পীড ডাটা আৰু আনলিমিটেড ভইচৰ লগতে প্ৰতিদিনে ১০০টা এছএমএছৰ সুবিধা থাকিব। এই অভিযানত যিবোৰ ৰাজ্য সামৰি লোৱা হৈছে সেইবোৰ হ'ল - অৰুণাচল প্ৰদেশ, মিজোৰাম, মেঘালয় আৰু মণিপুৰ।
Optical Illusion: ক'লা-বগা সৰু বৰ্গবোৰৰ মাজত লুকাই আছে এটা শব্দ, ১০ ছেকেণ্ডত বিচাৰি উলিয়াব পাৰিবনে আপুনি?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
|
ডিজিটেল ডেস্কঃ বলাৎকাৰ, নিৰ্যাতন আৰু শিশু অপহৰণ গোচৰত অভিযুক্ত হৈ বৰ্তমান পলাতক হৈ থকা স্বয়ম্ভূ ভগৱান নিত্যানন্দৰ এটা ভিডিঅ' শেহতীয়াকৈ ভাইৰেল হৈ পৰিছে। আৰক্ষী আৰু অনুসন্ধানকাৰী সংস্থাই বিচাৰি ফুৰা পলাতক স্বামীজনে ভিডিঅ'টোত নিজকে পৰম শিৱ বুলি মন্তব্য কৰিছে। ভিডিঅ'টোত নিত্যানন্দই দাবী কৰিছে যে তেওঁক কোনেও চুব নোৱাৰে অথবা কোনো আদালতে তেওঁৰ বিৰুদ্ধে গোচৰ চলাব নোৱাৰে।
উল্লেখ্য যে, স্বামী নিত্যানন্দৰ বিৰুদ্ধে কিশোৰী বলাৎকাৰ আৰু নিৰ্যাতনৰ অভিযোগ থকাৰ উপৰিও শিশু অপহৰণ আৰু আহমেদাবাদত থকা আশ্ৰমত বন্দী কৰি ৰাখি বিভিন্ন অসামাজিক কামত শিশুসকলক নিয়োজিত কৰাৰ অভিযোগ আছে। ইতিমধ্যে এই অভিযোগ সন্দৰ্ভত আৰক্ষীয়ে তদন্ত আৰম্ভ চলাই তেওঁৰ দুই মহিলা সেৱিকাক গ্ৰেপ্তাৰো কৰিছে।
ইফালে খবৰ অনুসৰি, নিত্যানন্দই দেশৰ পৰা পলায়ন কৰি লেটিন আমেৰিকাৰ ইক্কেডোৰত এটা দ্বীপ ক্ৰয় কৰি হিন্দু ৰাষ্ট্ৰ হিচাপে ঘোষণা কৰিছে। সেই দ্বীপটোৰ নাম নিত্যানন্দই 'কৈলাশ' ৰখা বুলিও খবৰ প্ৰকাশ পাইছে। ভাৰতৰ বিদেশ মন্ত্ৰণালয়ে নিত্যানন্দক গ্ৰেপ্তাৰ বাবে যৎপৰোনাস্তি চেষ্টা অব্যাহত ৰাখিছে। তেওঁৰ পাছপ'ৰ্ট বাতিল কৰা হৈছে।
প্ৰণিধানযোগ্য যে, নিত্যানন্দৰ প্ৰকৃত নাম হৈছে ৰাজশেখৰন। তামিলনাডুৰ নিৱাসী নিত্যানন্দই ২০০০ চনত বাংগালুৰুত এখন আশ্ৰম স্থাপন কৰে। তেওঁৰ বিৰুদ্ধে ফ্ৰান্স চৰকাৰেও ৪ লাখ ডলাৰ প্ৰৱঞ্চনাৰ গোচৰত তদন্ত অব্যাহত ৰাখিছে। যোৱা মাহত তেওঁৰ আশ্ৰমৰ পৰা দুগৰাকী কিশোৰী সন্ধানহীন হোৱাৰ পিছতে তদন্তত নিত্যানন্দৰ প্ৰকৃত মুখা খোল খায়।
|
উদ্ভিদ আৰু প্ৰাণীৰ সংৰক্ষণ Class 8 বিজ্ঞান পাঠ 7\nউদ্ভিদ আৰু প্ৰাণীৰ সংৰক্ষণ\nপাঠৰ নাম উদ্ভিদ আৰু প্ৰাণীৰ সংৰক্ষণ প্ৰশ্ন উত্তৰ\nপাঠৰ নং পাঠ 7\nউদ্ভিদ আৰু প্ৰাণীৰ সংৰক্ষণ Class 8\nপ্রশ্ন 1ঃ খালী ঠাই পূৰ কৰা।\n(ক) প্রাণীসমূহক সিহঁতৰ প্ৰাকৃতিক আবাসস্থলীত সংৰক্ষণ কৰি ৰখা ঠাইকে ___বুলি কোৱা হয়।\n(খ) এটা নির্দিষ্ট অঞ্চলত পােৱা প্ৰজাতিক ___বুলি জনা যায়।\n(গ) ___ৰ পৰিৱর্তনৰ বাবে প্ৰব্ৰজনকাৰী চৰাইবােৰে বহু দূৰণিৰ ঠাইলৈ উৰি যায়।\nউত্তৰঃ (ক) চিৰিয়াখানা (খ) থলুৱা প্রজাতি (গ) জলবায়ু\nপ্রশ্ন 2ঃ এটাৰ পৰা আনটোক পৃথক কৰা।\n(ক) বন্যপ্রাণী অভয়াৰণ্য আৰু জীৱমণ্ডল সংৰক্ষিত অঞ্চল।\n(খ) চিৰিয়াখানা আৰু অভয়াৰণ্য। (গ) বিপন্ন আৰু বিলুপ্ত প্রজাতি।\n(ঘ) উদ্ভিদকুল আৰু প্রাণীকুল।\nউত্তৰঃ (ক) বন্যপ্রাণী অভয়াৰণ্য আৰু জীৱমণ্ডল সংৰক্ষিত অঞ্চলৰ মাজৰ প্ৰভেদ হল-\nঅভয়াৰণ্যঃ প্রাণীসমূহক আৰু সিহঁতৰ আৱাসস্থলীৰ কোনাে ধৰণৰ ক্ষতি সাধন নকৰাকৈ সুৰক্ষা প্রদান কৰা অঞ্চল। ইয়াত প্রাণী বধ কৰা নিষিদ্ধ।\nজীৱমণ্ডল সংৰক্ষিত অঞ্চলঃ বন্য প্রাণী, উদ্ভিদ আৰু প্রাণীজাত সম্পদ সমূহৰ লগতে সেইবােৰ অঞ্চলত বাস কৰা জনজাতি সকলৰ পৰম্পৰাগত জীৱন শৈলীসংৰক্ষণ কৰিবলৈ সুৰক্ষা প্রদান কৰা ভূ-অঞ্চল।\n(খ) চিৰিয়াখানাঃ যি অঞ্চলত প্রাণীসমূহক সিহঁতৰ প্ৰাকৃতিক আবাসস্থলীত সংৰক্ষণ কৰি ৰখা হয় তাক চিৰিয়াখানা বােলে।\nঅভয়াৰণ্যঃ অভয়াৰণ্য হ'ল এক বৃহৎ বনাঞ্চল য'ত বন্য প্রাণীসমূহৰ সুৰক্ষা আৰু স্বাভাৱিক জীৱন যাপনৰ ব্যৱস্থা কৰা হয়। অভয়াৰণ্যতাে প্রাণী বধ কৰা বা চিকাৰ কৰা নিষিদ্ধ।\n(গ) বিপন্ন প্রজাতি : যিবােৰ প্ৰাণীৰ সংখ্যা এটা নির্দিষ্ট পর্যায়লৈ হ্রাস হৈ, বিলুপ্তিৰ পথলৈ গৈ আছে তাক বিপন্ন প্রাণী বােলে।\nবিলুপ্ত প্রাণীঃ এইবােৰ প্রাণী পৃথিৱীৰ পৰা বহু বছৰ আগতেই নােহােৱা হৈ গৈছে।\n(ঘ) উদ্ভিদকুলঃ কোনাে এক বিশেষ অঞ্চলত পােৱা উদ্ভিদ উদ্ভিদকুল বােলে।\nপ্রাণীকুলঃ কোনাে বিশেষ অঞ্চল থকা প্রাণীসমূহক প্রাণীকুল বােলে।\nClass 8 Science Chapter7question answer in assamese\nপ্রশ্ন 3ঃ বনাঞ্চল ধ্বংসৰ প্ৰভাৱ তলত দিয়াৰবাৰত কেনেদৰে পৰে আলােচনা কৰা।\n(ক) বন্য প্রাণী\n(গ) গাঁও (গ্ৰাম্য অঞ্চল)\n(ঘ) নগৰ (নগৰীয়া অঞ্চল) (\nSee also পোহৰ Class 8 - প্রশ্নোত্তৰ অষ্টম শ্ৰেণী বিজ্ঞান\nঙ) পৃথিৱী (চ) উত্তৰ প্রজন্ম\nউত্তৰঃ (ক) বন্য প্রাণী : বনাঞ্চল ধ্বংসৰ প্ৰভাবত তাৰ পৰিৱেশ বিনষ্ট হয়। তাত থকা প্রাণীৰ বাসস্থান আৰু জলবায়ুৰ পৰিৱর্তন ঘটে। ফলত প্রাণীবােৰ বিপন্ন হ'বলৈ ধৰে আৰু অৱশেষত বিলুপ্তি ঘটে।\n(খ) পৰিৱেশঃ বনাঞ্চল ধ্বংস হ'লে পৃথিৱীৰ বায়ুমণ্ডলৰ উষ্ণতা বাঢ়িব। সেউজগৃহ প্রভাবে দেখা দিব! পৰিৱেশ প্ৰদূষিত হ'ব। বৰষুণ কমি যাব। বায়ুমণ্ডলত অক্সিজেনৰ পৰিমাণ কমি যাব। ফলত প্রাণীকুলৰ উশাহ নিশাহৰ সমস্যাই দেখা দিব। মাটিৰ উৰ্বৰতাও কমি যাব।\n(গ) গাঁও (গ্রাম্য অঞ্চল): বনাঞ্চল ধ্বংস হলে গাঁও অঞ্চলত বৰষুণৰ পৰিমাণ কমিব। মাটিৰ উৰ্বৰতাও কমি যাব। প্রাকৃতিক দুর্যোগ, বানপানী আদিয়ে গড়া খহনীয়াৰ সৃষ্টি বাঢ়িব।\n(ঘ) নগৰ (নগৰীয়া অঞ্চল): নগৰ অঞ্চলত গাড়ী মটৰ বেছিকৈ চলে বাবে বনাঞ্চল ধ্বংস হলে তাত কার্বন ডাই অক্সাইডৰ পৰিমাণ বৃদ্ধি পাব। নগৰত প্ৰদূষণৰ মাত্রা বাঢ়ি যাব। গৰমৰ মাত্রাও বাঢ়িব।\n(ঙ) পৃথিৱীঃ বনাঞ্চল ধ্বংসৰ ফলত পৃথিৱীৰ গােলকীয় উষ্ণতা বাঢ়ি যাব। সেউজগৃহ প্রভাব ঘটাৰ ফলত পাহাৰ পৰ্বতৰ ওপৰত থকা বৰফৰ বােৰৰ গলন আৰম্ভ হৈ যাব। ফলত নামনি অঞ্চলত মহা প্রলয়ৰ সৃষ্টি হ'ব পাৰে। মাটিৰ উৰ্বৰতা কমি যাব। ভূ-পৃষ্ঠও শিলাময় হ'ব। সাগৰৰ জলপৃষ্ঠৰ উচ্চতা বাঢ়িব।\n(চ) উত্তৰ প্রজন্ম : যদি বনাঞ্চল ধ্বংস হৈ যায়, তেতিয়া গােলকীয় উষ্ণতা বৃদ্ধিয়ে পৰ্বতৰ ওপৰৰ বৰফবােৰ গলাই পেলাব। মহাপ্রলয় সদৃশ বানপানী হ'ব। সাগৰ পৃষ্ঠৰ উচ্চতা বাঢ়ি সমুদ্র উপকূল অঞ্চলত থকা দেশবােৰ পানীৰ তলত নিচ্ছিন্ন হৈ পৰিব। উত্তৰ প্ৰজন্মই এইবােৰ দেশৰ অস্তিত্বই নাপাব। গছ বিৰিখ ধ্বংসৰ ফলত বনজ সম্পদ কাঠ, কয়লা, পশু-পক্ষী আদিৰ বিলুপ্তি ঘটা দেখা পাব। পৃথিৱীত উত্তৰ প্ৰজন্মৰ অস্তিত্বই বিপন্ন হব।\nঅষ্টম শ্ৰেণী বিজ্ঞান পাঠ 7\nপ্রশ্ন 4ঃ কি হ'ব পাৰে যদি-\n(ক) আমি গছ কাটি গৈ থাকো,\n(খ) প্রাণীৰ আৱাসস্থলী বিঘ্নিত হয়,\n(গ) মাটিৰ ওপৰৰ স্তৰ মুকলি কৈ থাকে।\nউত্তৰঃ (ক) আমি গছ কাটি গৈ থাকিলে বায়ুমণ্ডলত কার্বন ডাই অক্সাইডৰ পৰিমাণ বাঢ়ি যাব আৰু অক্সিজেনৰ পৰিমাণ কমি যাব। গতিকে প্রাণীকুলৰ লগতে মানুহৰ জীৱন বিপন্ন হ'ব। বৰষুণৰ পৰিমাণ কমিব।\n(খ) প্রাণীৰ বাসস্থানৰ অভাব ঘটিব। বহু প্রাণী (বন্যপ্রাণী)ৰ জীৱন বিপন্ন হ'ব। প্রাণী বিলুপ্তি পাবলৈ আগবাঢ়ি যাব।\n(গ) মাটিৰ ওপৰৰ স্তৰ মুকলি হৈ থাকিলে মাটিৰ খহনীয়াৰ সৃষ্টি হ'ব। ক্ষয় যােৱাৰ ফলত মাটিৰ উৰ্বৰতা হ্রাস পাব। খেতি-বাতি ভাল নহ'ব। শস্যৰ অভাবত খাদ্যৰ নাটনি হৈ দুর্ভিক্ষই দেখা দিব।\nপ্রশ্ন 5ঃ চমুকৈ উত্তৰ দিয়া-\n(ক) জীৱ বিচিত্ৰতাক আমি কিয় সংৰক্ষণ কৰিব লাগে ?\nউত্তৰঃ জীৱ বিচিত্ৰতাক আমি সংৰক্ষণ নকৰিলে জীৱকূলৰ মাজত থকা সম্পর্ক বিঘ্নিত হ'ব। খাদ্যশৃংখল আৰু খাদ্য পিৰামিডৰ বিশৃংখল ঘটিব।।ফলত তাৰ পৰিস্থিতিতন্ত্রত বিজুতি ঘটিব। ফলস্বৰূপে বহু জীৱৰ বিপন্ন আৰু বিলুপ্তি ঘটিব।\n(খ) সৰক্ষিত বনাঞ্চল বন্যপ্রাণীৰ বাবে সম্পূর্ণভাবে সুৰক্ষিত নহয়, কিয়?\nউত্তৰঃ সংৰক্ষিত বনাঞ্চল বন্যপ্রাণীৰ বাবে সম্পূর্ণরূপে সুৰক্ষিত নহয়। কাৰণ তাত চোৰাং চিকাৰীয়ে আৰু তাৰ ওচৰে পাজৰে থকা বাসিন্দাবােৰে বন্যপ্রাণী হত্যাৰ সুবিধা ল'ব পাৰে।\n(গ) কিছুমান জনজাতি বনাঞ্চলৰ ওপৰত নিৰ্ভৰশীল, কেনেকৈ?\nউত্তৰঃ জনজাতিবােৰৰ বহুখিনি বনাঞ্চলতে থাকে। পুর্বপুৰুষৰ পৰা বনাঞ্চলত থাকি বনাঞ্চলৰ পৰা তেওঁলােকে তেওঁলােকৰ জীৱিকাৰ বাবে প্রয়ােজনীয় দ্রব্যবােৰ সংগ্ৰহ কৰে। খাদ্য, খেৰ-খৰি, ঘৰ দুৱাৰৰ বাবে কাঠ আদি বনাঞ্চলৰ পৰা বিনা খৰছে আনি জীৱন ধাৰণ কৰে।\n(ঘ) বনাঞ্চল ধ্বংসৰ কাৰণ আৰু পৰিণতি কি?\nউত্তৰঃ বনাঞ্চল ধ্বংসৰ কাৰণ হ'ল - \n(i) মানুহৰ জনসংখ্যাৰ বিস্ফোৰণ।\n(ii) নিত্য ব্যৱহার্য সামগ্ৰীৰ প্ৰয়ােজন পূৰণ।\n(iii) খেতি পথাৰৰ প্রয়ােজন- বেছি শস্যৰ উৎপাদন।\nইয়াৰ পৰিণতিত বানপানী, খৰাং, উষ্ণতা বৃদ্ধি, অক্সিজেনৰ অভাৱ আদিৰ দ্বাৰা প্ৰদূষণ ঘটিব।\n(ঙ) ৰেড ডেটা বুক কি?\nউত্তৰঃ ৰেড ডাটা বুক হ'ল এখন কিতাপ য'ত সকলাে বিপন্ন আৰু বিলুপ্তি ঘটা প্রাণী আৰু উদ্ভিদৰ নাম লিপিবদ্ধ কৰা হয়।\n(চ) প্ৰব্ৰজন বুলিলে কি বুজা?\nউত্তৰঃ প্ৰব্ৰজন মানে এঠাইৰ প্রাণী আন এঠাইলৈ বছৰৰ কোনাে সময়ত বিশেষ উদ্দেশ্য সাধনৰ বাবে গমণ কৰা।\nপ্রশ্ন6কাৰখানাৰ নিতৌ বর্ধিত চাহিদা পূৰাবলৈ আৰু আৱাসিক অঞ্চল বৃদ্ধিৰ বাবে অবিৰতভাৱে গছকটা হৈছে। ইয়াৰ বাৰে গছকটাটো উচিতনে? আলােচনা কৰা আৰু এটি চমুটোকা প্রস্তুত কৰা।\nউত্তৰঃ এইটো মুঠেই ন্যায়সংগত নহয়। গছ কটাটো কোনােপধ্যে উচিত হ'ব নােৱাৰে। কাৰখানাৰ নিতৌ বর্ধিত চাহিদা পূৰাবলৈ গছ কটাৰ ফলত তাৰ জীৱ বিচিত্রতা পৰিস্থিতি তন্ত্রত বিজুতি ঘটাৰ উপৰিও অঞ্চলটোত প্ৰদূষণৰ মাত্রা বাঢ়িব। প্ৰদূষণৰ ফলত বৰষুণৰ মাত্রা কমি যাব। উষ্ণতাৰ মাত্রা বাঢ়িব।\nSee also কয়লা আৰু পেট্রলিয়াম Class 8 Science বিজ্ঞান পাঠ ৫ প্ৰশ্ন উত্তৰ\nপ্রশ্ন 7ঃ নিজৰ অঞ্চলৰ সেউজ সম্পদক প্রতিপালন কৰাৰ বাৰে তােমালোকে কেনেধৰণৰ বৰঙণি আগবঢ়াবা? তােমালােকে গ্রহণ কৰা কাৰ্যৰ এখন তালিকা প্রস্তুত কৰা\nউত্তৰ-ঃ নিজৰ অঞ্চলৰ সেউজ সম্পদক প্রতিপালনৰ বাবে তলত দিয়াবৰঙণিসমূহ আগবঢ়াম।\n(i) তাত থকা গছ-গছনি কটাতে নিষিদ্ধ কৰা।\n(ii) নতুনকৈ গছ ৰােৱা।\n(ii) গছবােৰক উপযুক্ত পানী আৰু পােষকদ্রব্য যােগান ধৰা।\n(iv) কি ধৰণৰ গছ বেছি ভাল হয় তাক নিৰীক্ষণ কৰি সেইমতে বৃক্ষৰােপণ কৰা।\nপ্রশ্ন ৪ঃ বনাঞ্চল ধ্বংসই কেনেদৰে বৰষুণৰ পৰিমাণ হ্রাস কৰে, বুজাই লিখা।\nউত্তৰঃ বনাঞ্চল ধ্বংসই বৰষুণৰ পৰিমাণ হ্রাস কৰে। বনাঞ্চল ধ্বংস হলে সেই অঞ্চলত কার্বন ডাই অক্সাইডৰ পৰিমাণ বাঢ়ি গৈ তাৰ উষ্ণতা বাঢ়ি যায়। ভূ-জল শিপাৰ দ্বাৰা নি তাক বাষ্পমােচন প্রক্রিয়াৰে বায়ুমণ্ডলত এৰি দিয়ে। এই বাষ্প বা জলীয় ভাপে সেই অঞ্চলত মেঘৰ সৃষ্টি কৰে আৰু মেঘৰ পৰা বৰষুণ পৰে।\nযেতিয়া বনাঞ্চল ধ্বংস হয়, এই বাষ্পমােচন প্রক্রিয়া বন্ধ হয় আৰু ফলত মেঘৰ সৃষ্টি নহয়। গতিকে বৰষুণৰ মাত্রা কমি যায়।\nপ্রশ্ন 9ঃ তােমাৰ ৰাজ্যত থকা ৰাষ্ট্ৰীয় উদ্যানবােৰ বিচাৰি উলিওৱা। ভাৰতৰ মেপত সেইবােৰ বাছি উলিওৱা আৰু সিহঁতৰ অৱস্থান দেখুওৱা।\nপ্রশ্ন 10ঃ কাগজ কিয় বচাব লাগে? কাগজ বচোৱাৰ বিভিন্ন উপায়ৰ তালিকা এখন\nউত্তৰঃ কাগজ উদ্ভিদ যেনে বাঁহ, খেৰ আদিৰ পৰাই তৈয়াৰ কৰা হয়। গতিকে কাগজ শিল্পত বাঁহৰ ব্যৱহাৰ চাহিদা অনুপাতে বৃদ্ধি হৈ আহিছে।\n(i) যদি কাগজ বচাই চলাে তেন্তে বাঁহৰ কিছু ৰাহি ঘটিব। এইটো কৰিলে বনাঞ্চলৰ ধ্বংস কমিব।\n(ii) কাগজ চালে বিদ্যুৎ শক্তি আৰু তাত ব্যৱহাৰ হােৱা পানীৰ পৰিমাণ হ্রাস পাব।\n(iii) কাগজ উদ্যোগৰ পৰা হােৱা প্ৰদূষণৰ মাত্রা কমিব।\nতুলত দিয়া উপায়েৰে কাগজ ব্চাব পাৰি\n(i) কাগজ ব্যৱহাৰৰ মিতব্যয়িতা।\n(ii) ব্যৱহাৰ হৈ যােৱা কাগজক পুনব্যৱহাৰ।\n(iii) কাগজৰ পুৰা কাৰ্য বন্ধ কৰি।
|
ডিব্ৰুগড় চহৰৰ শিক্ষানুষ্ঠান সমূহৰ শৈক্ষিক পৰিৱেশ সম্পৰ্কে আলোচনা কৰাৰ উদ্দেশ্যে মুখ্য মন্ত্ৰী সৰ্বানন্দ সোণোৱালৰ পৌৰোহিত্যত আজি এখন বৈঠক অনুষ্ঠিত হয়। আৰু এই বৈঠকত শিক্ষানুষ্ঠানৰ আন্তঃগাঁথনি, স্বচ্ছতা, গুণগত শিক্ষা প্ৰদান আদি বিভিন্ন বিষয়ৰ ওপৰত আলোচনা কৰা হয়।
অন্ধ বিশ্বাস, কুসংস্কাৰ সমাজৰ বাবে প্ৰত্যাহ্বান বুলি উল্লেখ কৰি মুখ্য মন্ত্ৰী গৰাকীয়ে শৈক্ষিক ব্যৱস্থাৰ মাজত ছাত্ৰ-ছাত্ৰী সকলৰ মনত সংস্কাৰৰ মানসিকতা গঢ়িব লাগিব বুলি কয়।
ক্ৰীড়াক শিক্ষাৰ অংগ হিচাপে গঢ়ি তোলাৰ আহ্বান জনাই মুখ্য মন্ত্ৰীয়ে প্ৰতিদিনে ২ ঘণ্টাকৈ ছাত্ৰ-ছাত্ৰী সকলক ক্ৰীড়াৰ অনুশীলনৰ এক পৰিৱেশ নিৰ্মাণৰ বাবে আহ্বান জনায়।
মুখ্য মন্ত্ৰী গৰাকীয়ে প্ৰতিখন শিক্ষানুষ্ঠান পৰিস্কাৰ-পৰিচ্ছনতাৰ ওপৰত গুৰুত্ব আৰোপ কৰি এই ক্ষেত্ৰত ছাত্ৰ-ছাত্ৰী সকলৰ উপৰি অভিভাৱক আৰু সমাজৰ সচেতন ব্যক্তিক জড়িত কৰোৱাৰ ওপৰত গুৰুত্ব দিব লাগিব বুলি কয়।
আজিৰ এই বৈঠকত বিধায়ক ঋতুপৰ্ণ বৰুৱা, জিলা শিক্ষা বিভাগৰ বিষয়া, জিলা প্ৰশাসনৰ বিষয়া আৰু চৰকাৰী-বেচৰকাৰী শিক্ষানুষ্ঠানৰ মুৰব্বী সকল উপস্থিত আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
ফেইচবুকঃ গণমাধ্যমৰ দাপোণ (ডঃ ছবি গগৈ) - বৌদ্ধিক বিচাৰ\nচ'ৰাঘৰ / অতিথি সম্পাদকৰ চ'ৰা / ফেইচবুকঃ গণমাধ্যমৰ দাপোণ (ডঃ ছবি গগৈ)\nজানুৱাৰী 31, 2017\tঅতিথি সম্পাদকৰ চ'ৰা, বিকল্প গণমাধ্যম বিশেষ মন্তব্য কৰক 634 দৰ্শন\nফেইচবুক এখন উকা কাগজ মাথোঁ । তাত আপুনি মই কি আঁকিম কি লিখিম নিজৰ নিজৰ কথা । কিন্তু এইটোও সঁচা যে এই উকা যেন লগা কাগজ খনক আমি চুই দিয়াৰ লগে লগেই ই আমাৰ সম্মুখত থকা চকচকীয়া কাঁচৰ আইনা এখন হৈ পৰে আৰু হাজাৰ লুকুৱাব খুজিও তাত নিজক লুকুৱাব নোৱাৰোঁ । প্ৰতি মুহূৰ্ততে এই আইনাই আমাক বিশ্বৰ সম্মুখত প্ৰতিবিম্বিত কৰি আছে । এই দ্বিতীয় পৰ্যায়টোকহে গুৰুত্ব দিব লাগিছিল যদিও সৰহ সংখ্যকে খেয়ালেই কৰা নাই। চ'চিয়েল মিডিয়া কি আৰু কেনেকৈ ব্যৱহাৰ কৰা হয় কিয় কৰা হয় এইবোৰ কথা কাহানিবা আলোচনা নোহোৱাকৈয়ে সঁজুলিবোৰ হাতত পৰিল ! সেয়ে ইয়াক খায় নে পিন্ধে বহুতে বুজি নাপায় । যি মন যায় তাকে কৰি আছে ।\nআচলতে কথাটো কেনেকুৱা হ'ব লাগিছিল ?\nগণ মাধ্যম কি ? গণ মাধ্যমৰ ব্যৱস্থা আমাৰ পূৰ্বতে আছিল নে নাই ? তাক কেনেদৰে কি উদ্দেশ্যত ব্যৱহাৰ কৰা হৈছিল ? তাৰ ফলপ্ৰসুতা কি আছিল ? এইধৰণৰ কথাবোৰ প্ৰাথমিক পৰ্যায়ৰপৰাই সামান্য হ'লেও শিক্ষাৰ অন্তৰ্গত হ'ব লাগে বুলি অনুভৱ কৰোঁ । তেতিয়া এই বিষয়টো কি আৰু কেনেকৈ ব্যৱহাৰ কৰিব লাগে অলপ হ'লেও জানিব । কিন্তু গণমাধ্যমৰ পাঠ যোৱা তিনি চাৰি বছৰ মান আগতেহে ডিব্ৰুগড় বিশ্ববিদ্যালয়ৰ ডিগ্ৰী পৰ্যায়ত আধুনিক ভাৰতীয় ভাষা বিষয়ত এটা ইউনিট হিচাবে সোমাইছে । বাকী বিশ্ববিদ্যালয়ৰ বিষয়ে অৱশ্যে এই মুহূৰ্তত আমাৰ হাতত তথ্য নাই । পাঠ বোৰতো গণমাধ্যম বুলি গুৰুত্ব দিয়া হৈছে বাতৰি কাকত আৰু টিভি ক ! ছপা মাধ্যম বাতৰি কাকত আৰু বৈদ্যুতিন মাধ্যম টেলিভিচন .... এই দুটাক মাইলৰ খুঁটি কৰি থলে বহু কথাই আন্ধাৰত থাকি যায় । আনহাতে গণমাধ্যমৰ ইতিহাস আলোচনাত মৌখিক পদ্ধতিৰ পৰা কটকী ব্যৱস্থালৈকে সামান্য উল্লেখহে আছে । প্ৰাচীন পৰম্পৰাগত গণ মাধ্যমৰ ব্যৱস্থাবোৰৰ বিষয়ে গৱেষণামূলক আলোকপাত হ'বলৈ বাকী আছে । সমাজ পৰিচালনা আৰু সমাজ গঠনত গণমাধ্যমৰ এক শক্তিশালী ভূমিকা থকাৰ পাছতো এই বিষয়টো শৈক্ষিক আৰু সামাজিক ক্ষেত্রত অৱহেলিত হৈ আছে বুলিয়েই বোধ হয় । গণমাধ্যম কেৱল উপাৰ্জনৰ পথ মাথোঁ নহয় । Mass communication এটা বিদ্যায়তনিক বিষয় কেৱল নহয় । ইয়াৰ লগত মানৱ আৰু সমাজৰ উত্তৰণৰ প্ৰসংগ জড়িত আছে । এই গুৰুত্বতকৈ এই ক'ৰ্চটোত চাৰ্টিফিকেট এখন লৈ নিযুক্ত হোৱাৰ প্ৰৱণতাই গোটেই বিষয়টোক সংকীৰ্ণ কৰি পেলাইছে । গণমাধ্যমৰ গুৰুত্ব আৰু চৰিত্ৰ আমি কিমানে জানোঁ ? অথচ এতিয়া আমাৰ হাতে হাতে সঁজুলিবোৰ তুলি দিয়া হৈছে । সকলোৱে জধেমধে ব্যৱহাৰ কৰাৰ বাটো মুকলি কৰি দিয়া হৈছে । ফলত বিকৃতি ঘটাটো স্বাভাৱিক হৈ পৰিছে । কিন্তু সমাজ বিজ্ঞানত এই বিকৃতি এটা ভয়ংকৰ উপসৰ্গ ।\nএইখিনিতে এটা কথা স্পষ্ট কৰি থওঁ যে ওপৰৰ কথাখিনি বিশ্ববিদ্যালয় পৰ্যায়ৰ পৰা আঁতৰি তাৰ তলৰ পৰ্যায়ৰ বাবেহে ক'ব খুজিছোঁ । বিশ্ববিদ্যালয়ৰ এই বিভাগ আৰু পাঠ্যক্ৰমৰ মাজতো এটা সীমা অনুভৱ কৰোঁ অৱশ্যে । অৱশ্যে গৱেষণাই কিমান খিনিলৈকে প্ৰাচীন শিপা খুঁচৰিছে নাজানোঁ । বিশেষকৈ নব্য মাধ্যমক গুৰুত্ব দি থকা যেন লাগে । ইতিহাসক আওকাণ কৰি কোনো গৱেষণা সম্পূৰ্ণ নহয় বুলি আমাৰ বোধ হয় । ডিব্ৰুগড় বিশ্ববিদ্যালয়ৰ অসমীয়া বিভাগত গণমাধ্যমৰ কাকত আছে । নব্য মাধ্যমত ব্যৱহৃত ভাষা, গণ মাধ্যমত অসমীয়া সংস্কৃতি আদি ক্ষেত্ৰসমূহৰ গৱেষণাও হৈছে । গণ মাধ্যমৰ এটা স্বতন্ত্ৰ কেন্দ্ৰও বিশ্ববিদ্যালয়খনত প্ৰতিষ্ঠা কৰা হৈছে ।\nএই প্ৰসংগত আমি অনুভৱ কৰা কথা দুটামান কওঁ । আমি ভাবোঁ গণমাধ্যমত সংস্কৃতি বুলি অধ্যয়ন হোৱাতকৈ সংস্কৃতিত গণমাধ্যম হিচাবেহে হ'ব লাগে । তুলনী বিয়া, বৰ সবাহ, ভাওনা, ওজাপালি আদিয়ে কিন্তু এটা সময়ত গণমাধ্যমৰ দায়িত্ব পালন কৰি আছিল । গছত ধোন্দ কাটি তাত ৰাইজৰ বাবে জাননী লিখি সোমোৱাই থোৱা হৈছিল । গাঁৱৰ মাজত থকা আলিৰ দাঁতিৰ ডাঙৰ গা গছ বোৰত আঠা দি জাননী লগোৱা হৈছিল । গছতলৰ বিহুতো খবৰৰ সৰবৰাহ ঘটিছিল । পানী অনা নৈৰ ঘাটটোও এটা খবৰ বিয়পোৱা স্থান আছিল । কাৰোবাৰ ঘৰৰ হাঁউৰিও লক্ষ্য আছিল । এই কথাবোৰ কিন্তু গণমাধ্যমৰ দৃষ্টিৰে চোৱা হোৱা নাই । চালে ইয়াৰ উদ্দেশ্য আৰু চৰিত্ৰ বুজাত সহজ হ'ব । শংকৰদেৱৰ সমগ্ৰ সংস্কৃতিত গণমাধ্যমৰ উদ্দেশ্য নিহিত আছে । এনেকৈ চালে এখন নতুন ক্ষেত্ৰ উন্মোচন হ'ব । খগেন মহন্তই গোৱা কেশৱ মহন্তৰ গানটোৱে এক উদাহৰণ দি থৈছে "পাৰৰ পাখিত গাঁথি দিলোঁ ফুলাম চিঠি খনি , জনাওঁ বুলি জগত খনক বিহুৰ ওলগনি " । এয়া পৰম্পৰাগত গণমাধ্যমৰ নমূনা নিশ্চয় । এটা প্ৰাচীন পদ্ধতি গীতৰ মাজেৰে এতিয়াও জীয়াই আছে ।\nগণমাধ্যম এটা ব্যৱস্থা , যাৰ সহায়ত সমাজ আৰু ব্যক্তিৰ প্ৰকাশ আৰু প্ৰচাৰ চলে নিৰপেক্ষ আৰু সামগ্ৰিকভাৱে "বিকাশ, বিস্তাৰ আৰু উত্তৰণ"ৰ উদ্দেশ্য লৈ । ভালকৈ মন কৰিলে এই উদ্দেশ্য সঠিক ৰূপত সাধিত হৈছেনে সন্দেহ হয় ! প্ৰকাশ আৰু প্ৰচাৰ ঠিকেই হৈছে , কিন্তু উদ্দেশ্য যেন ক'ৰবাত উজুটি খাইছে । সমাজত সৃষ্টি হোৱা ছিদ্ৰ বোৰে তাকেই প্ৰতিপন্ন কৰি আছে ।\nফেইচবুক বৰ্তমান অতি সহজলভ্য আৰু সহজসাধ্য গণমাধ্যম আহিলা । কিন্তু কিমানে গণমাধ্যমৰ গুৰুত্ব আৰু উদ্দেশ্য আগত লৈ ইয়াক ব্যৱহাৰ কৰিছে বিচাৰিলে সংখ্যাটো চকুতলগাকৈ কম হ'ব। বহু সময়ত এনে লাগে ফেইচবুক যেন ভয় ভীতি নোহোৱাকৈ কাজিয়া কৰা আৰু গালি পৰাৰ এখন মুকলি মঞ্চহে! একাংশই ফেইচবুকক টাইমপাছ আৰু ফ্লাৰ্ট গেইম হিচাবে ব্যৱহাৰ কৰিছে । কিন্তু এচাম সচেতন লোক আছে (যদিও সংখ্যাত কম) , তেওঁলোকে ফেইচবুকক যোগাত্মক আৰু দায়বদ্ধৰূপত ব্যৱহাৰ কৰি আহিছে । সেই সকলৰ সচেতনতাৰ বাবেই প্ৰথম অৱস্থাত ফেইচবুকৰ মজিয়াত সঘনাই ভুমুকি মৰা অৰুচিশীল আৰু বিকৃত মানসিকতাৰ দৃশ্য আৰু ব্যক্তিবোৰ কমি আহিছে আৰু ৰুচিশীলভাৱে ফেইচবুক ব্যৱহাৰৰ প্ৰৱণতাও বাঢ়ি আহিছে । ই নিতান্তই আশাব্যঞ্জক । গঠনমূলক আৰু সুচিন্তিতৰূপত ব্যৱহাৰ কৰিলে সকলো বস্তুৰে এটা ইতিবাচক ফলাফল আছে । ভুল প্ৰয়োগৰ বাবে নিমখে আমাৰ খাদ্যক অখাদ্যলৈ পৰিণত কৰাৰ দৰেই কথা । নিদিলেও খাব নোৱৰা সেৰেকা আৰু বেছিকৈ দিলেও খাব নোৱৰা চোকা । সকলো বিষয়তে এই সূত্ৰ প্ৰযোজ্য ।\nফেইচবুকত মানসিকতাহে প্ৰকাশ পায় । আমি লিখা শব্দ, বাক্য, আমি প'ষ্ট কৰা ফটোৰ দৃশ্য বোৰেও আমাৰ মানসিকতাহে ব্যক্ত কৰে । আমাৰ মানসিকতাই যদি আন দহজন ব্যক্তিৰ লগতে সমাজৰ উত্তৰণত কিবা সহায় কৰিব পাৰে সেই উদ্দেশ্য লৈ আমি ইয়াক ব্যৱহাৰ কৰিলে ই এটা ভাল আৰু শক্তিশালী গণমাধ্যম হৈ উঠাৰ পূৰ্ণ সম্ভাৱনা আছে ।\nপূৰ্বৱৰ্তী লেখা বিকল্প সংবাদ মাধ্যম লাগে কিয়? ( মৃদুল কুমাৰ সন্দিকৈ )\nপৰৱৰ্তী লেখা বিকল্প গণমাধ্যমৰ সময় আহিছে ( মনোৰম গগৈ )
|
আদিতে বেথাৰাম বৰাৰ লগত পুতলা নাচত আছিল দুখীয়া ( ৺ কালীন্দ্ৰ শইকীয়াৰ ভায়েক), নিধিৰাম (নিশাবৰ ডেকা)। ক্ৰমান্বয়ে লগ হৈছিল নৰেন বৰা (ৰহঢলা), ক্ষিতেশ্বৰ বৰা (ৰহঢলা), ভদ্ৰ বৰা (আমাৰ বৰ্তা), গুণেশ্বৰ বৰা, কেশৱ বৰদলৈ (বৰবৰি), পদ্ম বৰা (ৰহঢলা), দেৱ বৰা(ৰহঢলা), তিলক বৰা (ৰহঢলা), নৰেশ্বৰ বৰা (ৰহঢলা)। একেদৰে আহি পুতলা থিয়েটাৰৰ ক্ষেত্ৰখনত যোগদান কৰিছিল দয়াৰাম বৰা (তিলক বৰাৰ ভায়েক), ললিত বৰা (ৰহঢলা), গিৰিধৰ সেনাপতি (ভালুকমাৰি), সব্যাৰাণী বৰা, হেমকান্ত বেজবৰুৱা/জালিমন (ৰহঢলা), পুণ্য বৰদলৈ (কাকমাৰি), গুণমাই বৰা (কাকমাৰি), বীৰেণ বৰা (ৰহঢলা) ইত্যাদি লোকসকলে।
Copyright © 2022 সাহিত্য ডট অৰ্গ. All rights reserved.
Theme: ColorMag by ThemeGrill. Powered by WordPress.
Copying is Prohibited!
|
মৈত্ৰেয়ী পাটৰ এগৰাকী ভাৰতীয় কবি, গীতিকাৰ আৰু কণ্ঠশিল্পী। তেওঁ বিশেষকৈ অসমীয়া সাহিত্য আৰু অসমীয়া গীতৰ নতুন আধুনিক ইলেকট্ৰনিক সংগীতৰ ধাৰালৈ আগবঢ়োৱা অৱদানৰ বাবে জনাজাত।
মোহিত চৌহান ৰোমাণ্টিক মালিতাসমূহৰ বাবে বিশেষভাৱে জনাজাত এক ভাৰতীয় নেপথ্য কণ্ঠশিল্পী। তেওঁ অন্যান্য পুৰস্কাৰসমূহৰ লগতে দুবাৰ শ্ৰেষ্ঠ কণ্ঠশিল্পীৰ ফিল্মফেয়াৰ বঁটা লাভ কৰে।
শংকুৰাজ কোঁৱৰ এগৰাকী ভাৰতীয় গীতিকাৰ, সুৰকাৰ, সংগীত প্ৰযোজক আৰু কণ্ঠশিল্পী। তেওঁ অসমীয়া গীতৰ নতুন আধুনিক ইলেকট্ৰনিক সংগীতৰ ধাৰালৈ আগবঢ়োৱা অৱদানৰ বাবে জনাজাত।
শৰ্মিষ্ঠা প্ৰীতম এগৰাকী অসমীয়া লেখক। শৰ্মিষ্ঠা প্ৰীতমে নিজৰ সাহিত্য কৰ্মৰাজীৰ বাবে ২০১২ বৰ্ষৰ মুনীন বৰকটকী বঁটা লাভ কৰিছে।
সান্ত্বনা বৰদলৈ এগৰাকী ৰাষ্ট্ৰীয় পুৰস্কাৰপ্ৰাপ্ত অসমীয়া চলচ্চিত্ৰ নিৰ্মাতা। বৃত্তিত তেওঁ এগৰাকী শিশু ৰোগ বিশেষজ্ঞ চিকিৎসক।
হিলাৰি ক্লিণ্টন এগৰাকী আমেৰিকা যুক্তৰাষ্ট্ৰীয় ৰাজনীতিক। তেওঁ ২০১৬ বৰ্ষৰ আমেৰিকা যুক্তৰাষ্ট্ৰৰ ৰাষ্ট্ৰপতি নিৰ্বাচনৰ ডেমক্ৰেটিক পাৰ্টিৰ প্ৰাৰ্থী। এনে সন্মান লাভ কৰা তেওঁ প্ৰথম আমেৰিকী মহিলা। তেওঁ পূৰ্বতে আমেৰিকাৰ ফাৰ্ষ্ট লেডী আছিল।
হীৰেন গোহাঁই (সংগীতজ্ঞ)
হোমেন বৰগোহাঞি অসমৰ এগৰাকী সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়।
হৰনাম কৌৰ হৈছে এগৰাকী চছিয়েল মিডিয়া তাৰকা, পাৰ্টম প্ৰশিক্ষক, জীৱনবোধ সম্বন্ধীয় প্ৰশিক্ষক আৰু প্ৰেৰণা মূলক কথাৰ বক্তা। তেওঁ বৰ্তমান ভাৰতত বাস কৰে।
ৰজনী বসুমতাৰী এগৰাকী চলচ্চিত্ৰ পৰিচালক, প্ৰযোজক, অভিনেত্ৰী আৰু চিত্ৰনাট্যকাৰ। প্ৰথমতে বিদ্যুৎ চক্ৰৱৰ্তী, মুজাফৰ আলীৰ দৰে পৰিচালকৰ অধীনত তেওঁ কাম কৰিছিল। তেওঁ গুৱাহাটী দূৰদৰ্শনৰ বাবেও কেইবাখনো ধাৰাবাহিকৰ কাহিনী লিখিছে।
ৰঞ্জন বেজবৰুৱা অসমৰ এগৰাকী শিল্পী, গীতিকাৰ, অনুবাদক, শিক্ষক, প্ৰবন্ধকাৰ। ২০১৪ চনৰ ৫ নৱেম্বৰত ড॰ ভূপেন হাজৰিকা সোঁৱৰণী সমন্বয় বঁটা লাভ কৰা উপৰিও এটি আন্তঃৰাষ্ট্ৰীয় অনুষ্ঠানৰ তৰফৰ পৰা ২০২০ চনত ৰাষ্ট্ৰীয় সংস্কৃত গীতিকবি সন্মান লাভ কৰে।
ৰবিন গুৰুং হৈছে এজন ভাৰতীয় ফুটবল খেলুৱৈ। তেওঁ বৰ্তমান আই-লীগত শ্বিলং লাজং দলত আৰু ইণ্ডিয়ান চুপাৰ লীগত নৰ্থ ইষ্ট ইউনাইটেড দলত ডিফেণ্ডাৰ হিচাপে খেলে।
ৰাজজ্যোতি কোঁৱৰ অসমৰ উত্তৰ লক্ষীমপুৰৰ এজন গায়ক আৰু সুৰকাৰ। তেওঁ বহুকেইখন অসমীয়া চলচ্চিত্ৰৰ লগতে বলিউডৰো বহুকেইখন চলচ্চিত্ৰৰ সংগীতত কণ্ঠদান কৰিছে।
© as.google-info.org 2020 । This website uses cookies. Cookies remember you so we can give you a better online experience.
|
আজি বৰপেটাৰ আগৰজান টেকনাৰবালাত এটা মৃতদেহ উদ্ধাৰ হোৱাক কেন্দ্ৰ কৰি সমগ্ৰ অঞ্চলটোতে চাঞ্চল্যকৰ পৰিৱেশৰ সৃষ্টি কৰিছে। এখন পকী দলঙৰ তলত কাপোৰেৰে মেৰিয়াই বান্ধি থোৱা অৱস্থাত উদ্ধাৰ হয় মৃতদেহটো।
উল্লেখযোগ্য যে মৃতদেহটোৰ ডিঙিত গামোছা বন্ধা থকাৰ প্ৰতি লক্ষ্য ৰাখি কোনোবাই পৰিকল্পিতভাৱে ফাঁচ লগাই হত্যা কৰি এইদৰে দলংখনৰ তলত পেলাই থৈ যোৱা বুলি একাংশ স্থানীয় লোকে সন্দেহ প্ৰকাশ কৰিছে।
উদ্ধাৰ হোৱা মৃতদেহটো এই পৰ্যন্ত চিনাক্ত কৰিব পৰা নাই যদিও মৃত লোকজনৰ বয়স প্ৰায় ৪৫ মান হ'ব বুলি আৰক্ষীয়ে অনুমান কৰিছে।
ইফালে ঘটনাস্থলত বৰপেটা সদৰ থানাৰ আৰক্ষী উপস্থিত হৈ স্থানীয় লোকৰ সহায়ত মৃতদেহটো উদ্ধাৰ কৰি ইতিমধ্যে তদন্ত আৰম্ভ কৰা বুলি জানিব পৰা গৈছে। কোনোবাই লোকজনক কিবা উদ্দেশ্যত এনেদৰে হত্যা কৰি পেলাই থৈ গ'ল নে এই সমস্ত ঘটনাটো আত্মহত্যা এই সকলোবোৰ কথাৰ ৰহস্য তদন্তৰ অন্ততহে পোহৰলৈ আহিব বুলি আৰক্ষীয়ে সংবাদ মাধ্যমৰ আগত মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
মই আৰু মোৰ পৃথিৱীঃ May 2012\nএচিয়াৰ প্ৰথম নোবেল বঁটাটো আহিছিল ভাৰতলৈ,১৯১৩ চনত। কবিগুৰু ৰবীন্দ্ৰনাথ ঠাকুৰে ১৯১৩ চনত সাহিত্যত নোবেল বঁটা জয় কৰি কঢ়িয়াই আনিছিল এই গৌৰৱ। কিন্তু ইমানদিনে কলকাতাৰ শান্তি নিকেতনত সংৰক্ষণ হৈ থকা নোবেল বঁটাৰ পদকটো ২০০৪ চনত হঠাতে নোহোৱা হৈ পৰিল। এই নোবেল চুৰিৰ ঘটনাই সমগ্ৰ ভাৰতজুৰি তীব্ৰ চাঞ্চল্যৰ সৃষ্টি কৰিলে। নোবেল পদকটোৰ সন্ধানত তালাচী অভিযান চলিল সমগ্ৰ দেশজুৰি। অৱশেষত দেশৰ সৰ্বোচ্চ অনুসন্ধানকাৰী সংস্থা চি বি আইয়ে নোবেল পদকটো বিচাৰি উলিয়াবলৈ সক্ষম নহ'ল আৰু ২০১০ চনত এই সমগ্ৰ ঘটনাৰ ফাইল বন্ধ কৰি দিয়ে। অৱশেষত কবিগুৰুৰ নোবেল পদক এতিয়াও সন্ধানহীন হৈয়ে থাকিল।\nউক্ত সত্য ঘটনাৰ আলমতে এটি কাল্পনিক কাহিনীৰে পৰিচালক সুমন ঘোষে এক চমক দিছে তেওঁৰ শেহতীয়া কথাছবি নোবেল চোৰৰ যোগেদি। এক অসাধাৰণ কাল্পনিক কাহিনীৰে উক্ত সত্য ঘটনাটোক চেলুলয়ডত উপস্থাপন কৰাটো নিশ্চিতভাৱে সুমন ঘোষৰ এক চমত্কাৰী চিনেমেটিক কৌশল।\nপশ্চিম বংগৰ এখন অনুন্নত গাঁৱৰ এজন দুখীয়া খেতিয়ক ভানুৱে হঠাতে পুৱা মুখ ধুই থকা অৱস্থাত এটা ঘূৰণীয়া সোণালী 'বস্তু' এটা উদ্ধাৰ কৰিলে। বস্তুটো কি একো উৱাদিহ নাপাই তাৰ বিষয়ে জানিবলৈ গাঁৱৰে সন্মানীয় শিক্ষক মাষ্টৰ মচাইৰ ওচৰলৈ গ'ল। মাষ্টৰে বস্তুটো দেখিয়েই চমকি উঠিল। সেইটোৱেই আছিল গোটেই দেশজুৰি আৰক্ষী প্ৰশাসনে সন্ধান চলাই থকা ৰবীন্দ্ৰনাথৰ নোবেল পদকটো। কোনোমতে পেটে ভাতে খাই থকা দুখীয়া ভানুৱে কি বুজি পাব নোবেল বঁটাৰ মূল্য! কিন্তু মাষ্টৰে বুজাই দিয়াত বুজি পালে কেনেধৰণে ই প্ৰকৃততে সমগ্ৰ ভাৰতৰে এক অমূল্য সম্পদ। মাষ্টৰৰ কথামতেই পদকটো মুখ্যমন্ত্ৰীক নিজ হাতে ওভোটাই দিবলৈ যাত্ৰা কৰিলে কলকাতা মহানগৰীলৈ। কিন্তু কলকাতত বিভিন্ন পাকচক্ৰত পৰি একমাত্ৰ নোবেল পদকটোৰ বাবেই বিভিন্ন দুষ্টচক্ৰৰ মুল কেন্দ্ৰবিন্দু হৈ পৰে সহজ সৰল ভানু। শেষত এক কৰুণ সমাপ্তিৰে সুমন ঘোষে সামৰণি মাৰে নোবেল চোৰৰ ঘটনা।\nআৰ্থ সামাজিক দিশত অনুন্নত, অশিক্ষিত গাঁওবাসী আৰু এচাম উচ্চ শিক্ষিত ভণ্ড লোকৰ দৃষ্টিত এখন দেশৰ গৌৰৱৰ সংজ্ঞা কি? এচামৰ বাবে পেটৰ ভাতমুঠিৰ চিন্তাত দেশৰ গৌৰৱ হৈ পৰে ধুলিসাৎ আৰু এচামৰ বাবে ই হৈ পৰে টকা ঘটাৰ এক কৌশল। পৰিচালকে মুল চৰিত্ৰ ভানুৰ যোগেদি যেন বহুতো বাৰ্তাই প্ৰেৰণ কৰিলে দৰ্শকলৈ। ভানুৰ বাবে নোবেল পদকটোৰ মূল্য কিমান সেই লৈ বিশেষ চিন্তা নাই কিন্তু এটা চিন্তাই মাথোঁ বাৰে বাৰে তেওঁৰ মনত দোলা দি থাকে - 'চাউল বাৰ টকা, পিঁয়াজ আঠ টকা' । আৰু সেই আঠ টকা আৰু বাৰ টকা গোটোৱা টোৱেই তেওঁৰ প্ৰধান কাম।\nভানুৰ চৰিত্ৰত মিঠুন চক্ৰৱৰ্তীয়ে এক দূৰ্দান্ত অভিনয় কৰিলে। হয়তো মিঠুন চক্ৰৱৰ্তীৰ কেৰিয়াৰৰ এক অন্যতম শ্ৰেষ্ঠ অভিনয়। বৰ্ষীয়ান অভিনেতা সৌমিত্ৰ চেটাৰ্জীক হয়তো যিমানেই প্ৰশংসা কৰা যায় সিমানেই কম হৈ পৰে। অন্যান্য অভিনেতা অভিনেত্ৰী সকলৰ অভিনয় যথাযথ। প্ৰকৃততে ভানু চৰিত্ৰটোৱেই গোটই কথাছবিখনক দিছে এক অনন্য মাত্ৰা। লোকসংগীতৰ ঠাঁচত সংগীত পৰিচালক বিক্ৰম ঘোষৰ সংগীতে সোণত সুৱগা চৰাইছে। বৰুণ মুখাৰ্জীৰ চিনেমেটোগ্ৰাফী শলাগিবলগীয়া। বিশেষকৈ চিনেমাৰ আৰম্ভনি গীতত কেমেৰাই তুলিধৰা সামাজিক খণ্ডচিত্ৰবোৰে যেন কথাছবিখনৰে এক জীপাল আৰম্ভণি ঘটাইছে।\nএটা সম্পুৰ্ণ ব্যতিক্ৰমী বিষয়বস্তু লৈ চেলুলয়ডত সঠিক ৰূপত উপস্থাপন কৰি সুমন ঘোষে পৰিচালক হিচাবে দাঙি ধৰিলে নিজৰ এক অনন্য পৰিচয়।\nPosted by হিমজ্যোতি at 11:33 PM No comments:\nবিতৰ্কই আৱৰি ধৰা শংকৰ পিল্লাইৰ কাৰ্টুনটো\nচাওঁতে চাওঁতে ভাৰতীয় সংসদে ষাঠিটা বছৰ পাৰ কৰিলে। ১৯৫২ চনৰ ১৭ এপ্ৰিল তাৰিখে গঠিত লোকসভাৰ প্ৰথম অধিবেশন বহিছিল ১৩ মে তাৰিখে। তাৰ পাছৰ পৰাই বিভিন্ন ঘটনা পৰিঘটনাৰ সাক্ষী হিচাবে দিন মাহ বছৰ অতিবাহিত কৰিলে ভাৰতীয় সংসদে। বিশ্বৰ বৃহত্তম গনতান্ত্ৰিক দেশ ভাৰতবৰ্ষৰ সংসদ বিশ্বৰ ভিতৰতে এক লেখতলবলগীয়া সংসদ হিচাবে গন্য কৰা হয়। বিশ্বৰ বিভিন্ন দেশে ভাৰতীয় সংসদক যথেষ্ট সমীহ কৰি চলে। কিন্তু সঁচাকৈয়ে ভাৰতীয় সংসদ বিশ্বৰ লেখতলবলগীয়া সংসদ নে? সংসদে ষাঠিটা বছৰ পাৰ কৰিলে কিন্তু সাংসদ সকলে এইখন সংসদক উচিত মৰ্য্যদা দিব পাৰিছেনে? জনসাধাৰণে অতি বিশ্বাস আৰু আশাৰে নিৰ্বাচিত কৰি পঠিওৱা এইসকল জনপ্ৰতিনিধিয়ে কিমান দূৰ সংসদৰ গৰিমা ৰক্ষা কৰিব পাৰিছে? অপ্ৰয়োজনীয় হূলস্থুলেৰে আৰু কিছুমান অদৰকাৰী বিষয় ইচ্ছ্যু হিচাবে লৈ হুলস্থুলৰ মাধ্যমেৰে সঘনে সংসদৰ মূল্যবান সময় নষ্ট কৰা আৰু এনেদৰে জনসাধাৰণৰ লাখ লাখ টকা পানীত পেলোৱা এইসকল সাংসদে ভাৰতৰ সমগ্ৰ গণতান্ত্ৰিক প্ৰক্ৰিয়াটোকে যেন হাঁহিয়াতৰ পাত্ৰ কৰি তুলিছে।\nকিছুদিনৰ আগতে ভাৰতীয় সংসদ তোলপাৰ লাগিল এটা সাধাৰণ কাৰ্টুনক লৈ। বিশিষ্ট ভাৰতীয় কাৰ্টুনিষ্ট শংকৰ পিল্লাইয়ে ১৯৪৯ চনতে অংকন কৰা এটা কাৰ্টুনক লৈ ভাৰতীয় সংসদৰ বাহিৰে ভিতৰে যি হূলস্থুল সৃষ্টি হ'ল সি আছিল অভাৱনীয়। কাৰ্টুনটোত দেখুওৱা হৈছিল এটা শামুকৰ ওপৰত বহি আম্বেদকাৰে লাহে লাহে আগবাঢ়ি আছে আৰু জৱাহৰলাল নেহৰুৱে এডাল চাবুক হাতত লৈ শামুকটোৰ পাছফালে ৰখি আছে। শংকৰ পিল্লাইৰ এই কাৰ্টুনটো পোনপ্ৰথমে প্ৰকাশ হৈছিল Sankar's Weekly নামৰ আলোচনীখনত ১৯৪৯ চনতে।\nকাৰ্টুনটোৰ মূল বিষয়বস্তুটোৱেই আছিল সংবিধান প্ৰণয়নৰ লেহেমীয়া গতি যিটো কাৰ্টুনিষ্ট শংকৰে কাৰ্টুনটোৰ যোগেদি প্ৰকাশ কৰিছিল। এই কাৰ্টুনটো ২০০৬ চনত এন চি ই আৰ টি (NCERT) ৰ একাদশ শ্ৰেণীৰ সমাজ বিজ্ঞানৰ পাঠ্যপুথিত অন্তৰ্ভুক্ত কৰা হৈছিল। অৱশেষত সম্পূৰ্ণ ছয় বছৰৰ পাছত সংসদ তোলপাৰ লাগিল উক্ত কাৰ্টুনটোক লৈ। তামিলনাডুৰ থিৰুমা ভালাভন নামৰ সাংসদ গৰাকীয়ে পোনপ্ৰথমে সংসদত এই প্ৰসংগটো উত্থাপন কৰি সকলোৰে দৃষ্টি আকৰ্ষণ কৰে আৰু সুযোগসন্ধানী সাংসদ সকলে হূলস্থুল কৰিবলৈ পলকতে পাই গ'ল এটা নতুন ইচ্ছ্যু। আৰম্ভ হ'ল এটা সাধাৰণ কাৰ্টুনক লৈ অহেতুক বিতৰ্কৰ, যিটো অংকন কৰা কাৰ্টুনিষ্ট গৰাকীৰ ইতিমধ্যে মৃত্যু ঘটিছে, তেনে এটা বিষয়ৰ ৰাজনীতিকৰণ। সমাজৰ দলিত শ্ৰেণীৰ লোকসকলৰ লগত জড়িত ইচ্ছ্যু। সুযোগতো এৰি দিয়া যায় কেনেকৈ? সকলো ৰাজনৈতিক দলেই কাৰ্টুনটোৰ বিৰোধিতা কৰাটো স্বাভাৱিক কথা। দলিত লোকৰ 'উন্নয়নৰ ঠিকা' লৈ থোৱা দুটা ৰাজনৈতিক দল মায়াৱতীৰ 'বহুজন সমাজ পাৰ্টি' আৰু ৰামবিলাস পাছোৱানৰ 'লোক জনশক্তি পাৰ্টি' ৰ বাবে ইচ্ছ্যুটো হৈ পৰিল সোণৰ কণী পৰা হাঁহ। অইন ৰাজনৈতিক দল সমূহেও সোণৰ কণী বিচাৰি নাযাব কিয়? সকলো ৰাজনৈতিক দল একত্ৰিত হ'ল কাৰ্টুনটোৰ বিপক্ষে। দাবী আহিল দলিত সম্প্ৰদায়ৰ বাবে ভগৱান সদৃশ আম্বেদকাৰক অপমান কৰা কাৰ্টুনটোক পাঠ্যক্ৰমৰ পৰা আঁতৰ কৰাৰ, দাবী আহিল এই ঘটনাৰ লগত জড়িত লোকসকলৰ বিপক্ষে অপৰাধমূলক গোচৰ ৰুজু কৰাৰ। ৰামবিলাস পাচোৱানে এখোপ গৈ এন চি ই আৰ টি সংস্থাটোকেই বন্ধ কৰি দিয়াৰ দাবী তুলিলে। মুঠৰ ওপৰত কোনটো দল কিমান 'দলিত প্ৰেমী' তাৰ যেন অঘোষিত প্ৰতিযোগিতাহে চলিল। আৰু ঘটনাৰ গতি দেখি মূহুৰ্ততে মানৱ সম্পদ উন্নয়ন মন্ত্ৰী কপিল চিবালে, ২০০৬ চনত বিভাগীয় মন্ত্ৰী হৈ নথকা স্বত্তেও সংসদত ক্ষমা প্ৰাৰ্থনা খুজি কাৰ্টুনটো এন চি ই আৰ টি ৰ কিতাপৰ পৰা আঁতৰোৱাৰ নিৰ্দেশ জাৰী কৰে। তীব্ৰ বিতৰ্কৰ পাছতে এন চি ই আৰ টি ৰ দুগৰাকী উপদেষ্টা বিশিষ্ট সমাজ বিজ্ঞানী যোগেন্দ্ৰ যাদৱ আৰু পুনে বিশ্ববিদ্যালয়ৰ অধ্যাপক সুহাস পালচিকাৰে উপদেষ্টা পদৰ পৰা পদত্যাগ কৰিবলৈ বাধ্য হয়। কেৱল ইয়াতে ক্ষান্ত নাথাকি কেইজনমান যুৱকে পুনে বিশ্ববিদ্যালয়ৰ অধ্যাপক পালচিকাৰৰ কাৰ্য্যালয়ত সোমাই কোঠা লণ্ডভণ্ড কৰে।\nএয়াই হৈছে ষাঠী বছৰ গৰকা ভাৰতীয় সংসদৰ সাংসদৰ কাৰ্য্যপদ্ধতিৰ নমুনা। ৰাজনীতিৰ দ্বাৰা পৰিচালিত সমাজ ব্যৱস্থাৰ এক ফেচিষ্ট ৰূপ। সংবিধানৰ ঊন্নৈশতম অনুচ্ছেদত উল্লেখ থকা বাক স্বাধীনতাৰ অধিকাৰ যেন খোদ সাংসদ সকলৰ তালিবানী ৰূপেটোৱেই ভংগ কৰিলে। প্ৰশ্ন উঠে প্ৰকাশ হোৱাৰ ৬৩ বছৰ পাছত আৰু পাঠ্যক্ৰমৰ অন্তৰ্ভুক্তিৰ ছয় বছৰ অগোচৰে থাকি হঠাতে ইমান হূলস্থুল কিয়? সমাজৰ আটাইতকৈ অৱহেলিত, সামাজিক ভাৱে শোষিত দলিত লোকৰ বাবে ৰাজনৈতিক দলসমূহৰ ইমানেই সদিচ্ছা নে? যুগ যুগ ধৰি অৱহেলিত দলিত লোকসকলক ইমানে দিনে ভোটবেংক হিচাবে ব্যৱহাৰ কৰি অহা ৰাজনৈতিক দলসমূহে সাধাৰণ কাৰ্টুন এটাক ইমান ডাঙৰ ইচ্ছ্যু এটা বনাই যেন পুনৰবাৰ দলিতসকলক হে অপমান কৰিলে। কেইবছৰমান আগতে ভাৰতীয় মানৱাধিকাৰ আয়োগৰ কে বি চাক্সেনাৰ প্ৰতিবেদনখন পঢ়িলেই সমাজৰ পিছপৰা শ্ৰেণীৰ লোকসকলৰ অৱস্থা সম্পৰ্কে জানিব পাৰি। আৰু তাতোকৈ দুখজনক কথা হ'ল এতিয়াও সমাজৰ পিছপৰা শ্ৰেণীৰ লোকসকল একেদৰেই শোষিত, বঞ্চিত হৈয়ে আছে। এতিয়াও উত্তৰ প্ৰদেশ, বিহাৰ আদিকে ধৰি বিভিন্ন ৰাজ্যত দলিত লোকসকলৰ নাই কোনো শিক্ষাৰ সু ব্যৱস্থা, ধৰ্ষণ হত্যা শোষণ বঞ্চনা আদিৰে ভাৰাক্ৰান্ত এই শ্ৰেণীৰ লোকসকলক এতিয়াও সমাজে ঘৃণাৰ চকুৰেই চায়। খাদ্য বাসস্থানৰ বাবে হাবাথুৰি খাই ফুৰা এই সকল লোকে কাৰ্টুন কি বস্তু সেয়াকে বোধহয় বুজিকে নাপায়। মায়াবতী, ৰামবিলাস পাছোৱানৰ দৰে তথাকথিত দলিত প্ৰেমী ৰাজনীতিবিদ সকলৰ বাবে এওঁলোক মাথোঁ একো একোটা ভোটবেংক।\nবিশ্বত এনে বহু দেশ আছে য'ত জনসাধাৰণে বাক স্বাধীনতা উপভোগ কৰাৰ পৰা বঞ্চিত হয়। বাক স্বাধীনতাৰ অধিকাৰ আমাৰ দেশৰ সংবিধানৰ এক মূল বৈশিষ্ট্য। বাক স্বাধীনতাৰ অধিকাৰ গণতন্ত্ৰৰো এক প্ৰধান অংগ। শংকৰ পিল্লাইৰ কাৰ্টুনটোৱেও এই স্বাধীনতা সম্পুৰ্ণৰূপে উপভোগ কৰিব লাগে। ১৯৪৯ চনতে অংকন কৰা কাৰ্টুনটোত জৱাহৰলাল নেহৰু তথা আম্বেদকাৰৰ কিবা আপত্তি আছিল বুলি ক'তো উল্লেখ নাই অথবা কাৰ্টুনটো নিষিদ্ধও নহয়। পঞ্চাশ ষাঠী দশকত জৱাহৰলাল নেহৰু, ইন্দিৰা গান্ধী, কেন্দ্ৰীয় চৰকাৰক লৈ ইয়াতকৈও তীব্ৰ ককৰ্থনাৰে ভৰা কাৰ্টুন প্ৰকাশ পাইছিল বিভিন্ন বাতৰি কাকত আলোচনীত। আৰু তেতিয়াও কাৰ্টুনিষ্ট সকলে লাভ কৰিছিল পূৰ্ণ স্বাধীনতা। কিন্তু লাহে লাহে ভাৰতীয় ৰাজনীতিবিদসকলৰ তালিবানী চৰিত্ৰটো খুবেই ভালদৰে প্ৰকট হৈ পৰিছে। এই তালিবানী চৰিত্ৰৰ আঁৰতে লুকাই আছে ৰাজনৈতিক দলসমূহৰ মুনাফা লাভৰ এক কৌশল। এফালে আমি বিশ্বৰ বৃহত্তম গনতান্ত্ৰিক দেশৰ নাগৰিক হিচাবে আস্ফালন কৰো কিন্তু আনফালে বাক স্বাধীনতাৰ অধিকাৰত শিকলি লগাই থব বিছাৰো।\nকিছুদিনৰ আগতে মমতা বেনাৰ্জীৰ এখন কাৰ্টুন সদৃশ পোষ্টাৰ এগৰাকী অধ্যাপকে সহকৰ্মীলৈ ই মেইল কৰা অপৰাধত জেইল পৰ্য্যন্ত যাবলগীয়া হয়। এয়াই হৈছে তথাকথিত গণতন্ত্ৰৰ নমুনা। সাধাৰণ কাৰ্টুন অথবা ব্যংগাত্মক পোষ্টাৰলৈ ভয় কৰা এনে 'শক্তিশালী'(?) নেতাসকলে কেনেদৰে এখন ৰাজ্যক প্ৰতিনিধিত্ব কৰে সেয়াহে ভাবিবলগীয়া কথা।\nসকলোৰে নিজৰ নিজৰ মত সাৱস্ত্য কৰাৰ পূৰ্ণ অধিকাৰ আছে ভাৰতবৰ্ষত। যিগৰাকী ব্যক্তিয়ে সংবিধান প্ৰণয়ন কৰি বাক স্বাধীনতাৰ অধিকাৰ ইয়াত অন্তৰ্ভুক্ত কৰিছিল, সেই বাক স্বাধীনতাকে এগৰাকী কাৰ্টুনিষ্টৰ পৰা হৰণ কৰি দেশৰ সাংসদেসকলে প্ৰকৃততে আম্বেদকাৰকে অপমান নকৰিলেনে?\nযিকোনো বিষয়বস্তুৰে ৰাজনীতিকৰণ সুযোগসন্ধানী ভাৰতীয় ৰাজনীতিৰ এক প্ৰধান বৈশিষ্ট্য। নিজৰ ৰাজনৈতিক লাভালাভৰ বাহিৰে তাত নাথাকে কোনো অইন জনহিতকৰ চিন্তা। এই কাৰ্টুন বিতৰ্কতোও ইয়াৰেই এক অংগ। আমি যিমানেই নতুন যুগৰ ফালে আগবাঢ়ি গৈ আছো, সিমানেই আমাৰ মানসিকতাও পিছপৰি গৈ আছে। আমি পুনৰ ঘুৰি গৈ আছো আদিম ৰক্ষণশীল সমাজখনলৈ। হায় গণতন্ত্ৰ!\nPosted by হিমজ্যোতি at 10:05 PM No comments:\nPosted by হিমজ্যোতি at 6:18 PM No comments:
|
এচিদ বৰষুণে ঘৰ-দুৱাৰ,কীৰ্তিস্তম্ভ আদিৰ যথেষ্ট পৰিমাণে ক্ষতিসাধন কৰে। বিশেষকৈ মাৰ্বলেৰে নিৰ্মিত পুৰণি কীৰ্তিস্তম্ভবোৰক ই বেয়াকৈ ক্ষতিগ্ৰস্ত কৰে। উদাহৰণ স্বৰূপে আগ্ৰাৰ তাজমহলৰ কথা উল্লেখ কৰিব পৰা যায়।
এচিদ বৰষুণে প্ৰাচীন শিলালিপি সমূহ ক্ষয় নিয়ায়। গ্ৰীচ আৰু ইটালীত থকা এনেধৰণৰ বহু সৌন্দৰ্য্যবোধক শিলা স্তম্ভ এচিদ বৰষুণৰ দ্বাৰা দ্ৰবীভূত হব ধৰিছে।
জলজ প্ৰাণী বিশেষকৈ মাছ ,এচিদ বৰষুণৰ দ্বাৰা বেয়াকৈ ক্ষতিগ্ৰস্ত হয়। ছুইডেন,নৰৱে,কানাডা আদিৰ বহুতো হ্ৰদৰ মৎস্য বাসস্থান এই এচিদ বৰষুণৰ বাবে নাইকিয়া হৈছে।
এচিদ বৰষুণৰ ফলত জলাশয়ৰ কাষৰ ধাতুনিৰ্মিত শিল সমূহৰ পৰা এলুমিনিয়াম,পাৰা,মেঙ্গানিজ,দস্তা আৰু সীহ আদি নিৰ্গত হৈ জলাশয়ৰ পানী জীৱৰ কাৰণে বিষময় কৰি তোলে।
উদ্যোগ আৰু শক্তি প্ৰকল্প সমূহত প্ৰদূষণ ৰোধী সজুলীৰ ব্যৱহাৰ কৰি বায়ুমণ্ডলত SO2 আৰুNO2 ৰ নিৰ্গমনত বাধা দিব পাৰি।
|
দেওবাৰে নিশা হিমাচল প্ৰদেশৰ কুল্লু জিলাত সংঘটিত হয় এক ভয়াৱহ পথ দুৰ্ঘটনা। এখন যাত্ৰীবাহী টেম্পো ট্ৰেভেলাৰ নিয়ন্ত্ৰণ হেৰুৱাই পথৰ কাষত থকা দ খাৱৈত বাগৰি পৰাৰ ফলত সাতগৰাকী পৰ্যটকৰ মৃত্যু হোৱাৰ লগতে দহগৰাকী পৰ্যটক আহত হৈছে।
কুল্লুৰৰ আৰক্ষী অধীক্ষকগৰাকীয়ে জানিবলৈ দিয়া মতে কুল্লুৰ বাঞ্জাৰ উপত্যকাৰ ঘিয়াগী অঞ্চলত নিশা প্ৰায় ৮ঃ৩০ বজাত পৰ্যটক কঢ়িয়াই নিয়া বাহনখন পথৰ পৰা খাৱৈত বাগৰি পৰে।
এই ভয়াৱহ দুৰ্ঘটনাটোত ৭ গৰাকী লোক থিতাতে নিহত হোৱাৰ বিপৰীতে ১০ গৰাকী আহত হয়। আহতসকলৰে কেইজনমানৰ অৱস্থা গুৰুতৰ বুলি তেওঁ লগতে উল্লেখ কৰে।
ইফালে পাঁচগৰাকী আহত ব্যক্তিক কুল্লুৰ জোনেল চিকিৎসালয়লৈ তাৎক্ষণিকভাৱে প্ৰেৰণ কৰাৰ বিপৰীতে আন ৫ গৰাকীক বাঞ্জাৰ চিকিৎসালয়ত ভৰ্তি কৰোৱা হয় বুলি তেওঁ লগতে জানিবলৈ দিয়ে।
দুৰ্ঘটনাটোত নিহত তথা আহত হোৱা পৰ্যটকসকল ৰাজস্থান, মধ্য প্ৰদেশ, হাৰিয়ানা আৰু দিল্লীকে ধৰি বিভিন্ন ৰাজ্যৰ আছিল আৰু তেওঁলোকৰ পৰিচয় ইতিমধ্যে চিনাক্ত কৰা হৈছে বুলি জানিব পৰা গৈছে।
এই ৰেগিঙৰ বাবে কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
অ'পেৰা, ভাওনা, শংকৰদেৱ ইত্যাদি প্ৰসংগঃ কিছুমান ক্ষোভ আৰু কিছুমান সপোন - পংকজ বৰা - সাহিত্য ডট অৰ্গ\nঅ'পেৰা, ভাওনা, শংকৰদেৱ ইত্যাদি প্ৰসংগঃ কিছুমান ক্ষোভ আৰু কিছুমান সপোন\n১৬ শ শতিকাত ইউৰোপৰ ফ্লৰেঞ্চত প্ৰথম অ'পেৰা আৰম্ভ হৈছিল । তাৰ পিছতেই সমগ্ৰ ইউৰোপ আৰু আন পশ্চিমীয়া দেশবোৰত ই বিয়পি পৰে । এক নাটকীয় পৰিৱেশত সংগীতৰ তালে তালে একো একোটা কাহিনীৰ মধুৰ উপস্থাপন কৰা হয়। বহুক্ষেত্ৰত কাহিনী নিহিত হৈ থাকে। আধুনিক নাটকৰ দৰে মনোৰম দৃশ্যসজ্জা, কিছুপৰিমানৰ অভিনয়, সাজ-সজ্জা, ৰূপসজ্জা আদি অপেৰাৰ গুৰুত্বপূৰ্ণ বৈশিষ্ট্য। ইউৰোপৰ ডাঙৰ ডাঙৰ নগৰ মহানগৰ সমূহত অপেৰা এক অভিজাত কলা তথা আমোদ-প্ৰমোদৰ উপাদান আছিল আৰু আজিও বহুঠাইত সম্পূৰ্ণ পুৰণি অভিজাত ধৰণৰেই অপেৰাৰ প্ৰদৰ্শন অব্যাহত আছে। সাধাৰণতে অপেৰা সমূহৰ বাবে অপেৰা হাউছ আৰু অৰ্কেষ্টা গোট থাকে।\nমোৰ এই চমু টোকাটোৰ উদ্দেশ্য অপেৰাৰ ইতিহাস, বা বৰ্তমান আৰু গুণাৱলী বিশ্লেষণ কৰা নহয়। যোৱা ২ বছৰত ইউৰোপৰ কেবাঠাইত অ'পেৰা হাউছ বোৰ চালো । অপেৰা হলৰ ভিতৰত সোমাই চোৱাৰ ইচ্ছা থাকে যদিও বিভিন্ন কাৰণত চোৱা নহয় , যেনেঃ টিকেটৰ আকাশলংঘী দাম,দৰ্শকৰ বাবে সাজ-পোচাকৰ কঠোৰ নীতি নিয়ম, টিকেট উপলব্ধ নোহোৱা আদি। শেহতীয়াকৈ যোৱাবছৰ মোৰ আশা পূৰণ হ'ল। অ'পেৰা চালো মোজাৰ্ট, বিথ'ভেন আদি বিখ্যাত সংগীতজ্ঞৰ পৰশেৰে ৰঞ্জিত চহৰ, পৃথিৱীৰ সংগীতৰ ৰাজধানী বুলি জনাজাত অ'ষ্ট্ৰিয়া দেশৰ ভিয়েনা চহৰত । বৰ বিশেষ বুজি বাজি নেপালো, কাৰণ অপেৰাবোৰ অত্যন্ত ধ্ৰুপদী ধৰণৰ হয়।\nঅপেৰা চাই এটা কথাই অনুভৱ হ'ল, ১৪ শ শতিকাত সৃষ্ট মহাপুৰুষ শংকৰ গুৰুজনাৰ নৃত্যসমূহ আৰু অংকীয়া ভাওনা সমূহ অ'পেৰাতকৈ কোনো গুণে কম নহয় । বৰঞ্চ গুৰুজনাৰ সৃষ্টিৰাজী বহু উচ্চ খাপৰ যেনহে অনুভৱ হ'ল । প্ৰাথৰ্ক্য মাথো ভাৱস্তুৰ । সূত্ৰধাৰী নাচ, ঝুমুৰা নাচ সমূহত অপেৰাৰ সমকলোবোৰ গুণ মই সাধাৰণ দৰ্শক হিচাপে প্ৰত্যক্ষ কৰিছিলো। বৰগীত সমূহক 'বেলাদ' বা song celestial বুলি ইতিমধ্যে গুণী-জ্ঞানী সকলে কৈয়েই গৈছে। খোল-তাল মৃদংগ ৰ দেৱ ধ্বনি , ৰাগবিশিষ্ট বৰগীত, সূত্ৰধাৰৰ ভূমিকাই এটা কাহিনীক যি মনোৰম ভাৱে ধ্ৰুপদী ৰূপত আগবঢ়ায় লৈ যায় সেইয়া অপেৰা উপভোগ কৰি থকা সময়ত বাৰে বাৰে মোৰ চকুৰ আগত ভাঁহি আহিছিল। মাজতে গুৰুজনাৰ প্ৰতি থকা অসীম ভক্তিভাৱত সেমেকি উঠা নয়নযুগল শুভ্ৰ ৰুমালাৰে মঁচি ল'লো। আশে-পাশে বহি থকা সকলে চাগৈ বেলাডৰ সুৰত মোৰ চকুপানী ওলোৱা বুলি ভাৱিছিল। বেজাৰ লাগিছিল গুৰুজনাৰ কথা ভাৱি। মধ্যযুগীয় আন্ধাৰ আঁতৰাই যিসময়ত ইউৰোপত নৱজাগৰণৰ সূচনা হৈছিল, সেই সময়ত গুৰুজনাই অসম মূলুকত নৱজাগৰণৰ সূচনা কৰিছিল। সৌভাগ্যবশতঃ পশ্চিমীয়া নৱজাগৰণৰ কেন্দ্ৰ ইটালীৰ ৰোম, ফ্লৰেন্স, ভেনিছ আদি চহৰো দৰ্শন কৰাৰ সৌভাগ্য এই অধমৰ হৈছিল। পৃথিৱীৰ সবাটোকৈ পুৰণি এম্ফিথিয়েটাৰ ৰোমৰ 'কল'ছিয়াম'ত গৈ যিদৰে মুগ্ধ হৈছিলো, সেইদৰে নৃশংস ইতিহাস সুঁৱৰি শিয়ঁৰি উঠিছিলো। ইয়াতেই গ্লেদিয়েটৰ সকলে হি্ৰংস জীৱ-জন্তু, নানান নৃশংস সমৰ কলাৰ আক্ৰমণৰ সন্মূখীন হৈছিল আৰু ৰজা আৰু প্ৰজাই সোমৰস পান কৰি আনন্দত মতলীয়া হৈ উপভোগ কৰিছিল। গ্লেদিয়েটৰ সকলৰ বহুতেই আছিল কাৰগাৰৰ বন্দী বা মধ্যপ্ৰাছ্য আদি ঠাইৰ পৰা ধৰি-বান্ধি অনা কৃতদাস। নিৰ্মম ইতিহাসৰ ভাৱনাত বিতৃষ্ণাৰে ভাৰাক্ৰান্ত হৈছিল মোৰ মন।\nইউৰোপীয় নৱজাগৰণৰ প্ৰতিটো বিষয়ৰে একো একোজন বা অনেকজন পৰ্াগত ব্যক্তি আছিল। কোনোবা যদি সংগীতজ্ঞ, কোনোবা চিত্ৰকৰ, কোনোবা স্থপতি বা ভাস্কৰ্য্যশিল্পী, কোনোবা নাট্যকাৰ, অভিনেতা, নৰ্তক, বাদ্যবিশাৰদ আদি। লিঅ'নাৰ্ড' দা ভিঞ্চি দৰে মাত্ৰ নামমাত্ৰ কেইজনমানৰ বহুমূখী প্ৰতিভা আছিল। তাৰ বিপৰীতে আমাৰ গুৰুজনাৰ কি গুণ নাছিল? শংকৰদেৱম আমি চিনি পাঁলো মাত্ৰ ধৰ্মপ্ৰচাৰক হিচাপে। আচলতে ইউৰোপীয় নৱজাগৰণৰ প্ৰধান কেন্দ্ৰবিন্দু আছিল খ্ৰীষ্টধৰ্ম। ঘৰ-দুৱাৰ, চিত্ৰশিল্প, ভাস্কৰ্য্য, গীত-মাত। সহিত্য সকলোৰে প্ৰাণবিন্দুত আছিল ধৰ্ম। আচলতে যুগ যুগ ধৰি ধৰ্মই সমাজ গঠন আৰু সুচাৰু পৰিচালনাৰ ক্ষেত্ৰত এক সংযোগী মাধ্যম বা 'মেট্ৰিক্স' হিচাপে কাম কৰি আহিছে। ভগৱানলৈ মানুহে ভয় কৰে, এই ভয়েই আইন বা কানুন। ভগৱানৰ শক্তি, অলৌকিকতা তথা সৃষ্টিশীলতা বা প্ৰকৃতিক বুজাৰ চেষ্টা হিচাপেই সৃষ্টি হয় সুকুমাৰ কলাৰ।\nলাহে লাহে ধৰ্মীয় গোড়ামি শিথিল হৈছে। অংকীয়া ভাওনা সত্ৰ নামঘৰৰ পৰা উলিয়াই আনি মঞ্চত উপস্থাপন কৰা হৈছে। মহিলাই অংকীয়া নাটকত ভাও লৈছে, আধুনিক বাদ্যযন্ত্ৰ, মঞ্চসজ্জা, পোহৰ ব্যৱস্থাপনাও হৈছে। ভাওনাৰ উদ্দেশ্য কেৱল ধৰ্ম প্ৰচাৰ বুলি ভাৱি অহা ধাৰণাটো অত্যন্ত ভুল। শংকৰদেৱ এজন সফল সমাজ সংষ্কাৰক, উচ্চস্তৰৰ মনস্তত্ববিদ, স্বাস্থ্যবিজ্ঞানী আছিল। ধৰ্মীয় চাপ এটা থাকে যদিও (যিদৰে আছিল পশ্চিমীয়া নৱজাগৰণৰসময়ত) ভাওনাৰ উদ্দেশ্য তলত উল্লেখ কৰা ধৰণৰ-\n১) কৰ্মব্যস্ত দিনটোৰ পিছত সুকুমাৰ কলাৰ চৰ্চাৰে মানসিক প্ৰশান্তি লাভৰ ব্যৱস্থা কৰিছিল\n২) ভাওনাৰ বাবে নামঘৰত একত্ৰিত হৈ সামাজিকৰণৰ ব্যৱস্থা\n৩) ভাওনাৰ গায়ন-বায়ন-নৰ্তন-অভিনয়ৰ যোগেদি হোৱা শাৰিৰীক ব্যায়াম\n৪) ভগৱান্তৰ নাম-কীৰ্ত্তন, ভক্তিভাৱৰ জৰিয়তে পৰম মানসিক প্ৰশান্তি লাভ কৰা যায়।\nকৃষ হেন শব্দ ইটো পৃথিৱী-বাচক ভৈল\nণ আনন্দত প্ৰবৰ্ত্তয় ।\nদুইৰো এক পদ ভৈলে পৰমব্ৰহ্ম-ৰূপ কৃষ্ণ\nনাম-আনন্দক মাত্ৰ কয় ।।\n৫) শংকৰদেৱৰ লিখনি গভীৰভাৱে অধ্যয়ন কৰিলে দেখা যায়, তেঁওৰ ভগৱানৰ যিটো ধাৰণা সেইটো সম্পূৰ্ণ ধৰ্মনিৰপেক্ষ । শংকৰদেৱৰ মতে 'অব্যক্ত ইশ্বৰ' এক মূৰ্তিশূন্য পৰম শক্তি-\nঅব্যক্ত ইশ্বৰ হৰি কিমতে পূজিবা তাংক\nব্যাপকত কিবা বিসৰ্জন ।\nএতাৱন্ত মূৰ্তিশূন্য কেনমতে চিন্তিবাহা\nৰাম বুলি শুদ্ধ কৰা মন ।।\nইয়াৰ পাচত অংকীয়া ভাওনা, নৃত্য-গীত আদিক ধৰ্মীয় আঁওতাৰ ভিতৰত চেপি খুন্দি ধৰি ৰখাৰ কোনো কাৰণ নাথাকে।\nশংকৰদেৱে নো কি নকৰিলে, বা কি ভুল কৰিলে? তেৰাই অহোপুৰুষাৰ্থ কৰিছিল মধ্যযুগীয় এলান্ধুকলীয়া বৰ্বৰ অসময় সভ্যতাৰ পোহৰ বিলাই এক আধুনিক সমাজ গঢ়াৰ, য'ত থাকিব সভ্য সমাজৰ সকলোবোৰ উপাদান। সেই সময়ত কোনো ক্ষীপ্ৰ যোগাযোগ মাধ্যম নাচিল। টিভি, ৰেডিঅ', ছপাশাল, আধুনিক যাতায়ত, ইন্টাৰনেট একোৱেই নাছিল। গতিকে ইউৰোপীয় নৱজাগৰণৰ প্ৰভাৱ পৰাৰ কোনো অৱকাশেই নাই। শংকৰগুৰুজনাৰ ঐশ্বৰিক গুণৰাজীৰে অসম আৰু অসমীয়াক গঢ়ি থৈ গ'ল। সৰ্বগুণাকৰ, একমেবাদ্বিতীয়ম্! তেৰাৰ দুৰ্ভাগ্য এইয়ে যে তেৰাই জন্ম ল'লে গুণীৰ মোল নুবুজা অসম মুলুকত । আজিও গুৰুজনাৰ আদৰ্শ, তেৰাৰ সৃষ্টিৰাজীক প্ৰকৃত ভাৱে বুজি উঠাত, তাক কৰ্ষণ কৰাত বা গ্ল'ৱেল ব্ৰেণ্ড হিচাপে উলিয়াই পঠোৱাত ব্যৰ্থ অসমীয়া জাতি। তাৰ বিপৰীতে আজি বহু অসমীয়াই বাহিৰৰ গুৰু বা বাহিৰৰ ব্যক্তিক বৰপীৰা পাৰি মাতি আনি তেঁওলোকৰ আদৰ্শক শিৰোগত কৰি হিৰ' সজাবলৈ কৰা নিৰ্লজ্জ অপচেষ্টা অসমীয়া জাতিৰ বাবেই চৰম দুৰ্ভাগ্যজকন। এনেই বেজবৰুৱাই কোৱা নাই -\n"গুৰু লাগে মোক,\nজগতক জাননী দিলো;\nজগতৰে গুৰু শংকৰ ঘৰতে,\nঅন্ধলাই নিচিনিলো ।"\nশেহতীয়াকৈ অসম আৰক্ষীৰ সন্মানীয় বিষয়া ভাস্কৰজ্যোতি মহন্ত দেৱে জুবিন গাৰ্গৰ লগত মিলি "পাৰিজাত" নামৰ অপেৰাধৰ্মী experiment এটা কৰা বুলি শুনিছো যদিও চোৱাৰ সুযোগ পোৱা নাই । ইমান দিন বহুত বঞ্চনা কৰা হ'ল গুৰুজনাক । এতিয়া অন্ততঃ তেখেতৰ সৃষ্টিৰাজীক বিশ্বায়নীকৃত কৰা উছিত । ফে'চবুকৰ জৰিয়তে একত্ৰিত হোৱা নতুন প্ৰজন্মৰ এটা গোট "অসমীয়াত কথা-বতৰা"ৰ উদ্যোগত কীৰ্ত্তন-নামঘোষাৰ ইউনিক'ড ৰূপান্তৰণেৰে যি নৱ বিপ্লৱ আৰম্ভ হৈছে এই বিপ্লৱ যেন অবিৰত হওক। নৱ-প্ৰজন্মৰ হাতত অংকীয়া ভাওনা অপেৰাৰ দৰেই গ্ল'ৱেল ব্ৰেণ্ড ৰূপে বহুল পৰিচিত হৈ উঠক, শংকৰদৱেৰ আদৰ্শ বিশ্বশান্তি তথা সমাজ গঠনৰ আদৰ্শ হৈ পৰক।\n← আমাৰ বিশ্বব্ৰহ্মাণ্ড, সমান্তৰাল বিশ্বব্ৰহ্মাণ্ডবোৰ বা বহুবিশ্ব : ধনজিৎ কুমাৰ শৰ্মা\nআধুনিক ভাৰতীয় নাট্যকাৰ : বিজয় তেণ্ডুলকাৰ - বিজয় শৰ্মা →\nটাইটানিক : দৈত্যকায় জাহাজখনৰ অপমৃত্যুৰ ৰহস্য -জীতেন্দ্ৰ জিতু শইকীয়া\nনিকোলাছ ৰ'ৰিকৰ এখনি ছবি আৰু দেৱকান্ত বৰুৱাৰ কবিতাৰ "কিন্তু দুৱাৰ মুকলি ক'ত" সন্দৰ্ভত (আবিদ আজাদ)\nয়ো য়ো হানী সিং আৰু বেবী ডোলত হেৰাই যোৱা কালীয়াৰ আৰ্তনাদ (ধনজিৎ কুমাৰ শৰ্ম্মা)
|
Risniaৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Risnia নাখাব আৰু আপোনাৰ চিকিতসকৰ পৰামৰ্শ লওক।
আপুনি যদি স্তন্যপায়ী মহিলা তেন্তে Taking Risnia গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Risnia গ্ৰহণ কৰিব নালাগে।
নহয়, মগজু খটাবলগা কোনো কাম আপুনি কৰাটো অনুচিত, আপুনি Risnia লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।
কেতবোৰ খাদ্যৰ সৈতে সেৱনৰ ফলত Risniaয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।
|
ডিজিটেল সংবাদ, বটদ্ৰৱাঃ নগাঁও জিলাৰ বটদ্ৰৱা সমষ্টিৰ ধূপগুৰি পথাৰত ভয়ানক অগ্নিকাণ্ডৰ ঘটনা সংঘটিত হয়। এই অগ্নিকাণ্ড ধিং ৰাজহ চক্ৰৰ অধীনৰ ধূপগুৰি পথাৰৰ চফি উল্লাহ নামৰ এগৰাকী খেতিয়কৰ ঘৰত বুধবাৰে নিশা সংঘটিত হয়।
পৰৱৰ্তী সমহয় স্থানীয় ৰাইজৰ সহযোগত নিৰ্বাপন কৰা হয় যদিও অগ্নিকাণ্ডৰ ফলত প্ৰায় চাৰি লাখ টকাৰ সা-সম্পত্তি ভস্মীভূত হয়। খেতিয়ক গৰাকীৰ নগদ ধন, ধানৰ ভৰাল, ঘৰৰ ফাৰ্ণিছাৰ, লাগতীয়াল কাগজ পত্ৰকে ধৰি বিভিন্ন সা-সামগ্ৰী জুইত ভস্মীভূত হয়। তথ্য অনুসৰি, শ্বৰ্ট চাৰ্কিটৰ বাবে সূত্ৰপাত হৈছিল অগ্নিকাণ্ডৰ ।
|
কামৰূপ জিলাৰ অসম-মেঘালয় সীমান্তৰ বনভোজস্থলী উকিয়ামত সংঘটিত হৈছে যে শোকবাহ ঘটনা। তিনিটাকৈ নদীৰ সংগমস্থলী উকিয়ামত গা ধুবলৈ গৈ এজন যুৱকৰ সলিল সমাধি ঘটে। গৰমৰ পৰা ৰক্ষা পাবলৈ সমনীয়াৰ সৈতে উকিয়ামত গা ধুবলৈ গৈছিল যুৱকজনে।
পলাশবাৰীৰ ৰামপুৰৰ ৰাজ দাস নামৰ এজন ১৬ বছৰীয়া যুৱকৰ অসম-মেঘালয় সীমান্তৰ বনভোজস্থলী উকিয়াত সলিল সমাধি ঘটে। অসম-মেঘালয় সীমান্তত মনোমোহা প্ৰকৃতিক পৰিৱেশৰ মাজত থকা শ্ৰী, দ্ৰোণ আৰু ডিলমা নামৰ তিনিখন নদীৰ সংগমস্থলী উকিয়ামত ৰাজ দাস নামৰ যুৱকজনে কেইজনমান সমনীয়াৰ সৈতে গা ধুবলৈ গৈছিল।
জানিব পৰা মতে নদীত গা ধুই থকাৰ সময়ত যুৱকজন হঠাতে নদীত ডুব যায়। যুৱকজন নদীত ডুব যোৱাৰ পিছতে একাংশ স্থানীয় ৰাইজে তৎপৰতা দেখুৱাই যুৱকজনৰ মৃতদহে নদীৰ পৰা উদ্ধাৰ কৰে। ইতিমধ্যে স্থলীত ইতিমধ্যে আৰক্ষীৰ দল উপস্থিত হোৱা বুলি জানিব পৰা গৈছে।
গুৱাহাটীৰ পৰা ৭০ কিলোমিটাৰ নিলগত মনোমোহা প্ৰকৃতিক পৰিৱেশৰ মাজত থকাৰ বাবে প্ৰতিদিনে উকিয়ামত বহু লোকৰ সমাগম দেখিবলৈ পোৱা যায়। এই ঠাইখিনিতে প্ৰতিবছৰে উকিয়াম ৰিভাৰ ফেষ্টিভেলৰ আয়োজন কৰা হয়। ক'ভিড সৃষ্ট পৰিস্থিতিৰ বাবে বিগত দুবছৰ ধৰি এই ফেষ্টিভল অনুষ্ঠিত হোৱা নাই।
You may also read!
|
প্ৰথম খবৰ, নাৰেংগীঃ নাৰেংগী পাথৰকোৱেৰীত সংঘটিত হৈছে এক ভয়ংকৰ অগ্নিকাণ্ড। মামনি বৰা নামৰ মহিলগৰাকীৰ ঘৰত সংঘটিত হয় এই অগ্নিকাণ্ড। অগ্নিকাণ্ডত চাৰিটা কৈ বাসগৃহ জাহ যোৱাৰ লগতে মূল্যৱান সা-সম্পত্তি নষ্ট হৈছে।শ্বৰ্ট চাৰ্কিটৰ ফলত ভয়াবহ অগ্নিকাণ্ড সংঘটিত হোৱা বুলি সন্দেহ কৰা হৈছে।
|
অসমত প্রথম কথাছবি 'জয়মতী' প্রযোজিত হোৱাৰ পিছত আজি ষোল্ল বছৰেও অসমত এটা 'ষ্টুডিঅ' স্থাপন কৰি অসমীয়া ফিল্ম-শিল্পক স্থায়ী গঢ় দিব নোৱৰাটো অসমীয়া ফিল্ম প্ৰযোজককেজনৰ বাবে যে লাজৰ কথা হৈছে এনে নহয়, ই অসমীয়া দৰ্শক তথা অসমীয়া জাতিৰেই এটা অক্ষমতাৰ পৰিচায়ক কথা হৈ পৰিছে। অসমীয়া জাতীয় জীৱনৰ এই অত্ৰাহি অৱস্থাত অসমীয়া ভাষা-সংস্কৃতিৰ এটা সন্ধিক্ষণত ভাষা-সংস্কৃতি প্রচাৰ আৰু ৰক্ষাৰ আধুনিক এক শক্তিশালী আৰু প্রভাৱশালী অস্ত্ৰ অসমীয়া ফিল্মৰ এটা স্থায়ী প্রতিষ্ঠান গঢ়ি নুঠাটো আমাৰ কাৰণে শুভলক্ষণ নহয়। আৰু এই প্ৰতিষ্ঠান গঢ়াত অসমীয়া ফিল্মৰ দৰ্শকসকলৰো যে প্ৰযোজক আৰু শিল্পীসকলৰ সমানেই গধুৰ দায়িত্ব আছে আৰু এই বিষয়ে অসমীয়া প্ৰযোজক আৰু শিল্পীসকলৰ কঁকালত কেনেকৈ অসমীয়া দৰ্শকে বল দিব পাৰে তাৰ বিষয়ে দুআষাৰ কবলৈ আগবাঢ়িলোঁ।
হৈ পৰিলহেঁতেন। 'জয়মতী' প্ৰযোজনাৰ সমস্ত ক্ৰাটৰ দায়িত্ব মই কেতিয়াও অস্বীকাৰ নকৰো। কিন্তু তাৰ লগে লগে অসমীয়া দৰ্শক আৰু সমালোচকসকলে যি সহনশীলতা দেখুৱাব লাগিছিল আৰু অসমীয়া চালুকীয়া ফিল্ম-শিল্পক বি চকুৰে চাব লাগিছিল সেইদৰে নোচোৱাৰ বাবেও আমাৰ দুখ। 'জয়মতী' কথাছবিত টেকনিকেল ক্ৰটি যদিও আছিল তথাপিও অসমীয়া কথাছবি হিচাবে তাত মন কৰিবলগীয়া কথাও কম নহয়। কিন্তু দুখৰ বিষয়, সেই সময়ত সাহিত্যিক আৰু কিছুমান অসমীয়া সংস্কৃতিৰ বৈশিষ্ট্য বুজোতাই যদিও 'জয়মতী'ৰ অসমীয়া সংস্কৃতিৰ ফালৰপৰা তাৰ মূল্য উপলব্ধি কৰি প্রশংসাৰে আমাক উৎসাহিত কৰিছিল তথাপিও প্রায় সমালোচক আৰু দৰ্শকেই 'জয়মতী' ছবিক হকে বিহকে থকা-সৰকাকৈ সমালোচনা কৰি আৰু বঙালী আৰু হিন্দুস্থানী ছবিৰ দৰে থিয়েটৰী ভাবপ্ৰৱণ আৰু কৃত্ৰিম অভিনয় আৰু সেই ধৰণৰ পৰিচালনা নাপাই 'জয়মতী'ৰ বৈশিষ্ট্য বুজিব নোৱাৰি বৰ কঠোৰ ভাবেৰেই সমালোচনা আৰু যিহকে তিহকে মন্তব্য কৰিছিল। সমালোচকসকলৰ এনে কঠোৰতাই কেচুৱা ফিল্ম-শিল্পক যে আঘাত নকৰাকৈ আছিল এনে নহয়।
সাধাৰণতে বঙালী আৰু হিন্দুস্থানী কথাছবিবোৰ বৰ অস্বাভাবিক। মঞ্চাভিনয় আৰু চিত্ৰাভিনয়ৰ পার্থক্য আনকি বিখ্যাত বঙালী ফিল্ম আৰু হিন্দুস্থানী ফিল্ম ডিৰেক্টৰসকলেও কৰিব নোৱৰা যেন দেখা যায়। যিসকলে ইংৰাজী আৰু হিন্দী ফিল্ম ৰিজাই চাইছে তেওঁলোকে নিশ্চয় এই কথা বুজে মঞ্চাভিনয় হৈছে কৃত্ৰিম(artificial) আৰু চিত্ৰাভিনয় হৈছে স্বাভাৱিক(natural) । সেইদৰেই ফিল্মৰ পৰিবেশো হ'ব লাগিব স্বাভাৱিক । কিন্তু আনকি আজিলৈকে বঙালী আৰু হিন্দুস্থানী ফিল্ম আচল ফিল্ম অভিনয়ৰ শাৰীলৈ আহিব পৰা নাই। এই বঙালী আৰু হিন্দুস্থানী ফিল্মবোৰে আমাৰ অসমীয়া দৰ্শককো সেই সাঁচতেই গঢ়ি তেনে ৰুচিসম্পন্ন কৰি পেলাইছে। ইংৰাজী আৰু আমেৰিকান প্রথম শ্ৰেণীৰ ছবি চাই তৃপ্তি পোৱা অসমীয়া দৰ্শকে এই কথাটো ভালকৈ উপলব্ধি কৰিব পাৰে। কিন্তু ভাৰতীয় সাধাৰণ চিনেমা দৰ্শকৰ এনে ৰুচি হোৱাৰ ফলত ঠিক যি ধৰণে পৰিচালনা আৰু অভিনয় কৰিলে উপযোগী ফিল্ম পৰিচালনা আৰু অভিনয় হব-তাক কৰিলেই প্রযোজকৰ বিপদ। কাৰণ ইফালে আকৌ অভ্যস্ত ৰুচিমতে নকৰিলে ফিল্মখন সৰবৰহী (Box Office Success) হৈ নুঠে। ভি.এছ. শান্তাৰাম এজন প্রথম শ্ৰেণীৰ ভাৰতীয় পৰিচালক। কিন্তু তেৱোঁ Box Office ৰ খাতিৰত 'শকুন্তলা' চিত্ৰত নিজকে কিমানখিনি তললৈ নমাই আনিছিল তাক এই বিষয়ে বুজোতাসকলে জানে। 'জয়মতী' ফিল্মতো এই সমস্যাই হৈছে। 'জয়মতী' ফিল্মখন ইংৰাজী আৰু ৰুছীয় ফিল্মৰ আচল ফিল্মীয় পৰিচালনা আৰু অভিনয়ৰে কৰিবলৈ চেষ্টা কৰা হৈছে। 'জয়মতী'ত অভিনয়ৰ ভঙ্গী স্বাভাৱিক আৰু তাৰ উপৰিও অসমীয়া কথা কোৱাৰ বিশিষ্ট ভঙ্গী, অসমীয়া মাত-কথাৰ বিশেষ প্রশ্বন ইত্যাদিলৈ ইয়াত অতি সূক্ষ্মভাৱে মন দিয়া হৈছে। অসমীয়া বচন, প্রকাশ ভঙ্গী, ঠাঁচ ইত্যাদি যে আমাৰ সাধাৰণতে চলিত ষ্টেজবোৰতকৈ বহুত বেলেগ হোৱা উচিত তাকো এই ছবিত দেখুৱাব খোজা হৈছে। তৰুণ ফুকন, নবীন বৰদলৈ এইসকল আৰু আমাৰ সেই সময়ৰ জীৱিত সাহিত্যিক আৰু নেতাসকলৰ প্রায় ভাগেই অসমীয়া কওঁতে অসমীয়াৰ সৌন্দৰ্যা আৰু তাৰ নিজা বৈশিষ্ট্য প্ৰত্যেক শাৰীতেই ফুটাই কৈছিল। তেওঁলোকৰ নিভাঁজ বচনভঙ্গী, তাৰ উপৰিও কেবাবছৰো গাৱঁৰ বহুতো সম্ভ্ৰান্ত পৰিয়ালৰ মুনিহ-তিৰোতাৰ বচনভঙ্গী বিশেষভাৱে অধ্যয়ন কৰি মই 'জয়মতী' ফিল্মৰ বচনভঙ্গী সেইদৰে গঢ় দিওঁ যাতে আমাৰ উঠি অহা ল'ৰা-ছোৱালীয়ে অসমীয়া ভাষাৰ সৌন্দৰ্য্য উলিয়াই তাৰ নিজা বৈশিষ্ট্য ৰাখি কথা কব পাৰে, অভিনয়ত আবৃত্তি ইত্যাদি কৰিব পাৰে; আৰু আজি ৩০/৪০ বছৰে বঙালী নাটক অনুবাদ কৰি, কলিকতীয়া অভিনেতাসকলৰ বঙালী বচনভঙ্গীৰ অনুকৰণ কৰি আমাৰ অসমীয়া অভিনেতাসকলেও যেন অভিনয় বচনভঙ্গীৰ এটা নিজত্ব উলিয়াবলৈ ইঙ্গিত পায়। কিন্তু দুখৰ বিষয় যে যদিও উচ্চশিক্ষিত আৰু এই বিষয়ে অনুভব কৰোতা অতি কম সংখ্যক অসমীয়া লোকে এই প্রচেষ্টাত আৰু তাৰ কৃতকাৰ্য্যতাত সন্তোষ পালে। কিন্তু প্রায় ভাগেই এই কথাটো উপলব্ধি কৰিব নোৱাৰিলে-আৰু বহুতে পৰিচালকৰ অভিনয়, বচনভঙ্গী কেনে হব লাগে সেই বিষয়ে অজ্ঞ বুলিও নোকোৱাকৈ নাথাকিল। এতিয়া উলিওৱা নতুন সংস্কৰণ 'জয়মতী'ত মই সেই অসমীয়া বচনভঙ্গী আকৌ সুস্পষ্টভাৱে, আগতকৈ আৰু সূক্ষ্মভাৱে চাই দিছোঁ। অৱশ্যে এতিয়াও বঙালী আৰু হিন্দী ফিল্মৰ বচনভঙ্গীত প্রভাৱিত হৈ সৰহভাগ দৰ্শকে এই বচনভঙ্গী সতকাই ভাল নাপাবও পাৰে। মোৰ কিন্তু উদ্দেশ্য নকৈ উঠি অহা অসমীয়া ল'ৰা ছোৱালী আৰু ডেকা-গাভৰুৰ আগত অসমীয়া বচনভঙ্গীৰ নিদৰ্শন দাঙি ধৰাহে। এইবাৰ এই কথাটো নতুনকৈ উঠি অহা ল'ৰা-ছোৱালীৰ এক-তৃতীয়াংশইয়ো ললেও মোৰ চেষ্টা সাৰ্থক হৈছে বুলি ধৰিম। আৰু এটা কথা যে মই 'জয়মতী' ছবিখন আৰু তাৰ অভিনেতাক একেবাৰেই বাস্তৱিক (realistic) দৃষ্টিৰে পৰিচালনা কৰিছোঁ যিটো সকলো ইংলিছ, আমেৰিকান আৰু ৰুছীয় প্রথম শ্ৰেণী ফিল্মৰ লক্ষণ। সেইকাৰণে মোৰ জয়মতীয়ে ৰাজসভাত বক্তৃতা দি -আন ঠাইত নানা ভাবপ্রৱণ বক্তৃতাৰে গোৰোহণি মৰা নাই। ধৈৰ্যশীলা, অল্পভাষিণী অসমীয়া সম্ভ্ৰান্ত বোৱাৰীয়ে নিজৰ কাৰ্য্যৰে, মৌনভাৱে, য'ত কথা কব লাগে মাত্ৰ তাতহে মাতি আৰু ঘটনাৰ মাজেদি নিজৰ কৰ্ম্মৰ দ্বাৰাই চৰিত্ৰবল দেখুৱাই যায়, সেইদৰেই 'জয়মতী কো অঁকা হৈছে। অসমীয়া তিৰোতাৰ চৰিত্ৰ মই যিদৰে উপলব্ধি কৰিছোঁ সেই মতে 'জয়মতী'ক ৰাইজৰ আগত দাঙি ধৰিছো । নীৰবতা অসমীয়া চৰিত্ৰৰ প্ৰধান লক্ষণ। সেই লক্ষণ জয়মতী চৰিত্ৰত মই পৰিস্ফুট কৰিবলৈ চেষ্টা কৰিছোঁ।
ইয়াৰ পিছতে 'জয়মতী' কথাছবিত আৰু এটা অসমীয়া ৰাইজে মনযোগ দিবলগীয়া কথা হৈছে জয়মতী কথাছবিৰ দৃশ্যসজ্জা। মন কৰোতাই অলপ ভাবিলেই পাব যে আজিলৈকে অসমীয়া ৰজাদিনীয়া (বাঁহ-কাঠ স্থাপত্যৰ) ঘৰবাৰী আৰু তাৰ ভিতৰৰ সাজসজ্জা কেনেকুৱা আছিল তাৰ সঠিক ছবি কোনেও দিব নোৱাৰে। গড়গাৱঁৰ কাৰেং, 'তলাতল ঘৰ ইত্যাদি যি ইটা আৰু পকীঘৰ আছে আৰু মঠমন্দিৰ আছে এইবোৰ বঙ্গদেশৰ পৰা অনা ঘনশ্যাম খনিকৰে গঢ়া আৰু পশ্চিমৰ ফালৰপৰা অনা খনিকৰে গঢ়া। অসম দেশ কাঠ-বাঁহৰ স্থাপত্যৰ বাবেই ভাৰত বিখ্যাত আছিল। পুৰণি কামৰূপী সভ্যতাৰ সময়ত শিলৰ মঠ-মন্দিৰ আৰু ৰাজপ্ৰাসাদ আছিল। কিন্তু আহোম ৰাজত্বৰ প্রথম ভাগৰেপৰা মাজভাগলৈ কাঠ-বাঁহৰ স্থাপত্যৰেই ঘৰ-বাৰীৰ স্থাপত্য আছিল। জয়মতী কথাছবিত 'মেটেকা' থকা ৰজাৰ ঘৰবাৰী ইটা-পকীৰ নাছিল। তাৰোপৰি গদাপাণি সেই সময়ত তুখং গাঁৱত কিছু বেয়া অৱস্থাত আছিল বুলি বুৰঞ্জীয়ে কয়।
আগৰ দিনৰ কাঠ-বাঁহৰ বিতোপন ঘৰ-বাৰীৰ নিদৰ্শন আজি ক'তো একো নাই। আজিলৈকে কোনো অসমীয়া প্রত্বতাত্বিকে বা চিত্ৰশিল্পীয়ে কোনো নিদৰ্শনকেই আঁকি আমাক দিয়া নাই। অসমীয়া বাঁহ-কাঠৰ ঘৰ-বাৰীৰ নিদৰ্শন আজিকালিৰ সত্ৰৰ ঘৰবাৰী, গাঁৱলীয়া সত্ৰান্ত মানুহৰ ঘৰ-বাৰীত আগৰ সেই বাঁহ-কাঠ স্থাপত্যৰ পিতলৰ, ৰূপৰ কামি খুওৱা বেৰ, হেঙুল হাইতাল বোলোৱা ৰুৱা-মাৰলী ইত্যাদিৰ একো নিদৰ্শন পাবলৈ নাই, কিছু আভাষহে পোৱা যায়। এই বাঁহ-কাঠ স্থাপত্যৰ একো নিদৰ্শন নোপোৱাত বিপদত পৰি মই বুৰঞ্জীবিদ ডঃ সূৰ্য্কুমাৰ ভূঞা, প্রত্বতান্বিক সৰ্ব্বেশ্বৰ কটকী, পুৰাতত্বিদ আনন্দ আগৰৱালা, ৰজনীকুমাৰ পদ্মপতি, সাহিত্যগুৰু পদ্মনাথ আৰু সাহিত্যৰথী বেজবৰুৱাকে আদি কৰি সাহিত্যিক, প্রত্নতাত্বিক শিল্পীসকলৰ সৈতেও নানা পুথি-পাজি চাই আলোচনা কৰি, শেষত সত্ৰৰ ঘৰ-বাৰী, অসমীয়া পুথিত থকা ছবি, অসমীয়া কাঁহীবাটি, কাপোৰ-কানি, ঘৰ-বাৰীৰ বিষয়ে কিম্বদন্তি আৰু বিদেশী ভ্ৰমণকাৰীয়ে লিখাৰপৰা সমল গোটাই সেই বাটেদিয়েই কল্পনাক চলাই 'জয়মতী'ৰ দৃশ্য সজ্জা ৰচনা কৰিলোঁ। কামৰূপৰ ভাল বাঁহ-কাঠৰ কাম জনা মানুহৰ দ্বাৰাই সেইবোৰ নিৰ্ম্মাণ কৰোৱা হৈছিল। পিছত দৃশ্য-সজ্জাই অসমৰ বাঁহ-কাঠ স্থাপত্যক জীৱন্ত কৰি তুলিলে বুলি সকলোৱে সন্তোষ প্রকাশ কৰিছিল। বেজবৰুৱা ডাঙৰীয়াই দৃশ্য-সজ্জা দেখি "দুই ঘণ্টা আহোম ৰাজ্যত সোমাই থকা যেন লাগিছিল" বুলি কৈছিল। ডঃ ভুঞা আদি সকলোৱেই দৃশ্য-সজ্জা সম্পূৰ্ণ অসমীয়া বাঁহ-কাঠৰ স্থাপত্যৰ হৈছে বুলি মন্তব্য কৰিছিল।
অৱশ্যে এইবোৰ আৰু সমৃদ্ধকৈ নিশ্চয় দেখুৱাব পাৰি। আমি অসমীয়া মানুহ আন প্রদেশৰ দৰে ধনী হোৱা হ'লে আৰু 'ছিকন্দৰ'ৰ দৰে দহ লাখ টকা খৰচ কৰি 'জয়মতী' কৰিবলৈ পোৱা হ'লে অৱশ্যেই পৃথিবী তভক্ খুৱাব পৰা বাঁহ-কাঠৰ কাৰেং দেখুৱাব পাৰিলোঁহেঁতেন। পিছে মনটো থাকিলে কি হ'ব-সিফালে যে ধন নাই! অসমীয়া দৰ্শকসকলে যেতিয়া অসমীয়া কথাছবি চাই লাখ লাখ টকা খৰচ কৰি কৰা বঙালী, হিন্দুস্থানী কথাছবিৰ সৈতে ৰিজাই অসমীয়া ছবি কিয় তেনে সাজ-সজ্জাৰে নোলায় বুলি ভাবে আৰু ক্ষুণ্ণ হয় তেতিয়া সদায় অসমীয়া জাতিৰ আৰ্থিক অৱস্থা আৰু অসমীয়া কথাছবিখন যে মাত্র ছয়খন জিলাত থকা মানুহৰ আধাখিনি লোকসংখ্যা অসমীয়াৰ মাজত চলিব আৰু সেই জনসংখ্যাই দিয়া খোৰাক খাই অসমীয়া কথাছবিয়ে তিমানখিনিহে দিব পাৰিব তাকো যেন ভালকৈ মনত ৰাখে। ইয়াক মনত ৰাখিলেই অসমীয়া প্রযোজকক অসমীয়া দৰ্শকে কথাছবি শিল্প গঢ়াত এক প্রধান সহায় কৰা হ'ব।
অসমীয়া কথাছবি ভাল কৰাৰ এটা ডাঙৰ অন্তৰায় হৈছে, যিমান টকা ব্যয় কৰিলে এখন ভাল ছবি হয় তিমানখিনি টকা ছখন জিলাত প্ৰায়েই নুঠে আৰু উঠিলেও কোনোমতে কাণে কাণ মাৰিহে ৰক্ষা পৰে। অসমীয়া যি কেইখন ছবি 'জয়মতী'ৰ পিছত ওলাইছে তাৰ ভিতৰত 'ইন্দ্ৰমালতী'য়েই খৰচৰ উপৰিও কিছু লাভ দিয়ে। কিন্তু ইন্দ্ৰমালতী কটকিনাকৈ প্রায় বাৰ হেজাৰ টকাৰ ভিতৰত উলিওৱা হৈছিল। ইমান কম টকাৰে ছবি উলিয়াই সৰ্ব্বাঙ্গসুন্দৰ কৰিব নোৱাৰি। আজিকালিতো ষাঠি সত্তৰ হেজাৰৰ কমে ছবিকে উলিয়াব নোৱাৰি। এতিয়া ওলোৱা ছবি 'চিৰাজে' ৰাইজৰপৰা আশাতীত সমাদৰ পাইছে আৰু টকাও যথেষ্ট উঠিছে; কিন্তু তেনে ছবিৰ বাবে সেইদৰে খৰচো হ'ব। চিৰাজত প্রায় একলাখ টকা খৰচ হৈছে। হয়তো 'চিৰাজত দহহেজাৰ বা বিশহেজাৰ টকা ওপৰঞ্চি ৰব। কিন্তু চিৰাজৰ দৰে সদায় যে প্ৰত্যেকখন ছবিয়েই এক লাখ টকা খৰচ কৰি উলিয়ালে ৰাইজৰ সেই সমাদৰ পাব তাৰো একো নিশ্চয়তা নাই। সেইকাৰণে এতিয়া প্ৰধান কথা হৈছে অসমীয়াৰ এটা নিজৰ ষ্টুডিঅ'ৰ আৱশ্যক। তেতিয়া বহুত কম খৰচত ছবি উলিয়াব পাৰিব আৰু এখনত কিছু লোকচান হ'লেও আকৌ এখন উলিয়াবলৈ সমৰ্থ হৈ থাকিব।
এই কথাটো মই আজি বহুত দিনৰ পৰা উপলব্ধি কৰিছোঁ। আজি যোল্ল বছৰেও আন যি কেইজন প্রযোজকে অসমীয়া ছবি উলিয়াইছিল তেখেতসকলে এই বিষয়ে আগবাঢ়িব নোৱাৰাত অসমীয়া শিল্পীসকলে আৰু নতুনকৈ উঠি অহা ডেকাসকলে অসমত এটা ষ্টুডিঅ' স্থাপন কৰিবলৈ সদায় মোক ধৰি থকাত আকৌ এবাৰ চেষ্টা কৰি চাওঁ বুলি আগবাঢ়িব খুজিছোঁ। আৰু সেইবাবেই প্রথম কথাছবি 'জয়মতী'ৰ শব্দসংস্কাৰ কৰি, আকৌ কিছু টকা ব্যয় কৰিও তাকে ৰাইজৰ আগলৈ অনা হৈছে। ৰাইজৰপৰা এই নতুন উদ্যমত আৰু অসমৰ শিল্প জগতৰ প্রধান অভাব এটা গুচোৱাৰ চেষ্টাত ৰাইজে সকলো দোষক্ৰটিলৈ নাচাই 'জয়মতী'ৰ যোগেদি মোৰে সৈতে সহযোগ কৰিব বুলি আশা কৰিলোঁ।
এই লেখাটো প্ৰয়োজনীয় বুলি ভাবেনে?
তলৰ তাৰকাত ক্লিক কৰক !
Save my name, email, and website in this browser for the next time I comment.
A Decrease font size. A Reset font size. A Increase font size.
|
অসম ৰাজ্যিক গ্ৰামীণ জীৱিকা অভিযানে ভাৰত চৰকাৰৰ গ্ৰাম্য উন্নয়ন মন্ত্ৰণালয়ে ভাৰত চৰকাৰৰ দীনদয়াল অন্ত্যোদয়া যোজনাৰ অধীনত প্ৰতিষ্ঠানিক গঠন আৰু সক্ষমতা বৃদ্ধি শিতানত উন্নত প্ৰদৰ্শনৰ বাবে আগবঢ়োৱা ৰাষ্ট্ৰীয় বঁটা লাভ কৰিবলৈ সক্ষম হৈছে।
১১ ছেপ্তেম্বৰত নতুন দিল্লীৰ বিজ্ঞান ভৱনত অনুষ্ঠিত এক অনুষ্ঠানত কেন্দ্ৰীয় গ্ৰামোন্নয়ন মন্ত্ৰী নৰেন্দ্ৰ সিং টোমৰে অসম ৰাজ্যিক গ্ৰামীণ জীৱিকা অভিযানক উক্ত বঁটা প্ৰদান কৰে।
অসম ৰাজ্যিক গ্ৰামীণ জীৱিকা অভিযানৰ হৈ অভিযানৰ ৰাজ্যিক সঞ্চালিকা নন্দিতা হাজৰিকা, ৰৌজী কে বৰুৱা আৰু ৰাজ্যিক প্ৰকল্প ব্যৱস্থাপক খগেন দত্তই মন্ত্ৰী গৰাকীৰ পৰা বঁটা গ্ৰহণ কৰে।
উল্লেখযোগ্য যে অসম ৰাজ্যিক গ্ৰামীণ জীৱিকা অভিযানৰ তত্ত্বাৱধানত গাঁও আৰু মণ্ডল পৰ্যায়ত ইতিমধ্যে দুই লাখতকৈ অধিক আত্মসহায়ক গোট গঠন কৰাৰ লগতে তেওঁলোকক লাগতিয়াল সকলো প্ৰশিক্ষণ প্ৰদান কৰি আত্মসংস্থাপিত হ'বলৈ সুবিধা প্ৰদান কৰা হৈছে।
কালি বঁটা প্ৰদান অনুষ্ঠানত গ্ৰামোন্নয়ন বিভাগৰ সচিব অমৰজিৎ সিন্হা, যুটীয়া সচিব তথা দীনদয়াল অন্ত্যোদয়া যোজনাৰ মুখ্য কাৰ্যবাহী বিষয়া অটল দুল্লুৰ উপস্থিতিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
ডোনাল্ড ট্ৰাম্প মাৰ্কিন ৰাষ্ট্ৰপতি হৈ থকাৰ সময়ত ভাৰতৰ সৈতে খুব এটা ভাল সম্পৰ্ক বজাই ৰখা বুলি ক'ব নোৱাৰি।
কিন্তু ট্ৰাম্পে ভাৰতৰ প্ৰতি গ্ৰহণ কৰা কঠোৰ স্থিতিকেই বিদেনেও গ্ৰহণ কৰিব নেকি সেই প্ৰশ্নই এতিয়া বহুতৰে মনত ক্ৰিয়া কৰিছে।
এনে সময়তে আজি হোৱাইট হাউচৰ মুখপাত্ৰ জেন ছাকিয়ে ভাৰত-মাৰ্কিন সম্পৰ্ক সন্দৰ্ভত সাংবাদিকে সোধা প্ৰশ্নৰ উত্তৰত কয় যে ভাৰতৰ সৈতে বিদেনে আৰম্ভনিৰে পৰাই সু-সম্পৰ্ক বজাই ৰাখিব।
ভাৰতৰ প্ৰতি মাৰ্কিন ৰাষ্ট্ৰপতি গৰাকীয়ে সদয় আৰু উদাৰ দৃষ্টিভংগী গ্ৰহণ কৰাৰ কথাও তেওঁ উল্লেখ কৰে। বিদেনে ইতিমধ্যে ভাৰতলৈ আহি গৈছে।
মাৰ্কিন উপ-ৰাষ্ট্ৰপতি কমলা হেৰিছৰো ভাৰতৰ প্ৰতি এক বিশেষ প্ৰীতি থকাৰ কথা হোৱাইট হাউচৰ মুখপাত্ৰগৰাকীয়ে প্ৰকাশ কৰে।
ইপিনে ৰাষ্ট্ৰপতিৰ আসনত বহাৰ পিছতে বিদেনে বিশ্বৰ বচা বচা দেশৰ ৰাষ্ট্ৰ নেতালৈ ফোন কৰা আৰম্ভ কৰিছে। বিদেনে প্ৰথমে ফোন কৰে ফ্ৰান্সৰ ৰাষ্ট্ৰপতি ইমানুৱেল মেক্ৰনলৈ।
বিদেনে মোদীলৈ ফোন কৰা নকৰাৰ ওপৰতো দেশ দুখনৰ ভৱিষ্যত সম্পৰ্ক ভালেখিনি নিৰ্ভৰ কৰা বুলি বহুতে মন্তব্য কৰিছে।
|
ফটোঃ নৰ্থইষ্ট নাও।
এই উপলক্ষে আয়োজিত অনুষ্ঠানত ভাষণ প্ৰদান কৰি মন্ত্ৰী অতুল বৰাই প্ৰতিমূৰ্তি স্থাপনৰ জৰিয়তে জাতি তথা দেশৰ হকে কাম কৰি যাবলৈ নৱ প্ৰজন্মৰ মাজত অনুপ্ৰেৰণা যোগাব বুলি মন্তব্য কৰে। লগতে স্মৃতি উদ্যান তথা প্ৰতিমূৰ্তি স্থাপনৰ লগত জড়িত সকলো লোকক তেওঁ আন্তৰিক কৃতজ্ঞতাও জ্ঞাপন কৰে।
এই অনুষ্ঠানতে মন্ত্ৰীগৰাকীয়ে অসম দৰ্শন আঁচনিৰ অধীনত দহটা নামঘৰলৈ আৰ্থিক অনুমোদন পত্ৰও প্ৰদান কৰে।
দেশৰ কোকিলকণ্ঠী গায়িকা ভাৰতৰত্ন লতা মংগেশকাৰৰ মৃত্যুত মন্ত্ৰীগৰাকীয়ে শোক প্ৰকাশ কৰাৰ লগতে তেখেতৰ আত্মাৰ সদগতিৰ অৰ্থে এই অনুষ্ঠানত এক মিনিট সময় মৌন প্ৰাৰ্থনা কৰে।
অনুষ্ঠানত আদৰণি ভাষণ আগবঢ়ায় বোকাখাত মহকুমাৰ মহকুমাধিপতি ডাঃ নেহা যাদব আৰু শলাগৰ শৰাই আগবঢ়ায় সহকাৰী আয়ুক্ত ঋতুপৰ্ণা দাসে।
অনুষ্ঠানত শ্বহীদ তথা শিল্পীৰ পৰিয়ালৰ আত্মীয়, বোকাখাত মহকুমা বিষয়া-কৰ্মচাৰীসকলৰ উপৰিও বিভিন্ন দল-সংগঠনৰ প্ৰতিনিধি উপস্থিত থাকে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
চৰকাৰে এনে দাবী কৰিলেও নিটি আয়োগৰ সদস্য তথা মহামাৰী ৰোধৰ ক্ষেত্ৰত চৰকাৰৰ এজন শীৰ্ষ উপদেষ্টা বিনোদ কে পলে আগবঢ়োৱা এক প্ৰেজেণ্টেশ্যনত দেখা গৈছে যে ইয়াৰ এক সম্পূৰ্ণ বিপৰীত ছবি। www.article-14.com নামৰ আগশাৰীৰ ৰিচাৰ্ছ আৰু ডাটা এনালাইছিছ ৱেবছাইটত প্ৰকাশ পাইছে নীতি আয়োগৰ সদস্যগৰাকীয়ে চৰকাৰক প্ৰেজেণ্টেশ্যনৰ জৰিয়তে আগবঢ়োৱা সবিশেষ।
|
Eze 18 । AsmULB । STEP । পাছে যিহোৱাৰ বাক্য মোৰ ওচৰলৈ আহিল, বোলে,\n1পাছে যিহোৱাৰ বাক্য মোৰ ওচৰলৈ আহিল, বোলে, 2বাপেকহঁতে টেঙা দ্ৰাক্ষাগুটি খালে পুতেকহঁতৰ দাঁত টেঙায়, এইবুলি ইস্ৰায়েল দেশৰ তোমালোকে যে যোজনা দিয়া, তাৰ অৰ্থ কি?\n3প্ৰভূ যিহোৱাই কৈছে, মোৰ জীৱনৰ শপত, ইস্ৰায়েলত এই যোজনা দিবলৈ তোমালোকে আৰু নাপাবা। 4চোৱা, আটাই প্ৰাণ মোৰেই; যেনেকৈ বাপেকৰ প্ৰাণ মোৰ, তেনেকৈ পুতেকৰ প্ৰাণো মোৰ; যি প্ৰাণীয়ে পাপ কৰে সেই প্ৰাণীহে মৰিব।\n5যদি কোনো মানুহ ধাৰ্ম্মিক হয়, যি উচিত আৰু ন্যায় তাকে তেওঁ কৰে, 6পৰ্ব্বতবোৰত ভোজন নকৰে, বা ইস্ৰায়েল বংশৰ মুৰ্ত্তিবোৰলৈ চকু নোতোলে, বা নিজ ওচৰ চুবুৰীয়াৰ তিৰোতাক অশুচি নকৰে, নাইবা কোনো তিৰোতা অশুচি হোৱা সময়ত তাইৰ ওচৰলৈ নাযায়, আৰু কাকো অন্যায় নকৰে,\n7কিন্তু ধৰুৱাক তাৰ বন্ধক ওলোটাই দিয়ে, কাৰো বস্তু বলেৰে কাঢ়ি নলয়, ক্ষুধাতুৰক নিজৰ আহাৰ দিয়ে, 8আৰু নাঙঠাক কাপোৰেৰে ঢাকে, সুতলৈ ধাৰ নিদিয়ে, নাইবা বাঢ়ি নলয়, অন্যায়ৰ পৰা নিজ হাত কোঁচায়, মানুহৰ মাজত সত্য বিচাৰ কৰে, মোৰ বিধিবোৰত চলে, 9আৰু যথাৰ্থ কাৰ্য্য কৰি মোৰ শাসন-প্ৰণালীবোৰ পালন কৰে, তেন্তে তেওঁহে ধাৰ্ম্মিক, প্ৰভূ যিহোৱাই কৈছে, তেওঁহে অৱশ্যে জীয়াই থাকিব।\n10আৰু যদি কোনো মানুহৰ ঔৰসত এটা পুতেক জন্ম হৈ, সি ডকা দিয়া ৰক্তপাত কৰা আদি কোনো কাৰ্য্য কৰে, 11আৰু সেইবোৰ কৰ্ত্তব্য কৰ্ম্মৰ কোনো কৰ্ত্তব্য কৰ্ম্ম নকৰে, কিন্তু পৰ্ব্বতবোৰত ভোজন কৰে, নিজ ওচৰ-চুবুৰীয়াৰ তিৰোতাক অশুচি কৰে,\n12দুখী-দৰিদ্ৰক অন্যায় কৰে, বলেৰে কাঢ়ি লয়, বন্ধক ওলোটাই নিদিয়ে, মুৰ্ত্তিবোৰলৈ চকু তোলে, ঘিণলগীয়া কাৰ্য্য কৰে, 13সুতলৈ ধাৰ দিয়ে, আৰু বাঢ়ি লয়, তেনেহলে সি জীয়াই থাকিব নে? সি জীয়াই নাথাকিব; সি এই আটাইবোৰ ঘিণলগীয়া কাৰ্য্য কৰে; সি অৱশ্যে মৰিব, আৰু তাৰ ৰক্তপাতৰ দোষ তাৰ গাত থাকিব।\n14আৰু চোৱা, যি পুতেকে, বাপেকে কৰা সকলো পাপ দেখিও ভয় কৰে তেনে কাৰ্য্য নকৰে, 15পৰ্ব্বতবোৰৰ ওপৰত ভোজন নকৰে, বা ইস্ৰায়েল বংশৰ মুৰ্ত্তিবোৰলৈ চকু নোতোলে, তেওঁৰ চুবুৰীয়াৰ তিৰোতাক অশুচি নকৰে,\n16বা কাকো অন্যায় নকৰে, বন্ধকৰ নিমিত্তে একো নলয়, নাইবা বলেৰে কাঢ়ি নলয়, কিন্তু ক্ষুধাতুৰক নিজৰ আহাৰ দিয়ে আৰু নাঙঠাক কাপোৰেৰে ঢাকে, 17দুখীয়াক উপদ্ৰৱ কৰাৰ পৰা নিজৰ হাত কোঁচায়, সুত বা বাঢ়ি নলয়, মোৰ শাসন-প্ৰণালীবোৰ পালন কৰে, মোৰ বিধিবোৰত চলে, এনে পুতেক যদি সেই মানুহৰ ঔৰসত জন্ম হয়, তেন্তে সেই পুতেক নিজৰ বাপেকৰ অপৰাধৰ নিমিত্তে নমৰিব; তেওঁ অৱশ্যে জীয়াই থাকিব।\n18তেওঁৰ বাপেকৰ বিষয়ে হ'লে, তেওঁ অত্যন্ত অত্যাচাৰ কৰাৰ, বলেৰে নিজ ভাইৰ বস্তু কাঢ়ি লোৱাৰ, আৰু নিজৰ লোকবিলাকৰ মাজত, যি ভাল নহয়, তাকে কৰাৰ কাৰণে, চোৱা, তেওঁ নিজ অপৰাধৰ নিমিত্তে মৰিব।\n19তথাপি তোমালোকে কোৱা, পুতেকে বাপেকৰ অপৰাধৰ ভাৰ কিয় নবয়? যেতিয়া পুতেকে উচিত আৰু ন্যায় কাৰ্য্য কৰে, মোৰ সকলো বিধি পালন কৰে, আৰু সেইবোৰৰ মতে কৰ্ম্ম কৰে, তেতিয়া তেওঁ নিশ্চয়ে জীয়াই থাকিব। 20পাপ কৰা প্ৰাণীহে মৰিব; পুতেকে বাপেকৰ, বাপেকে পুতেকৰ অপৰাধৰৰ ভাৰ নবব; ধাৰ্ম্মিকৰ ধাৰ্ম্মিকতা ধাৰ্ম্মিকৰ গাত, আৰু দুষ্টৰ দুষ্টতা দুষ্টৰ গাত থাকিব।\n21কিন্তু যদি দুষ্টই নিজে কৰা আটাই পাপৰ পৰা ঘূৰি মোৰ সকলো বিধি পালন কৰে, উচিত আৰু ন্যায় সকলো কাৰ্য্য কৰে, তেন্তে সি অৱশ্যে জীয়াই থাকিব, নমৰিব। 22সি কৰা অপৰাধবোৰৰ কোনো অপৰাধকে তাৰ অহিতে সোঁৱৰণ কৰা নহ'ব; সি নিজ ধাৰ্ম্মিকতাৰ নিমিত্তেহে জীয়াই থাকিব।\n23প্ৰভূ যিহোৱাই কৈছে, দুষ্টই যে নিজ পথৰ পৰা ঘূৰি জীয়াই থাকিব, ইয়াত সন্তুষ্ট নহৈ তাৰ মৃত্যুত জানো মই কোনো সন্তুষ পাওঁ?\n24কিন্তু যদি ধাৰ্ম্মিকে তেওঁৰ ধাৰ্ম্মিকতাৰ পৰা ঘূৰি অপৰাধ কৰে, আৰু দুষ্টই কৰা আটাই ঘিণলগীয়া কাৰ্য্যৰ দৰে কাৰ্য্য কৰে, তেন্তে তেওঁ জীয়াই থাকিব নে? তেওঁ কৰা ধৰ্ম্ম-কৰ্ম্মবোৰৰ কোনোটোকে সোঁৱৰণ কৰা নাযাব, তেওঁ কৰা অপৰাধতেই, আৰু তেওঁ কৰা পাপতেই তেওঁ মৰিব।\n25তথাপি তোমালোকে কোৱা, প্ৰভূৰ পথ সমান নহয়; হে ইস্ৰায়েল বংশ, বাৰু, শুনা, মোৰ পথহে সমান নহয়নে? তোমালোকৰ পথহে জানো অসমান নহয়? 26ধাৰ্ম্মিক লোকে যদি নিজ ধাৰ্ম্মিকতাৰ পৰা ঘূৰি অপৰাধ কৰে, আৰু তাত মৰে, তেন্তে তেওঁ কৰা অপৰাধতেই মৰে।\n27আকৌ দুষ্টই যদি সি কৰা দুষ্কৰ্ম্মৰ পৰা ঘূৰি উচিত আৰু ন্যায় কাৰ্য্য কৰে, তেন্তে সি নিজ প্ৰাণ জীয়াই ৰাখিব। 28সি বিবেচনা কৰি সি কৰা আটাই দুষ্কৰ্ম্মৰ পৰা ঘূৰাত, সি নিশ্চয়ে জীয়াই থাকিব, নমৰিব।\n29তথাপি ইস্ৰায়েল বংশই কয়, প্ৰভূৰ পথ সমান নহয়, হে ইস্ৰায়েল বংশ, মোৰ পথহে সমান নহয়নে? তোমালোকৰ পথহে জানো অসমান নহয়? 30এই হেতুকে, প্ৰভূ যিহোৱাই কৈছে, হে ইস্ৰায়েল বংশ, প্ৰতিজনৰ আচাৰ-ব্যৱহাৰ অনুসাৰে, মই তোমালোকৰ বিচাৰ কৰিম। তোমালোক ওলোটা, আৰু তোমালোকৰ সকলো অধৰ্ম্মৰ পৰা ঘূৰা; তাতে অপৰাধ তোমালোকৰ সৰ্ব্বনাশৰ কাৰণ নহ'ব।\n31যি যি অপৰাধেৰে তোমালোকে অপৰাধ কৰিলা, তোমালোকৰ সেই সকলো অপৰাধ তোমালোকৰ পৰা দূৰ কৰা, আৰু তোমালোকৰ নিজ নিজৰ নিমিত্তে এক নতুন হৃদয় আৰু এক নতুন আত্মা কৰা; কিয়নো হে ইস্ৰায়েল বংশ, কিয় তোমালোক মৰিবা? কিয়নো, প্ৰভূ যিহোৱাই কৈছে, কোনো লোক মৰিলে মই তাৰ মৃত্যুত সন্তোষ নাপাওঁ। এই হেতুকে তোমালোক ঘূৰি জীয়াই থাকা।\nযিহূদাৰ অধিপতিবিলাকৰ বিষয়ৰ বিলাপ।
|
1. এই সকলো হোৱাৰ পাছত, ৰজা অৰ্তক্ষত্ৰৰ ৰাজত্বৰ সময়ত ইজ্ৰাৰ বংশধৰসকল, চৰায়া, অজৰিয়া, হিল্কিয়া,
2. চল্লুম, চাদোক, অহীটুব,
3. অমৰিয়া, অজৰিয়া, মৰায়োৎ,
4. জৰহীয়া, উজ্জী, বুক্কী,
5. অবীচুৱা, পীনহচ, ইলিয়াজৰ, তাৰ পাছত হাৰোণ প্রধান পুৰোহিত।
6. ইজ্ৰা বাবিল ত্যাগ কৰিলে। ঈশ্বৰ যিহোৱাই ইস্রায়েলক দিয়া মোচিৰ বিধান-পুস্তকৰ তেওঁ এজন পাৰ্গত অধ্যাপক আছিল। তেওঁ যি বস্তুৱেই খুজিছিল ৰজাই তেওঁক দিছিল, কাৰণ ঈশ্বৰ যিহোৱা তেওঁৰ লগত আছিল।
7. ইস্ৰায়েলৰ বংশধৰ সকলৰ কিছুমানক, আৰু পুৰোহিতসকল, লেবীয়াসকল, মন্দিৰৰ গায়কসকল, দুৱৰীসকল, আৰু যি সকলক মন্দিৰৰ পৰিচৰ্যাৰ বাবে নিযুক্ত কৰা হৈছিল, তেওঁলোকো ৰজা অৰ্তক্ষত্ৰৰ ৰাজত্ৱৰ সপ্তম বছৰত যিৰূচালেমলৈ গৈছিল।
8. ইজ্রা সেই একে বছৰৰ পঞ্চম মাহত যিৰূচালেমলৈ গৈ পালে।
9. তেওঁ প্ৰথম মাহৰ, প্ৰথম দিনা বাবিল ত্যাগ কৰিছিল। তেওঁৰ ওপৰত ঈশ্বৰৰ দৃষ্টি মঙ্গলময় আছিল আৰু পঞ্চম মাহৰ প্ৰথম দিনা তেওঁ যিৰূচালেমলৈ গৈ পাইছিল।
10. ইজ্ৰা যিহোৱাৰ বিধান-পুস্তকৰ আজ্ঞাবোৰ অধ্যয়ন আৰু পালন কৰিবলৈ, বিধান-প্রণালী আৰু আজ্ঞাবোৰ শিকাবলৈ নিজৰ মন স্থিৰ কৰিলে।
11. ৰজা অৰ্তক্ষত্ৰ ইস্ৰায়েলৰ আজ্ঞাবোৰৰ আৰু বিধানৰ অধ্যাপক পুৰোহিত ইজ্ৰাক দিয়া আজ্ঞা এইখনঃ
12. "স্বৰ্গৰ ঈশ্বৰৰ বিধান-পুস্তকৰ অধ্যাপক পুৰোহিত ইজ্ৰালৈ ৰজাৰো ৰজা অৰ্তক্ষত্ৰৰ নমস্কাৰ।
13. মই আজ্ঞা কৰিছোঁ যে, মোৰ ৰাজ্য ইস্রায়েলৰ পৰা কোনো এজন লোকে, তেওঁলোকৰ পুৰোহিত ও লেবীয়াসকলৰ লগত যি জনে নিজৰ ইচ্ছাৰে যিৰূচালেমলৈ যাব খোজে, তেওঁলোকে আপোনাৰ লগত যাব পাৰে।
14. ঈশ্ৱৰৰ বিধান অনুসাৰে যিহূদা আৰু যিৰূচালেমৰ বিষয়ে সম্পূৰ্ণকৈ বুজি-বিচাৰ ল'বলৈ মই, ৰজাই আৰু মোৰ সাতজন পৰামৰ্শদাতাই আপোনাক পঠালোঁ।
15. তেওঁলোকে মুক্তভাৱে যিৰূচালেমত থকা ইস্রায়েলৰ ঈশ্ৱৰক, আৰু তেওঁৰ গৃহৰ বাবে দিয়া ৰূপ আৰু সোণ,
16. লগতে লোক সমূহৰ যোগেদি আৰু পুৰোহিত সকলৰ দ্বাৰাই মুক্তভাৱে যিৰূচালেমৰ ঈশ্বৰৰ গৃহৰ বাবে দিয়া দান আৰু বাবিলৰ লোকসকলে দিয়া সকলো ৰূপ আৰু সোণ লগত লৈ আহিব।
17. সেয়ে আপুনি ষাঁড়-গৰু, মতা মেৰ-ছাগ, আৰু মেৰ-ছাগ পোৱালিবোৰ, ভক্ষ্য ও পেয়-নৈবেদ্যৰ বাবে কিনক। যিৰূচালেমত থকা আপোনাৰ ঈশ্বৰৰ গৃহৰ যজ্ঞ-বেদিৰ ওপৰত সেই বোৰ উৎসৰ্গ কৰিব।
18. অৱশিষ্ট থকা ৰূপ আৰু সোণেৰে আপুনি আৰু আপোনাৰ ভাইসকলে আপোনালোকৰ ঈশ্বৰৰ ইচ্ছা অনুসাৰে যি কৰিবলৈ ভাল দেখে তাকে কৰিব।
19. আপোনাৰ ঈশ্বৰৰ গৃহৰ পৰিচৰ্যাৰ অৰ্থে আপোনাক মুক্তভাৱে দিয়া বস্তুবোৰ যিৰূচালেমত ঈশ্বৰৰ সাক্ষাতে দি দিব।
20. তাৰ বাহিৰে আপোনাৰ ঈশ্বৰৰ গৃহৰ কাৰণে যি প্রয়োজনীয় বাকী থাকিব, সেইবোৰ মোৰ ৰাজভঁৰালৰ পৰা খৰচ কৰি কিনি ল'ব।
21. মই ৰজা অৰ্তক্ষত্ৰই নদীৰ সিপাৰে থকা সকলো কোষাধ্যক্ষক আজ্ঞা দিছোঁ যে, 'ইজ্ৰাই তোমালোকৰ পৰা যি বস্তু খুজিব, তোমালোকে তেওঁক সম্পূৰ্ণকৈ দিবা।
22. এশ কিক্কৰলৈকে ৰূপ, এশ কোৰলৈকে ঘেঁহু, এশ বটললৈকে দ্রাক্ষাৰস, আৰু এশ বটললৈকে তেল, আৰু অপৰিমিতৰূপে লোণ দিব।
23. স্বৰ্গৰ ঈশ্বৰৰ আজ্ঞাৰ পৰা অহা যিকোনো বস্তু তেওঁৰ গৃহৰ অৰ্থে ভক্তিভাৱে ব্যৱহাৰ কৰিব লাগে; কাৰণ তেওঁৰ ক্রোধ মোৰ আৰু মোৰ পুত্ৰসকলৰ ৰাজ্যৰ ওপৰত আনিম?
24. আমি তেওঁলোকক জনাইছোঁ যে, পুৰোহিত, লেবীয়া, বাদ্যকৰ, দুৱৰী, বা মন্দিৰৰ পৰিচৰ্যাৰ বাবে নিযুক্ত কৰা লোকসকল আৰু ঈশ্বৰৰ গৃহৰ দাসবোৰৰ মাজৰ কাৰো ওপৰতেই কোনো প্রকাৰৰ কৰ-কাটল ধাৰ্য্য কৰা নহ'ব'।
25. হে ইজ্ৰা, আপোনাৰ ঈশ্বৰে আপোনাক দিয়া জ্ঞানেৰে, ঈশ্বৰৰ বিধান জনা এজনক শাসনকৰ্ত্তা আৰু বিচাৰকৰ্ত্তা নিযুক্ত কৰা উচিত, কাৰণ তেতিয়া তেওঁ নদীৰ সিপাৰে থকা লোকসকলক সেৱা কৰিব পাৰিব, আৰু যি সকলে বিধান নাজানে তেওঁলোকক নিশ্চয় শিকোৱাও প্রয়োজন।
27. আমাৰ পূৰ্বপুৰুষৰ ঈশ্বৰ যিহোৱাৰ প্রশংসা হওক; তেওঁ যিৰূচালেমত যিহোৱাৰ গৃহৰ গৌৰৱাম্বিত কৰিবলৈ এই সকলো ৰজাৰ হৃদয়ত ইচ্ছা স্থাপন কৰিলে,
28. আৰু তেৱেঁই ৰজাৰ, তেওঁৰ পৰামৰ্শদাতাসকলৰ, আৰু তেওঁৰ সকলো পৰাক্ৰমী কৰ্মচাৰীসকলৰ আগত মোক বিশ্ৱাসীৰূপে বিস্তৃত কৰিলে। মোৰ ঈশ্বৰ যিহোৱাৰ হাত মোৰ লগত থকা বাবে, মই বলৱান হৈছোঁ, আৰু মোৰ লগত যাবলৈ ইস্ৰায়েলৰ মাজৰ পৰা মূল লোকসকলক গোটালোঁ।
1. ৰজা অৰ্তক্ষত্ৰ ৰাজত্বৰ সময়ত মোৰ সৈতে বাবিল ত্যাগ কৰি যোৱা লোকসকল এওঁলোক। এওঁলোক তেওঁলোকৰ পূৰ্বপুৰুষসকলৰ পৰিয়াল সমূহৰ মূখ্য লোক আছিল।
2. পীনহচৰ বংশধৰসকলৰ মাজত গেৰ্চোমঃ ঈথামৰৰ বংশধৰসকলৰ মাজত দানিয়েলঃ দায়ূদৰ বংশধৰসকলৰ মাজত হত্তূচ।
3. চখনিয়াৰ আৰু পৰিয়োচৰ বংশধৰসকলৰ মাজত জখৰিয়াঃ তেওঁৰ লগত তালিকাত এশ পঞ্চাশ জন পুৰুষ আছিল।
4. পহৎ-মোৱাবৰ বংশধৰসকলৰ মাজত জৰহীয়াৰ পুত্ৰ ইলীহোঐনয়। আৰু তেওঁৰ লগত তালিকাত দুশ জন পুৰুষ আছিল।
5. চখনিয়া বংশধৰসকলৰ মাজত যহজীয়েল। তেওঁৰ লগত তালিকাত তিনিশ জন পুৰুষ আছিল।
6. আদীনৰ বংশধৰসকলৰ মাজত যোনাথনৰ পুত্ৰ এবদ। তেওঁৰ লগত তালিকাত পঞ্চাশ জন পুৰুষ আছিল।
7. এলমৰ বংশধৰসকলৰ মাজত অথলিয়াৰ পুত্ৰ যিচয়া। তেওঁৰ লগত তালিকাত সত্তৰজন পুৰুষ আছিল।
8. চফটিয়াৰ বংশধৰসকলৰ মাজত মীখায়েলৰ পুত্ৰ জবদিয়া। তেওঁৰ লগত তালিকাত আশীজন পুৰুষ আছিল।
9. যোৱাবৰ বংশধৰসকলৰ মাজত যিহীয়েলৰ পুত্ৰ ওবদিয়া। তেওঁৰ লগত তালিকাত দুশ ওঠৰ জন পুৰুষ আছিল।
10. চলোমীতৰ বংশধৰসকলৰ মাজত যোচিফিয়াৰ পুত্ৰ। তেওঁৰ লগত তালিকাত এশ ষাঠিজন পুৰুষ আছিল।
11. বেবয়ৰ বংশধৰসকলৰ মাজত বেবয়ৰ পুত্ৰ জখৰিয়া। তেওঁ লগত তালিকাত আঠাইশ জন পুৰুষ আছিল।
12. অজগদৰ বংশধৰসকলৰ মাজত হক্কাটনৰ পুত্ৰ যোহানন। তেওঁৰ লগত তালিকাত এশ দহ জন পুৰুষ আছিল।
13. অদোনীকামৰ পাছত অহা বংশধৰসকলৰ মাজত কেইজন লোক আছিল। তেওঁলোকৰ নাম হ'লঃ ইলীফেলট, যিয়ুৱেল, আৰু চময়িয়া। তেওঁলোকৰ লগত ষাঠিজন পুৰুষ আহিছিল।
14. বিগবয়ৰ বংশধৰসকলৰ মাজত উথয় আৰু জক্কুৰ। তেওঁৰ লগত তালিকাত সত্তৰজন পুৰুষ আছিল।
15. মই তেওঁলোকক অহবালৈ বৈ যোৱা পানীৰ কাষত একত্রিত কৰিলোঁ অাৰু আমি তাত তিন দিন ছাউনি পাতি থাকিলোঁ। মই সকলো লোকৰ লগতে আৰু পুৰোহিতসকলৰ মাজত অনুসন্ধান কৰি চালোঁ, কিন্তু লেবী বংশৰ কোনো এজনক তাত বিচাৰি নাপালোঁ।
16. সেয়ে, ইলীয়েজৰ, অৰীয়েল, চময়িয়া, ইলনাথন, যাৰীব, ইলনাথন, নাথন, জখৰিয়া, আৰু মচুল্লম, এই মূখ্য লোকসকলক তেওঁলোকৰ বাবে পঠালোঁ; যোয়াৰিব আৰু ইলনাথন, এওঁলোক শিক্ষক আছিল, এওঁলোককো মই তেওঁলোকৰ বাবে পঠালোঁ।
17. তাৰ পাছত মই তেওঁলোকক কচিফিয়াৰ মূখ্যলোক ইদ্দোৰৰ ওচৰলৈ পঠালোঁ। ইদ্দো আৰু তেওঁৰ সম্পৰ্কীয় লোকসকলক কি ক'ব লাগিব, সেই বিষয়ে মই কৈছিলোঁ যে, 'মন্দিৰৰ যি দাসবোৰ কাচিফিয়াত বসবাস কৰি আছে, তেওঁলোকক ঈশ্বৰৰ গৃহৰ পৰিচৰ্যাৰ বাবে আমাৰ ওচৰলৈ পঠিয়াই দিয়ক'।
18. যিহেতু ঈশ্বৰৰ কৃপাদৃষ্টি আমাৰ ওপৰত আছিল, সেয়ে আমাৰ বাবে এজন ব্যক্তি পঠাই দিলে, তেওঁৰ নাম চেৰেবিয়া আছিল; তেওঁ এজন বিচক্ষণ ব্যক্তি আছিল। তেওঁ আছিল মহলীৰ বংশধৰ। মহলী আছিল, লেবীৰ পুত্র। লেবী আছিল, ইস্ৰায়েলৰ পুত্র। তেওঁ ওঠৰ জন পুত্র আৰু ভাইসকলক লগত লৈ আহিছিল।
19. তেওঁৰ লগত হচবিয়া আহিছিল। তাতে যিচয়াও আছিল। যিচয়া আছিল মৰাৰীৰ পুত্রসকলৰ মাজৰ এজন, তেওঁৰ লগতে তেওঁৰ পুত্র আৰু ভাইসকলৰ সৈতে সৰ্বমুঠ বিশজন লোক আহিছিল।
20. দায়ুদ আৰু তেওঁৰ বিষয়াসকলে লেবীয়াসকলৰ সেৱকীয় কাৰ্যৰে মন্দিৰত পৰিচৰ্যা কৰিবৰ বাবে দুশ বিশজন লোকক নিযুক্ত কৰিছিল। তেওঁলোকক নাম অনুসাৰে নিযুক্ত কৰা হৈছিল।
21. তাৰ পাছত আমি ঈশ্বৰৰ সন্মূখত নিজকে নম্র কৰিবৰ বাবে অহবা নদীৰ দাঁতিত উপবাস ঘোষণা কৰিলোঁ, তাতে আমি আমাৰ সৰু সকলৰ বাবে আৰু আমাৰ সম্পত্তিৰ বাবে এটা সুবিধাজনক পথ বিচাৰিলো।
23. সেয়ে আমি উপবাস কৰি, আমাৰ ঈশ্বৰৰ আগত সেই বিষয়ে প্ৰাৰ্থনা কৰিলোঁ, আৰু তেওঁ আমাৰ প্ৰাৰ্থনা গ্ৰহণ কৰিলে।
24. তাৰ পাছত, মই পুৰোহিত কৰ্মচাৰীসকলৰ পৰা বাৰ জন নিৰ্ব্বাচন কৰিলোঁঃচেৰেবিয়া, হচবিয়া, আৰু তেওঁলোকৰ ভাই সকলৰ মাজত দহজন।
25. ৰজা আৰু তেওঁৰ পৰামৰ্শদাতা, কৰ্মচাৰী আৰু ইস্ৰায়েল লোকসকলে আমাৰ ঈশ্বৰৰ গৃহৰ অৰ্থে মুক্তভাৱে দিয়া দান, ৰূপ, সোণ, আৰু সকলো বস্তু জুখি তেওঁলোকক দিলোঁ।
26. সেয়ে, ছশ পঞ্চাশ কিক্কৰ ৰূপ, এশ কিক্কৰ ৰূপৰ বস্তু, এশ কিক্কৰ সোণ,
27. এক হাজাৰ অদৰ্কোন মূল্যৰ বিশ টা সোণৰ বাটি, আৰু পিতলৰ দুটা ভালকৈ পালিশ কৰা বা নিমজ পাত্ৰ জুখি মই তেওঁলোকক দিলোঁ।
28. তাৰ পাছত, মই তেওঁলোকক ক'লোঁ, "আপোনালোক যিহোৱালৈ উৎসৰ্গ হওক, আৰু এই বস্তুবোৰো উৎসৰ্গ কৰক। এই ৰূপ আৰু সোণবোৰ আপোনালোকৰ পূৰ্বপুৰুষৰ ঈশ্বৰ যিহোৱাৰ উদ্দেশ্যে ইচ্ছাকৃতভাৱে কৰা দান।
30. পুৰোহিতসকল আৰু লেবীয়াসকলে ৰূপ, সোণ, আৰু বস্তুবোৰো জুখি গ্রহণ কৰি, যিৰূচালেমত আমাৰ ঈশ্বৰৰ গৃহলৈ সেইবোৰ লৈ যাবৰ বাবে আদেশ দিলে।
31. প্ৰথম মাহৰ দ্বাদশ দিনা, আমি যিৰূচালেমলৈ যাবৰ বাবে অহবা নদীৰ পৰা যাত্রা কৰিলোঁ। আমাৰ ওপৰত আমাৰ ঈশ্বৰৰ হাত থকা বাবে তেওঁ শত্ৰুবোৰৰ ওপৰত আৰু বাটত খাপ দি থকা ডকাইতসকলৰ হাতৰ পৰা আমাক ৰক্ষা কৰিলে।
32. তাৰ পাছত আমি যিৰূচালেম আহি পালোঁ, তাতে তিন দিন থাকিলোঁ।
33. চতুৰ্থ দিনা সেই ৰূপ, সোণ, আৰু বস্তুবোৰ জুখি আমাৰ ঈশ্বৰৰ গৃহত উৰিয়াৰ পুত্ৰ মৰেমোৎ পুৰোহিতৰ হাতত গতাই দিলোঁ। তেওঁৰ লগত পীনহচৰ পুত্ৰ ইলিয়াজৰ আছিল, যেচুৱাৰ পুত্ৰ যোজাবদ আৰু বিন্নইৰ পুত্ৰ নোৱদিয়া, এওঁলোক লেবীয়া আছিল।
34. সকলোবোৰ গণনা কৰি আৰু জুখি গতাই দিয়া হ'ল; সেই সময়ত সকলোবোৰ বস্তুৰ জোখ লিখি থোৱা হ'ল।
35. বন্দীত্বৰ পৰা ঘূৰি অহা দেশান্তৰিত লোকসকলে ইস্ৰায়েলৰ ঈশ্বৰৰ উদ্দেশ্যে হোম বলি উৎসৰ্গ কৰিলেঃ ইস্ৰায়েলৰ বাবে বাৰটা ভতৰা গৰু, ছয়ানব্বৈটা মতা ছাগলী, সাতসত্তৰটা মেৰ-ছাগ পোৱালি, আৰু পাপাৰ্থক বলিৰ বাবে বাৰটা মতা ছাগলী উৎসৰ্গ কৰিলে। এই সকলোবোৰ যিহোৱাৰ উদ্দেশ্যে দিয়া হোম-বলি।
36. তাৰ পাছত তেওঁলোকে নদীৰ সিপাৰে থকা ৰাজপ্ৰতিনিধি আৰু ৰজাৰ উচ্চপদত থকা কৰ্মচাৰী সকলক ৰজাৰ আজ্ঞা পত্ৰ দিলে, আৰু তেওঁলোকে লোকসকলক আৰু ঈশ্বৰৰ গৃহত সহায় কৰিলে।
1. হে মোৰ পৰিত্ৰাণৰ ঈশ্বৰ যিহোৱা, মই দিনে-ৰাতিয়ে তোমাৰ ওচৰত কাতৰোক্তি কৰিছোঁ।
2. তোমাৰ আগত মোৰ প্রার্থনা উপস্থিত হওঁক; তুমি মোৰ কাতৰোক্তিলৈ কাণ পাতা।
3. কাৰণ মোৰ প্রাণ দুখেৰে ভৰি পৰিছে, মোৰ জীৱন প্ৰায় চিয়োলৰ ওচৰ চাপিছে।
4. গাতলৈ নামি যোৱাবোৰৰ লগত মই গণিত হৈছোঁ; মই অসহায় লোকৰ দৰে বলহীন হৈছোঁ;
5. মই মৃতবোৰৰ মাজত পৰিত্যাগ কৰা লোকৰ দৰে হৈছোঁ; মৈদামত পৰি থকা হত লোকবোৰৰ নিচিনা হৈছোঁ, যিবোৰক তুমি সোঁৱৰণো নকৰা, যিবোৰ তোমাৰ সহায়ৰ হাতৰ পৰা বিছিন্ন হৈছে।
21. যি জনে সৎ কাৰ্য কৰে আৰু দয়ালু হয়, তেওঁ জীৱন পায়, উচিত সিদ্ধান্ত লয়, আৰু সন্মান লাভ কৰে।
22. জ্ঞানী লোকে বীৰসকলৰ নগৰৰ বিৰুদ্ধে উঠি যায়, আৰু সুৰক্ষা দিয়া দুৰ্গ তেওঁ ধ্বংস কৰে।
24. আৰু পৌলক নিৰাপদে ফীলিক্স দেশাধিপতিৰ ওচৰলৈ বহুৱাই লৈ যোৱা বাহনো যুগুত কৰিবলৈ তেওঁলোকক আজ্ঞা দিলে।
25. পাছত তেওঁ এইদৰে পত্ৰ লিখি দিলে,
34. তেতিয়া তেওঁ সেই পত্ৰ পঢ়ি পৌল কোন প্ৰদেশৰ বুলি সুধিলে; পাছে কিলিকিয়াৰ বুলি জানি,
|
ডিজিটেল ডেস্কঃ প্ৰধানমন্ত্ৰী নৰেন্দ্ৰ মোদীয়ে বৃহস্পতিবাৰে চিডনী আলোচনাত 'ভাৰতত প্ৰযুক্তি উন্নয়ন আৰু বিপ্লৱ' বিষয়ত ভাষণ প্ৰদান কৰিব। অষ্ট্ৰেলিয়ান ষ্ট্ৰেটেজিক পলিচী ইনষ্টিটিউটৰ উদ্যোগত ১৭ নৱেম্বৰৰ পৰা ১৯ নৱেম্বৰলৈ অনুষ্ঠিত হৈছে এই 'চিডনী সংলাপ'। প্ৰধানমন্ত্ৰীৰ কাৰ্যালয়ে এক বিবৃতিত কয় যে, প্ৰধানমন্ত্ৰীয়ে ১৮ নৱেম্বৰত পুৱা প্ৰায় ৯ বজাত 'চিডনী আলোচনা'ত ভাষণ দিব।
চিডনী সংলাপে প্ৰকৃততে ৰাজনীতিবিদ, উদ্যোগৰ ব্যক্তিত্ব আৰু চৰকাৰৰ মুৰব্বীসকলক এক ব্যাপক আলোচনাৰ দিশত কাম কৰিবলৈ, নতুন ধাৰণা সৃষ্টি কৰিবলৈ আৰু উদীয়মান আৰু গুৰুত্বপূৰ্ণ প্ৰযুক্তিৰ পৰা উদ্ভৱ হোৱা সুযোগ আৰু প্ৰত্যাহ্বানৰ এক সাধাৰণ বুজাবুজি বিকাশ কৰিবলৈ কাম কৰিছে। জাপানৰ প্ৰাক্তন প্ৰধানমন্ত্ৰী শিনজো আবেয়েও চিডনী আলোচনাত বক্তব্য ৰাখিব।
|
হৃৎ পিণ্ডৰ বাবে উপকাৰী খাদ্যঃ
হৃৎপিণ্ডৰ বাবে অপকাৰী খাদ্যঃ
আমাৰ হৃৎপিণ্ডটো প্ৰকৃতি নিৰ্মিত এটা স্বয়ংক্ৰিয় যন্ত্ৰ।ই শক্তিশালী মাংসপেশীৰে তৈয়াৰী এটা পাম্পিং ছেট।যিহেতু হৃৎপিণ্ডই মৃত্যুৰ সময়লৈ নিৰন্তৰ কাম কৰি থাকে,সেয়েহে কিবা বিজুতি ঘটি ই ভালদৰে কাম কৰিব নোৱাৰা হ'লেই প্ৰাণৰ সংশয় আহি পৰে।হৃৎ পিণ্ডৰ বিজুতি ঘটোৱাৰ বাবে ঘাইকৈ দায়ী হ'ল বেয়া কলেষ্টেৰ'ল (bad cholesterol)।হৃৎ পিণ্ডটো তেজ সৰবৰাহ কৰা ধমনী (Artery)ৰ ভিতৰৰ বেৰত কলেষ্টেৰ'লৰ চামনি পৰিবলৈ ধৰিলে হৃৎপিণ্ডলৈ তেজৰ যোগান হ্ৰাস পায় আৰু ইয়াৰ ফলত সমস্যাৰ উদ্ভৱ হয়।ধমনীৰ বেৰত কলেষ্টেৰ'ল জমা হোৱাৰ ফলত পিছলৈ ধমনীৰ কোনো অংশত তেজ মখা বান্ধি পৰিস্থিতি গুৰুতৰ কৰি তোলে।এনে অৱস্থাত হৃৎপিণ্ডলৈ পৰ্যাপ্ত মাত্ৰাত তেজৰ সৰবৰাহ নোহোৱাৰ ফলত প্ৰচণ্ড বুকুৰ বিষ,উশাহ-নিশাহ লোৱাত কষ্ট পোৱা,উশাহ চুটি হোৱা আদি সমস্যাই দেখা দিয়ে।ইয়াকেই 'হাৰ্ট এটেক'(Heart Attack)বোলা হয়।এনে ৰোগীয়ে সোনকালে যথোচিত চিকিৎসা নাপালে,'কৰোনেৰী থ্ৰম্ব'ছিছ (Coronary Thrombosis)হৈ ৰোগীৰ মৃত্যু হোৱাৰ প্ৰবল আশংকা থাকে।হৃৎপিণ্ক্ৰ এই ৰোগক 'কৰোনেৰী আৰ্টাৰী ডিজিজ'(Coronary Artery Disease,চমুকৈ CAD)বোলা হয়।চি এ ডি হ'ল সমগ্ৰ বিশ্বজুৰি মানুহৰ মৃত্যু তথা শাৰীৰিক বিপৰ্যয়ৰ অন্যতম প্ৰধান কাৰণ।
হৃদৰোগ হোৱাৰ এটা প্ৰধান কাৰণ হ'ল শৰীৰৰ বাবে প্ৰয়োজনীয় পৰিমাণতকৈ অধিক খাদ্য খোৱা বা অতি ভোজন কৰা।অতি ভোজনৰ ফলত হৃদৰোগৰ উপৰি আন কেতবোৰ ৰোগ হোৱাৰ আশ্ংকাই দেখা-দিয়ে,সেই ৰোগ বোৰে আকৌ হৃদৰোগ হোৱাৰ ক্ষেত্ৰত 'ট্ৰিগাৰ'ক্ষেত্ৰতো আমি যিদৰে একোটা নিৰ্দিষ্ট গতী বা সীমাৰে যাৰ ভিতৰত থাকিব লাগে,সেইদৰে খোৱা-বোৱাৰ ক্ষেত্ৰতো আমি এক সীমা ৰেখা মানি চলিব লাগে,সেই সীমাৰেখা অতিক্ৰম কৰি গ'লেই সমস্যাৰ সুত্ৰপাত হয়।
এনে বহু লোক আছে,যিসকলে নিয়ন্ত্ৰণহীন ভাৱে খাদ্য খোৱাৰ বিপৰীতে শাৰীৰিক শ্ৰম বা ব্যায়াম কৰাত সিমান গুৰুত্ব নিদিয়ে এনে লোক সহজেই মেদবহুল হৈ পৰে আৰু মেদবহুল তাৰ ফলত ইটোৰ পিছত সিটোকৈ বিবিধ ৰোগে শৰীৰত বাহ লবলৈ ধৰে।মেদবহুল লোকসকল্ মধুমেহ,উচ্চ ৰক্তচাপ,মেটাব লিক ছীনড্ৰ'ম (Metabolic Syndrome)প্ৰভৃতি গুৰুতৰ শাৰীৰিক সমস্যাত আক্ৰান্ত হোৱাৰ প্ৰবল আশংকা থাকে।সাম্প্ৰতিক কালত ফাষ্ট ফুড -জাংক ফুডৰ জনপ্ৰিয়তা অভাৱনীয়ভাৱে বৃদ্ধি পোৱা পৰিলক্ষিত হৈছে।এই ধৰণৰ খাদ্য বোৰে শৰীৰক প্ৰচুৰ পৰিমাণৰ কেল'ৰি প্ৰদান কৰে।সেয়েহে এনে খাদ্য খালে শকত হোৱাৰ প্ৰৱণতা বৃদ্ধি পায়।সাম্প্ৰতিক কালত স্বাস্থ্যৰ পৰিপন্থী খাদ্য ভ্যাসৰ বাবেই অনেক মানুহৰ শৰীৰত এল ডি এল বা বেয়া কলেষ্টেৰ'লৰ মাত্ৰ বিপজ্জনকভাৱে বৃদ্ধি পাবলৈ ধৰিছে।ইয়াৰ বিপৰীতে শাৰীৰিক পৰিশ্ৰম বা ব্যায়াম নকৰাৰ পলত শৰীৰত এচি ডি এল বা ভাল কলেষ্টেৰ'লৰ মাত্ৰ নিম্নগামী হ'বলৈ ধৰিছে।আকৌ সমাজত অবাধ গতিত বাঢ়ি আছে।বিড়ি ,চিগাৰেট,মদ আদি নিচা জাতীয় দ্ৰব্যৰ প্ৰচলনা উল্লিখিত কাৰকবোৰে সন্মিলিতভাৱে ক্ৰিয়া কৰি,সাম্প্ৰতিক বিশ্বত হৃদৰোগীৰ সংখ্যা দ্ৰুত গতিত বৃদ্ধি কৰিবলৈ ধৰিছে।
সাম্প্ৰতিক কালৰ মানুহৰ জীৱন যাপন প্ৰণালীৰ দ্ৰুত পৰিৱৰ্তন হোৱাৰ ফলত কায়িক শ্ৰম কৰাৰ প্ৰয়োজনীয়তা অভাৱনীয় ভাৱে হ্ৰাস পাইছে।এতিয়াৰ অনেক মানুহে লিখা-পঢ়া বা কম্পিউটাৰত কাম কৰিয়েই অধিকাংশ সময় অতিবাহিত কৰে।ইয়াৰ পৰিপ্ৰেক্ষিতত খাদ্যৰ জৰিয়তে শৰীৰত প্ৰৱেশ কৰা কেল'ৰিৰ বহুলাংশ দহন (Gurn)নোহোৱাকৈ শৰীৰতে থাকি যায়।ফলস্বৰুপে দেখা দিয়ে চেণ্ট্ৰেল অ'বিছিটী (Central obesity)য়ে -অৰ্থাৎ শৰীৰৰ সামগ্ৰিক ওজনৰ তুলনাত আপেক্ষিকভাৱে পেটৰ ওজন বৃদ্ধি পায়।এই চেণ্ট্ৰেল অ'বিছিটীৰ স'তে ডায়েবেটিছ,উচ্চ ৰক্তচাপ বা তেজত বেয়া কলেষ্টেৰ'ল জমা হ'লে যি পৰিস্থিতিৰ উদ্ভৱ হয়-তাকেই মেটাবলিক ছীনড্ৰ'ম বোলে।আমাৰ দেশত মেটাবলিক ছীনড্ৰম'ত আক্ৰান্ত লোকৰ সংখ্যা যথেষ্ট বেছি হোৱাৰ পৰিপ্ৰেক্ষিতত দেশখনত ইস্কেমিক হাৰ্ট ডিজিজ (Ischaemic heart disease)ত আক্ৰান্তৰ সংখ্যাৰ দ্ৰুত গতিত বৃদ্ধি হৈ আছে।বিশ্বৰ যিকেইখন দেশত ইস্কেমিক হাৰ্ট ডিজিজত আক্ৰান্তৰ সংখ্যা আটাইতকৈ বেছি,সেইকেইখনৰ ভিতৰত ভাৰত অন্যতম।
ডায়েবেটিছ,উচ্চ ৰক্তচাপ,মেদবহুলতা,মেটাবলিক ছীনড্ৰম,ধুমপান,শাৰীৰিক পৰিশ্ৰমৰ তথা ব্যায়াম নকৰা,শৰীৰত অত্যধিক কলেষ্টেৰ'ল জমা হোৱা আদি হ'ল হৃদৰোগৰ প্ৰধান কাৰক (risk factor)আৰু এই কাৰক বোৰৰ 'ট্ৰিগাৰ 'হিচাপে কাম কৰে বেহিচাপী জীৱন যাপন,স্বাস্থ্যৰ পৰিপন্থী খাদ্য ভ্যাস তথা শাৰীৰিক শ্ৰম বা ব্যায়াম কৰাৰ ক্ষেত্ৰত এলাহে।হৃদৰোগৰ উল্লিখিত কাৰকবোৰ প্ৰতিৰোধ কৰাৰ জৰিয়তে হৃৎপিণ্ড সুস্থ কৰি ৰাখিব পৰা যায়।হৃদ ৰোগৰ কাৰকবোৰ প্ৰতিৰোধ কৰাৰ অৰ্থ হ'ল সুনিয়ন্ত্ৰিত জীৱন যাপন আৰু অতিভোজন কৰাৰ পৰা বিৰত থাকি,প্ৰতিদিনে পৰিমিত তথা সুষম আহাৰ গ্ৰহণ কৰা।ডায়েবেটিছ বা উচ্চ ৰক্তচাপত আক্ৰান্ত হ'লে হাৰ্ট এটেক হোৱাৰ আশংকা ২-৩ গুণ বৃদ্ধি পায়।
এটা কথা আমি মনত ৰখাটো নিতান্তই প্ৰয়োজনীয় যে কেৱল খোৱা-বোৱা নিয়ন্ত্ৰণ কৰাৰ জৰিয়তে হৃৎ পিণ্ড সুস্থ সবল কৰি ৰখাটো সম্ভৱ নহয়।হৃদৰোগৰ কৰকবোৰ নিয়ন্ত্ৰণ কৰি ৰাখিবলৈ হ'লে আমি পৰিমিত মাহত সুষম আহাৰ খোৱাৰ লগতে নিয়মিত ব্যায়াম কৰিবও লাগিব।আটাইতকৈ ভাল ব্যায়াম হ'ল খোজকঢ়া আৰু সাঁতোৰা প্ৰদুষণৰ প্ৰভাৱৰ পৰা যিমান দুৰ সম্ভৱ মুক্ত হৈ থাকিবলৈ যত্ন কৰাটোও প্ৰয়োজনীয়।ৰাতি বেছি দেৰিলৈকে সাৰ নথকাই ভাল।হৃৎপিণ্ডক ভালে ৰাখিবলৈ হ'লে নিয়মিত পৰ্যাপ্ত সময় শোৱাটো প্ৰয়োজনীয়।মানসিক চাপ,দুশ্চিন্তা,খং প্ৰভৃতি নেতিবাচক-আৱেগ -অনুভুতি বোৰে আমাৰ স্বাস্থ্যৰ গুৰুতৰ ক্ষতি সাধন কৰাৰ লগতে হৃৎপিণ্ডৰ ওপৰতো কু প্ৰভাৱ পেলায়।সেয়েহে এই নেতিবাচক আৱেগ-অনুভুতিৰ প্ৰভাৱৰ পৰা মনটোক যিমান দুৰ সম্ভৱ মুক্ত কৰি ৰাখিবলৈ যত্ন কৰি,সুস্থিৰ -প্ৰশান্ত তথা ইতিবাচক আৱেগ-অনুভুতিৰে পৰিপুৰ্ণ মন এটাৰ অধিকাৰী হৈ থাকিবলৈ আমি নিৰন্তৰ প্ৰয়াস চলাই থকা উচিত।কৰি ভাল পোৱা কামত ব্যস্ত হৈ থাকি সময় অতিবাহিত কৰিব পাৰিলে,মনটো যথেষ্ট চাপমুক্ত তথা প্ৰফুল্ল হৈ থাকে।মুঠ কথা,হৃৎ পিণ্ড সুস্থ-সবল কৰি ৰাখিবলৈ হ'লে নিয়ন্ত্ৰিত খাদ্যাভ্যাসৰ লগতে নিয়ন্ত্ৰিত জীৱন যাপনৰ বিকল্প নাই।
হৃৎ পিণ্ডৰ বাবে উপকাৰী খাদ্যঃ
*শাক-পাচলি আৰু ফল-মুল অধিক মাহত খাব লাগে।
*অধিক আঁহ যুক্ত খাদ্য,ভিটামিন 'ই' থকা খাদ্য আৰু 'অ' মেগা-৩ ফেটী এচিড (Omega-3 fatty acid)থকা খাদ্য নিয়মিত খালে হৃদৰোগত আক্ৰান্ত হোৱাৰ আশংকা হ্ৰাস পায়।
*ভিটামিন 'এ'ভিটামিন 'বি'কমপ্লেক্স,ভিটামিন 'চি' ভিটামিন 'দি' আৰু আয়োডিন শৰীৰে যাতে নিয়মিতভাৱে পৰ্যাপ্ত মাত্ৰাত পাই থাকে,তাৰ প্ৰতি লক্ষ্য ৰখা উচিত।
*হৃৎ পিণ্ড ভালে ৰখাৰ ক্ষেত্ৰত ম'ন,আনছেচুৰে টেড ফেট (Monounsaturated fat)-এ যথেষ্ট সহায় কৰে,ই শৰীৰত বেয়া কলেষ্টেৰ'লৰ মাত্ৰা হ্ৰাস কৰি,ভাল কলেষ্টেৰ'লৰ মাত্ৰা বৃদ্ধি কৰে।ম'নছেচুৰেটেড ফেটৰ এটা প্ৰধান উৎস হ'ল আখৰোট।
*শৰীৰে যাতে নিয়মিতৰুপে যাৱতীয় খনিজ লৱণ পাই থাকে,তাৰ প্ৰতি আমি লক্ষ্য ৰখা উচিত।
*পৰ্যাপ্ত মাত্ৰাত দানা জাতীয় শস্যৰ পৰা প্ৰস্তুতি কৰা খাদ্য খোৱা উচিত।
*শুকান ফল,যেনে-খেজুৰ,আঘচৰাট আদি খাব লাগে।
*গৱেষণাৰ পৰা জানিব পৰা গৈছে যে ডাৰ্ক চকলেট হৃৎপিণ্ডৰ বাবে অতি উপকাৰী।ডাৰ্ক চকলেটত থকা ফ্লে'ভ'ন'ইড (Flavonoid)এ ৰক্তচাপ নিয়ন্ত্ৰণত সহায় কৰে।তদুপৰি ডাৰ্ক চকলেটে হৃৎপিণ্ডলৈ তেজ সৰবৰাহ কৰা ধমনীত তেজ মখা বন্ধাত বাধা দিয়ে আৰু ইয়াত থকা প্ৰতিপাৰক (Autionidont)-এ দেহত বেয়া কলেষ্টেৰ'লৰ মাত্ৰা হ্ৰাস কৰাত সহায় কৰে।
হৃৎপিণ্ডৰ বাবে অপকাৰী খাদ্যঃ
*সংসাধিত খাদ্য (Processed food),ফাষ্ট ফুড তথা জাংক ফুড খোৱাৰ পৰা পৰাপক্ষত বিৰত থকা উচিত।
*প্ৰচুৰ পৰিমাণে কেল'ৰি থকা খাদ্য নোখোৱাই ভাল।
*তেল,মচলা প্ৰয়োগ কৰি প্ৰস্তুত কৰা বিলাসী খাদ্য আৰু ভজা খাদ্য যিমান দুৰ সম্ভৱ খোৱাৰ পৰা বিৰত থকা উচিত।
*ঘনাই চাহ-কফি খোৱাৰ অভ্যাস থাকিলে,সেই অভ্যাস ত্যাগ কৰা উচিত।
*অধিক চৰ্বিযুক্ত তথা অধিক তেল থকা খাদ্য খাব নালাগে।
*ৰঙা মাংস (red meat),মাছৰ কণী,কণীৰ কুহুম,ঘিউ,মাখন,চীজ প্ৰভৃতি শৰীৰত কলেষ্টেৰ'ল বৃদ্ধি কৰাত প্ৰধান ভুমিকা লোৱা খাদ্যবোৰ খোৱাৰ পৰা যিমান দুৰ সম্ভৱ বিৰত থকা উচিত।
*নিচা জাতীয় দ্ৰব্য সেৱন কৰা অনুচিত।
Roll over stars then click to rate.
© 2006-2019 C-DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.
এই পৰ্টেলৰ যোগেৰে ভাৰত চৰকাৰৰ বৈদ্যুতিন আৰু তথ্য-প্ৰযুক্তি মন্ত্ৰালয় দ্বাৰা ভাৰত বিকাশ প্ৰৱেশদ্বাৰ প্ৰকল্পৰ অধীনত সামাজিক উন্নয়নৰ বাবে এক ৰাষ্ট্ৰযোৰা প্ৰচেষ্টা চলাই থকা হৈছে। ইয়াৰ জৰিয়তে ৰাইজলৈ সুনিশ্চিত তথ্যৰ যোগান, তথ্যৰ জ্ঞান, তথ্য প্ৰযুক্তি আৰু যোগাযোগ সেৱা আৰু সামগ্ৰীৰ সুবিধাসমূহ আগবঢ়োৱাৰ চেষ্টা কৰা হৈছে। আইএনডিজি প্ৰকল্পটো ভাৰত চৰকাৰৰ বৈদ্যুতিন আৰু তথ্য প্ৰযুক্তি মন্ত্ৰালয় ৰ সহায়ত চেণ্টাৰ ফ'ৰ ডেভেলপমেণ্ট অব এডভান্স কম্পিউটিং, হায়দৰাবাদ (C-DAC) ৰ দ্বাৰা কাৰ্য্যকৰী কৰা হৈছে।
|
৪৮ ঘণ্টালৈ অব্যাহত থাকিব প্ৰচণ্ড গৰম, কেতিয়া আহিব বৰষুণ।weather-report-heat-wave-likely-in-delhi-and-ncr-in-next-48-hours-dust-storm-and-rains-to-follow- News18 Assam\n৪৮ ঘণ্টালৈ অব্যাহত থাকিব প্ৰচণ্ড গৰম, কেতিয়া আহিব বৰষুণ?\nচৰকাৰী কৰ্মচাৰীলৈ বিশেষ উপহাৰ!\nদিল্লী-NCRসহ সমগ্ৰ উত্তৰ ভাৰতত অব্যাহত থাকিব প্ৰচণ্ড গৰম। বতৰৰ আগজাননী দিয়া প্ৰাইভেট এজেঞ্চী স্কাইমেটৰ তথ্য অনুসৰি, বৰ্তমান দিল্লীবাসীয়ে সকাহ নাপাব গৰমৰ পৰা।\nUpdated:June 9, 2019, 1:06 PM IST\nUpdated: June 9, 2019, 1:06 PM IST\nদিল্লী-NCRসহ সমগ্ৰ উত্তৰ ভাৰতত অব্যাহত থাকিব প্ৰচণ্ড গৰম। বতৰৰ আগজাননী দিয়া প্ৰাইভেট এজেঞ্চী স্কাইমেটৰ তথ্য অনুসৰি, বৰ্তমান দিল্লীবাসীয়ে সকাহ নাপাব গৰমৰ পৰা। ৰাজস্থান আৰু পাকিস্তানৰ পৰা আগমণ ঘটা গৰম বতাহৰ ফলত বৃদ্ধি হৈছে তাপমাত্ৰা। দিল্লী-NCR বাসীয়ে গৰমৰ পৰা সকাহ পাবলৈ কৰিব লাগিব অপেক্ষা।\nআৰ্দ্ৰতাই সৃষ্টি কৰিব অসুবিধা\nস্কাইমেটৰ ৰিপ'ৰ্ট অনুসৰি, আৰৱ সাগৰত নিম্ন চাপৰ এলেকা হোৱাৰ সম্ভাৱনা আছে। ইয়াৰ দ্বাৰা দিল্লী-NCRত আৰ্দ্ৰতাই বৃদ্ধি কৰিব সমস্যা। আৰ্দ্ৰতা আৰু তাপমাত্ৰা বৃদ্ধি হোৱাৰ বাবে বজ্ৰ পৰাৰো সম্ভাৱনা আছে। ১২ জুনলৈ দিল্লী-NCRত প্ৰচণ্ড ধুমুহা-বৰষুণ হোৱাৰ সম্ভাৱনা।\n২৯ জুনত পাবহি মৌচুমী\nসাধাৰণতে ২৯ জুনতেই দিল্লীত মৌচুমীৰ আগমণ ঘটে। যদিও স্কাইমেটৰ অনুসৰি এইবাৰ দিল্লীত মৌচুমীৰ আগমণ পলমকৈ ঘটিব। দিল্লীত এইবাৰ সামান্যভাৱে পৰিব মৌচুমীৰ প্ৰভাৱ।
|
ষ্টাফ ৰিপʼৰ্টাৰ , চৈয়দ মোস্তাফা আহমেদৰ প্ৰতিবেদন , ৰঙিয়া , ৩১ জানুৱাৰীঃ আজি ৰঙিয়াত অনুষ্ঠিত হয় ৰাজ্যিক যোগ সন্মিলন । ৰঙিয়াৰ ঐতিহাসিক কৃষক শ্বহীদ ভৱনত অনুষ্ঠিত হয় এই সন্মিলন। ৰঙিয়া যোগ মহাবিদ্যালয় তথা স্বস্তি হস্পিতালৰ সৌজন্যত আয়োজন কৰা এই সন্মিলনত অসমৰ বিভিন্ন প্ৰান্তৰ যোগগুৰুসকলৰ লগতে সৰ্বসাধাৰণ ৰাইজে অংশগ্ৰহণ কৰে । সঠিক যোগাভ্যসৰ দ্বাৰাই শৰীৰ নিৰোগী হৈ থকাৰ উপৰিও মন মগজুকো সতেজ কৰি ৰাখে বুলিও উক্ত অনুষ্ঠানত বক্তা সকলে ভাষণ প্ৰসংগত উল্লেখ কৰে । এই অনুষ্ঠানতে কৰ্তৃপক্ষই প্ৰস্তুত কৰা এখন 'যোগ সুগন্ধি' নামৰে আলোচনী উন্মোচন কৰা হয়। শিশুৰ লগতে প্ৰাপ্তবয়স্ক সকলৰ যোগৰ অনুশীলন কৰা হয় । এই অনুষ্ঠানত সাধনা যোগ মহাবিদ্যালয়ৰ অধ্যক্ষ জ্যোতিষ কলিতা, স্বস্তি হস্পিতালৰ স্বত্বাধীকাৰী হিতেন শৰ্মা, স্হানীয় বিধায়ক তথা অসম চৰকাৰৰ মন্ত্ৰী ভৱেশ কলিতা, মহকুমাধিপতি লগতে যোগাভ্যাসীসকল, ছাত্ৰ ছাত্ৰী আৰু অভিভাৱক সকল উপস্থিত থাকে।
|
ভাৰতীয় সেনাৰ মুৰব্বী বিপিন ৰাৱাটে অসমৰ কেইবাখনো জিলাত মুছলমানৰ জনসংখ্যা বৃদ্ধি পোৱা আৰু বদৰুদ্দিন আজমলৰ নেতৃত্বৰ অল ইণ্ডিয়া ডেম'ক্ৰেটিক ফ্ৰন্ট (এআইইউডিএফ)ৰ উত্থান সম্পৰ্কে কৰা মন্তৱ্যই ৰাজনৈতিক মহলত প্ৰতিক্ৰিয়াৰ সৃষ্টি কৰিছে।
বুধবাৰে এখন আলোচনা চক্ৰত জেনেৰেল ৰাৱাটে বাংলাদেশৰ পৰা হোৱা প্ৰব্ৰজনৰ বিৰুদ্ধে সতৰ্ক কৰি দি ইয়াক চীনৰ সহায়ত পাকিস্তনে চলোৱা এক ছায়াযুদ্ধ বুলি মন্তৱ্য কৰিছিল।
সেনাৰ মুৰব্বীগৰাকীয়ে তাৎপৰ্যপূৰ্ণভাৱে কৈছিল যে বাংলাদেশৰ পৰা উত্তৰ-পূৰ্বাঞ্চললৈ হোৱা প্ৰব্ৰজন 'পৰিকল্পিত' আছিল আৰু এয়া চীনৰ সমৰ্থনত পাকিস্তানৰ ছায়াযুদ্ধৰ এক অংশ আছিল।
|
এই ৰাষ্ট্ৰীয় সাঁতোৰ প্ৰতিযোগিতাৰ জুনিয়ৰ শাখাৰ ২০০ মিটাৰ বাটাৰফ্লাই শাখাত বিক্ৰম চাংমাইয়ে পুৰ্বৰ ৰাষ্ট্ৰীয় অভিলেখ ভংগ কৰি নতুন অভিলেখেৰে সোণৰ পদক লাভ কৰিবলৈ সক্ষম হৈছে।
বোকাখাতৰ নিৱাসী শান্তনু চাংমাই আৰু মিন্টু চাংমাইৰ কনিষ্ঠ পুত্ৰ বিক্ৰম চাংমাই বৰ্তমান নতুন দিল্লীৰ ড৹ ৰাজেন্দ্ৰ প্ৰসাদ সৰ্বোদয় বিদ্যালয়ৰ নৱম মান শ্ৰেণীৰ ছাত্ৰ। বিক্ৰমৰ এই সাফল্যত বোকাখাত প্ৰেছ ক্লাব, বোকাখাত জিলা ক্ৰীড়া সন্থা, মহকুমা সাংবাদিক সন্থা, ইলেক্ট্ৰনিকচ মিডিয়া জাৰ্নেলিষ্ট এছোচিয়েশ্যনৰ তৰফৰ পৰা শুভেচ্ছা জ্ঞাপন কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
দুৰ্ঘটনা নে আত্মহত্যা? ৰে'ল আলিত উদ্ধাৰ মহিলাৰ ক্ষত-বিক্ষত মৃতদেহ... - Pratham Khabar\nঘৰ/অসম/দুৰ্ঘটনা নে আত্মহত্যা? ৰে'ল আলিত উদ্ধাৰ মহিলাৰ ক্ষত-বিক্ষত মৃতদেহ...\nদুৰ্ঘটনা নে আত্মহত্যা? ৰে'ল আলিত উদ্ধাৰ মহিলাৰ ক্ষত-বিক্ষত মৃতদেহ...\nমাত্ৰ এসপ্তাহৰ পূৰ্বে তেজপুৰৰ মানসিক ৰোগী হাস্পতালৰ পৰা ঘৰলৈ অনা হৈছিল মহিলাগৰাকীক। ঘটনাৰ পিছতেই ঘটনাস্থলীত চতিয়া আৰক্ষী উপস্থিত হৈ আৰম্ভ কৰিছে প্ৰাৰম্ভিক তদন্ত।\nPratham Khabar News Send an email ডিচেম্বৰ 26, 2021\n0 223 এক মিনিটতকৈ কম\nৰে'লৰ চেপাত দুটুকুৰা এগৰাকী মহিলাৰ শৰীৰ। চতিয়াৰ ৰে'ল ষ্টেচনৰ সমীপত সংঘটিত এই শোকাৱহ ঘটনা। চতিয়াৰ পতিয়া গাঁৱৰ ৰে'ল গেটৰ সমীপত সংঘটিত হয় এই ঘটনা।\nশনিবাৰে নিশাই ৰে'লৰ চেপাত মহিলাগৰাকীৰ মৃত্যু হোৱাৰ অনুমান কৰিছে স্থানীয় ৰাইজে। মহিলাগৰাকী পহুচোৱা গাঁৱৰ ৰুণুমণি দাস বুলি চিনাক্ত কৰিছে পৰিয়ালৰ লোকে। আনফালে, মহিলাগৰাকীয়ে আত্মহত্যা কৰাৰ সন্দেহ স্থানীয় ৰাইজৰ।\nউল্লেখ্য যে, শনিবাৰে সন্ধিয়া মহিলাগৰাকীক ৰে'ল লাইনলৈ ঘনে-ঘনে অহা-যোৱা কৰা প্ৰত্যক্ষ কৰিছিল স্থানীয় ৰাইজে। দীৰ্ঘদিন ধৰি মানসিকভাৱে অসুস্থ হৈ আছিল ৰুণুমণি দাস নামৰ মহিলাগৰাকী। মাত্ৰ এসপ্তাহৰ পূৰ্বে তেজপুৰৰ মানসিক ৰোগী হাস্পতালৰ পৰা ঘৰলৈ অনা হৈছিল মহিলাগৰাকীক। ঘটনাৰ পিছতেই ঘটনাস্থলীত চতিয়া আৰক্ষী উপস্থিত হৈ আৰম্ভ কৰিছে প্ৰাৰম্ভিক তদন্ত।\nAssam Assam Police Rail Track Sootea Suicide Train accident\nশিশুৱে পাব ক'ভিড ভেকচিন, শিশুসকলৰ বাবে বিশেষ ভেকচিনৰ কথা ঘোষণা প্ৰধানমন্ত্ৰী মোদীৰ...\nজন্মদিনৰ আগদিনা সাপে দংশন কৰিলে ছলমান খানক, ফাৰ্ম হাউচত কাম কৰি থাকোতেই এই অঘটন\nবিশেষ ফেৰীৰে নিমাতীৰ পৰা মাজুলীলৈ ৰাজ্যপাল জগদীশ মুখী!\nআজি বিশ্ব চাইকেল দিৱস, আপুনি জানেনে কিয় পালন কৰা হয় এই দিৱস?
|
শুক্ৰবাৰে নিশা শাসকীয় দলৰ নেতাৰ বাহনলৈ লক্ষ্য কৰি শিলগুটি নিক্ষেপ কৰে অচিনাক্ত দুৰ্বৃত্তই। অৱশ্যে এই আক্ৰমণৰ ঘটনাত কোনোমতে আগাত নোপোৱাকৈ ৰক্ষা পৰে নেতাগৰাকী।
এ এছ ১৬ এইছ ৫৩২১ নম্বৰৰ XUV বাহনেৰে নিজ ঘৰলৈ বুলি গৈ আছিল ইউ পি পি এলৰ কেন্দ্ৰীয় সমিতিৰ সম্পাদক কুনচুৰ আলী।তেতিয়াই তেওঁৰ বাহন খনত দুৰ্বৃত্তই আক্ৰমণ চলায়।
এই ঘটনাক তীব্ৰ ভাষাৰে গৰিহণা দিছে দলৰ কেন্দ্ৰীয় যুৱ মৰ্চাৰ সম্পাদক শ্বফিকুল ইছলামে । ঘটনাত জড়িতসকলক কৰায়ক্ত কৰি উচিত শাস্তি বিহাৰ দাবী জনায় নেতাগৰাকীয়ে।
|
যদুনাথ সিনহা, মীৰাট মহাবিদ্যালয়ৰ দৰ্শন বিভাগৰ এগৰাকী যুৱ প্ৰবক্তা, যিজনৰ আছে এক পাণ্ডিত্যপূৰ্ণ ইতিহাস। এই প্ৰবক্তা গৰাকীয়েই দাৰ্শনিক, শিক্ষাবিদ ড° সৰ্বপল্লী ৰাধাকৃষ্ণণৰ বিৰুদ্ধে চৌৰ্যবৃত্তিৰ অভিযোগ আনিছিল। অভিযোগ অনুসৰি সিনহাৰ "ভাৰতীয় ধাৰণা- খণ্ড ১ আৰু খণ্ড ২" শীৰ্ষক থিচিছ অৰ্থাৎ গৱেষণা গ্ৰন্থৰ প্ৰথম দুটা অংশ চুৰি কৰি ৰাধাকৃষ্ণণে ব্যৱহাৰ কৰিছিল; ইয়াৰে প্ৰথম খণ্ডটো ১৯২২ চনত আৰু দ্বিতীয় খণ্ডটো ১৯২৩ চনত কলিকতা বিশ্ববিদ্যালয়ত Premchand Roychand Studentship চমুকৈ PRS ৰ বাবে সিনহাই দাখিল কৰিছিল। আৰু বাকী খণ্ডবোৰ ১৯২৫ চনত দাখিল কৰিছিল।
কলিকতা বিশ্ববিদ্যালয়ত সেইসময়ত ছাৰ ব্ৰজেন্দ্ৰনাথ চীল আৰু ড° সৰ্বপল্লী ৰাধাকৃষ্ণণক গৱেষণা গ্ৰন্থৰ পৰীক্ষক হিচাপে নিযুক্তি দিয়া হৈছিল। ইয়াৰ পিছতেই ৰাধাকৃষ্ণণে সিনহাৰ গ্ৰন্থখনৰ কিস্তিবোৰ পঢ়িছিল। যদুনাথ সিনহাৰ মতে, সৰ্বপল্লী ৰাধাকৃষ্ণণৰ "ভাৰতীয় দৰ্শন- খণ্ড ২" নামৰ কিতাপখনত তেওঁৰ গৱেষণামূলক গ্ৰন্থৰ প্ৰথম আৰু দ্বিতীয় খণ্ডৰ অনুচ্ছেদসমূহ চুৰি কৰি অন্তৰ্ভুক্ত কৰা হৈছিল। তদুপৰি ৰাধাকৃষ্ণণে ১৯২৮ চনত "শংকৰ আৰু ৰামানুজৰ মতে বেদান্ত" শীৰ্ষক অন্য এখন কিতাপ প্ৰকাশ কৰিছিল যিখনতো সিনহাৰ studentship থিচিছৰ তথ্য হুবহু ব্যৱহাৰ কৰিছিল।
অধ্যাপক সিনহাই ৰাধাকৃষ্ণণৰ বিৰুদ্ধে তথ্য চুৰিৰ প্ৰমাণ কৰিবলৈ বহু চেষ্টা কৰিছিল। কিন্তু সকলোফালে তেওঁ বিফলহে হৈছিল। ড০ ৰাধাকৃষ্ণণে দুখন চিঠি লিখি ইয়াৰ উত্তৰ দিবলৈ চেষ্টা কৰিছিল যিবোৰ ১৯২৯ চনৰ ফেব্ৰুৱাৰী আৰু মাৰ্চ মাহত 'আধুনিক সমীক্ষা'ত প্ৰকাশ হৈছিল। আধুনিক সমীক্ষা আছিল এখন বহুল প্ৰচাৰিত আলোচনী। সেই চিঠিত ডঃ ৰাধাকৃষ্ণণে উল্লেখ কৰা যুক্তিবোৰ আছিল অযৌক্তিক আৰু তেওঁ আনকি অধ্যাপক যদুনাথ সিনহাকো বদনাম কৰিবলৈ চেষ্টা কৰিছিল।
তাৰ পিছত ১৯২৯ চনৰ আগষ্ট মাহৰ প্ৰথমাৰ্ধত অধ্যাপক যদুনাথ সিনহাই ড০ সৰ্বপল্লী ৰাধাকৃষ্ণণৰ বিৰুদ্ধে তেওঁৰ মূল সাহিত্য কৰ্মৰ কপিৰাইট উলংঘনৰ বাবে কলিকতা উচ্চ ন্যায়ালয়ত ৰাধাকৃষ্ণণৰ বিৰুদ্ধে গোচৰ ৰুজু কৰে আৰু ক্ষতিপূৰণ হিচাপে ২০,০০০/- টকা দাবী কৰে। কিন্তু ৰাধাকৃষ্ণণ সকলো ফালে আছিল পৰিপক্ক। তেওঁ নিজেও ১৯২৯ চনৰ ছেপ্টেম্বৰৰ প্ৰথম সপ্তাহত অধ্যাপক যদুনাথ সিনহা আৰু 'সমীক্ষা' আলোচনীৰ ভগ্নী আলোচনী 'প্ৰবাচী'ৰ সম্পাদক শ্ৰী ৰামানন্দ চট্টোপাধ্যায়ৰ বিৰুদ্ধে ১,০০,০০০/- টকা দাবী কৰি প্ৰতিবাদী আপত্তিজনক গোচৰ ৰুজু কৰিছিল।
সম্ভৱতঃ ৰাধাকৃষ্ণনে ভাবিছিল যে এই আক্ৰমণ হ'ব সৰ্বশ্ৰেষ্ঠ প্ৰতিৰক্ষা!গোচৰটো আদালতৰ বাহিৰত নিষ্পত্তি কৰিবলৈ অধ্যাপক যদুনাথ সিনহাৰ ওপৰত যথেষ্ট চাপ দিয়া হৈছিল। অধ্যাপক যদুনাথ সিনহাৰ প্ৰতি সহানুভূতি প্ৰকাশ কৰা আৰু চৌৰ্যবৃত্তিৰ বিষয়ে নিশ্চিত হোৱা সকলো তথাকথিত বঙালী জ্যেষ্ঠ অধ্যাপকে আদালতত তেওঁৰ সাক্ষী হ'বলৈ অস্বীকাৰ কৰিছিল। অধ্যাপক যদুনাথ সিনহাৰ ওচৰত ধনৰ অভাৱ আছিল, যাৰ বাবে তেওঁ পিছহুহকিবলৈ বাধ্য হৈছিল। কিন্তু ৰাধাকৃষ্ণণৰ যথেষ্ট প্ৰভাৱ আছিল, তেওঁ বন্ধুবৰ্গৰ সহায় ল'বলৈ, বন্ধুবৰ্গক পৰিচালনা কৰিবলৈ আৰু প্ৰাপ্ত কৰিবলৈ যথেষ্ট চতুৰ আছিল।
বিশেষকৈ ছাৰ ড. শ্যামাপ্ৰসাদ মুখাৰ্জী ৰাধাকৃষ্ণণৰ সোঁহাত স্বৰূপ আছিল, যি কলিকতা বিশ্ববিদ্যালয়ৰ তদানীন্তন ভিচি ছাৰ আশুতোষ মুখাৰ্জীৰ পুত্ৰ। ড০ শ্যামাপ্ৰসাদ মুখাৰ্জীয়ে ৰাধাকৃষ্ণণক বচোৱাৰ স্বাৰ্থত বিষয়টো দমন কৰিবলৈ চেষ্টা কৰিছিল। আৰু অৱশেষত অধ্যাপক যদুনাথ সিনহাই এই সকলো চাপৰ সন্মুখীন হৈ আদালতৰ বাহিৰত মীমাংসাৰ বাবে সন্মত হ'ব লগা হৈছিল। আৰু দুয়োটা মোকৰ্দমা কাৰ্যকৰী মুখ্য ন্যায়াধীশৰ সন্মুখত সম্ভৱতঃ ১৯৩৩ চনৰ মে' মাহৰ প্ৰথম সপ্তাহত নিষ্পত্তি কৰা হৈছিল, যি চৰ্তাৱলী প্ৰকাশ কৰা হোৱা নাছিল।
Like this:
Save my name, email, and website in this browser for the next time I comment.
ঈশান উদয় বৃত্তি কেলেংকাৰীৰ হস্তক্ষেপ মুখ্যমন্ত্ৰীৰ!
মাজুলীৰ পৰা প্ৰকাশিত প্ৰথমখন সাপ্তাহিক কাকত 'অসম বাৰ্তা' অসমীয়া সৰ্বাধিক প্ৰচলিত কাকতসমূহৰ ভিতৰত এখন। নৱীন-প্ৰৱীন লেখকসকলক অগ্ৰাধিকাৰ দি সাহিত্য জগতখনক আগবঢ়াই নিয়া আৰু নিৰপেক্ষ সংবাদেৰে অসমভূমিত শান্তি-সম্প্ৰীতি-ঐতিহ্য বৰ্তা ৰখাই কাকতখনৰ মূল লক্ষ্য আৰু উদ্দেশ্য।
|
ডিব্ৰুগড় জিলাৰ বৰবৰুৱা উন্নয়ন খণ্ডৰ অন্তৰ্গত, জকাই চেঁচা চাহ বাগিচা আৰু সমূহ ডিব্ৰুগড় বাসী লৈ ৰূপালী যুৱ সাংবাদিক গোটৰ অনুৰোধ, আমাৰ লগতে তেওঁলোকেও যেন চৰকাৰে যি লকডাউন দিছে সেইয়া মানি চলে। আৰু সকলোৱে যেন নিজৰ নিজৰ পৰিয়ালৰ লগত ঘৰতে সুৰক্ষিত থাকে আৰু ১০-১৫ মিনিটৰ মূৰে মূৰে হাত দুখন চাবোনেৰে ভলদৰে ধুৱে যেন। অকল ক'ৰোনা ভাইৰাছৰ কাৰণেই নহয়, বিভিন্ন্ ধৰণৰ বেমাৰ আজাৰৰ পৰা মুক্ত থাকিবলৈ আমি হাত ধুৱা উচিত। তাৰোপৰি ই আমাৰ সাতে চিৰজীৱন এটা ভাল অভ্যাস হিচাপে ৰৈ যাব। এজনে আনজনৰ পৰা এক মিটাৰ দূৰত্ব ৰাখিব লাগে। কাহিলে আমি মাস্ক বা ৰূমাল ব্যৱহাৰ কৰিব লাগে। সকলো ছাত্ৰ-ছাত্ৰীক ৰূপালী যুৱ সাংবাদিকৰ তৰফৰ পৰা এটি অনুৰোধ যে লকডাউনৰ সময়ত ঘৰত এনেই বহি থকাতকৈ নিজৰ নিজৰ ভাল লগা কামবোৰ কামবোৰ যাতে কৰি থাকে। সকলোৰে নিজাববীয়াকৈ ভাল লগা কাম কিছুমান থাকে, সেইবোৰ কৰি সময় অতিবাহিত কৰিব। তেতিয়া লকডাউনৰ সময়ত ঘৰত থাকি কাৰো এলাহ নালাগিব, ভাল লগা কামবোৰ শিকাও হ'ব। লগতে আমি নিয়মিত ভাবে ব্যায়াম আৰু সাধনা কৰিব লাগে। ইতিবাচক কথা পাতিব বা চিন্তা কৰিব লাগে। আনৰ ভাল চিন্তা কৰিব লাগে।
ডিব্ৰুগড় জকাই চেঁচা চাহ বাগিছাৰ প্ৰধান পৰিচালকে স্থায়ী শ্ৰমিক সকলৰ কাৰণে মাস্ক তৈয়াৰ কৰিবৰ বাবে কাপোৰৰ যোগান ধৰি চেঁচা ৰূপালী কিশোৰী ক্লাবৰ কিশোৰী সকলক, লগতে মহিলা সকলকো দায়িত্ব প্ৰদান কৰিলে। আৰু এতিয়া চেঁচা চাহ বাগিছাৰ ৰূপালী কিশোৰী ক্লাবৰ সকলো কিশোৰী নিজে সুৰক্ষিত থাকি, নিজৰ অঞ্চলৰ মানুহ বোৰৰ বাবেও সুৰক্ষিত থাকিবলৈ মাস্ক তৈয়াৰ কৰি আছে। মাস্ক খন নাক আৰু মুখ ধাক খোৱাকৈ বনাইছে। ওচৰ চুবুৰীয়া শ্ৰমিক কেইজনক তৈয়াৰ হোৱা মাস্ক কেইটামান ব্যৱহাৰ কৰিবলৈ দিয়া হৈছে। তেওঁলোকে মাস্ক সমূহ ব্যৱহাৰ কৰি ভাল পোৱা বুলি জানিব দিছে, কাৰণ মাস্ক সমূহ বিনামূলীয়া, নাক-মুখ সম্পূৰ্ণ কৈ ধাক খোৱা লগতে কিশোৰী সকলে বুজাই দিছে মাস্ক সমূহ ধুই পুনৰ ব্যৱহাৰ কৰিব পাৰিব। যিহেতু মাস্কৰ এতিয়া বহুত অভাব হৈ আছে, সেয়ে আমি চাবোনেৰে চফাকৈ মাস্কবোৰ ধুই আকৌ ব্যৱহাৰ কৰাটো উচিত।
|
বিজেপি বিধায়কৰ পাছত চৰকাৰৰ মিত্ৰদল অসম গণ পৰিষদৰ বিধায়কৰ সৈতে আজি ৭ জুলাইত পথৰ নিৰ্মাণ আৰু মেৰামতি সম্পৰ্কে গড়কাপ্তানী বিভাগৰ এক পৰ্যালোচনা বৈঠক অনুষ্ঠিত হয়।
শনিবাৰে দিচপুৰৰ বিধানসভা চৌহদত অগপ বিধায়কসকলৰ সৈতে তেওঁলোকৰ সমষ্টিসমুহৰ গড়কাপ্তানী বিভাগৰ অধীনৰ পথ নিৰ্মাণ আৰু মেৰামতি সম্পৰ্কীয় পৰ্যালোচনা বৈঠকত মিলিত হয় বিভাগটোৰ দুই মন্ত্ৰী ক্ৰমে ড০ হিমন্ত বিশ্ব শৰ্মা আৰু তপন কুমাৰ গগৈ।
বৈঠকৰ পাছত সাংবাদিকৰ সৈতে হোৱা বাৰ্তালাপত মন্ত্ৰী ড০ শৰ্মাই কয় যে অহা অক্টোবৰ মাহৰ পৰা বাট-পথৰ উন্নয়নৰ কাম আৰম্ভ হ'ব। তেওঁ লগতে জনায় যে অহা ২৬ জুলাইত কংগ্ৰেছ আৰু এ আই য়ু ডি এফৰ বিধায়কৰ সৈতে আৰু তাৰ পাছত কোকৰাঝাৰত বি পি এফ আৰু বিটিচি প্ৰশাসনৰ সৈতে বিভাগটো বৈঠকত মিলিত হ'ব।
প্ৰতিটো দলৰ বিধায়কে নিজৰ নিজৰ সমষ্টিৰ বাট-পথৰ তথ্য দাখিল কৰাৰ পাছত চেপ্টেম্বৰ মাহৰ ভিতৰত প্ৰাককলন তৈয়াৰ হ'ব বুলি মন্ত্ৰী শৰ্মাই জনায়।
উল্লেখ্য যে ইয়াৰ পূৰ্বে যোৱা দুই জুলাইত বিজেপিৰ বিধায়কসকলৰ সৈতে পৰ্যালোচনা বৈঠক অনুষ্ঠিত হৈছিল।
শৰ্মাই লগতে গড়কাপ্তানী বিভাগৰ অধীনৰ বাট-পথসমূহৰ উন্নয়নৰ বাবে প্ৰয়োজনীয় পুঁজি সম্পৰ্কত এইদৰে কয়, 'বিধায়কসকলে যিধৰণে হিচাপ দিছে সেই হিচাপত আনুমানিক ৫০০০ কোটি টকাৰ প্ৰয়োজন হ'ব। কিমান কিমান পুঁজি যোগাৰ হয় সেই হিচাপত পথৰ তালিকখন প্ৰস্তুত হ'ব। যদি ৩০০০ কোটি যোগাৰ হয়, তেতিয়া তালিকাখনৰ পৰা কিছু কমাব লাগিব। যদি প্ৰয়োজনৰ হিচাপত যোগাৰ হয়, সিমানেই দিম। তাৰ মাজত ভাৰত চৰকাৰকো দু-আষাৰ কম, NLCRটো চেষ্টা কৰিম, নাবাৰ্ডটো যাম। মুঠতে চেষ্টা কৰিম কেনেকৈ টকাখিনি যোগাৰ কৰিব পাৰো'।
ইয়াৰ উপৰিও, ৰাষ্টা-ঘাটৰ প্ৰয়োজনীয়তাৰ ভিত্তিত ধন আবন্টন কৰা হ'ব বুলি মন্ত্ৰী শৰ্মাই জানিবলৈ দিয়ে। তেওঁ কয়, 'আগতে সকলো বিধায়কক ২০ কোটিকৈ দিয়া হৈছিল, কিন্তু আমি ৰাষ্টা-ঘাটৰ প্ৰয়োজনীয়তাৰ ভিত্তিত ধন আবন্টন দিব বিচাৰিছো। কোনোবা সমষ্টিত বেছি লাগিব পাৰে, কোনোবা সমষ্টিত কম লাগিব, কিন্তু ৰাষ্টাবিলাক যাতে হয়'।
ইপিনে এই পৰ্যালোচনা বৈঠকত উপস্থিত থাকি সন্তুষ্টি ব্যক্ত কৰে অগপৰ সভাপতি তথা মন্ত্ৰী অতুল বৰা আৰু বিধায়ক সত্যব্ৰত কলিতাই। এয়া এক সুন্দৰ পদক্ষেপ বুলি কৈ তেওঁলোকে বাট-পথৰ উন্নয়নৰ কামসমূহ সময়মতে আৰু সুচাৰুৰূপে হ'ব বুলি আশা কৰা বুলি জানিবলৈ দিয়ে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
ৰস শব্দৰ ব্যুৎপত্তিগত অৰ্থ সংস্কৃতত " ৰসস্বয়তে অসৌ হতি ৰসা" ৰূপত পোৱা যায় অৰ্থাৎ যাৰ আস্বাদন কৰা হয়,কিন্তু সাহিত্যত কাব্য পঢ়া,শুনা বা তাৰ ওপৰত অভিনয় উপভোগ কৰোতে যি আনন্দপ্ৰাপ্তি হয় তাকে ৰস বুলি কোৱা হয়।
সৰ্বপ্ৰথম ভৰতমুনিয়ে নিজৰ নাট্যশাস্ত্ৰত ৰসৰ স্বৰূপক স্পষ্ট কৰি কৈছিল যে ৰস সকলো নাট্য উপকৰণৰ দ্বাৰা প্ৰস্তুত কৰা এক ভাবমূলক কলাত্মক অনুভূতি। ৰসৰ কেন্দ্ৰ হৈছে ৰংগমঞ্চ। ভৰতমুনিৰ নাট্যশাস্ত্ৰত আঠবিধ ৰসৰ কথা উল্লেখ কৰিছে সেয়া হ'ল শৃংগাৰ, হাস্য,কৰুণ,বীৰ, ভয়ানক,বীভৎস আৰু অদ্ভুত। পৰৱৰ্তী কালত এই আঠবিধ ৰসৰ লগত শান্ত ৰসকো অন্তৰ্ভুক্ত কৰি নৱৰস কৰা হয়।
এই নৱৰসৰ উপৰিও আৰু এবিধ ৰস আছে,সেইবিধ হ'ল ভক্তিৰস। আমাৰ অংকীয়া নাটসমূহত এউ ভক্তি ৰসৰ প্ৰাধান্য দেখিবলৈ পোৱা যায়। ভক্তিৰস এবিধ স্বতন্ত্ৰ ৰস। ই নৱৰসৰ একেবাৰে উচ্চস্থানত বিৰাজ কৰিছে। মহাপুৰুষ শ্ৰীমন্ত শংকৰদেৱৰ অংকীয়া নাট, মাধৱদেৱৰ ঝুমুৰা আদিলৈ জুমি চালে দেখা যায় যে তেওঁলোকৰ সমস্ত গীত ,বাদ্য,নৃত্যই ভক্তিমূলক। শংকৰ মাধৱৰ নাটসমূহত শৃংগাৰ ৰসৰ উপস্থিতি আছে যদিও কথা সুত্ৰৰ মাজে মাজে "কামাতুৰ পুৰষৰ ঐচন অৱস্থা" আৰু "নিৰন্তৰে হৰিবোল হৰিবোল" আদি বাক্য সংযোজন কৰি সিমানতে নৱৰসৰ প্ৰাচুৰ্য হ্ৰাস কৰি ভক্তিৰসত মন অভিভূত হ'বলৈ সঁকিয়াই দিয়ে। অংকীয়া ভাওনাৰ জন্মদাতা মহাপুৰুষ শ্ৰীমন্ত শংকৰদেৱে এই কথা ভালকৈ জানিছিল যে জনসাধাৰণৰ অন্তৰত আধ্যাত্মিক চেতনা জাগ্ৰত কৰিবলৈ শ্ৰীকৃষ্ণ বা ৰামনামৰ প্ৰতি অধিক আকৰ্ষণ আৰু মন প্ৰাণ ভক্তিৰসত নিমজ্জিত হ'বলৈ তথা হৃদয় জয় কৰিবলৈ নাট হৈছে উপযুক্ত মাধ্যম। গুৰুজনাই কেইবাবিধো উপাদান একত্ৰ কৰি অংকীয়া ভাওনাত সংযোগ কৰে। তাৰ ভিতৰত প্ৰধানকৈ চাৰিটা উপাদান পৰিস্কাৰ ৰূপত দেখা যায়। সেয়া হ'ল -১) প্ৰাচীন ভাৰতীয় নাট্য শাস্ত্ৰৰ উপাদান ২) বিভিন্ন তীৰ্থ ভ্ৰমণ তথা সাংস্কৃতিক অনুস্থানৰ পৰা পোৱা উপাদান ৩) স্থানীয় প্ৰচলিত পুতলা নাচ বা তৎকালীন সংস্কৃতি কাৰ্যক্ৰমৰ উপাদান ৪) নিজস্ব সৃজনী প্ৰতিভা বিকাশৰ উপাদান । এই সমগ্ৰ উপাদানবোৰে ভাওনাৰ গাম্ভীৰ্য ,আধ্যাত্মিক চেতনা, ভক্তিৰসৰ প্লাৱন আনি দিয়ে।
অংকীয়া নাটৰ কাহিনী পৌৰাণিক আৰু ভক্তিমূলক, ভাগৱত পুৰাণ আৰু ৰামায়ণৰ কাহিনীৰ ওপৰত প্ৰতিষ্ঠিত। কৃষ্ণ ভক্তি আৰু ৰামভক্তিয়েই হ'ল কাহিনীৰ মুলবস্তু। ইয়াত কৃষ্ণ ভক্তিয়েই হ'ল প্ৰধানৰূপত প্ৰতিভাত হোৱা বিষয়। শংকৰদেৱে তেওঁৰ নাট কেইখনত তিনিবিধ ভটিমা যেনে ভগৱৎ বন্দনামূলক বা মংগলাচৰণ ভটিমা,নাটকীয় চৰিত্ৰৰ ভটিমা আৰু মুক্তিমংগল ভটিমা কেৱল দেৱতাৰ স্তুতি কৰিয়েই গোৱা হয়।
অংকীয়া নাটত গায়ন বায়নৰ উপস্থাপনৰ লগে লগে সৰ্বসাধাৰণৰ মনত ভাওনাৰ বিষয়বস্তুৰ প্ৰথম প্ৰকাশ সূচনা হয়। গভীৰ বা গাম্ভীৰ্য পৰিৱেশ সৃষ্টি হয় আৰু নাট্যগৃহত সমবেত প্ৰেক্ষক সকলক অন্তৰ জয় কৰে বা ভক্তিৰসে সকলোকে আপ্লুত কৰে।
গায়ন-বায়নৰ শেষত ভক্তিৰসৰ বিভিন্ন প্ৰকাশ কৰি সূত্ৰধাৰৰ প্ৰৱেশ হয়। সূত্ৰধাৰৰ আংগিক কৰ্মৰাজী আৰু নাট্য বা নাটকীয় বিধিখন পৰিস্কাৰভাবে জনসাধাৰণৰ মাজত মোকলাই দি সূত্ৰধাৰে মনোৰঞ্জন কৰে আৰু জনসাধাৰণৰ মনত ভক্তিৰসৰ সঞ্চাৰ কৰে।
নাটকৰ পৰিণতি প্ৰকাশ কৰে হৰিনামে। নিৰন্তৰে হৰিবোল হৰিবোল ইত্যাদিয়ে আৰু মুক্তিমংগল ভটিমাত হৰিনামৰ মহিমা,প্ৰভাৱ আৰু মুক্তি লাভৰ সন্ধান দিয়ে। এইখিনি মুক্তিকামী সকলৰ বাবে গ্ৰহণীয় । শুদ্ধই হওক বা অশুদ্ধই হওক হৰিনামে সকলোকে উদ্ধাৰ কৰে বুলি আমি বিশ্বাসৰ ধাৰা এটাৰ মাজেদি সদায় আগবাঢ়ি গৈ আছো। এয়া ভক্তি আচাৰ আৰু আধ্যাত্মিক উপলব্ধিৰে এক অংশ।
|
অসম চৰকাৰৰ জলসিঞ্চন বিভাগে ১ আৰু ২ ফেব্ৰুৱাৰিত অনুস্থিত কৰা জলসিঞ্চন বিভাগৰ শাখা সহায়ক পদৰ ফলাফল ঘোষণাত বুধবাৰে গুৱাহাটী উচ্চ ন্যায়ালয়ে স্থগিতাদেশ দিয়ে।
জলসিঞ্চন বিভাগে গুৱাহাটী উচ্চ ন্যায়ালয়ৰ অনুমতি অবিহনে নিযুক্তি পৰীক্ষাৰ ফলাফল ঘোষণা কৰিব নোৱাৰিব বুলিও ন্যায়ালয়ে লগতে কয়।
উল্লেখযোগ্য যে, জলসিঞ্চন বিভাগৰ ৩৯৭ টা শাখা সহায়ক পদৰ বাবে বিভাগটোৱে 'এপটেক' নামৰ এটা ব্লেক লিষ্টেট কোম্পানীৰ জৰিয়তে পৰীক্ষা অনুষ্ঠিত কৰিছিল।
মুম্বাইৰ 'এপটেক' নামৰ কোম্পানীটোক পূৰ্বে এলাহাবাদ উচ্চ ন্যায়ালয়ে ব্লেক লিষ্টেট কৰিছিল যাৰ বাবে গুৱাহাটী উচ্চ ন্যায়ালয়েও একেটা কোম্পানীয়ে অনু্ষ্ঠিত কৰা নিযুক্তি পৰীক্ষাৰ ফলাফল ঘোষণাত স্থগিতাদেশ দিবলৈ বাধ্য হয়।
উচ্চ ন্যায়ালয়ৰ এই নিৰ্দেশৰ পাছতে জলসিঞ্চন বিভাগৰ চাকৰিৰ পৰীক্ষাত অৱতীৰ্ণ হোৱা লাখ লাখ নিবনুৱা যুৱক-যুৱতীয়ে চৰকাৰী চাকৰি লাভ কৰা আশাই অনিশ্চয়তাৰ মাজলৈ গতি কৰিলে।
উল্লেখযোগ্য যে, এই পৰীক্ষা পুনৰ অনুষ্ঠিত কৰিব লাগিব নে কেনেধৰণৰ পদক্ষেপ গ্ৰহণ কৰা হ'ব সেই সম্পৰ্কত এতিয়ালৈ কোনোধৰণৰ তথ্য প্ৰকাশ হোৱা নায়।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
|
Exit Poll 2022, হিমাচলৰ ৪০ খন আসনেই লাভ কৰিব বিজেপিয়ে! আকৌ ধৰাশায়ী হ'ব কংগ্ৰেছ? কেইখন আসন লাভ কৰিব আপে?
অভাৱ আছে, কিন্তু আপোচ তেওঁৰ সংবিধানত নাই! মিঃ পাৰ্ফেক্সনিষ্ট আমিৰ খানে কিয় কাম নকৰে মহেশ ভাট্টৰ ছবিত?
টাটা পৰিয়ালৰে ৭০ বছৰীয়া সম্পৰ্ক কিয় যতি পৰিল? কোন আছিল চাইৰাছ মিষ্ট্ৰী?
চাইৰাছ পালোনজি মিষ্ট্ৰী। ৰতন টাটাৰ একালৰ উত্তৰাধিকাৰী। বয়স মাত্ৰ ৫৪ বছৰ। ধুমুহাৰ গতিৰে উত্থান ঘটা চাইৰাছৰ গমনো যেন হঠাতে ঘটিল। দেওবাৰে বিয়লি প্ৰায় ৩ঃ৩০ বজাত মহাৰাষ্ট্ৰৰ পালঘৰৰ সমীপত সংঘটিত এক পথ দুৰ্ঘটনাত মৃত্যু হয় চাইৰাছৰ। তাৰ লগতে কৰ্পৰেট জগতৰ এটা অধ্যায়ৰ যৱনিকা পৰিল। চাইৰাছ মিষ্ট্ৰী কোন?
উপাধিটোত কোনো টাটা নাই। কিন্তু চাইৰাছ হৈছে দ্বিতীয়জন ব্যক্তি যিয়ে এসময়ত 'টাটা' উপাধি অবিহনেও টাটা পৰিয়ালৰ ব্যৱসায় পৰিচালনা কৰিছিল টাটা গ্ৰুপৰ ষষ্ঠ অধ্যক্ষ হিচাপে। এই ক্ষেত্ৰত চাইৰাছতকৈ আগবাঢ়ি আছে নাওৰোজী ছাক্লটৱালা। ১৯৩২ চনৰ পৰা ১৯৩৮ চনলৈকে তেওঁ গোটটোৰ তৃতীয় অধ্যক্ষ হিচাপে কাৰ্যনিৰ্বাহ কৰিছিল।
১৯৬৮ চনৰ ৪ জুলাইত তদানীন্তন বোম্বে প্ৰেচিডেন্সিৰ এটা পাৰ্চী পৰিয়ালত চাইৰাছৰ জন্ম হৈছিল। মাতৃ পেট্ ছি পেৰিন ডুবাছ আছিল আইৰিছ। পিতৃ পালোঞ্জী মিষ্ট্ৰীয়েও পিছলৈ আইৰিছ নাগৰিকত্ব লাভ কৰে। চাইৰাছৰ ভাতৃ সাপুৰ মিষ্ট্ৰীয়েও সেই পথ বাছি লৈছিল। কিন্তু চাইৰাছে সেই পথ নল'লে।
চাইৰাছ পৰিয়ালৰ বহুতেই অন্য কেৰিয়াৰৰ সলনি ব্যৱসায়কে বাছি লৈছিল। ১৯৩০ চনত চাইৰাছৰ ককাক সাপুৰজী মিষ্ট্ৰীয়ে টাটা চন্সৰ কিছু মালিকীস্বত্ব গ্ৰহণ কৰিছিল। চাইৰাছৰ দেউতাকেও সেই ব্যৱসায়কে চম্ভালি ল'লে। সেই বাটেৰেই চাইৰাছো আগবাঢ়িল।
স্কুলীয়া শিক্ষা সাং কৰি চাইৰাছ লণ্ডনলৈ গুচি যায়। ইম্পেৰিয়েল কলেজ লণ্ডনত উচ্চ শিক্ষা সম্পূৰ্ণ কৰাৰ পিছত লণ্ডন বিশ্ববিদ্যালয়ত ভৰ্তি হয়। তাতেই চিভিল ইঞ্জিনিয়াৰিঙৰ ডিগ্ৰী লাভ কৰি লণ্ডন বিজনেছ স্কুলত অধ্যয়ন আৰম্ভ কৰে। তাতে পঢ়া-শুনা সমাপ্ত কৰাৰ পিছত তেওঁ লণ্ডন বিশ্ববিদ্যালয়ৰ মেনেজমেণ্টত ইণ্টাৰনেশ্যনেল এক্সিকিউটিভৰ স্নাতকোত্তৰ ডিগ্ৰী লাভ কৰে।
বিদেশৰ পৰা ঘৰলৈ উভতি অহাৰ পিছত চাইৰছে পৰিয়ালৰ ব্যৱসায়ত লাগিল। এইবাৰ তেওঁ সাপুৰী পল্লোঞ্জী এণ্ড কোম্পানী লিমিটেডৰ সৈতে জড়িত হৈ পৰে। ১৯৯১ চনত চাইৰাছে সংস্থাটোৰ পৰিচালক হিচাপে নিয়োজিত হয়। সেই কোম্পানীটো আছিল সাপুৰজী পল্লোঞ্জী গ্ৰুপৰ অংশ।
এইদৰেই পৰিয়ালৰ ব্যৱসায় পৰিচালকৰ পৰা দেশৰ এটা সন্মানীয় কোম্পানীৰ অধ্যক্ষলৈ চাইৰাছৰ উত্থান ঘটে। ২০১৩ চনত ব্ৰিটিছ সাপ্তাহিক দ্য ইকনমিষ্টৰ এক প্ৰতিবেদনত চাইৰাছক ব্ৰিটেইন আৰু ভাৰত উভয়ৰে আটাইতকৈ গুৰুত্বপূৰ্ণ উদ্যোগপতি হিচাপে অভিহিত কৰা হয়।
দৰাচলতে টাটা পৰিয়ালৰ সৈতে সাপুৰজী পল্লোঞ্জীৰ সম্পৰ্ক আছিল ৭০ বছৰ পুৰণি। ২০০৬ চনৰ ১ ছেপ্টেম্বৰত চাইৰাছে টাটা চন্সৰ ব'ৰ্ডত যোগদান কৰে। তাৰ এবছৰ আগতে চাইৰাছৰ দেউতাকে ইয়াৰ পৰা অৱসৰ লৈছিল।
মিষ্ট্ৰীৰ টাটা পৰিয়ালৰ সৈতে কেৱল ব্যৱসায়িক সম্পৰ্কহে যে আছিল, সেইটো নহয়। তেওঁঁলোকৰ পাৰিবাৰিক সম্পৰ্কও গঢ়ি উঠিছিল। পাল্লনজী মিষ্ট্ৰীৰ কন্যা আৰু চাইৰাছৰ ভগ্নী আলু মিষ্ট্ৰীয়ে ৰতন টাটাৰ সতীয়া ভাতৃ নোৱেল মিষ্ট্ৰীৰ সৈতে বিবাহপাশত আবদ্ধ হয়। ব্যৱসায়িক তিক্ততাই অৱশ্যে সেই সকলোবোৰ সম্পৰ্ককে বিঘ্নিত কৰিছিল।
চাইৰাছ টাটা গোটৰ কেইবাটাও সংগঠনৰ সৈতে জড়িত আছিল। টাটা এলেক্সি লিমিটেড বা টাটা পাৱাৰ কোম্পানীৰ পৰিচালক হিচাপেও কাৰ্যনিৰ্বাহ কৰিছিল। ১৯৯০ চনৰ ২৪ ছেপ্টেম্বৰৰ পৰা ২০০৯ চনৰ ২৬ ছেপ্টেম্বৰলৈকে চাইৰাছে আছিল টাটা এলেক্সি লিমিটেডত। আৰু ২০০৬ চনৰ ১৮ ছেপ্টেম্বৰলৈকে পিছৰ সংগঠনটোত কাৰ্যভাৰ গ্ৰহণ কৰি ২০১৩ চনত টাটা চন্সৰ অধ্যক্ষ হিচাপে নিৰ্বাচিত হৈছিল।
লগতে পঢ়ক বেকাৰিত্বত হতাশ যুৱক! মাতৃকো ৰেহাই নিদিলে হতাশাগ্ৰস্ত যুৱকে! কি কাণ্ড সংঘটিত কৰিলে?
সেই সময়ত তেওঁৰ কান্ধত টাটাসকলৰ বিভিন্ন প্ৰতিষ্ঠানৰ অতিৰিক্ত দায়িত্বও আছিল। ইয়াৰ ভিতৰত আছিল টাটা ষ্টীল, টাটা মটৰছ, টাটা কনছালটেন্সি চাৰ্ভিচেছ, টাটা পাৱাৰ, টাটা টেলিচাৰ্ভিচেছ, ইণ্ডিয়ান হোটেল, টাটা গ্ল'বেল বেভাৰেজ আৰু টাটা কেমিকেলছৰ দৰে কোম্পানী।
টাটা পৰিয়ালৰ সৈতে চাইৰাছৰ মধুৰ সম্পৰ্ক গঢ়ি উঠে। ২০১২ চনত ৰতন টাটাৰ উত্তৰাধিকাৰী হিচাপে নিৰ্বাচিত হৈছিল চাইৰাছ। টাটা গ্ৰুপৰ অধ্যক্ষ হিচাপে নিযুক্তি দিয়া হৈছিল চাইৰাছক।
চাৰি বছৰ টাটা গ্ৰুপৰ অধ্যক্ষ হৈ থকাৰ পিছত হঠাতে চাইৰাছৰ টাটাৰে গ্ৰুপেৰে সম্পৰ্ক বিঘ্নিত ঘটিল। ২০১৬ চনৰ ২৪ অক্টোবৰত টাটা চন্সৰ ব'ৰ্ডে চাইৰাছক নিজৰ পদৰ পৰা অপসাৰণ কৰে। ৰতন টাটাৰ ঘনিষ্ঠ বুলি জনাজাত নটৰাজন চন্দ্ৰশেকৰণক সেই পদত নিযুক্তি দিয়া হৈছিল।
এই ঘটনাৰ পৰাই আৰম্ভ হৈছিল আইনী যুদ্ধ। যি উচ্চতম ন্যায়ালয়ৰ মজিয়াও পায়গৈ। যাৰ বাবে টাটা আৰু মিষ্ট্ৰীৰ মাজৰ সম্পৰ্ক তিক্ত হৈ পৰিল।
টাটা পৰিয়ালৰ সৈতে মিষ্ট্ৰীৰ ব্যৱসায়িক সম্পৰ্কটো চালে কি লক্ষ্য কৰা হয়? টাটা গ্ৰুপৰ হোল্ডিং কোম্পানী টাটা চন্সৰ ১৮.৩৭ শতাংশ (যিটো এতিয়া ১৮.৫ শতাংশ) অংশীদাৰিত্ব আছিল সাপুৰজী পাল্লোঞ্জী গ্ৰুপ (এছ পি গ্ৰুপ)ৰ হাতত। যাৰ প্ৰমোটাৰ আছিল চাইৰাছ মিষ্ট্ৰীৰ পৰিয়াল। দৰাচলতে টাটা সকলৰ বাহিৰেও টাটা চন্সৰ সৰ্বাধিক শ্বেয়াৰহোল্ডিং আছিল এছ পি গ্ৰুপটোৰ।
লগতে পঢ়ক চাইৰাছ মিষ্ট্ৰীৰ মৃত্যু; ভাৰতৰ কৰ্প'ৰেট জগতত হাহাকাৰ! পতন ঘটিব নেকি শ্বেয়াৰ মাৰ্কেটৰ?
কিন্তু টাটা চন্সৰ পৰা চাইৰাছক বহিষ্কাৰ কৰাৰ পিছতে টাটা-মিষ্ট্ৰীৰ সম্পৰ্ক অতি সোনকালেই টেঙা হৈ পৰিল। ই ক্ৰমাৎ আইনী যুদ্ধলৈ পৰিণত হ'ল। চাইৰাছৰ পৰিয়ালে টাটা পৰিয়ালক সংখ্যালঘু শ্বেয়াৰহোল্ডাৰক দমন কৰা আৰু টাটা চন্সৰ অপব্যৱস্থাপনাৰ অভিযোগ উত্থাপন কৰে। আৰু চাইৰাছক অপসাৰণ কৰাৰ বিৰুদ্ধেও উচ্চতম ন্যায়ালয়ত আবেদন জনায়।
ক'ৰ্পৰেট ইতিহাসৰ অন্যতম তিক্ত আৰু দীঘলীয়া যুদ্ধৰ পিছত অৱশেষত উচ্চতম ন্যায়ালয়ত টাটা গোটটোৱে জয়লাভ কৰে। ২০১৬ চনত এনচিএলএটিয়ে টাটা চন্সৰ অধ্যক্ষ হিচাপে হঠাতে চাইৰাছক অপসাৰণ কৰাটো দমনমূলক বুলি অভিহিত কৰিছিল। কিন্তু ২০২১ চনত উচ্চতম ন্যায়ালয়ে ৰায় দিছিল যে টাটা গ্ৰুপৰ সিদ্ধান্তই সঠিক আছিল।
মুখ্য ন্যায়াধীশ এছ এ ববডে, ন্যায়াধীশ এ এছ বোপান্না আৰু ভি ৰামাসুব্ৰহ্মণ্যৰ বিচাৰপীঠেও চাইৰাছক টাটা চন্সৰ অধ্যক্ষ হিচাপে পুনৰ নিযুক্তি দিয়াৰ বাবে এনচিএলএটিৰ নিৰ্দেশ খাৰিজ কৰে।
Exit Poll 2022, হিমাচলৰ ৪০ খন আসনেই লাভ কৰিব বিজেপিয়ে! আকৌ ধৰাশায়ী হ'ব কংগ্ৰেছ? কেইখন আসন লাভ কৰিব আপে?
Save my name, email, and website in this browser for the next time I comment.
You're visiting the official website of Asom Live 24, a dedicated digital news platform from Assam. We bring you the latest, updated and exclusive content from around Assam, NE and India as a whole. We, at Asom Live, work 24×7, so that you're "Ahead of Time, Always".
|
৩০ জুলাই (ইংৰাজীঃ 30 July) হৈছে গ্ৰেগৰিয়ান বৰ্ষপঞ্জীৰ ২১১তম (অধিবৰ্ষত ২১২তম) দিন। বছৰ শেষ হ'বলৈ ১৫৪ দিন বাকী থাকে।
২০০৭ চনৰ আজিৰ দিনটোত ছুইডেনৰ এগৰাকী প্ৰখ্যাত পৰিচালক, লেখক, চলচ্চিত্ৰ প্ৰযোজক, নাটক আৰু টেলিভিছনৰো পৰিচালক ইংমাৰ বাৰ্গমেনৰ মৃত্যু হয়।
|
আপোনাৰ প্ৰিয়জনৰ যতন লোৱাৰ প্ৰয়োজন হব। আপুনি কিছু অতিৰিক্ত দায়িত্ব লাভ কৰিব। আপোনাৰ দৈহিক-মানসিক শক্তিৰ স্তৰ উচ্চ হৈ থাকিব আৰু ইয়ে আপোনাক পৰিস্থিতিৰ সৈতে খাপ খাবলৈ সক্ষম কৰিব। আপুনি এনে এক অৱস্থানত থাকিব যেন আপুনি আকাশৰ পৰা তৰা চিঙি আনিব পাৰিব। আপোনাৰ পথৰ পৰা বাদা-বিঘিনী আঁতৰ হব। ধনৰ আগমন ঘটিব আৰু আয় বৃদ্ধি পাব।
|
Mirabai Chanu Tokyo Olympics Silver Medal: মীৰাবাই চানুৱে দেশৰ মাটি তেওঁৰ লগত ৰাখে, বিদেশত গাঁৱৰ পথাৰৰ চাউল খায়...- News18 assam\nHome » photogallery » lifestyle »She isaVillage Rockstar: Congratulations মীৰাবাই চানু ! ইম্ফলৰ এইগৰাকী প্ৰতিভাই দেশৰ মাটি তেওঁৰ লগত ৰাখে, বিদেশত গাঁৱৰ পথাৰৰ চাউল খায়...\nShe isaVillage Rockstar: Congratulations মীৰাবাই চানু ! ইম্ফলৰ এইগৰাকী প্ৰতিভাই দেশৰ মাটি তেওঁৰ লগত ৰাখে, বিদেশত গাঁৱৰ পথাৰৰ চাউল খায়...\nভাৰতৰ ভাৰোত্তোলক মীৰাবাই চানু (Mirabai Sanu)য়ে টকিঅ' অলিম্পিকত (Tokyo Olympic) ইতিহাস সৃষ্টি কৰিছে। চানুৱে ৪৯ কিলোগ্ৰাম শাখাত মুঠ ২০২ কিলোগ্ৰাম উত্তোলন কৰি শনিবাৰে ৰূপৰ পদক অৰ্জন কৰে। মীৰাবাই চানুৱে স্নেচত ৮৭ কিলোগ্ৰাম আৰু ক্লিন এণ্ড জাৰ্কত ১১৫ কিলোগ্ৰাম ওজন তুলিছিল। মীৰাবাই চানু হৈছে অলিম্পিকত ৰূপৰ পদক (Mirabai Chanu wins Silver Medal) প্ৰথম ভাৰতীয় ভাৰোত্তোলক।\n। July 24, 2021, 16:15 IST\nভাৰতৰ ভাৰোত্তোলক মীৰাবাই চানু (Mirabai Sanu)য়ে টকিঅ' অলিম্পিকত (Tokyo Olympic) ইতিহাস সৃষ্টি কৰিছে। চানুৱে ৪৯ কিলোগ্ৰাম শাখাত মুঠ ২০২ কিলোগ্ৰাম উত্তোলন কৰি শনিবাৰে ৰূপৰ পদক অৰ্জন কৰে। মীৰাবাই চানুৱে স্নেচত ৮৭ কিলোগ্ৰাম আৰু ক্লিন এণ্ড জাৰ্কত ১১৫ কিলোগ্ৰাম ওজন তুলিছিল। মীৰাবাই চানু হৈছে অলিম্পিকত ৰূপৰ পদক (Mirabai Chanu wins Silver Medal) প্ৰথম ভাৰতীয় ভাৰোত্তোলক। (PC-AP)\nমীৰাবাইৰ মজিয়াৰ পৰা আৰ্শলৈ যাত্ৰা এখন চলচ্চিত্ৰ চিত্ৰনাট্যতকৈ কম নহয়। মীৰাবাই মাত্ৰ ১২ বছৰ বয়সতে প্ৰশিক্ষণ আৰম্ভ কৰিছিল কিন্তু প্ৰথমে এজন ধনুৰ্ধৰ হ'ব বিচাৰিছিল। কিন্তু এটা ভিডিঅ'ই তেওঁৰ জীৱন সলনি কৰিছিল আৰু তেওঁ ভাৰোত্তোলক হোৱাৰ সিদ্ধান্ত লৈছিল। (AP)\nযেতিয়া মীৰাবাইৰ বয়স 12 বছৰ আছিল, তেতিয়া তেওঁ ইম্ফলৰ ভাৰতীয় ক্ৰীড়া প্ৰাধিকৰণ (SAI) কেন্দ্ৰত উপস্থিত হৈছিল। মীৰাবাই ধনুৰ্বিদ্যাত প্ৰশিক্ষণ ল'ব বিচাৰিছিল কিন্তু তাত কাকো বিচাৰি পোৱা নাছিল। মীৰাবাই হতাশ হৈছিল কিন্তু তাৰ কেইদিনমান পিছত তেওঁ কিংবদন্তি ভাৰোত্তোলক কুঞ্জৰানী দেৱীৰ ভিডিঅ' ক্লিপ চাইছিল। সেইদিনাৰ পৰাই মীৰাবাই ভাৰোত্তোলক হোৱাৰ সিদ্ধান্ত লয়। মীৰাবাই ২০০৬ চনত কোচিং একাডেমীত যোগদান কৰিছিল.(PC-AP)\nমীৰাবাইৰ ঘৰটো প্ৰশিক্ষণ কেন্দ্ৰৰ পৰা ২০ কিলোমিটাৰ দূৰত আছিল আৰু তেওঁ লিফ্ট বা চাইকেলেৰে , ট্ৰাকেৰে তাত উপস্থিত হৈছিল। ধুমুহা হওঁক বা বৰষুণ হওঁক, মীৰাবাই কেতিয়াও প্ৰশিক্ষণ বন্ধ কৰা নাছিল।\nমীৰাবাইৰ বাবে ভাৰোত্তোলক হোৱাটো কেতিয়াও সহজ নাছিল। তেওঁৰ দেউতাক চাইখোম কৃতি সিঙে চৰকাৰী কাম কৰিছিল কিন্তু তেওঁৰ দৰমহা বহুত কম আছিল। তেতিয়া তেওঁলোকৰ ৬ টা সন্তান আছিল যিবোৰ ডাঙৰ-দীঘল কৰা সহজ নাছিল। কিন্তু জীয়েকৰ প্ৰতিভা দেখি মীৰাবাইৰ দেউতাকে তেওঁৰ প্ৰশিক্ষণ হ্ৰাস হ'বলৈ নিদিলে।\nমীৰাবাই চানুৱে ২০১৪ চনত গ্লাছগোত অনুষ্ঠিত কমনৱেলথ গেমছত ৰূপৰ পদক জিকিছিল। তাৰ পিছত তেওঁ ২০১৭ চনত বিশ্ব চেম্পিয়নশ্বিপত সোণৰ পদক জিকি ৰাইজৰ হৃদয় জয় কৰিছিল। চানুৱে ২০১৮ ৰ কমনৱেলথ গেমছতো স্বৰ্ণ জয় কৰিছিল। তেওঁ ২০২০ এছিয়ান চেম্পিয়নশ্বিপত কেৱল ব্ৰঞ্জৰ পদক জিকিছিল, কিন্তু তেওঁ টকিঅ' অলিম্পিকত কামটো সম্পূৰ্ণ কৰিছিল। মীৰাবাই চানুৱে টকিঅ'ত ৰূপৰ পদক জিকি ইতিহাস সৃষ্টি কৰিলে।\nমীৰাবাই চানু এগৰাকী তাৰকা ভাৰোত্তোলক হ'ব পাৰে কিন্তু তওঁ দেশ আৰু গাঁৱৰ সৈতে জড়িত। চানুৱে প্ৰতিটো বিদেশ ভ্ৰমণত গাঁৱৰ চাউলবোৰ লগত লৈ যায় আৰু সেয়া পাৰ্টি হওঁক বা কিবা অন্য হওক এই চাউলেই তেওঁৰ জীৱন। কেৱল সেয়াই নহয়, মীৰাবাইয়ে ভাৰতৰ মাটি কঢ়িয়াই লৈ যায়। এই খেলুৱৈজন সঁচাকৈয়ে আশ্চৰ্যজনক। অভিনন্দন মীৰাবাই।
|
বাতৰি । Page 51 । News Next One\nদৰমহা কৰ্তন নকৰাৰ কথা ঘোষণা কৰি ৫ লাখ কৰ্মচাৰীক মন্ত্ৰী হিমন্তৰ এই আহ্বান...\nগুৱাহাটীঃ কৰ্তন কৰা নহয় ৰাজ্যিক কৰ্মচাৰী আৰু পেঞ্চনাৰসকলৰ মাৰ্চ মাহৰ দৰমহা। শনিবাৰে এক সংবাদমেলযোগে এই কথা সদৰী কৰিছে ৰাজ্যৰ বিত্ত মন্ত্ৰী ডঃ হিমন্ত বিশ্ব শৰ্মাই। মন্ত্ৰীগৰাকীয়ে জনোৱা মতে অহা ৯ অথবা ১০ এপ্ৰিলত ৰাজ্যখনৰ সকলো কৰ্মচাৰী আৰু পেঞ্চনাৰে লাভ কৰিব দৰমহা আৰু পেঞ্চন।\n'ভাৰতৰ বহু ৰাজ্যই কৰ্মচাৰীসকলৰ দৰমহা কৰ্তন কৰিছে। মুখ্যমন্ত্ৰীৰ সৈতে আলোচনা কৰাৰ অন্তত আমি কৰ্তন নকৰাৰ সিদ্ধান্ত লৈছো। আমাৰ সকলো কৰ্মচাৰীয়ে এইবাৰ সম্পূৰ্ণ দৰমহা পাব। অৱশ্যে মে' মাহত হয়তো কৰ্তন কৰিবলগীয়া হ'ব পাৰে।'-এইদৰে কয় মন্ত্ৰীগৰাকীয়ে।\nস্পেনিছ গাৰ্ডেন ছীল, দিল্লীৰ পৰা আহি হোলী খেলিছিল কৰ'নাত আক্ৰান্ত ব্যৱসায়ীয়ে!\nগুৱাহাটীঃ অসমত শনিবাৰে দুপৰীয়া ১ বজা পৰ্যন্ত কৰ'নাত আক্ৰান্ত লোকৰ সংখ্যা হৈছে ২৫ জন। ইয়াৰে ২৪জনৰেই আছে ভাৰতৰ কৰ'নাৰ 'ছুপাৰস্প্ৰেডাৰ' নিজামুদ্দিনৰ তবলীগ জামাতৰ সৈতে সম্পৰ্ক। শুকুৰবাৰৰ পুৱাৰ পৰা নিশালৈকে মুঠ ৭জন লোকৰ দেহত কৰ'নাৰ পজিটিভ ধৰা পৰাৰ পিছত শনিবাৰে দিনৰ ভাগত লখিমপুৰৰ আন এজন লোকৰ টেষ্ট পজিটিভ ওলায়।\nবৃদ্ধি কৰা নহয় লকডাউনৰ সময়সীমা, লোৱা হ'ব বিকল্প ব্যৱস্থাঃ হিমন্ত বিশ্ব শৰ্মা\nযোৰহাটঃ অসমত কৰ'নাত আক্ৰান্তৰ সংখ্যা ক্ৰমাৎ বৃদ্ধি পোৱালৈ চাই লকডাউনৰ সময় বঢ়োৱা হ'ব পাৰে বহুতে আংশকা কৰাৰ সময়তে তেনে কোনো সম্ভাৱনাৰ কথা নুই কৰিছে ৰাজ্যৰ স্বাস্থ্যমন্ত্ৰী ডঃ হিমন্ত বিশ্ব শৰ্মাই। ১৪ এপ্ৰিলত লকডাউনৰ অন্ত পৰাৰ পিছতে ৰোগবিধৰ সংক্ৰমণ ৰোধ কৰাৰ বাবে নতুন বিকল্প কি কৰিব পৰা যাব সেই সম্পৰ্কে চৰকাৰে চিন্তা-চৰ্চা কৰি থকাৰ কথাও সদৰী কৰে মন্ত্ৰীগৰাকীয়ে।\nবোকাজানঃ পাহাৰীয়া জিলা কাৰ্বি আংলংত প্ৰথমবাৰৰ বাবে লকডাউন অমান্য কৰাৰ বাবে আটক হ'ল চাৰিজন ব্যক্তি। আজি সন্ধিয়াৰ ভাগত আটক হয় লোক কেইজন । সন্ধিয়াৰ ভাগত জিলাখনৰ সদৰ চহৰ ডিফুৰ পাৱাৰ হাউছ বজাৰ এলেকাত বিনা কাৰণত ঘূৰি ফুৰাৰ বাবে আটক হ'ল লোক কেইজন।\nডিফু নগৰ আৰক্ষী চকীৰ ভাৰপ্ৰাপ্ত আৰক্ষী বিষয়া হাওকাম চাংচনৰ নেতৃত্ব আৰক্ষীৰ এক টহলদাৰী দলে বিনা কাৰণত ঘূৰি থকাৰ বাবে আটক কৰে লোক কেইজনক। আটকাধীন লোক কেইজন হৈছে ক্ৰমে জয় লাল দাস, সঞ্জয় ছাহ, হৃত নাৰায়ণ প্ৰসাদ আৰু ছইদুল হক।\nতবলীগ জামাত কানেকশ্যন! অসমত কৰ'না আক্ৰান্তৰ সংখ্যা ২০ জনলৈ বৃদ্ধি\nগুৱাহাটীঃ ক্ৰমাৎ দ্ৰুত হাৰত অসমত বৃদ্ধি পাবলৈ লৈছে কৰ'নাত আক্ৰান্ত লোকৰ সংখ্যা। শুকুৰবাৰে সন্ধিয়াৰ ভাগত আৰু ৪জনৰ দেহত পজিটিভ ধৰা পৰাত ৰাজ্যখনত এই পৰ্যন্ত কৰ'না আক্ৰান্তৰ সংখ্যা হৈ পৰে ২০ জন। ইয়াৰে আটাইকেইগৰাকীয়েই 'ছুপাৰস্প্ৰেডাৰ' হিচাপে পৰিগণিত হোৱা দিল্লীৰ নিজমুদ্দিনৰ তবলীগ জামাতত অংশগ্ৰহণ কৰিছিল বুলি টুইটযোগে সদৰী কৰিছে স্বাস্থ্যমন্ত্ৰী হিমন্ত বিশ্ব শৰ্মাই।\nতবলীগলৈ যোৱা ৬৪৭ৰ দেহত কৰ'না, এইসকলৰ বিৰুদ্ধে NSA গোচৰ যোগী চৰকাৰৰ\nনতুন দিল্লীঃ ভাৰতত যোৱা ২৪ ঘণ্টাত সম্পন্ন কৰা হৈছে ৮০০০ লোকৰ কৰ'না টেষ্ট। এই কথা সদৰী কৰিছে ইণ্ডিয়ান কাউন্সিল অব মেডিকেল ৰিচাৰ্ছ চমুকৈ আইচিএমআৰে। সংস্থাটোৱে জনোৱা মতে বৰ্তমান ভাৰতত ১৮২ টা লেবত টেষ্ট চলি আছে আৰু ইয়াৰে ১৩০ টা লেবেই হৈছে চৰকাৰী।\nভাৰতত কৰ'না ভাইৰাছৰ ছুপাৰস্প্ৰেডাৰ হৈ পৰা দিল্লীৰ নিজামুদ্দিনৰ বাংলেৱালী মছজিদৰ তবলীগ জামাতৰ সৈতে সংযোগ থকা পজিটিভৰ ঘটনা ১৯খন ৰাজ্যৰ পৰা আহিছে বুলিও জনাইছে আইচিএমআৰে। সংস্থাটোৰ মতে যোৱা দুদিনত তবলীগ জামাতত ভাগ লোৱা লোকসকলৰ ৬৪৭ জনৰ দেহত কৰ'না ভাইৰাছ ধৰা পৰিছে।\nপুনৰ টেষ্ট কৰি ৰিপ'ৰ্ট দেখুৱাবলৈ দাবী গোৱালপাৰাৰ ৩ কৰ'না আক্ৰান্তৰ\nগুৱাহাটী/গোৱালপাৰাঃ দিল্লীৰ নিজামুদ্দিনৰ তবলীগ জামাতত ভাগ লৈ আহি অসমত ভৰি থৈ এদিন পিছতে কৰ'নাৰ টেষ্টৰ বাবে নিজেই চিকিৎসালয়লৈ গৈছিল খবিৰ আহেমেদে। তেওঁৰ লগত তবলীগলৈ যোৱা আন ৬জন লোকেও নিজেই গৈছিল চিকিৎসালয়লৈ। তাৰ পিছতে তেওঁলোকক কোৱাৰেণ্টাইনত থাকিবলৈ পৰামৰ্শ আগবঢ়োৱা হয়। NNOৰ আগত ফোনযোগে এইদৰে কয় কৰ'না পজিটিভ ধৰা পৰা খবিৰে।
|
W7S News July 19, 2022 অসম,
মুখ্য সমন্বয়ক দেবেন তামুলীয়ে কয়- বৰ্ষাশ্ৰীৰ বিৰুদ্ধে দাখিল কৰা এজাহাৰত স্পষ্টভাৱে কবিতাৰ এটা পক্তি লিখাৰ অভিযোগহে উত্থাপন কৰা হৈছে, মুখ্যমন্ত্ৰী আৰু আৰক্ষী সঞ্চালক প্ৰধানে কোৱাৰ দৰে আলফালৈ যাব বিচৰাৰ অভিযোগ নাই। মুখ্যমন্ত্ৰী- আৰক্ষী সঞ্চালক প্ৰধানৰ এই মিথ্যাচাৰ গৰিহণাযোগ্য আৰু গণতান্ত্ৰিক পৰিবেশৰ বাবে বিপজ্জনক। ১৯ বছৰীয়া মেধাবী ছাত্ৰী বৰ্ষাশ্ৰীক কবিতাৰ এটি পংক্তিৰ বাবে ৰাষ্ট্ৰদ্ৰোহৰ ধাৰা জাপি দি বন্দী কৰি ৰখাটো আইনবিৰুদ্ধ কাৰ্য। বাক্ স্বাধীনতা গণতান্ত্ৰিক দেশ এখনত নাগৰিকৰ মৌলিক অধিকাৰ। চৰকাৰ এখনৰ বিৰুদ্ধে ক্ষোভ প্ৰকাশ কৰা, প্ৰতিবাদ কৰা, সমালোচনা কৰাটো বেআইনী কাৰ্যকলাপ হ'ব নোৱাৰে যে তাৰ বাবে চৰকাৰ এখনে বেআইনী কাৰ্যকলাপ প্ৰতিৰোধ আইন ( ইউ এ পি এ )ৰ ধাৰা জাপি দিব পাৰে। ইতিমধ্যে উচ্চতম ন্যায়ালয়ে ৰাষ্ট্ৰদ্ৰোহ বিৰোধী আইনৰ প্ৰয়োগ স্থগিত ৰখাৰ নিৰ্দেশ দিছে, দেবাংগনা কলিতাকে ধৰি বহু গোচৰত উচ্চ ন্যায়ালয়ে মত প্ৰকাশৰ অধিকাৰ ৰাষ্ট্ৰদ্ৰোহৰ সমতুল্য নহয় বুলি চৰকাৰক সমালোচনাও কৰি আহিছে। ন্যায়ালয়ৰ এই নিৰ্দেশক অমান্য কৰি বিজেপি চৰকাৰে ৰাষ্ট্ৰদ্ৰোহৰ গোচৰ জাপি দি আটক কৰা কাৰ্য ন্যায় ব্যৱস্থাৰ প্ৰতি ভেঙুচালি, গণতন্ত্ৰ বিৰোধী আৰু স্বৈৰাচাৰী চৰকাৰৰহে পৰিচায়ক। কম বয়সীয়া যুৱক যুৱতীৰ মনত অন্যায়, অবিচাৰৰ বিৰুদ্ধে পুঞ্জীভূত খং, ক্ষোভ, বিদ্ৰোহ আদি কবিতা, গীত, নাটক আদিৰ মাজেৰে প্ৰকাশ হোৱাটো অতিকৈ স্বাভাৱিক, বৰ্ষাশ্ৰী বুঢ়াগোহাঁইৰ কবিতাত প্ৰকাশ পোৱা কথা বতৰাও ইয়াৰে প্ৰতিফলন। তেওঁ তো কোনো বেআইনী বা উগ্ৰবাদী কাৰ্যকলাপত লিপ্ত হোৱা নাই যে এনেদৰে বন্দী কৰি ৰাখিব। এয়া অবিবেচক আৰু অমানবীয় কাৰ্য।গোলাঘাটৰ সত্ৰ আদালতে বৰ্ষাশ্ৰীক আন পৰীক্ষাৰৰ্থীৰ দৰে নিজ মহাবিদ্যালয়ৰ পৰীক্ষা কেন্দ্ৰত পৰীক্ষাত বহিবলৈ নিৰ্দেশ দিয়াৰ পিছতো আৰক্ষী প্ৰশাসনে কাৰাগাৰৰ ভিতৰত পৰীক্ষা বহিবলৈ বাধ্য কৰোৱা কাৰ্য চৰম অন্যায়, অমানৱীয়, আক্ৰোশমূলক আৰু আইন বিৰুদ্ধ। ইয়াৰ বাবে সংশ্লিষ্ট প্ৰশাসনিক বিষয়াৰ বিৰুদ্ধে শাস্তি মূলক ব্যৱস্থা গ্ৰহণ কৰিবলৈ আমি দাবী জনাইছো। নাগৰিকত্ব সংশোধনী আইন (কা) বিৰোধী সমন্বয় সমিতিয়ে বৰ্ষাশ্ৰীৰ মুক্তিৰ দাবীত ঐক্যবদ্ধ প্ৰতিবাদ গঢ়ি তুলিবলৈ ৰাজ্যখনৰ নাগৰিক সমাজ তথা গণতান্ত্ৰিক দল, সংগঠনৰ প্ৰতি আবেদন জনাইছোঁ।
No comments:
Subscribe to: Post Comments (Atom)
Templatesyard is a blogger resources site is a provider of high quality blogger template with premium looking layout and robust design. The main mission of templatesyard is to provide the best quality blogger templates which are professionally designed and perfectlly seo optimized to deliver best result for your blog.
Powered by Blogger.
Archive December (15) November (61) October (116) September (171) August (129) July (140) June (134) May (116) April (103) March (103) February (81) January (44) December (106) November (84) October (128) September (149) August (157) July (182) June (110) May (148) April (107) March (44) February (2)
|
১৯৭৮ চনৰ মানচিত্ৰখনত প্ৰধান ভাৰত-ইৰানীয় ভাষাসমূহৰ ভৌগোলিক অৱস্থান দেখুওৱা হৈছে। (উৰ্দু ভাষা হিন্দী ভাষাৰ অন্তৰ্ভুক্ত কৰা হৈছে। ৰোমানী ভাষা, দোমাৰী ভাষা আৰু ল'মাভ্ৰেন ভাষাৰ অৱস্থান মানচিত্ৰখনৰ বাহিৰত। ) বিন্দুযুক্ত/ৰেখাযুক্ত এলেকাসমূহে বহুভাষিকতা দেখাইছে।
ভাৰত-আৰ্য বা ভাৰতীয় ভাষাসমূহ হৈছে ভাৰতীয় উপমহাদেশৰ মুখ্য ভাষা। ভাষাকেইটাই ভাৰত-ইৰানীয় ভাষাসমূহৰ এডাল ডাল অন্তৰ্ভুক্ত কৰে, যোনটো নিজেই ভাৰত-ইউৰোপীয় ভাষাপৰিয়াল ৰ এডাল ডাল। ভাৰত-আৰ্য কওঁতা সকল মুঠ ভাৰত-ইউৰোপীয় কওঁতাৰ এভাগ আৰু আধা (৩ বিলিয়নৰ প্ৰায় ১.৫)। ভাষাসমূহ দক্ষিণ এছিয়াত প্ৰধানকৈ প্ৰচলিত হোৱাৰ বাহিৰেও ইউৰোপ আৰু মধ্যপ্ৰাচ্যতো কোৱা হয়। আটাইতকৈ বেছি ভাষী থকা ভাষাসমূহ হৈছেঃ হিন্দুস্তানী (হিন্দী-উৰ্দু, প্ৰায় ৩২৯ নিযুত), বঙালী (প্ৰায় ২৪২ নিযুত), পঞ্জাবী (প্ৰায় ১০০ নিযুত) আৰু বাকী ভাষাসমূহৰ ২০০৫ৰ হিচাপ অনুসৰি প্ৰায় ৯০০ নিযুত কওঁতা আছে।
আদি-ভাৰত-আৰ্য (বা আদি-ভাৰতীয়) হৈছে ভাৰত-আৰ্য ভাষাসমূহৰ পুনৰ্গঠন কৰা আদি-ভাষা। এই কাম আদি-ভাৰত-আৰ্যসকলৰ ভাষাৰ পুনৰ্গঠনৰ উদ্দেশ্যে কৰা হৈছে। আদি-ভাৰত-আৰ্য হৈছে পুৰণি ভাৰত-আৰ্যৰ (১৫০০-৩০০ খ্ৰীষ্টপূৰ্ব) পূৰ্বপুৰুষ, যোনটো বেদীয় সংস্কৃত আৰু মিতান্নী-আৰ্য হিচাপে প্ৰত্যক্ষভাবে প্ৰত্যায়তি। বেদীয় অতি প্ৰাচীন তথাপিও আন ভাৰত-আৰ্য ভাষাসমূহে প্ৰাচীন লক্ষণসমূহৰ এটা সৰু অংশ সংৰক্ষিত কৰি ৰাখিছে, যোনখিনি বেদীয়ত হেৰাইছে।
আদি-ভাৰত আৰ্য (পুনৰ্গঠন কৰা)
পুৰণি ভাৰত-আৰ্য (কা. ১৫০০-৩০০ খ্ৰীষ্টপূৰ্ব)
প্ৰাথমিক পুৰণি ভাৰত-আৰ্যঃ বেদীয় সংস্কৃত (১৫০০ৰ পৰা ৫০০ খ্ৰীষ্টপূৰ্ব)
পিছৰ পুৰণি ভাৰত-আৰ্যঃ এপিক সংস্কৃত, ক্লাছিকেল সংস্কৃত (৫০০-৩০০ খ্ৰীষ্টপূৰ্ব)
প্ৰাথমিক আধুনিক ভাৰত-আৰ্য (পিছৰ মধ্যযুগীয় ভাৰত)
এই গোটটোৰ সৰ্বপ্ৰথম প্ৰমাণ বেদীয় আৰু মিতান্নী-আৰ্যৰ পৰা আহিছে। বেদীয় ব্যৱহাৰ হৈছিল প্ৰাচীন সংৰক্ষিত ধাৰ্মিক স্তুতিত, যি হৈছে হিন্দু ধৰ্মৰ মূল ধৰ্মশাস্ত্ৰ যাক বেদ হিচাপে জনা যায়। মিতান্নী-আৰ্যৰ বয়স ঋগবেদৰ ভাষাৰ বয়সৰ অনুৰূপ, কিন্তু ইয়াৰ একমাত্ৰ প্ৰমাণ হৈছে কেইটামান নাম আৰু ঋণশব্দ। বেদৰ ভাষা - যাক আধুনিক পণ্ডিতসকলে "বেদীয় সংস্কৃত" বুলি কয় - হৈছে কেৱল সীমিতভাৱে আদি-ভাৰত আৰ্য (ভাৰত আৰ্য ভাষাসমূহৰ আদি ভাষা)ৰ পৰা বেলেগ।
বেদীয়ৰ পৰা, "সংস্কৃত" (অৰ্থ হৈছে "একেলগে থোৱা") সংস্কৃতি, বিজ্ঞান আৰু ধৰ্ম, তদুপৰি আদালত, থিয়েটাৰ আদিৰ এটি আদৰণীয় ভাষা হিচাপে উন্নীত হৈছিল।
অদৃশ্য শ্ৰেণীঃ
এই পৃষ্ঠাখন ২৫ ডিচেম্বৰ, ২০২০ তাৰিখে ১৭ঃ৪৯ বজাত অন্তিম সংশোধন কৰা হৈছিল।
লেখাবোৰ ক্ৰিয়েটিভ কমন্স এট্ৰিব্যুশ্বন/শ্বেয়াৰ-এলাইক লাইচেঞ্চৰ অন্তৰ্গত; ইয়াৰ লগতে আনুষঙ্গিক নিয়মাৱলী যোগ হ'ব পাৰে। ব্যৱহাৰৰ চৰ্তবোৰ বিতংকৈ চাওক।
|
১৪ ছেপ্টেম্বৰ (ইংৰাজীঃ 14 September) হৈছে গ্ৰেগৰিয়ান বৰ্ষপঞ্জীৰ ২৫৭তম (অধিবৰ্ষত ২৫৮তম) দিন। বছৰ শেষ হ'বলৈ ১০৮ দিন বাকী থাকে।
১৮৪৯ চনৰ আজিৰ দিনটোতে ৰাছিয়াৰ জীৱ বিজ্ঞানী আইভান পেট্ৰোভিচৰ জন্ম হয়। তেখেতে ১৯০৪ চনত চিকিৎসা বিজ্ঞানৰ নোবেল বঁটা লাভ কৰিছিল।
১৩২১ খ্ৰীষ্টাব্দৰ আজিৰ দিনটোতে ইটালীৰ প্ৰসিদ্ধ কবি ডাণ্টে ( সম্পূৰ্ণ নাম ডাণ্টে আলিঘিয়েৰি ) ৰ মৃত্যু হয়।
অসমৰ বৃহত্তম নদীদ্বীপ মাজুলীত নব্বৈৰ দশকত উগ্ৰপন্থীয়ে সন্ত্ৰাসৰ সৃষ্টি কৰিছিল, আৰু ১৯৯৭ চনত সমাজকৰ্মী সঞ্জয় ঘোষক অপহৰণ কৰি হত্যা কৰিছিল। এই ঘটনাৰ আধাৰত নিৰ্মাণ কৰা "এখন নেদেখা নদীৰ সিপাৰে" অসমীয়া চলচ্চিত্ৰখনে মুক্তি লাভ কৰিছিল ২০১২ চনৰ আজিৰ দিনটোতে। পৰিচালক আছিল বিদ্যুত কটকী।
১৯৩৯ চনৰ আজিৰ দিনটোতে কেন্দ্ৰীয় আইন সভাৰ পৰামৰ্শ নকৰাকৈ ভাৰতক প্ৰথম মহাসমৰত জড়িত কৰাৰ প্ৰতিবাদত কংগ্ৰেছৰ আইন সভা ত্যাগ কৰে।
চন্দ্ৰ অভিমুখী ৰাছিয়াৰ মহাকাশযান 'লুনা-২' চন্দ্ৰৰ সৈতে সংঘৰ্ষ হোৱাত ধ্বংস প্ৰাপ্ত হৈছিল ১৯৫৯ চনৰ আজিৰ দিনটোতে।
১৯৫৯ চনৰ আজিৰ দিনটোতে ৰাছিয়াৰ সময়মতে নিশা ১২ বাজি ২ মিনিট ২৪ ছেকেণ্ডত ৰাছিয়াৰ পৰা উৎ ক্ষেপণ কৰা প্ৰথমখন মহাকাশ যান লুনা-৩ চন্দ্ৰত অৱতৰণ কৰে।
|
বৰ্তমান আধুনিক চিকিৎসা বিজ্ঞানে মানুহৰ দেহত হোৱা বিভিন্ন ৰোগ নিৰাময়ৰ যথাযথ চিকিৎসা আৱিষ্কাৰ কৰিছে। ঔষধ আৰু অস্ত্ৰোপচাৰৰ যোগেদি চিকিৎসা প্ৰদান কৰিছে যদিও অকল ঔষধি আৰু অস্ত্ৰোপচাৰৰ চিকিৎসাই ফলপ্ৰসু নহয়। তাৰ লগে লগে ভৰতীয় সমাজত পুৰণি কালৰে পৰা প্ৰচলিত যোগ চিকিৎসা পদ্ধতিৰেও ৰোগ নিৰাময় কৰিব পাৰে বুলি বৈজ্ঞানিক গৱেষণাৰ দ্বাৰা প্ৰমাণিত হৈছে। কোনো ঔষধ প্ৰয়োগ নকৰাকৈয়ে এই যোগ চিকিৎসা পদ্ধতি অৱলম্বন কৰি ৰোগ নিৰাময় কৰিব পাৰি বুলি আজি সমগ্ৰ বিশ্বই বিশ্বাস কৰিবলৈ লৈছে। এই যোগ চিকিৎসা বৰ্তমান আধুনিক চিকিৎসাৰ এটা অংগ হিচাপে পৰিচিত হৈছে।
উচ্চৰক্তচাপ বৃদ্ধি ৰোগটো বৰ্তমান সমাজত সকলোৰে পৰিচিত ৰোগ। ৰক্তচাপ ৰোগ নোহোৱা ব্যক্তি সমাজত খুব কমেইহে দেখিবল্পো পোৱা যায়। উচ্চৰক্তচাপ ৰোগত স্বাভাৱিক ভাৱে ৰোগীৰ সমগ্ৰ শৰীৰলৈ ৰক্ত প্ৰবাহিত হব নোৱাৰে। সেয়ে হৃদযন্ত্ৰ অতি ক্ৰিয়াশীল হৈ উঠে আৰু শৰীৰৰ ধমনী আৰু সিৰাত তেজৰ চাপ বেছিকৈ পৰে। তাকে আমি ৰক্তচাপ বৃদ্ধি হোৱা ৰোগ বুলি কওঁ। ভালদৰে টোপনি নহা, মূৰ ঘুৰোৱা, খিজ কাঢ়িলে মূৰটো ইফালে সিফালে হালি যোৱা, শ্বাস-প্ৰশ্বাসত অসুবিধা হোৱা আদিয়েই এই ৰোগৰ প্ৰধান লক্ষণ। ৰক্তচাপ ৰোগত সতৰ্ক হৈ নচলিলে ৰোগী হঠাৎ মৃত্যু মুখতো পৰিব পাৰে। ভালদৰে চিকিৎসা নকৰিলে গোটেই জীৱন ভূগি থাকিব লগাত পৰে। স্বাস্থ্য সম্বন্ধে অজ্ঞতাবশতঃ আৰু খাদ্য সম্বন্ধে অসচেতনতাৰ বাবে প্ৰতিদিনে অধিক পৰিমাণে প্ৰোটিন আৰু চৰ্বি জাতীয় খাদ্য গ্ৰহণ কৰাৰ ফলত দেহাৰ ভিতৰত অধিক অম্লবিষ সঞ্চিত হয়। সেই অতিৰিক্ত অম্লবিষ দেহৰ পৰা বাহিৰ কৰিবলৈ যকৃত আৰু পাচক ৰস উৎপাদক যন্ত্ৰ বিলাকে অধিক শ্ৰম কৰিব লগা হয়। যেতিয়া যকৃত আৰু পাচক ৰস উৎপাদক যন্ত্ৰ বিলাক ব্যৰ্থ হয় তেতিয়া অম্লবিষ দেহতে পচি গৈ ৰক্ত দূষিত কৰে। এই দূষিত ৰক্তৰ বিষৰ পৰিণতিত ধমনী সিৰাবোৰৰ নমনীয়তা কমি যায়, ফলত ধমনী সিৰাৰ মাজেৰে ৰক্ত স্বাভাৱিক ভাৱে চলাচল কৰিব নোৱাৰে। ফলত হৃদযন্ত্ৰই অধিক চাপ প্ৰয়োগ কৰি ফলত শৰীৰৰ বিভিন্ন অংগলৈ তেজৰ সঞ্চালন কৰিব লগা হয়। ফলত উচ্চ ৰক্তচাপ ৰোগ সৃষ্টি হয়। যি সকলে পৰিশ্ৰম নকৰে অথচ দৈনিক অধিক চৰ্বি জাতীয় খাদ্য খায়, তেওঁলোকৰ দেহত অতিৰিক্ত চৰ্বি জমা হৈ স্থূলকায় আকৃতিৰ হয়। ফলত ধমনী আৰু ৰক্তবাহী সিৰা বিলাকতো মেদ জমা হৈ ৰক্ত চলাচলত বাধা জন্মায়। তেজ স্বাভাৱিক ভাৱে চলাচল কৰিব নোৱাৰা হয়। অতি ক্ৰোধাম্বিত ব্যক্তি আৰু মানসিক দুচিন্তাত ভোগা সকলেও উচ্চ ৰক্তচাপ ৰোগত ভোগা দেখা যায়। আনপিনে ৰক্ত শোধনকাৰী যন্ত্ৰ বিলাকে যদি সুস্থ ৰক্ত যোগান ধৰিব নোৱাৰে সুস্থ ৰক্তৰ অভাৱত দেহ দুৰ্বল হৈ নিম্ন ৰক্তচাপ ৰোগ উৎপন্ন হয়।
উচ্চ আৰু নিম্ন ৰক্তচাপ ৰোগ যোগ অভ্যাসৰ যোগেদি নিৰাময় কৰিব পাৰি। নিয়মীয়া যোগাভ্যাসে ৰক্তচাপ স্বাভাৱিক অৱস্থাত চিৰদিনলৈ ৰাখিব পাৰে।
ৰাতিপুৱা শুই উঠি ২/৩ গিলাচ বিশুদ্ধ পানী খাই খালী ভৰিৰে ভ্ৰমণ প্ৰাণায়ম কৰিব কমো আঘা ঘণ্টা। ভ্ৰমণ প্ৰাণায়ম সমাপ্ত কৰি অলপ জিৰণি লৈ পবন মুক্তাসন ৬ বাৰ, সহজ প্ৰাণায়ম ১ নং, নাড়ীশুদ্ধি প্ৰাণায়ম, সহজ অগ্নিশাৰ ধৌতি-২০ বাৰ, ধ্যান-৫ মিনিট, সন্ধিয়া ভ্ৰমণ প্ৰাণায়ম-১৫/২০ মিনিট, ঘূৰি আহি সহজ প্ৰাণায়ম-১ নং, নাড়িশুদ্ধি প্ৰাণায়ম, সহজ অগ্নিশাৰ ধৌতি-২০ বাৰ, শৱাসন- ১৫ মিনিট কৰিব।
উচ্চৰক্তচাপ ৰোগীয়ে নিয়ম আৰু পথ্যত অধিক গুৰুত্ব দিব লাগে। ৰক্তচাপ বৃদ্ধি হোৱা ৰোগীয়ে অতি উত্তেজক খাদ্য পৰিহাৰ কৰাৰ লগতে ক্ৰোধ আদিৰ পৰা আঁতৰি থাকিব লাগে। আনন্দদায়ক কামত নিজকে ব্যস্ত ৰাখিব লাগে। এই ৰোগত শাক-পাচলি, ফল-মূল আদি শৰ্কৰা জাতীয় খাদ্য খাব লাগেকেঁচা নিমখ কমকৈ খাব। পাৰিলে সপ্তাহত এদিন উপবাস দিব। উপবাসে ৰক্তচাপ কমাই আনে। উপবাসৰ সময়ত বিশুদ্ধ পানী, ৰসাল ফল, নেমুৰ ৰস খাব পাৰি।
Roll over stars then click to rate.
© 2006-2019 C-DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.
এই পৰ্টেলৰ যোগেৰে ভাৰত চৰকাৰৰ বৈদ্যুতিন আৰু তথ্য-প্ৰযুক্তি মন্ত্ৰালয় দ্বাৰা ভাৰত বিকাশ প্ৰৱেশদ্বাৰ প্ৰকল্পৰ অধীনত সামাজিক উন্নয়নৰ বাবে এক ৰাষ্ট্ৰযোৰা প্ৰচেষ্টা চলাই থকা হৈছে। ইয়াৰ জৰিয়তে ৰাইজলৈ সুনিশ্চিত তথ্যৰ যোগান, তথ্যৰ জ্ঞান, তথ্য প্ৰযুক্তি আৰু যোগাযোগ সেৱা আৰু সামগ্ৰীৰ সুবিধাসমূহ আগবঢ়োৱাৰ চেষ্টা কৰা হৈছে। আইএনডিজি প্ৰকল্পটো ভাৰত চৰকাৰৰ বৈদ্যুতিন আৰু তথ্য প্ৰযুক্তি মন্ত্ৰালয় ৰ সহায়ত চেণ্টাৰ ফ'ৰ ডেভেলপমেণ্ট অব এডভান্স কম্পিউটিং, হায়দৰাবাদ (C-DAC) ৰ দ্বাৰা কাৰ্য্যকৰী কৰা হৈছে।
|
শিৱসাগৰ জিলা সাহিত্য সভাৰ দ্বাৰা প্ৰকাশিত নিবন্ধকাৰ মুকুল নাথৰ গীতৰ পুথি 'শয়নে সপোনে' আজি লেখকৰ নিজা বাসগৃহত উন্মোচন কৰা হয় । উন্মোচন কৰে সদৌ অসম কবি সন্মিলনৰ প্ৰাক্তন সভাপতি তথা বিশিষ্ট সাহিত্যিক প্ৰেম গগৈয়ে । জিলা সাহিত্য সভাৰ সম্পাদক সন্তোষ দত্তই আঁত ধৰা অনুষ্ঠানটোত উপ-সভাপতি ড° প্ৰশান্ত কুমাৰ চুতীয়া, অৱসৰপ্ৰাপ্ত শিক্ষক বিদ্যাধৰ নাথ, লেখক মুকুল নাথ, কল্পনা কটকীয়ে বক্তব্য আগবঢ়োৱাৰ লগতে জিলা সমিতিৰ সহ-সম্পাদক মনোজ গগৈ, পল্লৱজ্যোতি নাথ, ৰেখামণি হাজৰিকা, উদীপ নাথ উপস্থিত থাকে। আনহাতে পল্লবী নাথ আৰু সংগীতা নাথে একোটিকৈ গীত পৰিৱেশন কৰে।
|
Subsets and Splits
No community queries yet
The top public SQL queries from the community will appear here once available.